
I.  Indledning. 


DEN  Tanke,  at  Tilværelsen,  saaledes  som  den  viser  sig  for 
menneskelig  Bevidsthed,  er  undergivet  lovmæssige  Foran- 
dringer, den  kan  vel  siges  at  være  saa  gammel  som  metodisk 
Tænkning  i det  hele  taget.  Den  har  i hvert  Fald  fundet  Ud- 
tryk baade  i asiatisk  og  europæisk  Tænkning  fra  Oldtid  til  Nu- 
tid, vel  ofte  meget  tilfældig,  men  op  igennem  Tiden  med  stær- 
kere og  stærkere  Betoning,  indtil  den  er  blevet  det  ledende  Princip 
i Naturvidenskaben.  Den  er  Grundtanken  i Heraklits  Aforisme 
om  Floden,  der  aldrig  er  den  samme,  og  den  er  Grundlaget  i 
Stoikernes  Livsvisdom:  Lev,  som  Naturen  byder!  Som  om  det 
var  en  Nøgle,  der  skulde  prøves,  har  de  forskellige  Tænkere 
ladet  Evolutionsbegrebet  indgaa  Forbindelse  med  en  Række  for- 
skellige Ideer,  og  først  gennem  denne  Anvendelse  er  dets  Om- 
fang og  Indhold  blevet  opklaret.  En  saadan  Forbindelse  er 
Kants  og  Laplace’s  Hypotese  om  Planetsystemernes  Fremkomst 
af  potentielle,  kosmiske  Taager;  den  er  jo  ikke  blot  et  Udtryk 
for  Ønsket  om  at  forstaa  disse  Himmellegemers  Tilværelse,  men 
at  forstaa  dem  evolutionelt:  at  opfatte  Rækken  af  Forandringer 
under  en  fælles  Lov  og  derved  finde  en  naturlig  Enhed  som 
Grundlag  for  deres  Eksistens.  Paa  lignende  Maade  har  Lyell 
anvendt  Begrebet  over  for  de  geologiske  Formationer  og  C.  F. 
Wolff  over  for  de  organiske.  Efterhaanden  som  Undersøgel- 
sernes Genstand  rykker  nærmere  indenfor  menneskelig  Syns- 
vidde, og  flere  og  flere  Iagttagelser  stilles  til  Raadighed,  tager 
ogsaa  Begrebet  fastere  Form,  indtil  det  af  Darwin  bliver  præget 

paa  en  saa  karakteristisk  Maade,  at  det  næsten  kan  siges  fra 
hans  Tid  at  være  blevet  alment  Eje. 

Parallelt  med  denne  Linie,  hvor  Evolutionsbegrebet  anvendes 
over  for  konkrete  Ting,  gaar  i Filosofien  en  anden,  hvor  Anven- 
delsen er  mere  abstrakt.  I Leibniz  historiske  Verdensanskuelse 
viser  det  sig  som  Antydninger,  hos  Hegel  udfolder  det  sig  med 
Vælde  og  behersker  hele  hans  systematiske  Tænkning;  det  bliver 
hos  ham  universelt  i Omfang;  men  det  beskæftiger  sig  ikke  med 
det  konkrete,  det  er  helt  igennem  spekulativt.  Det  historiske  Liv 
er  for  ham  en  Proces,  hvori  Aanden  realiserer  sig  selv  og  naar 
til  Selvbevidsthed,  og  det,  der  er  Genstand  for  Udvikling,  er  det 
guddommelige,  der  er  nedlagt  i Mennesket.  Den  hegelske  Tænk- 
ning mundede  ud  i et  skarpt  Modsætningsforhold  mellem  Histo- 
rien og  Naturen. 

Darwin  er  saaledes  langt  fra  den  første,  der  metodisk  har  an- 
vendt Evolutionsbegrebet;  han  er  ej  heller  den,  der  har  givet 
det  videst  Vingefang,  og  man  kan  derfor  med  nogen  Grund 
spørge  om  Aarsagen  til,  at  det  netop  er  ham,  der  over  for  Almen- 
heden staar  som  Evolutionismens  Ophavsmand. 

Hans  Emne  er  det  organiske  Liv,  hans  Maal  at  vise  dets 
sammenhængende  Udvikling;  men  hverken  hans  Emne  eller 
Maal  var  nyt,  Lamarck  havde  paa  dette  Omraade  allerede  et 
halvt  Aarhundrede  forud  gjort  et  fortjenstfuldt  Arbejde.  Og  paa 
en  Maade  var  selve  Selektionsprincipet  egentlig  heller  ikke  nyt; 
allerede  Empedokles  har  i det  5.  Aarh.  f.  Chr.  — ganske  vist  paa 
en  meget  barok  Maade  — udtrykt  den  samme  Tanke:  Øjne, 
Hoveder  og  Lemmer  dannede  sig  tilfældigt  i Stoffet,  og  de 
Dannelser,  hvori  nu  alt  traf  sammen,  som  om  de  var  opstaaet 
i Følge  et  Formaal,  de  bestod,  fordi  de  tilfældigvis  var  for- 
maalsmæssige.  Men  hvad  der  ikke  traf  sammen  paa  denne 
Maade,  det  gik  til  Grunde  og  gaar  endnu  til  Grunde.1)  — Naar 
man  tager  Hensyn  til  det  mangelfulde  Naturkendskab,  kan  man 
ikke  vente  Ideen  tydeligere  udtrykt. 

x)  »Das  war  dann  der  erste  Fali  von  Selektion«,  siger  Aug.  Weis- 
mann  (Vortråge  tiber  Descendenztheorie.  II.  417).  Sml.  Deussen: 
Die  Philosophie  der  Griechen.  119—120. 

Men  Darwins  store  Indsats  er  for  det  første  hans  energiske 
og  mangeaarige  Samlerarbejde;  det  var  denne  Høst  af  biolo- 
giske Kendsgerninger,  som  skulde  til  for  at  give  Teorien  det 
faste  Fundament.  Dernæst  den  syntetiske  Virksomhed  han  ud- 
øver over  for  disse  Kendsgerninger  saa  vel  som  over  for  Evolu- 
tionsbegreb og  Selektionsteori.  Det  Produkt,  der  fremgik  af 
denne  Sammensmeltningsproces,  ophævede  Modsætningsforhol- 
det, som  Hegel  havde  statueret  mellem  Natur  og  Historie,  og  det 
byggede  en  Bro  mellem  den  historiske  og  den  kosmiske  Udvik- 
lingsteori. Man  blev  i Stand  til  at  se  Fænomenerne  i en  ny  og 
storartet  Sammenhæng  med  en  Udviklingslinie,  der  strakte  sig 
fra  Urtaagen  i Verdensrummet  til  det  menneskelige  Genis  fineste 
Tanke.  Det  er  ikke  med  Urette,  at  Darwin  er  bleven  sammen- 
lignet med  Kopernikus  — de  er  begge  Udgangspunkt  for  en 
ny  Verdensanskuelse. 

At  en  saadan  Omvæltning  i Tankegangen  kunde  gaa  for  sig 
uden  heftig  Modstand,  var  ikke  at  vente.  Darwins  Lære  har 
fremkaldt  mange  harmfulde  Protester,  navnlig  fra  teologisk 
Side,  og  den  Kamp,  der  kom  til  at  staa  om  ham,  knyttede  hans 
Navn  endnu  fastere  til  Evolutionslæren.  Og  skønt  Naturfor- 
skere i mangt  og  meget  er  kommet  til  andre  Resultater  end 
Darwin,  saa  rokker  det  ikke  ved  den  Kendsgerning,  at  »Evolu- 
tion« siden  hans  Tid  er  bleven  det  herskende  Tankebegreb  i 
Naturvidenskab.  Ja,  ikke  nok  med  det:  vi  er  nu  til  Dags  op- 
vokset i den  Vane  at  tænke  evolutionelt;  vi  kræver  for  at  forstaa 
Tingene  ikke  blot  en  Aarsag,  men  ogsaa  en  Udvikling.  Vi 
finder,  at  Evolutionslæren  gør  sin  Indflydelse  gældende  ikke 
blot  i Biologi,  men  i sociale  og  politiske  Teorier,  i Økonomi  og 
Retslære,  i Etik.  Vi  møder  den  overalt,  og  vi  tvinges  til  at 
tage  Standpunkt  over  for  denne  mægtige,  videnskabelige  Gene- 
ralisation. 

Det  er  et  Faktum,  at  ingen  etisk  Teori  i nyere  Tid  har  vundet 
en  saadan  Fremgang,  som  den,  der  karakteriseres  ved  Sammen- 
smeltning af  Evolutionslæren  med  moralske  Begreber,  og  det 
er  sket,  fordi  denne  Sammensmeltning  — vi  vil  for  Kortheds 
Skyld  kalde  den  Evolutionsetik  -***■  i hvert  Fald  tilsyneladende 

staar  i saa  fuld  Overensstemmelse  med  herskende,  videnskabe- 
lige Synspunkter.  Skønt  Evolutionslæren  væsentlig  behandler 
sine  Objekter  historisk,  saa  synes  den  alligevel  at  kunne  anven- 
des som  Begrundelse  eller  Forklaring  i Etiken,  fordi  den  er  i 
Stand  til  at  vise,  hvorledes  menneskelig  Handling  tilpasses  fra 
Slægt  til  Slægt  og  for  det  enkelte  Individ. 

Det  er  da  paa  dette  Omraade,  vor  Undersøgelses  Genstand 
ligger:  vi  vil  undersøge  Evolutionsetiken,  vi  vil  se,  hvilke  Konse- 
kvenser denne  Sammensmeltning  har  medført  for  etisk  Tænk- 
ning, og  om  den  i det  hele  taget  er  holdbar  som  etisk  Teori.  Da 
Evolutionslæren  kom  til  at  tro  paa  sig  selv  og  paa  sin  Mission, 
da  skabte  den  Verden  i sit  Billede.  Vort  Maal  er  ikke  blot  at 
se,  om  det  etiske  passer  ind  i dette  Billedes  Farver,  men  ogsaa, 
om  det  overhovedet  hører  hjemme  der. 

Da  den  Litteratur,  som  her  kommer  i Betragtning,  allerede 
er  meget  omfattende,  maa  der  nødvendigvis  foretages  en  nøjere 
Begrænsning  af  Undersøgelsens  Omraade.  Undersøgelsens  Gang 
kan  da  i Korthed  angives  saaledes: 

1.  En  Karakteristik  af  Darwins  Standpunkt  i Etiken. 

2.  En  Fremstilling  af  Hovedsynspunkter  hos  senere  Forkæm- 
pere for  evolutionistisk  Etik. 

3.  En  Fremstilling  af  Modstanderes  Hovedsynspunkter  og  en 
Vurdering  af  det  fremlagte  Materiale. 

4.  En  Karakteristik  af  det  nuværende  Forhold  mellem  Evolu- 
tionslære og  Etik. 


II.  Charles  Darwin. 


Da  Darwin  li  Aaret  1859  udsendte  sit  Hovedværk  om  Arternes 
Oprindelse , havde  han  allerede  i det  meste  af  en  Menneske- 
alder været  optaget  af  de  Tanker,  som  i dette  Værk  fik  sin 
betydningsfulde  Udførelse.  I sin  Ungdom  var  han  af  sin  For- 
skertrang drevet  ud  paa  lange  og  langvarige  Rejser,  og  det  store 
Materiale,  som  han  derved  havde  indsamlet,  trængte  til  en  om- 
hyggelig Sigtning,  inden  Resultatet  forelagdes  Offentligheden. 
Stor  Samvittighedsfuldhed  og  megen  Beskedenhed  holdt  ham 
tilbage,  og  skønt  det  »nye  Lys«  allerede  dukkede  frem  for  hans 
Tanke  i 1837,  saa  kom  det  dog  først  til  fuldtud  at  straale  for 
andre  over  20  Aar  senere.1) 

Dette  »nye  Lys«  var  Overbevisningen  om,  at  Evolutionslæren 
har  Ret  over  for  Læren  om  Skabelse,  naar  der  er  Tale  om  de 
organiske  Arters  Oprindelse.  Men  det,  der  blev  hans  Læres 
Hovedprincip,  den  naturlige  Selektion  (natural  selection),  blev 
først  fuldtud  klart  for  ham  under  det  følgende  Arbejde  med 
Emnet.  Det  er  ikke  vor  Opgave  her  at  undersøge  hans  Arbejde 
i Enkeltheder;  hvad  det  kommer  an  paa  for  os,  er  at  fastslaa 
de  væsentligste  Ejendommeligheder  i hans  Evolutionslære  og 
at  se  den  i dens  Forbindelse  med  hans  etiske  Tænkning. 

Hvad  forstaar  Darwin  ved  »naturlig  Selektion«?  Simpelthen 
den  Kendsgerning,  at  nogle  levende  Væsener  formaar  at  fort- 


x)  More  Letters  of  Charles  Darwin.  By  Francis  Darwin  (London, 
1903).  I.  38. 

sætte  deres  Art,  medens  andre  af  samme  Art  ikke  er  i Stand 
til  det.  Dette  Faktum  er  meget  simpelt,  men  netop  denne  Egen- 
skab bevirkede,  at  det  varede  saa  længe,  inden  man  spurgte 
om  Grunde.  Darwins  Arbejde  gaar  i det  væsentlige  ud  paa  en 
Besvarelse  heraf. 

Ordner  vi  Darwins  Grunde  i en  naturlig  Række,  finder  vi 
først  hans  Paastand  om  Organismernes  Overproduktion.  Han 
følger  her  en  Ide,  som  først  var  udviklet  af  Malthus , og  det  er 
sandsynligt,  at  det  er  dennes  Tankegang  om  Befolkningens  Til- 
vækst, der  har  givet  Stødet  til  Darwins  videre  Udformning  af 
Teorien  til  ogsaa  at  omfatte  alle  andre  Organismer.1)  Orga- 
nismerne tiltager  i Antal  i en  saadan  Grad,  at  de  paa  et  givet 
Omraade  ikke  alle  kan  finde  tilstrækkelig  Næring,  og  Følgen 
er,  at  der  mellem  de  forskellige  Variationer  inden  for  Arten 
opstaar  en  Kamp  om  Livsbetingelserne.  I denne  Kamp  vil  den 
Variation  sejre,  som  bedst  egner  sig  til  de  Forhold,  hvorunder 
der  leves.  Medens  de  andre  Variationer  trænges  tilbage  eller 
uddør,  vil  den  sejrende  Variation  alene  overleve  og  kunne  for- 
plante Arten,  og  det  følgende  Slægtled  vil  da  modtage  sit  Karak- 
termærke fra  Sejrherren. 

Darwins  Begrundelse  var  ny,  men  Problemet  om  organisk 
Udvikling  var  allerede  behandlet  udførligt  af  Jean-Baptiste 
Lamarck.2)  I sin  Evolutionsteori  fremhæver  Lamarck  især  to 
Grunde:  1.  at  Omgivelserne  indvirkede  paa  Organismerne  og 
ændrede  dem,  og  at  disse  Ændringer  overførtes  ved  Arv  til  de 
følgende  Slægtled.  2.  at  Organismerne  selv  ved  deres  egen  Virk- 
somhed, ved  Brug  og  Misbrug  af  Organerne  frembragte  Ændrin- 
ger, og  at  disse  individuelt  erhvervede  Egenskaber  ogsaa  ned- 
arvedes. De  nedarvede  Egenskaber  ophobedes  da  efterhaanden 
og  resulterede  i de  store  Forskelligheder  mellem  Arterne.  Ende- 
lig lagde  Lamarck  megen  Vægt  paa  den  Paastand,  at  der  i 
Organismerne  virkede  en  psykisk  Evne  i Retning  af  det  mest 
hensigtsmæssige . 


x)  Gh.  Darwin:  The  Descent  of  Man.  (London,  1871).  I.  31.  Note  5L 

2)  Lamarck:  Philosophie  zoologique  (1809). 

Det  afgørende  Punkt  i Lamarcks  Lære  er  den  principielle 
Nedarvning  af  samme  Egenskaber,  som  fandtes  hos  Forældre- 
organismen.  Darwin  optog  Lamarcks  Teori  i sin,  naar  und- 
tages Paastanden  om  den  psykiske  Evne;  men  det  Punkt,  der 
er  det  væsentligste  i Darwins  Evolutionsteori,  er  hans  Lære  om 
de  pludseligt  optrædende  Variationer,  der  giver  Anledning  til 
en  Kamp  om  Livsbetingelserne,  hvorved  de  bedste  Kvaliteter 
sejrer.  Det  er  denne  »Selektionsteori«,  der  i snævrere  Betydning 
betragtes  som  Darwinisme,  og  ledet  af  Darwins  Ven,  Alfred 
Russel  Wallace,  erklærer  de  »rene«  Darwinister,  at  denne  Lære 
er  tilstrækkelig  til  at  forklare  den  organiske  Udvikling,  og  de 
bortkaster  alle  Lamarcks  Teorier,  for  saa  vidt  disse  angaar  Ned- 
arvning af  individuelt  erhvervede  Egenskaber.1) 

Baade  Lamarcks  Arvelighedslære  og  Darwins  Selektionsteori 
har  været  underkastet  megen  Kritik,  og  de  har  hver  især  deres 
begejstrede  Tilhængere  og  Modstandere,  som  stadig  fører  Dis- 
kussionen videre.  Men  denne  Diskussion  bevæger  sig  paa  Om- 
raader,  der  er  vort  Formaal  uvedkommende. 

2.  Spørger  vi  nu  om,  hvilken  etisk  Teori  Darwin  har  op- 
stillet paa  Grundlag  af  sin  Udviklingslære,  saa  kan  det  straks 
siges,  at  nogen  sammenhængende,  etisk  Teori  har  han  overho- 
vedet ikke  givet,  og  dette  indrømmer  han  ogsaa  selv.2)  Derimod 
har  han  mange  Steder  i sine  Værker  og  da  navnlig  i »Menneskets 
Afstamning«  behandlet  etiske  Spørgsmaal,  og  det  er  disse  spredte 
Træk,  vi  her  vil  forsøge  at  samle  til  et  Hele,  idet  vi  dog  samtidig 
gør  opmærksom  paa,  at  vi  ikke  kan  gaa  ud  fra,  at  dette  Helheds- 
billede udgør  Darwins  etiske  Anskuelser,  fordi  vi  sandsynligvis 
mangler  visse  Elementer,  som  han  enten  ikke  vilde  eller  ikke 
fandt  Anledning  til  at  fremkomme  med  i sine  Værker.  Der- 
imod er  vi  i vor  gode  Ret  til  at  behandle  hans  Udtalelser  paa 


J)  James  Mark  Baldwin:  Darwin  and  the  Humanities  (Baltimore, 
1909).  3.  28. 

2)  Life  and  Letters  of  Charles  Darwin.  By  Fr.  Darwin  (London, 
1887).  I.  306. 

samme  Maade,  som  han  behandlede  sit  eget  videnskabelige 
Materiale,  nemlig  rent  induktivt,  for  derved  at  se,  om  der  alle- 
rede hos  Darwin  er  skabt  en  Forbindelse  mellem  Evolutions- 
lære og  Etik,  en  Forbindelse,  der  er  holdbar  inden  for  Evolu- 
tionslærens egen  Begrundelse. 

Mellem  de  Instinkter,  som  højere  Dyr  i Udviklingens  Løb 
har  fulgt  og  stadig  følger,  indtager  if.  Darwin  Selskabsinstinktet 
en  vigtig  Plads,  om  ikke  den  vigtigste.  Trangen  til  at  være 
sammen  med  andre  af  samme  Art  eller  blot  med  levende  Væse- 
ner er  hos  mange  Dyr  overordentlig  stærkt  udviklet.  En  Hund 
bliver  ængstelig,  naar  den  efterlades  alene;  Aber  foretager  deres 
Plyndringstog  i Fællesskab  og  udsætter  »Vagtposter«  for  at 
hindre  Overraskelser;  Ulvene  jager  i Flokke.1)  Der  kan  ikke 
være  nogen  Tvivl  om,  at  disse  Dyr  befinder  sig  bedst  ved  at  være 
i hinandens  Selskab,  at  de  finder  Glæde  derved,  medens  de  føler 
sig  ulykkelige  ved  at  blive  isolerede.  De  viser  en  vis  Grad  af 
Sympati  over  for  hinanden  og  yder  hinanden  gensidige  Tjene- 
ster, og  det  vanemæssige  i Samværet  har  en  Tendens  til  at  styrke 
disse  Tilbøjeligheder  og  i det  hele  til  at  hævde  Selskabsinstinktet 
over  for  andre  Instinkters  Angreb.  Der  er  jo  nemlig  andre 
Instinkter,  som  i Øjeblikket  maaske  kan  virke  med  større  Kraft, 
men  som  er  mindre  varige.  Darwin  nævner  Sult  og  mener,  at 
den  til  Trods  for  sin  momentane  Styrke  ikke  erindres  let,  naar 
den  er  tilfredsstillet,  medens  Dyret  vil  være  bevæget  af  Følelser 
af  Utilfredshed,  naar  det  »varigere  Instinkt«  ikke  er  sket  Fyl- 
dest. Der  vil  stadig  gennem  Dyrets  Hjerne  gaa  Billeder  af  allé 
de  forbigangne  Handlinger  og  Bevæggrunde,  og  dette  vil  lede 
til  Selskabsinstinktets  Vækst.2) 

Foruden  de  Handlinger,  hvor  mange  i Fællesskab  udfører  det 
samme,  er  der  imidlertid  ogsaa  en  anden  Gruppe  Handlinger, 
der  overhovedet  kun  kan  komme  til  Udførelse  ved,  at  den  enes 
Handling  supplerer  den  andens.  Darwin  nævner  flere  saa- 
danne:  Forholdet  mellem  Moderdyrets  Yver  og  Barnets  Suge- 
bevægelser, mellem  Hønens  Kluk  og  Kyllingens  Svar.  Hvis 


x)  Darwin:  The  Desc.  of  Man.  74—75. 


2)  D.  s.  72. 

ikke  det  ene  af  Individerne  skal  gaa  til  Grunde,  kræves  der  af 
det  andet  Individ  en  Handlemaade,  der  ikke  alene  har  Betydning 
som  øjeblikkelig  livsbevarende,  men  ogsaa  for  Dyrenes  senere 
Samliv,  altsaa  for  Selskabsinstinktet. 

Den  Forbindelse,  som  her  nødvendigvis  maa  tilvejebringes 
mellem  Darwins  principielle  Lære  og  hans  Teori  om  Selskabs- 
instinktet, er  ikke  vanskelig  at  finde.  En  Gruppe  af  Dyr,  hvis 
Handlinger  er  stærkt  prægede  af  dette  Instinkt,  er  øjensynlig 
gunstigere  stillet  end  en  anden  Gruppe,  hvor  Instinktet  ytrer  sig 
svagere.  Der  er  derfor  under  ellers  lige  Omstændigheder  mere 
Sandsynlighed  for,  at  den  første  Gruppe  klarer  sig  i Kampen 
om  Livsbetingelserne,  end  at  den  anden  gør  det,  og  man  behøver 
nu  kun  med  Darwin  at  forudsætte,  at  den  ene  Generations 
væsentlige  Karaktermærke  nedarves  til  den  anden,  for  at  se 
Muligheden  af  Selskabsinstinktets  vedvarende  Vækst  og  samtidig 
dets  stærke  Indgriben  i den  naturlige  Selektion. 

3.  Vi  kommer  nu  til  det  kritiske  Punkt  i Darwins  Fremstil- 
ling, nemlig  Indførelsen  af  selve  den  etiske  Faktor.  Dette  sker 
i følgende  Grundpaastand:  Et  hvilket  som  helst  Dyr,  der  er  be- 
gavet med  udprægede  Selskabsinstinkter,  vil  uundgaaelig  faa 
moralsk  Følelse  eller  Samvittighed,  saa  snart  dets  Forstands- 
evne er  blevet  saa  godt  eller  næsten  saa  godt  udviklet  som  hos 
Mennesket.1) 

Heraf  fremgaar  nu  for  det  første  Anskuelsen  om  den  inder- 
lige Forbindelse  mellem  Selskabsinstinktet  og  Moralen,  ja,  at 
dienne  Forbindelse  endog  er  uundgaaelig  paa  et  vist  Udviklings- 
trin. Dette  begrundes  i Hovedsagen  ved,  hvad  der  allerede  er 
omtalt.  Men  desuden  hævdes  det,  at  det  nævnte  Udviklingstrin 
maa  henlægges  til  Overgangen  mellem  Dyr  og  Menneske,  eller 
til  de  Dyr,  der  staar  Mennesket  nærmest.  Denne  tilsyneladende 
skarpe  Formulering  af  Anskuelsen  er  ikke  skikket  til  at  forøge 
Værdien  af  Darwins  Moralteori;  thi  dels  vil  den  i sig  selv  vise 
sig  at  være  ganske  uholdbar,  dels  kan  den  ikke  en  Gang  kaldes 
en  Generalnævner,  hvori  Darwins  øvrige  Udtalelser  gaar  op  — 


A)  Darwin:  The  Desc.  of  Man.  71. 

den  er  i det  højeste  et  ret  tilfældigt  »Gennemsnit«  af  de  forskel- 
lige, spredte  Meninger. 

Med  Grundpaastanden  for  Øje  skulde  man  antage,  at  Darwin 
i hvert  Fald  kun  hos  de  allerhøjest  staaende  Dyr  fandt  moralske 
Egenskaber;  men  det  er  langt  fra  Tilfældet.  Med  samme  Let- 
hed, hvormed  han  finder  »Forstand«  hos  Dyrene  og  taler  om 
deres  »gamle  Tankeforbindelser«,  som  om  det  var  en  Selvfølge, 
at  saadanne  findes,  med  samme  Lethed  taler  han  om  deres 
Moral.  Han  mener,  at  Hushunde  i Forhold  til  Ulve  har  »gjort 
Fremskridt  i visse  moralske  Egenskaber«.1)  Han  er  overbevist 
om,  at  selskabelige  Dyr  i det  hele  taget  har  en  »Følelse  af  Kær- 
lighed« til  hinanden.2)  ja,  han  mener  endog  at  have  vist,  at 
Intuition,  Hukommelse,  Opmærksomhed,  Nysgerrighed,  Efter- 
lignelsesdrift,  Forstand,  Kærlighed  o.  s.  v.  findes  hos  Dyrene  i 
en  begyndende,  undertiden  endog  i veludviklet  Tilstand.3) 

Hvor  rigtige  eller  urigtige  disse  Anskuelser  i sig  selv  kan 
være,  de  er  i hvert  Fald  ikke  i Overensstemmelse  med  Grund- 
paastanden, hvis  denne  virkelig  statuerer  Betingelserne  for  den 
moralske  Følelses  Indtræden  hos  lavere  Dyr  end  Mennesket.  Og 
hvis  den  statuerer  den  nødvendige  Følge  af  to  Faktorers  Til- 
stedeværelse — og  dette  er  egentlig  den  bogstavelige  Mening  — 
hvorledes  kan  da  en  saadan  Opfattelse  begrundes;  den  er  ikke 
begrundet  hos  Darwin,  ja,  den  bliver  endog,  som  vi  skal  se, 
modsagt  af  Darwin  selv. 

Vanskeligheden  ved  at  opretholde  Standpunktet  forøges  under 
den  følgende  Diskussion  om  Medfølelse  og  Had  blandt  Dyrene. 
Det  er,  siger  Darwin,  ofte  vanskeligt  at  blive  klar  over,  om  Dyr 
har  nogen  Følelse  for  hinandens  Lidelser.  Naar  det  saarede 
Dyr  ikke  længer  taales  i Flokken,  men  udstødes,  ligesom  Indi- 
anerne gør  ved  deres  svage  Kammerater,  saa  er  det  i hvert  Fald 
ikke  dikteret  af  Sympati;  og  dette  er  næsten  et  af  de  mørkeste 
Træk  i Naturhistorien,  hvis  det  da  ikke  er  sandt,  at  deres 
Instinkt  eller  Forstand  faar  dem  til  det,  for  at  det  saarede  Dyr 
ikke  skal  foranledige  Rovdyr  til  at  overfalde  Flokken.4) 


4)  Darwin:  The  Desc.  of  Man.  50. 

3)  D.  s.  105.  4)  D.  s.  76. 


2)  D.  s.  76. 


Ejendommelig  for  visse  Dyrearter  er  den  »usædvanlige  Følelse 
af  Had«  mellem  nære  Slægtninge,  f.  Eks.  hos  Bierne.  Arbejds- 
bierne  dræber  Dronerne,  Bidronningen  dræber  de  andre  Hunner 
— Slægtskærligheden  er  slaaet  om  i sin  Modsætning,  fordi  dette 
var  til  Nytte  for  Samfundet.1)  Tænker  man  sig  Mennesket  i 
Biens  Sted,  saa  vilde  altsaa  de  ugifte  Kvinder  søge  at  dræbe 
deres  voksne  Brødre  og  Mødrene  deres  voksne  Døtre  — og  dog 
vilde  de  have  Samvittighed  i Betydning  af  en  indre  Følelse  af 
Ret  og  Uret.2) 

Medens  en  af  Darwins  Kritikere  i Anledning  af  denne  Frem  - 
stilling bemærkede,  at  Principet  om  social  Pligtfølelse  her  blev 
vendt  om,  saa  hævdede  John  Morley,  at  Darwins  Opfattelse  er, 
som  de  mest  absolute  Moralister  kunde  ønske  sig  den.  Det  er 
nemlig  det  samme  som  at  hævde,  at  Moralitetens  Grundlag, 
Distinktionen  mellem  Ret  og  Uret,  er  dybt  nedlagt  i de  sande 
Betingelser  for  social  Eksistens;  at  der  lige  over  for  disse  Betin- 
gelser er  en  positiv  og  bestemt  Forskel  mellem  Moral  og  Im- 
moral.  Dyd  og  Last,  Ret  og  Uret,  i Individernes  Handlinger  med 
Hensyn  til  social  Eksistens. 

Hertil  slutter  Darwin  sig,  idet  han  bemærker:  Utvivlsomt  vil 
det  store  Princip  om  at  handle  til  Bedste  for  alle  Medlemmer  i 
samme  Samfund  og  derved  til  Bedste  for  Arten  stadig  beholde 
det  ledende  Herredømme  3) 

Herved  identificeres  »Handlinger  til  Bedste  for  Arten«  med 
»Handlinger  til  Bedste  for  alle  Samfundets  Medlemmer«  — Dro- 
nerne iberegnet!  Og  Biernes  »hadefulde«  Handling  bliver  sand 
Moral  i Forhold  til  Samfund,  altsaa  ogsaa  i Forhold  til  Sel- 
skabsinstinkt; de  besidder  med  andre  Ord  reelt  moralske 
Egenskaber,  og  de  er  moralske  ved  at  handle  saaledes.  Det 
mærkelige  Forhold,  hvori  disse  Udtalelser  staar,  dels  til  Grund- 
paastanden,  dels  til  den  nu  følgende  Paastand,  er  det  overflødigt 

D Darwin:  The  Desc.  of  Man.  81. 

2)  D.  s.  73.  — Weismann  mener,  at  Dronerne  ikke  »dræbes«,  de 
suites  ihjel.  Men  det  ændrer  ikke  meget  ved  den  »usædvanlige 
Følelse  af  Had«. 

3)  More  Letters.  I.  329. 

at  opholde  sig  videre  ved;  en  haar  trukken  Argumentation  er 
ikke  paa  sin  Plads  over  for  disse  spredte  Træk.  Modsigelsen 
fremkommer  ved  Darwins  egen  Paastand:  Mennesket  er  det 
eneste  Væsen,  der  med  Sikkerhed  kan  anses  som  moralsk p) 

4.  Mennesket  er  et  selskabeligt  Dyr,  som  allerede  i en  yderst 
barbarisk  Tilstand  erhvervede  sig  de  Instinkter,  der  betinger 
den  sociale  Sammenslutning.  Den  instinktmæssige  Sympati, 
der  er  den  mægtigste  Drivfjeder  i saa  Henseende,  er  ligesom  alle 
andre  selskabelige  Instinkter  oprindelig  erhvervet  gennem  na- 
turlig Selektion.  Den  Stamme,  hvis  Medlemmer  i højere  Grad 
var  rede  til  at  hjælpe  hverandre  og,  om  det  gjordes  fornødent, 
endogsaa  ofrede  sig  selv  for  deres  Kammerater,  den  Stamme 
vilde  sejre  over  de  fleste  andre  Stammer  og  saaledes  komme 
til  at  fortsætte  Arten.  Men  af  det  stigende  sympatiske  Instinkt 
udspringer  Lysten  til  Bifald,  Ros  og  Hæder,  men  ogsaa  Frygten 
for  Vanære  og  Foragt.  I denne  Henseende  har  Erhvervelsen  af 
Taleevnen  sikkert  ogsaa  været  betydningsfuld;  en  »offentlig 
Mening«  kunde  komme  til  Orde,  og  Menneskets  Handlinger 
bestemmes  for  en  stor  Del  ved,  hvad  dets  Medmennesker  skønner 
og  ønsker.* 2)  Saaledes  styrkes  det  selskabelige  Instinkt,  og  den 
offentlige  Menings  Magt  begrundes  til  Slut  i den  instinktive 
Sympati. 

Men  ogsaa  andre  Motiver  er  virksomme:  de  selviske  Tilbøje- 
ligheder, og  Darwin  mener,  at  disse  ulykkeligvis  er  endnu  mere 
udbredte.  Hvis  de  er  herskende,  da  kan  alene  Frygt  for  Straf 
holde  Mennesket  tilbage  og  medvirke  til  Dannelsen  af  den  Over- 
bevisning, at  han  selv  i Længden  vil  staa  sig  ved  at  sætte  andres 
Vel  over  sit  eget.  I et  saadant  Menneske  er  de  selskabelige  In 
stinkter  ikke  blevet  saa  kraftige  og  vedholdende,  at  de  er  i 
Stand  til  at  kue  hans  øvrige  Natur,  selv  naar  hans  Tanker 
vender  tilbage  til  tidligere  Handlinger;  dette  er  et  slet  Menne- 
ske.3) Men  naar  Forstandsevnerne  vokser,  saa  vil  Erfaringen 


A)  Darwin:  The  Desc.  of  Man.  88—89. 

2)  D.  s.  72.  84.  86.  164.  166.  3)  D.  s.  86.  92. 

snart  lære  ham,  at  dersom  han  hjælper  sine  Medmennesker,  vil 
han  i Almindelighed  blive  hjulpet  igen.  Det  er  en  lav  Bevæg- 
grund; men  den  vil  kunne  vænne  ham  til  bedre  Handlinger,  og 
den  gentagne  Udførelse  af  saadanne  Handlinger  bringer  Med- 
følelsen i Vækst,  hvorved  vi  atter  er  inden  for  den  instinktive 
Sympatis  Omraade. 

Forskellen  mellem  det  vilde  Menneskes  Moral  og  det  civili- 
seredes ligger  ikke  just  deri,  at  det  vilde  Menneske  mangler 
Sympati,  men  deri,  at  denne  Sympati  er  saa  stærkt  begrænset; 
det  er  en  Stammesympati.  Medens  det  efterhaanden  vil  indses, 
at  Sympatien  bør  udstrækkes  videre  og  videre  til  at  omfatte  alle 
Mennesker,  ja,  Dyrene  med,  saa  ligger  dette  den  uciviliserede 
fuldstændig  fjernt.  Vilde  Stammer  kan  myrde  og  plyndre, 
uden  at  dette  gør  Skaar  i deres  Ære,  naar  det  blot  ikke  gaar 
ud  over  deres  egen  Stamme,  ja,  de  laveststaaende  betragter  det 
endog  som  en  Hæder  for  dem,  hvis  de  er  sluppet  godt  fra  en 
saadan  Bedrift.  Deres  Kvinder  betragter  og  behandler  de  som 
Slaver,  og  de  kan  more  sig  over  de  forfærdeligste  Dyrplagerier. 
Løgnagtighed  over  for  Fjender  er  tilladelig;  men  dette  gælder 
forøvrigt  ikke  alene  blandt  vilde  — i saa  Henseende  vil  man 
finde  rigt  Materiale  i det  moderne  Diplomatis  Historie.1) 

Inden  for  Stammen  selv  er  Venskab  derimod  almindeligt, 
og  der  finder  ofte  i Sygdomstilfælde  megen  Hjælpsomhed  Sted, 
der  viser,  at  Sympatien  er  virksom  inden  for  sit  snævre  Om- 
raade. Naar  den  ikke  rækker  videre,  kan  det  skyldes  saa  vel  lave 
Forstandsevner  som  ufuldkomne  Vaner;  Handlingens  Konse- 
kvenser er  de  ikke  i Stand  til  at  overse,  og  det  onde,  der  følger,, 
ser  de  ikke,  før  det  er  over  dem.  Endelig  kommer  til  disse 
Mangler  paa  Følelsens  og  Forstandens  Omraade  tillige  en  Ube- 
herskethed  og  Voldsomhed  i Handlemaade,  der  er  lige  skadelig 
for  dem  selv  og  deres  Omgivelser.  Deres  Dyder  er  dem,  der  er 
nødvendige,  for  at  et  Stammesamfund  kan  bestaa  2) 

Det  er,  mener  Darwin,  ikke  vanskeligt  efter  denne  Udvikling 
at  drage  Skillelinien  mellem  lavere  og  højere  Moralforskrifter  *) 


x)  Darwin:  The  Desc.  of  Man.  95. 
3)  D.  s.  100. 


2)  D.  s.  97. 

De  lavere  skyldes  Hensynet  til  Selvet,  de  højere  er  derimod 
grundede  paa  Sympati  og  har  Hensyn  til  andres  Vel.  Derfor 
har  Mod  altid  været  en  stor  Dyd;  thi  naar  der  var  Fare  paa 
Færde,  kunde  en  modig  Mand  være  sin  Stamme  til  mere  Gavn 
end  den  frygtsomme.  Det  samme  gjaldt  Selvbeherskelse  og  Ud- 
holdenhed, hvorimod  Klogskab  kunde  være  et  tveægget  Sværd, 
der  lige  saa  godt  anvendtes  til  eget  Vel  som  til  andres  og  derfor 
ikke  ubetinget  blev  agtet.  Den  høje  Vurdering  af  Selvbeherskelse 
bevirkede,  at  man  i lange  Tider  regnede  det  meningsløse  Cølibat 
for  en  stor  Dyd.  Derimod  er  Afsky  for  Utugt  noget,  som  kun 
findes  hos  moderne,  civiliserede  Folkeslag. 

Naar  de  sympatiske  Instinkter  er  kommet  til  Ære,  vil  de  paa 
flere  Maader  udbrede  sig  fra  Individ  til  Individ,  gennem  Under- 
visning, gennem  Eksempel  og  gennem  offentlig  Mening,  og  ad 
disse  Veje  vil  efterhaanden  den  Mening  fæstnes,  at  det  at  gøre 
uel  imod  andre,  det  er  Moralens  Hovedhjørnesten  A) 

Men  et  saadant  Resultat  er  først  naaet  efter  stærke,  indre 
Kampe;  Drifter  og  Lidenskaber  fører  en  Udryddelseskrig  mod 
hverandre,  idet  den  mest  varige  har  en  Tendens  til  at  undlive 
de  andre.  Naar  der  tilsidst  i Bevidstheden  klinger  et  »du  bør«, 
da  er  det  et  Vidnesbyrd  om,  at  et  vedholdende  Instinkt  har 
dannet  sig.  Det  Spørgsmaal  kan  da  rejse  sig,  om  en  Handlings 
moralske  Karakter  er  afhængig  af  den  strenge  Gennemførelse  i 
Overensstemmelse  med  det  rent  drSif tmæssige,  eller  om  den 
væsentlig  er  bestemt  ved  det  Præg  af  Overvejelse,  som  det  mere 
udviklede  Væsen  er  i Stand  til  at  giye  den.  Er  den  velovervejede 
Handling  bedre  end  den,  der  udløses  af  Drift  eller  Instinkt? 

5.  Hvis  den  Sammenligning  og  Vurdering  af  tidligere  Hand- 
linger, som  Mennesket  er  i Stand  til  at  anstille,  viser  ham,  at 
han  i et  givet  Øjeblik  har  givet  efter  for  et  Instinkt,  som  da 
syntes  stærkt,  men  nu  i Sammenligning  med  andre  forekommer 
svagt,  da  opstaar  Samvittighedsnag,  en  Utilfredshed  med  sig 
selv,  der  kan  ledsages  af  Beslutningen  om  at  handle  bedre  i 


x)  Darwin:  The  Desc.  of  Man.  165. 


21 


Fremtiden.  Hvor  disse  Muligheder  er  til  Stede,  vil  Darwin  be- 
tegne visse  Handlinger  som  moralske,  hvad  enten  1.  de  udføres 
med  Overlæg,  eller  2.  er  Virkninger  af  langsom  erhvervet  Vane, 
eller  3.  udføres  instinktmæssig,  ligesom  af  sig  selv.1) 

Heraf  kunde  man  nu  maaske  faa  det  Indtryk,  at  Darwin 
alene  lægger  Vægt  paa  Handlingens  Virkning,  naar  Handlingen 
skal  vurderes  etisk,  og  at  ogsaa  den  handlende  Person  falder  ind 
under  denne  summariske  Vurdering.  Dette  Indtryk  vilde  ikke 
være  korrekt. 

Skønt  Darwin  mener,  at  det  næppe  synes  muligt  at  drage 
nogen  skarp  Grænselinie,  saa  indrømmer  han,  at  der  er  nogen 
Forskel  mellem  de  Handlinger,  der  udføres  af  øjeblikkelig  Drift, 
og  dem,  der  udføres  efter  modent  Overlæg.  Moderens  Hand- 
ling, naar  hun  under  Dødsfare  søger  at  redde  sit  Barn,  kan  ikke 
ganske  vurderes  paa  samme  Maade  som  den  Handling,  Individet 
udfører  efter  at  have  vundet  Sejr  over  modsatte  Ønsker.  Og 
dog  kan  man  heller  ikke  paastaa,  at  en  Handling,  der  er  udført 
mange  Gange  og  tilsidst  udføres  uden  Overvejelse,  at  den  derved 
bliver  mindre  moralsk. 

Allerede  gennem  disse  Ytringer  ser  man  Tendensen.  Naar 
den  rent  vanemæssige  Handling  skal  beholde  Prædikatet 
moralsk,  saa  maa  det  ende  med,  at  Instinktet  overrækkes  den 
moralske  Krone.  En  Handling  kan  først,  siger  Darwin,  anses 
som  fuldkommen  eller  som  udført  paa  den  ædleste  Maade,  saa- 
fremt  den  udføres  ligesom  af  sig  selu,  uden  nogen  Overvejelse 
eller  Anstrengelse,  som  om  Egenskaberne  var  medfødte.2) 

Heraf  maatte  nu  følge,  at  en  Person,  hos  hvem  dette  var  Til- 
fældet, ogsaa  blev  anset  for  den  fuldkomneste  og  rosværdigste. 
Det  lyder  derfor  noget  overraskende,  naar  Darwin  tilføjer:  men 
den,  der  handler  efter  Overvejelse  og  Anstrengelse,  fortjener 
større  Anerkendelse.  Man  har  Indtryk  af,  at  Darwin  i et  af 
sine  Breve  er  mere  i Overensstemmelse  med  sin  Hovedanskuelse, 
naar  han  siger:  Den  Mand,  der  styrter  sig  i en  Flod  for  at  redde 
et  Liv.  uden  et  Sekunds  Refleksion,  enten  af  medfødt  Tendens 


3)  Darwin:  The  Desc.  of  Man.  88—91. 


2)  E).  s.  88. 

eller  af  Vane,  fortjener  mere  Ære,  end  den  Mand,  der  handler 
efter  Overvejelse  og  er  sig  bevidst  om  end  for  kort  Tid,  at  Risiko 
og  Opofrelse  giver  ham  indre  Tilfredshed.1)  Men  over  for  disse 
Modsigelser  maa  man  atter  betone  Meddelelsernes  spredte  Ka- 
rakter. 

Prøvestenen  for  Moral  er  Samfundets  Velfærd.  Men  hertil 
maa  føjes,  at  Moralitet  overhovedet  kun  er  fremkommen,  fordi 
den  var  social  nyttig.  Og  det  fuldkomneste  Stade  er  derfor  det, 
hvor  disse  Anskuelser  ikke  mere  er  Tvivl  underkastet,  men  er 
ble  ven  som  vort  Kød  og  Blod.  Vi  maa,  som  Tenny  son  har  sagt, 
»ikke  en  Gang  i vore  hemmeligste  Tanker  leve  de  Synder  om, 
der  gjorde  svundne  Dage  saa  behagelige  for  os«.2) 

6.  Ud  fra  den  lige  anførte  Tankegang  retter  Darwin  et,  ganske 
vist  meget  svagt.  Angreb  paa  Utilitarianismen .3)  Moral  kan 
ikke  grundes  hverken  paa  Egoisme  eller  paa  »højeste  Lykke«; 
thi  moralsk  Følelse  er  i sin  Grund  identisk  med  de  selskabelige 
Instinkter,  og  disse  er  ikke  udviklet  paa  Grundlag  af  Egois- 
men og  heller  ikke  i den  Hensigt  at  gøre  Samfundet  lykkeligt. 
Noget  andet  er  det,  at  de  virkelig  har  gavnet  Samfundet,  og  at 
de  formentlig  har  frembragt  et  Overskud  af  Glæde  for  de  over- 
levende Arter.  Langvarig  Smerte  og  Lidelse  kan  nok  væbne  et 
Væsen  mod  store  og  pludselige  Onder;  men  i Almindelighed 
vil  den  foraarsage  Nedtrykthed  og  formindske  Handleevnen, 
hvorimod  Glæder  stimulerer  hele  Systemet  til  fornyet  Aktion.4) 
Derfor  maa  følende  Væsener  være  udviklet  paa  en  saadan 
Maade  gennem  naturligt  Udvalg,  at  de  glædelige  Følelser  kan 
tjene  som  sekundære  Førere  og  Formaal,  medens  de  selskabelige 
Instinkter  stedse  maa  være  den  primære  Fører.5) 

Herimod  blev  der  af  John  Morleg  fremsat  nogle  Indvendin- 
ger,6) ikke  som  Angreb  mod  Darwin,  men  for  at  vise,  at  Dar- 
wins  Anskuelser  meget  vel  lod  sig  forene  med  Utilitarianismen. 

4)  More  Letters.  II.  52.  2)  Darwin:  The  Desc.  of  Man.  101. 

3)  D.  s.  97.  4)  Life  and  Letters.  I.  310.  5)  The  Desc.  of  Man.  98. 

6)  Baade  disse  Indvendinger  og  Darwins  Svar  findes  i »More  Let- 
ters«. T.  327—328. 

Den  Afvigelse,  Darwin  selv  har  fundet,  skal  bero  paa,  at  han 
ikke  fuldstændig  har  opfattet  den  logiske  Forskel  mellem  de  to 
Sider  af  Spørgsmaalet  om  moralsk  Sans,  vendt  henholdsvis  mod 
det  subjektive  og  det  objektive.  Stuart  Mili  har  udtrykkelig  vist, 
at  Principet  om  »størst  Lykke«  ikke  skulde  opfattes  som  en  Be- 
grundelse, men  som  en  Standard  for  rigtig  Handling,  og  som 
saadan  kan  den  lige  saa  godt  antages  af  dem,  der  mener,  at 
moralsk  Sans  er  medfødt,  som  af  dem,  der  mener,  at  den  er 
erhvervet.  Mængdens  sociale  Følelser  danner  det  naturlige 
Grundlag  for  utilitarisk  Moral;  i denne  Henseende  er  der  ingen 
Forskel  mellem  Darwin  og  Utilitarianerne.  Hvad  Mili  betegner 
som  en  »Standard«,  det  kalder  Darwin  en  »sekundær  Fører«. 

I sit  Svar  til  Morley  kalder  Darwin  dennes  Redegørelse  for 
et  fuldstændigt  og  rigtigt  Resumé  af  hans  Bemærkninger  om 
moralsk  Sans,  og  han  finder  det  uforstaaeligt,  at  han  har  be- 
gaaet  denne  Fejltagelse.  Men  den  er  begrundet  i en  Ytring  i 
St.  Mills  Værk,  som  Darwin  fandt  modsigende,  og  desuden 
i,  at  Miil  »siger  saa  lidt  om  det  sociale  Instinkt«. 

Saaledes  fandt  den  evolutionistiske  Etik  og  Utilitarianismen 
allerede  paa  dette  Tidspunkt  hinanden;  men  det  er  karakteristisk, 
at  der  paa  samme  Punkt  rejste  sig  Indvendinger  fra  St.  Mills 
Side  imod  Spencer,  skønt  denne  betegner  sig  selv  som  Utilita- 
rianer.  Det  afgørende  Mellemværende  ligger  ikke  i Valget  af 
Formaal,  men  i,  hvad  der  skal  anses  som  etisk  Begrundelse. 

7.  Medfører  Udviklingen  et  stadigt  Fremskridt?  Dette  Spørg*s- 
maal  kræver  egentlig  en  nøjere  Præcision  af,  hvad  det  er,  man 
venter  Fremskridt  i.  Darwin  har  behandlet  Spørgsmaalet  ret 
almindeligt,  snart  med  Henblik  paa  de  moralske  Følelser,  snart 
under  Hensyn  til  de  Glæder  og  Sorger,  der  skabes  gennem  men- 
neskelig Handling. 

Hvis  det  kan  paavises,  at  moralsk  Følelse  er  arvelig,  saa  vilde 
man  have  et  sikkert  Grundlag  for  sin  Besvarelse.  I Følge  hele 
hans  Stilling  til  Udviklingstanken  og  navnlig  hans  Tilslutning 
til  Lamarcks  Arvelighedsteori  maatte  man  vente,  at  Darwin  vilde 
hævde  de  moralske  Følelsers  Arvelighed.  Man  finder  ogsaa  denne 

Formodning  bekræftet.1)  Idet  han  refererer  Bain’s  og  St.  Mills 
Opfattelse  som  gaaende  ud  paa,  at  moralsk  Følelse  ikke  er  med- 
født, men  erhvervet,  erklærer  han:  »Efter  den  almindelige  Udvik- 
lingsteori er  dette  i det  mindste  yderst  usandsynligt«.  Til  Trods 
for  Udtalelsens  meget  forsigtige  Form),  kan  den  vel  næppe 
udlægges  som  andet  end  en  Tilslutning  til  Arvelighedsteorien, 
og  han  omtaler  ogsaa  paa  andre  Steder  »dydige  Vaner«  som 
arvelige.2) 

Ikke  desto  mindre  finder  man  ogsaa  den  modsatte  Opfattelse 
fremsat.  I Anledning  af  Herbert  Spencers  Fremstilling,  der 
netop  gaar  ud  paa,  at  »Tilbøjelighed  til  rigtig  Opførsel  ned- 
arves«, siger  Darwin,  at  han  vel  ikke  finder  det  usandsynligt, 
men  dog  tvivler  derom,  fordi  da  ogsaa  overtroiske  Forestil- 
linger og  urimelige  Tilbøjeligheder  maatte  nedarves,  og  han 
har  intet  Sted  set  noget,  der  kunde  støtte  denne  Antagelse.3) 

Et  Grundlag  for  Troen  paa  Fremskridt  kan  der  ikke  findes 
i disse  Udtalelser,  og  skønt  Darwin  et  enkelt  Sted  er  optimistisk 
stemt  i denne  Henseende,4)  saa  er  hans  Grundbetragtning  den, 
at  Fremskridt  ikke  er  Normalregel.  Mange  uciviliserede  befinder 
sig  paa  samme  Standpunkt  som  for  Aarhundreder  siden,  og 
Maine  har  vel  Rjet,  naar  han  siger,  at  den  største  Del  af 
Menneskeheden  aldrig  har  haft  saa  meget  som  en  Gnist  af  Ønske 
om,  at  deres  borgerlige  Indretninger  skulde  blive  forbedret.5) 
»Der  er  intet  i min  Teori,  som  nødvendiggør  Organisationens 
Fremskridt  i hvert  Tilfælde,  skønt  naturlig  Selektion  tenderer 
i denne  Retning.«6)  Derimod  er  der  virksomme  Faktorer  baade 
for  Fremskridt  og  Tilbagegang. 

Som  en  af  de  væsentligste  paa  Fremskridtets  Side  nævner 
Darwin  Befolkningstilvæksten;  den  stærke  Forøgelse  i Folke- 
mængde medfører,  at  Kampen  om  Livsbetingelserne  bliver  streng 
i højeste  Grad,  og  dette  har  haft  storre  Betydning  for  intellek- 
tuel og  moralsk  Fremgang  end  andre,  gunstige  Omstændig- 


4)  Darwin:  The  Desc.  of  Man.  71.  Note  5.  2)  D.  s.  104.  104. 

3)  D.  s.  103.  4)  D.  s.  104.  5)  D.  s.  167. 

6)  More  Letters.  I.  164. 

heder.1)  Vigtigt  for  Fremskridtet  er  det,  at  der  i Samfundet 
findes  en  Skare  højt  oplyste , der  ikke  behøver  at  arbejde  for 
Brødet,  men  kan  hengive  sig  udelukkende  til  det  højere  For- 
standsarbejde. Materiel  Fremgang  er  i høj  Grad  afhængig  af 
dette  Arbejde,  og  dets  Betydning  kan  næppe  overvur deres. 

Det,  der  mere  end  noget  andet  svækker  den  civiliserede  Men- 
neskehed, er  det  Arbejde,  der  gøres  for  at  redde  de  svage  og 
syge,  og  den  Mulighed,  som  derved  skabes  for,  at  disse  Mennesker 
kan  forplante  Slægten.  Det  maa  anses  for  at  være  et  tilfældigt 
Resultat  af  den  instinktmæssige  Sympati;  men  vi  er  ikke  i Stand 
til  at  standse  denne  Sympati  uden  at  forringe  noget  af  det 
ædleste  i os  -) 

Men  dette  »tilfældige  Resultat«  viser  sig,  som  Darwin  selv 
siger,  baade  hos  civiliserede  og  uciviliserede,  og  det  hører  til 
»noget  af  det  ædleste  i os«.  Er  Darwin  selv  klar  over,  hvilket 
ejendommeligt  Lys  denne  Udtalelse  kaster  over  hele  hans  etiske 
Anskuelse? 

8.  Ganske  vist  mener  Darwin,  at  der  maa  være  et  Overskud 
af  Glæde  for  de  sejrende  Arter;  men  dette  udelukker  jo  ikke, 
at  den  samlede  Sum  af  Ulykke  og  Lidelse  er  langt  i Overvægt. 
Det  er  et  Spørgsmaal,  som  Darwins  Tanker  har  kredset  meget 
om,  men  som  han  ikke  offentligt  har  berørt  meget:  kan  det 
tænkes,  at  den  store  Sum  af  Lidelser  skal  tjene  til  Menneskets 
Opdragelse,  at  det  er  dette  Tugtens  Ris,  der  alene  formaar  at 
tvinge  Mennesket  fremad?  Er  det  rigtigt,  da  vilde  vi  her  finde 
Moralens  virkelige  Grundlag,  og  vi  vilde  have  givet  Etiken  en 
religiøs  Sanktion. 

Men  Darwin  hævder  over  for  dette,  at  Antallet  af  Mennesker 
i Verden  er  for  intet  at  regne  i Sammenligning  med  alle  andre 
følende  Væsener,  og  de  lider  ofte  meget,  uden  at  det  kan  siges, 
at  nogen  moralsk  Opdragelse  følger  deraf.  Desuden  vanskeliggør 

Darwin:  The  Desc.  of  Man.  180.  131  Note  51.  Darwin  omtaler 
her  Malthus’  Værk:  »Essay  on  the  Principle  of  Population«  som 
»the  ever-memorable«. 

2)  Darwin:  The  Desc.  of  Man.  168—169. 

netop  Tilstedeværelsen  af  alle  disse  Lidelser  Troen  paa  Eks- 
istensen af  en  intelligent,  første  Aar  sag.  »Det  har  altid  tilfreds- 
stillet mig  mere  at  se  den  umaadelige  Sum  af  Smerte  og  Lidelse 
i denne  Verden  som  et  uafvendeligt  Resultat  af  Begivenhedernes 
naturlige  Følge,  d.  e.,  af  almindelige  Love,  hellere  end  fra 
direkte  Indgriben  af  en  Gud«.1)  Der  er  for  megen  Ulykke  i 
Verden;  jeg  kan  ikke  tro  paa,  at  en  god  og  almægtig  Gud  har 

skabt  det  ene  Dyr  til  at  leve  af  andre  levende  Dyr Paa  den 

anden  Side  kan  jeg  ikke  bekvemme  mig  til  det  Syn,  at  dette 
vidunderlige  Univers  . . er  Resultatet  af  brutal  Kraft.  Jeg  ér 
tilbøjelig  til  at  se  alt  som  Resultat  af  bestemte  Love  ....  med 
Detaljer,  gode  eller  slette,  der  fremkommer  ved,  hvad  vi  maa 
kalde  Chance.  Men  det  tilfredsstiller  mig  ikke.2) 

Evolutionsteorien  er  if.  Darwin  meget  vel  forenelig  med 
Troen  paa  en  Gud; -men  han  selv  kunde  af  de  anførte  Grunde 
ikke  antage  denne  Tro.  Atheist  nægter  han  at  være,  men  mener, 
at  Betegnelsen  Agnostiker  passer  bedre  til  hans  Standpunkt. 

»Det  sikreste  synes  mig  at  være,  at  den  hele  Genstand  ligger 
uden  for  Rækkevidden  af  menneskelig  Intelligens;  men  Men- 
nesket kan  gøre  sin  Pligt <y.3) 

Har  da  Darwin  paavist  et  almengyldigt  og  modsigelsesfrit 
Grundlag  for  den  menneskelige  Pligtfølelse? 

Besvarelsen  af  dette  Spørgsmaal  saavel  som  en  almindelig 
Vurdering  maa  vi  foreløbig  udskyde,  indtil  vi  har  undersøgt 
de  Former,  som  den  evolutionistiske  Etik  har  taget  efter  Frem- 
komsten af  Darwins  banebrydende  Værk. 


D Life  and  Letters.  III.  64. 


2)  D.  s.  II.  312. 


3)  D.  s.  I.  304.  307. 


III.  Ledende  Synspunkter  i den  evolu- 
tionistiske Etik. 


A.  Den  videnskabelige  Begrundelse  af  Etiken  ved  Hjælp  af 
Selektionsprincipet. 

1.  Den  aandelige  Befrielse,  som  Evolutionslæren  straks  kom 
til  at  betyde  for  mange  Forskere,  viste  sig  bl.  a.  ved  en  ud- 
præget kritisk  Stilling  over  for  alle  Forsøg  paa  at  begrunde  Etiken 
teleologisk  og  transcendent.  Hvor  kan  man  tale  om  »Forma al« 
i en  Verden,  hvor  vi  stadig  kun  finder  Kontinuitet,  hvor  Aar- 
sagsrækkerne  spinder  sig  ud  i det  uendelige?  Teleologi  maa 
snarest  anses  som  en  omvendt  Aarsagsrække:  Regnen  eksisterer 

— ikke  fordi  der  skal  være  Vegetation;  men  Vegetation  eksisterer 

— til  Dels  betinget  af  Regnen.  Vore  Begreber  om  Tingene  har 
Ende  og  Begyndelse;  men  Tingene  selv  har  det  ikke,  og  naar 
det  uimodsigelig  er  vist,  at  Stof  og  Kraft  er  uforgængelige  og 
ikke  kan  opstaa  af  intet,  saa  er  Anerkendelse  af  Skabelse  en 
videnskabelig  Umulighed.1) 

Den  Kraft,  der  manifesterer  sig  i Tingene,  kan  vi  ikke  be- 
tegne og  anvende  i vore  videnskabelige  Slutninger,  fordi  vi  er 
ude  af  Stand  til  at  forstaa  den,  ja,  vi  er  saa  fjernt  derfra 
som  den  døvfødte  fra  at  forstaa  Lyd  eller  den  biindfødte  fra 
at  forstaa  Lys.  Det  er  et  Mysterium.  Men  det  er  jo  heller  ikke 
derpaa,  det  nu  kommer  an;  thi  det  videnskabeliges  Region 

l)  W.  H.  Rolph:  Biologische  Probleme  zugleich  als  Versuch  zur 
Entwicklung  einer  Rationellen  Ethik  (2.  Aufl.  Leipzig,  1884).  19—20. 
Præmisserne  er  svage.  Det  havde  været  tilstrækkeligt  at  sige, 
at  Videnskab  og  Skabelse  begrebsmæssigt  udelukker  hinanden. 

ligger  uden  for  dette,  og  det  lader  sig  gøre  at  give  videnskabelig 
Erkendelse  et  nøjagtigt  Udtryk  uden  Kendskab  til  Mysteriet,  og. 
vi  maa  afvise  alle  Diskusioner  med  Metafysikere,  enten  det  saa 
er  Materialister  eller  Idealister.1) 

Evolutionslærens  stærke  Betoning  af  de  »naturlige  Aarsager« 
fremkaldte  hos  Tænkere  en  skarp  Agtpaagivenhed  over  for  de 
Mangler,  som  Etiken  formentlig  i saa  Henseende  havde  lidt 
under.  »Jeg  er  slaaet  af  det  Faktum«,  siger  Spencer,  »at  de 
(etiske  Teorier)  alle  er  karakteriserede  ved  enten  fuldstændigt 
Fravær  af  Aarsagsideen  eller  urigtig  Brug  af  den«.2)  Det  er 
Trangen  til  at  finde  Sammenhængen  mellem  Menneskets  Ka- 
rakter og  Handling,  mellem  Handlingen  og  dens  Virkning,  og 
til  at  udtrykke  denne  Sammenhæng  paa  en  Maade,  der  stod’ 
i Forhold  til  den  forøgede  Naturkundskab,  det  er  denne  Trang, 
der  giver  sig  Udslag  i den  ivrige  Søgen  efter  naturlige  Aarsager. 
Hos  Spencer  indtager  den  rent  metodiske  Eftersøgen  og  Op- 
stillen af  saadanne  Aarsager  en  stor  Plads,  og  han  grupperer 
dem  under  fire  Synspunkter:  det  fysiske,  det  biologiske,  det 
psykologiske  og  det  sociologiske. 

Men  den  inderlige  Forbindelse,  der  saaledes  søges  paavist 
mellem  Menneskets  Omgivelser,  Karakter  og  Handling,  drager 
et  andet  vigtigt  Problem  ind  i Diskusionen,  Spørgsmaalet  om 
den  »frie  Vilje«.  Hvor  kan  et  Menneske  være  ansvarlig  for 
sine  Handlinger,  naar  det  er  bastet  og  bundet  af  uendelig  mange 
uendelige  Aarsagsrækker? 

Evolutionisten  hævder,  at  det  uden  dette  tværtimod  er  forbi 
med  Ansvarligheden.  Hvis  man  ikke  paa  ethvert  Trin  af  Hand- 
lingsprocessen opretholder  Kausalforbindelsen  mellem  Karakter 
og  Handling,  saa  er  det  ude  med  Ansvar  og  Fort jenstf uldhed  . 3) 

Former  da  ikke  ethvert  Menneske  til  en  vis  Grad  sin  egen 
Karakter?  Jo,  utvivlsomt;  men  netop  derved,  at  enhver  Hand- 
ling har  en  Tendens  til  at  danne  Vane  og  saaledes  modificere 

*)  H.  Spencer:  An  Autobiographv  (London,  1904).  I.  346.  — L.  Stephen: 
The  Science  of  Ethics  (1882).  7.  38—39. 

2)  H.  Spencer : The  Principles  of  Ethics  (1892).  I.  49. 

3)  L.  Stephen:  The  Science  of  Ethics.  269. 

Karakteren.  Den  stadige  Vekselvirkning  mellem  Mennesket  og 
dets  Omgivelser,  hvorved  snart  den  ene  Part,  snart  den  anden, 
er  Aarsag,  har  givet  Anledning  til  Vildfarelserne;  og  dertil 
kommer,  at  det  kun  begrebsmæssigt,  men  ikke  i Realiteten,  er 
berettiget  af  foretage  den  skarpe  Adskillelse  mellem  Aarsag  og 
Virkning:  Handlingens  Proces  er  netop  kontinuerlig.1) 

Eftersom  man  kun  kan  regnes  den  Handling  etisk  til  gode, 
som  er  betinget  ved  ens  egen  Karakter,  og  eftersom  denne  atter 
er  fremkommen  ved  en  Række  Aarsager,  saa  hævder  evolu- 
tionistisk Etik,  at  Determinismen  er  en  uundværlig  Forudsæt- 
ning for  Etiken.2)  Og  skulde  det  endog  vise  sig  umuligt  at 
godtgøre  Determinismens  Rigtighed,  saa  maa  Etikeren  alligevel 
ræsonnere  ud  fra,  at  Handlingen  er  determineret.3) 

2.  Med  dette  som  Udgangspunkt,  hvorledes  skal  da  den 
videnskabelige  Lov  for  Moralen  findes? 

Stephen  giver  dette  Spørgsmaal  den  mere  specielle  Form: 
hvorledes  finder  vi  de  moralske  Følelsers  almindelige  Karakte- 
ristik? Og  han  besvarer  det  ved  at  henvise  til,  at  hvis  Evolution 
af  moralske  Følelser  er  et  Arbejde,  hvori  talrige  Bevidstheder 
har  samarbejdet  gennem  mange  Generationer,  saa  er  det  klart, 
at  en  given  Periodes  Meninger  vil  korrespondere  til  det  tilsva- 
rende Stadium  i Evolutionen,  og  at  Variationer  ikke  er  tilfældige, 
men  bekræfter  en  almindelig  Lov.4)  Det  er  haabløst  at  forsøge 
at  finde  Grunde,  som  er  bindende  i moralsk  Henseende  for  et- 
hvert Menneske  til  enhver  Tid;  men  det  lader  sig  gøre  i Etik 
som  i andre  Videnskaber  at  indsamle  en  Række  Kendsgerninger 
og  ved  Generalisation  af  disse  at  uddrage  en  videnskabelig  Lov.5) 

Stephen  vil  da  ved  moralsk  Lov  forstaa  det  Sæt  af  etiske 
Regler,  der  er  respekteret  i et  givet  Samfund.  Altsaa  den  aktuelle 
Moral.  Om  denne  maa  det,  som  Spencer  siger,  gælde,  at  den 
forandres  uafbrudt,  altid  udvikles  i en  eller  anden  Retning  bort 

4)  L.  Stephen:  The  Sc.  of  Eth.  274. 

2)  H.  Høffding:  Etik  (3.  Udg.  1905).  109  tig. 

3)  L.  Stephen:  The  Sc.  of  Eth.  10. 

4)  D.  s.  34.  5)  D.  s.  296. 

fra  det  nuværende.  Baade  Mennesker,  Samfund  og  moralske 
Fænomener  er  Evolutionens  Produkter,  og  de  etiske  Følelser 
og  Ideer  er  til  enhver  Tid  bestemt  ved  Menneskenaturens  lokale 
Form,  sociale  Forgængere  og  Omgivelser.1)  For  saa  vidt  der 
er  Tale  om  aktuel  Moral,  da  har  Udviklingstanken  gjort  Ende 
paa  Forestillingen  om  en  uforanderlig  Morallov. 

Men  den  moralske  Lov  er  ikke  for  Spencer  Loven  om  Men- 
neskers Sædvaner,  som  de  er.  En  saadan  Lov  vilde  jo  tillade 
alt.  Det  drejer  sig  ikke  saa  meget  om  den  Moral,  der  er,  som 
om  den,  der  bør  uære.  Hvis  der  skal  bygges  Videnskab  om 
Menneskers  sociale  Liv,  saa  maa  denne  Videnskab  ligesom  andre 
Videnskaber  forudsætte  Elementernes  Fuldkommenhed.  Den 
rene  Etik  siger:  saaledes  skal  du  handle!  Og  hvis  Loven  brydes, 
saa  nøjes  Etiken  med  at  erkende  Bruddet  2) 

Ganske  svarende  hertil  viser  der  sig  dyb  Uenighed  om,  hvor- 
vidt Metoden  skal  være  induktiv  eller  deduktiv.  Spencer  angriber 
saaledes  Utilitarianerne  paa  Grund  af  deres  induktive  Freiri- 
gangsmaade:  de  slutter  fra  nogle  iagttagne  Tilfælde  til  lignende 
Relationer  i Fremtiden.  Men  kun  Relationen,  ikke  Relationer, 
giver  fuldstændig  videnskabelig  Form  for  Erkendelse.  For- 
holdet er  som  mellem  den  gamle,  induktive  Astronomi  og  den 
moderne,  deduktive:  den  sidste  uddrager  sine  Resultater  af  de 
engang  fundne  Gravitationslove  3) 

Darwin , der  ellers  i mange  Henseender  fandt  sine  Tanker 
videre  udviklet  hos  Spencer,  nærede  Mistillid  til  hans  Metode: 
Jeg  har  aldrig  følt  mig  overbevist  ved  Deduktion,  end  ikke  af 
Spencers  Skrifter.4)  — En  nyere  Forsker  mener,  at  den  Frem- 
gang, som  den  induktive  Logik  har  haft,  er  den  bedste  Garanti 
for  Fremgang  ogsaa  for  induktiv  Moral;  og  naar  man  har  fundet 
en  Lighed  mellem  Etik  og  Logik  deri,  at  de  begge  har  et  »bør«, 


4)  H.  Spencer:  The  Princ.  of  Eth.  I.  477—478. 

2)  H.  Spencer:  Social  Statics  (1868  — uforandret  efter  Ed.  1850).  69— 70. 

3)  H.  Spencer:  The  Princ.  of  Eth.  I.  57. 

4)  Life  and  Letters.  III.  168.  193:  »I  find  that  my  mind  is  so  fixed 
by  the  inductive  method,  that  I cannot  appreciate  deductive 
reasoning«. 

saa  er  der  den  væsentlige  Forskel,  at  Logik  kun  er,  naar  dens 
bør  er  naaet,  medens  Etik  er  i sin  Stræben  efter  sit  bør.1) 

Her  viser  sig  altsaa  blandt  Evolutionisterne  to  forskellige 
Opfattelser  af  Metode,  der  ogsaa  resulterer  i,  at  Etikens  Maal 
stilles  forskelligt.  Medens  Spencer  mener,  at  Etiken  maa  lede 
ud  til  den  højest  udviklede  Handling  udført  af  det  højest  ud- 
viklede Væsen,2)  saa  mener  Stephen,  at  den  videnskabelige  Etik 
har  fuldført  sit  Værk,  naar  den  har  forklaret,  hvad  »godt«  og 
»ondt«  aktuelt  er,  hvad  der  er  deres  normale  Følger  for  Sam- 
fundet og  Individet,  øg  hvad  der  er  Betingelserne  for  deres 
Generalisation.3)  Den  Tendens,  som  har  vist  sig  til  at  under- 
søge Historien  og  deraf  drage  etiske  Slutninger,  den  er  ikke 
fyldestgørende;  thi  man  forveksler  her  Spørgsmaalet:  hvad  er 
moralsk?  med  Spørgsmaalet:  hvad  har  Mennesker  beundret? 
Den  moralske  Lov  er  en  Konstatering  af  Betingelserne  for  social 
Velfærd,  og  de  moralske  Systemer  er  vokset  op  gennem  en  mere 
eller  mindre  klar  Erkendelse  af  disse  Betingelser. 

3.  Den  Afhængighed,  som  Mennesker  staar  i til  hinanden  og 
til  alle  deres  ydre  Livsvilkaar,  denne  indbyrdes  Afhængighed, 
der  viser  sig  at  være  en  saa  fremtrædende  Ejendommelighed 
ved  alt  værende,  den  aabner  nu  Adgangen  til  en  delvis  For- 
staaelse  af  det  vigtigste  Led  i Evolutionsteorien:  Læren  om 
Tilpasning  og  Selektion.  Enhver  Organisme  bestaar  af  Dele,  der 
er  indbyrdes  afhængige  af  hinanden;  bliver  en  beskadiget,  kan 
det  medføre,  at  de  andre  gaar  til  Grunde.  Individets  og  Artens 
Eksistens  er  afhængig  af  visse,  ydre  Livsforhold:  Fødemidler, 
Klima  o.  s.  v.,  og  hvis  disse  ændres,  maa  Dyrets  Livsvaner  og 
dermed  efterhaanden  Dyret  selv  ogsaa  ændres,  d.  e.,  det  under - 
gives  en  Tilpasningsproces,  som  kun  i to  Tilfælde  kan  standse, 
nemlig,  hvis  enten  Tilpasningen  er  fuldkommen  i Forhold  til  de 
momentane  Livsbetingelser,  eller  hvis  der  kræves  en  saa  om- 
fattende og  hurtig  Ændring  af  Organismen,  at  den  ikke  er  i 

x)  Alfr.  Edw.  Taylor:  The  Problem  of  Conduct.  (London,  1901).  53—56. 

2)  H.  Spencer:  The  Princ.  of  Eth.  I.  281. 

8)  L.  Stephen:  The  Sc.  of  Eth.  420. 

Stand  til  at  præstere  det  og  derfor  maa  gaa  til  Grunde.  Det  er 
da  klart  heraf,  at  ethvert  levende  Væsen  repræsenterer  Løsningen 
af  et  Problem  og  samtidig  Udgangspunktet  for  et  nyt  Problem.1) 

Denne  Tilpasningsproces  er  i sig  selv  uden  al  Tendens,  den 
er  blot  »the  faet  of  existence«.  Ganske  vist  har  Spencer  ment, 
at  den  netop  havde  den  Tendens  at  udvikle  højere  og  højere 
Former;  men  han  er  paa  dette  Punkt  blevet  stærkt  imødegaaet 
af  andre  Evolutionister,  der  hævder,  at  Organismens  Natur  og 
Funktion  bestandig  kun  er  en  Reaktion  over  for  Omgivelser,  ja, 
at  Tilpasning  i sig  selv  er  fuldstændig  ligegyldig  over  for  Orga- 
nismens Liv  og  Død,  og  at  den  undertiden  udvikler  Egenskaber, 
som  i deres  videre  Fremskriden  kan  blive  Skyld  i Artens  Død. 
Tilpasning  er  altid  »fuldkommen«;  det  er  Dyrenes  Omgivelser, 
der  er  forskellige,  og  man  kan  ikke  som  Spencer  vurdere  et  Dyrs 
Stilling  i Forhold  til,  om  det  er  mere  eller  mindre  tilpasset.  Bæn- 
delormen er  relativt  lige  saa  fuldkommen  som  Mennesket.  Men 
vor  Dom  bliver  ledet  gennem  vor  menneskelige  Forestilling  om 
Organisationens  Formaal  overhovedet.  Vi  sætter  vort  eget  Liv 
som  Maalestok,  og  saaledes  dømmer  vi  subjektivt  og  absolut,  ikke 
objektivt  og  relativt.  Vi  vurderer  som  højeste  Livstype  ikke  den, 
der  er  bedst  tilpasset,  men  den,  der  er  bedst  tilpasset  til  vort 
underf orstaaede  Formaal.2) 

Darwins  Tilslutning  til  og  nøjere  Udvikling  af  Læren  om 
den  geometriske  Progression  i organiske  Væseners  Formering 
førte  ham  til  Ideen  om  den  stadige  Livskamp  mellem  ensartede 
Individer.  Naar  der  af  Størens  2 Millioner  Æg  kun  skal  komme 
2 Individer  til  Modenhed,  medens  de  andre  gaar  til  Grunde,  saa 
skal  dette  if.  Darwin  ske  af  Nød.  Rolph  mener,  at  det  er  Fjen- 
derne, der  bestemmer  Individernes  Antal.  Af  den  Kendsgerning, 
at  der  vilde  indtræde  Mangel,  hvis  alle  Individer  levede,  kan 
man  ikke  slutte,  at  det  er  en  Nødstilstand,  som  dræber  dem. 
Tværtimod,  Kampen  staar  ikke  om  Selvopholdelse,  men  om, 
hvem  der  kan  bemægtige  sig  mest  af  Overfloden.  En  saadan 

L.  Stephen:  The  Se.  of  Eth.  420. 

2 ) S.  Alexander:  Moral  Order  and  Progres  (London,  1891).  273—276. 

Rolph:  Biol.  Probl.  33—34. 

Kamp  er  uendelig;  thi  den  Tilpasning,  som  skulde  til  for  al 
ende  Kampen  og  gøre  Tilstanden  stationær,  er  en  Tilpasning  til 
Umættelighed,  og  den  gives  ikke. L)  Dyret  stræber  aldrig  efter 
højere  Organisation,  men  kun- efter  at  forbedre  sine  Livsvilkaar. 
En  Parasit,  der  lever  i Overflod,  behøver  hverken  Vinger  eller 
Ben,  ja,  maaske  end  ikke  Tarmkanal  — alt  dette  vilde  endog 
være  skadeligt  for  den,  og  derfor  er  disse  Organer  forsvundet.  Og 
netop  i denne  reducerede  Tilstand  udviser  Dyret  en  umaadelig 
Frugtbarhed. 

Men  enten  Kampen  drejer  sig  om  det  nødvendige  Livsophold 
eller  om  Overflod,  saa  er  der  i denne  Kamp  to  væsentlige  Mo- 
menter: Tilpasning  og  Selektion.  Betydningen  af  disse  Udtryk 
er  noget  varierende  hos  forskellige  Forskere,  undertiden  anven- 
des de  som  ensbetydende.  Men  Forholdet  mellem  dem  rammes 
vel  bedst,  naar  Tilpasningsevnen  betragtes  som  den  mere  aktive, 
reelle  Udviklingsfaktor,  der  gør  Organismerne  skikkede  til  Over- 
leven, medens  Selektion  er  en  mere  formal  Betegnelse,  der  kun 
udtrykker  den  Kendsgerning,  at  nogle  Individer  gaar  til  Grunde, 
medens  andre  klarer  sig  i Livskampen. 

Spørgsmaalet  er  nu,  hvor  vidt  denne  »naturlige  Selektion« 
rækker,  om  den  ogsaa  har  Betydning  ud  over  de  lavere  Dyrs 
Kreds,  om  den  spiller  en  Rolle  for  Mennesket,  dets  mentale  og 
etiske  Karakter.  Vi  vil  nu  følge  den  evolutionistiske  Etiks  An- 
skuelser herom. 

4.  Det  er  en  Selvfølge,  at  naar  man  som  Evolutionist  anser 
Mennesket  for  at  være  en  højere  Dyreart,  saa  maa  de  almindelige 
biologiske  og  fysiologiske  Slutninger,  der  drages,  ogsaa  angaa 
Mennesket;  herved  vil  vi  da  ikke  yderligere  opholde  os.  Hvor- 
ledes man  paa  det  psykologiske  Omraade  søger  at  udfylde  det 
Svælg,  som  Modstandere  gerne  vil  postulere  mellem  Dyret  og 
Mennesket,  det  vil  blive  Genstand  for  en  følgende  Undersøgelse. 
Her  vil  vi  endnu  kun  vise  Selektionsteoriens  Overgang  til  det 
etiske  Omraade. 

0 W.  H.  Rolph:  Biol.  Probl.  97.  »Er  ist  eben  primår  ein  Lebens- 
kampf . . . aber  kein  Kampf  um’s  Leben!« 


Andreas  Hanssen:  Etiken  og  Evolutionslæren. 

Naturlig  Selektion  i Etik  er  )>struggle  of  ideals«.1)  Men  disse 
etiske  Idealer  er  kun  en  mindre  Gruppe  inden  for  den  store  Kreds 
af  Tanker  og  Ideer,  som  bevæger  sig  i Menneskers  Bevidsthedsliv. 
Om  disse  Ideer  gælder  det,  at  de  udspringer  af  menneskelig  For- 
nødenhed, og  at  deres  Udspring  er  sporadisk.  En  vis  Trang  er 
til  Stede  samtidig  med,  at  Reformer  er  paa  Tale,  og  naar  en 
Forandring  er  ved  at  finde  Sted,  er  Luften  ligesom  »ladet  med 
Forandring«;  ensartede  Ideer  dukker  op  paa  flere  Steder,  og 
Reformatorens  Ide  adskiller  sig  fra  de  andres  kun  deri,  at  hans 
Ide  har  den  stærkere  Livskraft.  Thi  en  Idekreds  kan  ikke  blive 
herskende  i et  Samfund  uden  efter  en  Kamp,  hvorved  en  tidligere 
Idekreds  omstødes.  Darwinismen  er  selv  et  fuldgyldigt  Eks- 
empel paa  dette;  men  forøvrigt  er  Historien  fuld  af  saadånne 
Eksempler:  Tolerancens  Historie,  Europas  Demokratisering,  So- 
cialismens Udbredelse,  politisk  Partivæsen  er  saadanne  Eks- 
empler. Ligeledes  den  Omstændighed,  at  vi  er  kommen  til  at  se 
paa  visse  Forbrydelser  som  paa  en  Art  Sygdom,  der  tiltrænger 
Lægehjælp  og  Pleje,  ikke  Straf.  Og  endelig,  at  vort  Straffe- 
system i det  hele  mere  og  mere  anlægges  efter  den  Tankegang, 
at  det  ikke  just  gælder  om  at  komme  denne  bestemte  Forbryder 
til  Livs,  men  at  udrydde  de  falske  Idealer,  som  denne  For- 
brydertype repræsenterer.  — Rundt  om  ser  vi  saaledes  Eks- 
empler paa  denne  »Ideernes  Kamp«. 

Men  hvad  der  gælder  om  Ideer  i Almindelighed,  gælder 
naturligvis  ogsaa  de  særligt  etiske  Idealer.  Idealet  maa  be- 
tragtes som  en  Art,  medens  de  varierende  Idealer,  som  eksisterer 
i gode  Menneskers  Tanker,  er  de  forskellige  Individer.2)  Kam- 
pen mellem  de  forskellige  Idealer  danner  Moralitetens  Historie, 
og  Moralen  selv  kan  betegnes  som  »Tilpasning«  til  sociale 
Omgivelser,  kun  at  man  ikke  glemmer,  at  disse  Omgivelser  uaf- 
brudt ændres.  »Godhed«  er  en  Kvalitet,  der  selv  er  i uafbrudt 
Forandring;  thi  enhver  god  Handling  ændrer  den  moralske 
Maalestok,  og  den  gode  Handling  ophører  at  være  god,  fordi  Om- 


D S.  Alexander  i »The  Intern.  Journal  of  Ethics«.  July,  1892. 

2)  S.  Alexander:  Moral  Ord.  and  Progr.  261. 

stændighederne  nu  er  andre  end  før.  Saaledes  har  f.  Eks.  Tole- 
rancebegrebet reduceret  en  Række  Handlinger,  som  tidligere  blev 
anset  for  at  være  normgivende.  Igennem  saadanne  Ændringer 
i Tankegang  og  Opførsel  virker  Selektionen  i etisk  Henseende. 

Selektionsteoriens  tiltagende  Betydning  i Etiken  vil  man  faa 
et  Indtryk  af  gennem  følgende  Data,  der  let  kan  forøges  med  en 
Mængde  andre: 

1.  Darwin  nævner  det  som  en  Mulighed,  at  de  sympatiske 
Følelser,  der  for  ham  danner  Grundlaget  for  det  etiske,  kan 
være  udviklet  gennem  Selektion  af  sociale  Instinkter. 

2.  Hartmann  (1879)  mener,  at  Selektionen  tydeligere  end 
noget  andet  viser,  at  Sejren  paa  Jorden  stedse  tilfalder  den 
dygtigste  og  bedste.1) 

3.  Guyau  (1885):  Man  kan  forudse  en  Fremtid,  »hvor  Selek- 
tionen fremdeles  vil  virke,  men  paa  en  helt  anden  Maade. 
Kampen  for  det  gode  og  for  Retfærdighed,  Kampen  for  det 
moralske  Liv  træder  i Stedet  for  eller  i det  mindste  korri- 
gerer den  voldsomme  Kamp  for  det  materielle«.2) 

4.  S.  Aléxander  (1891):  Et  nyt  Ideals  Fremvækst  er  analog 
med  en  ny  Arts  Fremkomst  i den  organiske  Verden:  Varia- 
tioner i Kamp  mod  hverandre;  een  sejrer  og  bliver  her- 
skende. — Moralens  Oprindelse  og  Vækst  er  ikke  alene 
analog  med,  men  endog  identisk  med  de  naturlige  Arters 
Oprindelse  og  Vækst.3) 

5.  F.  Paulhan  (1894):  Sandheden  er,  at  den  moralske  Sank- 
tion er  et  særligt  Tilfælde  af  naturlig  Selektion.4) 

6.  J.  M.  Baldwin  (1897)  gennemfører  en  fuldstændig  meto- 
disk Opstilling  af  en  Række  Selektionsformer,  lige  fra  den 
af  Darwin,  Wallace  og  Spencer  beskrevne  individuelle 


4)  Ed.  v.  Hartmann:  Phånomenologie  des  sittlichen  Bewusstseins 
(Berlin,  1879).  666. 

2)  J.  M.  Guyau:  La  Morale  anglaise  contemporaine  (2.  Ed.,  Paris, 
1885).  386. 

3)  S.  Alexander:  Mor.  Ord.  and  Progr.  306.  262. 

4)  F.  Paulhan:  La  sanction  morale  (Revue  philosophique.  Vol. 

37.  1894). 

Selektion,  op  gennem  Intra- Selektion  (Roux  m.  fl.)  og 
Funktional  Selekt.  (Baldwin),  forskellige  Former  for  or- 
ganisk og  social  Selektion,  for  endelig  at  afslutte  med  den 
»imitative  Selektion«,  der  resulterer  i »survi val  of  Ideas«.1) 

5.  Samtidig  med,  at  Anvendelsen  af  Selektionsbegrebet  har 
udfoldet  sig  paa  videre  og  videre  Felt,  har  Evolutionister  ganske 
naturligt  følt  Trang  til  nøjere  at  fastslaa  Begrebets  Omfang  og 
Indhold.  Da  Darwin  valgte  denne  Betegnelse,  var  det  maaske 
noget  under  Indflydelse  af  Lamarck,  som  mente,  at  Produk- 
tionen af  nye  Organer  skyldtes  et  »Ønské«  hos  selve  Organismen. 
Et  Valg  blandt  flere  Muligheder  forudsætter  et  Formaal;  men 
den  »rene«  Darwinisme,  der  fremkom  i udtrykkelig  Modsætning 
til  Lamarckismen,  giver  ingen  Plads  til  Formaal.  Wallace  fin- 
der derfor  ogsaa,  at  Udtrykket  »natural  selection«  er  et  Metafor, 
og  at  Betegnelsen  »survival  of  the  fittest«,  som  Spencer  anvender, 
er  meget  bedre;  thi  det,  der  menes,  er  ikke,  at  Naturen  foretager 
et  særligt  Valg  blandt  Varianterne,  men  at  de  daarligste  Indi- 
vider udryddes.  Derved  er  ganske  vist  Begrebet  blevet  udrenset; 
men  Wallace  har  samtidig  en  Tilbøjelighed  til  at  begrænse  dets 
Anvendelse.  Han  nærer  nogen  Tvivl  med  Hensyn  til  den  for- 
mentlige Rolle,  som  det  ogsaa  skulde  spille  i Menneskets  Sjæleliv, 
og  han  siger  udtrykkelig,  at  selv  om  man  maa  regne  naturlig 
Selektion  som  den  øverste  Aarsag  i det  hele  taget,  og  selv  om 
Menneskets  fysiologiske  Bygning  har  udviklet  sig  fra  dyrisk 
Form  under  Indflydelse  af  den,  saa  kan  det  ikke  derfor  være 
givet,  at  Menneskets  psykiske  Natur  ogsaa  er  udviklet  ved  samme 
Aarsag  alene . 2) 

Ogsaa  Gizyclri,  der  i sin  Etik  søger  at  sammenarbejde  Utili- 
tarianismen  med  Evolutionslærens  Resultater,  tager  Forbehold 
over  for  Selektionsbegrebet.  Naturlig  Selektion  er  en  Naturlov, 
ikke  en  Morallov,  og  vi  er  undergivet  dens  Virkninger  paa  samme 
Maade,  som  vi  er  undergivet  Gravitationsloven.  Men  den  hindr  er 

1)  J.  M.  Baldwin:  Social  and  Ethical  Interpretations  in  Mental 

Development  (New  York,  1897).  548. 

2)  Alfr.  Russel  Wallace^  Darwinism.  (London,  1889).  461—472. 

ikke,  at  fysisk  og  moralsk  Elendighed  kan  brede  sig,  og  Verden 
er  paa  ingen  Maade  »den  bedst  mulige«.  Ogsaa  blandt  Menne- 
sker er  det  »den  bedste«,  der  overlever,  og  det  modsiges  ikke  af 
saadanne  historiske  Eksempler  som  Sokrates’  Død  ved  Gift  og 
Giordano  Brunos  Baalfærd;  thi  disse  Mennesker  var  ikke  de 
bedste  i deres  sociale  Omgivelser,  deres  Undergang  var  netop 
en  Følge  af,  at  deres  Karakter  stod  i alt  for  dyb  Kontrast  til  deres 
Samtid.  Den  bedste  i darwinistisk  Betydning  er  ikke  ofte  det 
samme  som  den  bedste  i moralsk  Betydning.  Dog  gælder  dette 
ikke  ubetinget;  thi  naturlig  Selektion  virker  ikke  blot  i den 
enkeltes  Liv,  men  ogsaa  i Generationens,  og  til  Trods  for  alt 
ondt,  der  her  unægtelig  finder  Sted,  saa  er  Selektion  en  evig 
Magt,  der  virker  for  Retfærdighed.  Et  Samfund  staar  og  falder 
med  den  Karaktertype,  som  det  har  udviklet,  og  »de  Nationer, 
der  gør  Uret  og  foragter  Retfærdighed,  . . . bliver  sønderslaaet,  . . 
og  en  renere,  stærkere,  ikke  saa  fordærvet  Stamme  indtager  deres 
Sted«.  Den  universelle  Magt  i naturlig  Selektion  er  ikke  mod 
Moral,  men  for  den;  den  sanktionerer  de  mest  ophøjede,  etiske 
Ideer,  den  opmuntrer  Mennesket  i dets  Stræben  efter  det  gode. 
Naturlig  Selektion  siger  os,  hvad  ufejlbarligt  vil  ske:  det  slettes 
Undergang,  det  godes  Sejr,  dog  kun  under  Forudsætning  af  det 
godes  Eksistens,  og  ikke  uden  om  Mennesket,  men  kun  gennem 
dets  maalbevidste  Villen  foregaar  den  fremadskridende  Ud- 
vikling. x) 


B.  Det  psykologiske  Grundlag  for  det  etiske. 

1.  Hvilke  Krav  man  iøvrigt  stiller  for  at  betegne  noget  som 
etisk,  et  Krav  vil  alle  være  enige  om:  at  der  maa  være  en  eller 
anden  Form  for  psykisk  Liv  til  Stede.  Det  er  derfor  ganske 
naturligt,  at  den  evolutionistiske  Etik,  der  lægger  saa  megen 
Vægt  paa  Kontinuiteten,  i høj  Grad  interesserer  sig  for  Spørgs- 
maalet:  Dyrpsykologi,  og  i det  hele  søger  at  finde  psykiske  Ele- 

x)  G.  v.  Gizycki:  Darwinismus  und  Ethik  (Deutsche  Rundschau,, 
1885,  Bd.  XLIII). 

menter  og  dermed  moralske  Muligheder  langt  nede  blandt  lavere 
Dyr.  Darwin  viste  i saa  Henseende  Vejen,  om  det  end  kan  siges, 
at  hans  Resultater  her  var  ret  tilfældige. 

Naar  der  skal  paavises  psykiske  Ligheder  mellem  Mennesket 
og  Dyret,  kan  dette  ske  ved  at  vise,  dels  hvor  omfattende  Bevidst- 
hedslivet er  hos  Dyret,  dels  hvor  vigtig  en  Rolle  de  refleksive  og 
automatiske  Handlinger  spiller  hos  Mennesket.  I samme  Grad, 
som  begge  disse  Opgaver  lykkes,  fyldes  den  Kløft,  som  Modstan- 
dere hævder,  at  der  findes  mellem  Dyr  og  Mennesker. 

Det  er  ikke  at  vente,  at  evolutionistisk  Etik  paa  disse  Om- 
raader  har  ydet  noget  Førstehaandsarbejde;  den  har  støttet  sig 
til  det  Materiale,  som  Biologer  og  Psykologer  har  kunnet  frem- 
lægge, og  den  enkelte  Forsker  har  valgt  det,  som  syntes  ham 
formaalstj enligt  i hans  specielle  Tilfælde.  Enkelte  Udtalelser  ses 
at  være  begrundet  i en  almindelig  Overbevisning  om  Evolutions- 
lærens absolute  Sandhed,  ikke  i noget  særligt  Materiale.  Og 
endelig  f remby  der  Opgaven  den  Vanskelighed,  at  Materialet  let 
mistydes;  man  kan  kun  gennem  Analogislutning  fra  menneske- 
ligt Bevidsthedsliv  komme  til  et  Resultat  angaaende  Dyrenes; 
det  lader  sig  ikke  ved  nogen  Metode  direkte  iagttage. 

Rolph  hævder,  at  Bevisbyrden  tilfalder  Modstanderen,  som 
nægter  Bevidsthed  hos  lavere  Dyr  og  hos  Planter.  Der  er  Planter, 
der  viser  Bevægelser,  som  »ikke  uden  Tvang  kan  opfattes  som 
ubevidste«.  Og  han  henviser  samtidig  til  den  umaadelige  Ud- 
vikling af  ubevidste  Bevægelser  hos  Mennesket.1)  Spørger  man 
da,  hvori  det  dyriske  Bevidsthedsliv  bestaar,  saa  svares  der:  ikke 
i Forestillinger , 2)  men  i Fornemmelser,  i Instinkter  og  Følelser. 
Dyret  kan  ikke  som  Mennesket  sætte  sig  et  Formaal,  fordi  det 
ingen  Forestillinger  har,  det  handler  uden  Hensyn  til  fjernere 
Konsekvenser,  uden  Fornuft,  ud  fra  blinde  Instinkter,  og  det  er 
derfor  hverken  selvisk  eller  uselvisk;  thi  Selviskhed  kan  kun 
statueres  der,  hvor  der  er  Erkendelse  af  andres  Følelser.  Men 
Instinkter  har  Dyrene  altsaa,  og  disse  Instinkter  kan  i deres 
Konsekvenser  blive  til  Fordel  for  Racen,  selv  om  der  ingen  Hen- 


!)  W.  H.  Rolph:  Biol.  Probl.  179. 

2)  Denne  Begrænsning  har  Darwin  ikke. 

sigt  laa  i Handlingen.  Heri  ligger  Kimen  til  den  moralske 
Følelse,  som  paa  højere  Stade  giver  Stødet  til  moralsk  Lov.1) 
Den  Konflikt,  som  kan  opstaa  mellem  Hundens  Jagtlyst  og  dens 
Lydighed,  virker  ubevidst,  og  det  samme  gør  Kattens  Trang  til 
at  oplære  sin  Killing.  Hverken  disse  Ytringer  eller  det  Udtryk  af 
Anger,  som  Dyr  tilsyneladende  kan  vise,  maa  henregnes  til  Ideer 
om  moralsk  Opførsel;  men  det  er  saadanne  Karakterejendomme- 
ligheder  og  Begreber  om  Velfærd,  der  danner  Grundlag  for 
menneskelig  Opdragelse. 

Hobhouse  indrømmer  Muligheden  af  moralske  Instinkter;  men 
Moralitet  som  Livsregel  kan  kun  forekomme  sammen  med  en 
begrebsmæssig  Tankeorden  og  Haand  i Haand  med  et  regulært, 
politisk  Samfund.  Gangen  fra  Dyrenes  Verden  til  Menneskenes 
betegnes  ved  Udviklingen  fra  moralsk  Impuls  til  moralsk  Vilje. 

Men  samtidig  mener  Hobhouse,  at  Flertallet  af  de  højere 
Dyr  har  et  veludviklet  Familieliv,  som  de  stadig  arbejder  for  og 
ofte  ofrer  sig  for,  og  hvori  de  udviser  ikke  alene  de  elementære 
Følelser  som  Kærlighed  og  Had,  Sympati  og  Jalousi,  men  endog 
en  vis  elementær  Form  for  Intelligens,  som  i Forbindelse  med 
Følelserne  leder  Dyrets  Handlinger  til  dets  Bedste.  Mere  kan 
der  i Virkeligheden  ikke  siges  om  Menneskeracen  i Alminde- 
lighed.2) 

Hvorledes  skal  man  opfatte  Moderkærligheden  hos  Dyrene? 
Der  er  vel  ingen  Tvivl  om,  at  Dyrene  i Almindelighed  opfylder 
deres  Forældrepligt  trofast,  og  at  denne  Ejendommelighed  har 
udviklet  sig  som  en  nødvendig  Forudsætning  til  Bevaring  af  den 
opvoksende  Slægt.  Men  er  den  etisk? 

Spencer  har  allerede  paa  dette  Sted  fundet  Altruismen;  men 
Rolph  erklærer  det  for  en  falsk  Altruisme,  og  Stephen  siger  mere 
forsigtigt,  at  det  er  usikkert  at  indføre  altruistiske  Hensigter, 
selv  om  der  er  altruistiske  Konsekvenser.  Moderen  vilde  selv 
have  Fordel  af  ikke  at  ofre  sig;  men  hun  kan  ikke  andet,  hun 
handler  ubevidst,  i Lydighed  mod  et  Instinkt.3) 

x)  L.  Stephen:  The  Sc.  of  Eth.  97.  237. 

2)  L.  T.  Hobhouse:  Mind  in  Evolution  (London,  1901).  308 — 314. 

Morals  in  Evol.  (1906).  11. 

3)  Rolph:  Biol.  Probl.  186.  Stephen:  The  Sc.  of  Eth.  86-88.  212. 

Men  hvorfor  skal  da  den  menneskelige  Moders  Kærlighed 
regnes  for  at  være  etisk?  Fordi  den  er  en  væsentlig  Betingelse 
for  social  Velfærd.  Moderen  selv  drives  af  et  Samfundsinstinkt; 
liun  er  altsaa  saaledes  konstitueret,  at  hun  i Almindelighed  ikke 
kan  lade  være.1)  Men  i Moderkærligheden  »vokser  den  sympa- 
tiske Følelse  umiddelbart  ud  af  Naturinstinktet«,  og  den  ved- 
bliver at  staa  »som  Forbillede  og  Maalestok  for  al  Sympati,  baade 
hvad  Styrke  og  Renhed  angaar«.2) 

De  »moralske  Instinkter«  hos  Dyrene  maa  da  regnes  for  at 
være  Realiteter,  og  ved  at  undersøge  dem,  undersøger  man  Mo- 
ralen, gennemfører  en  virkelig  etisk  Undersøgelse.  Heri  er 
senere  Evolutionister  gennemgaaende  enige  med  Darwin,  hvis 
Metode  det  netop  var  at  undersøge  en  Gruppe  instinktive  Hand- 
linger, derefter  fæste  Opmærksomheden  ved  et  karakteristisk 
Instinkt  — det  sociale  — og  med  dette  som  Udgangspunkt  give 
en  Fremstilling  af  »den  moralske  Sans’«  Udvikling. 

Men  hermed  er  endnu  ikke  sagt,  at  man  skal  finde  Grund- 
laget for  en  Etik  i Dyrenes  Instinkter. 

Nægter  man  »Sittlichkeit  der  Thiere«  og  mener,  at  man  først 
kan  tale  om  Moral  hos  Mennesker,  idet  disse  lever  i Samfunds - 
og  Familieforbindelser,  hvor  Handlingerne  er  underordnet  en 
Autoritet,  saa  bliver  herimod  anført:  1.  at  Dyrene  i stort  Tal 
lever  i Familieforbindelse,  2.  at  personlig  Autoritet  kun  er  en 
særlig  Form  for  Livsforholdenes  Autoritet,  3.  at  denne  Autoritet 
er  en  Blanding  af  indre  Drift  hos  Dyret  og  ydre  Livsforhold. 
Den  etiske  Handlemaade  er  da  den,  der  højner  Organismens 
Livsværdi  saa  meget,  som  det  er  muligt  under  de  givne  Forholds 
Autoritet,  og  dette  Maksimum  er  det  netop,  som  det  ufornuftige 
Væsen  ubevidst  drives  hen  til,  medens  det  fornuftige  søger  med 
Overlæg  at  opnaa  det.3) 

0 L4  Stephen:  The  Sc.  of  Eth.  336.  2)  H.  Høffding:  Etik.  35-36. 

3)  Rolph:  Biol.  Probl.  170 — 172.  Han  anfører:  »Suchst  Du  das 
Hochste,  das  Groszte?  Die  Pflanze  kann  es  dich  lehren;  Was 
sie  willenlos  ist,  sei  du  es  wollend  — das  ist’s!«  — Citatet  siges 
her  at  være  af  Goethe,  men  er  af  Schiller  (G.  Karpeles’  Udg.  af 
Schillers  såmtliche  Werke.  I.  275.)  En  stor  Mands  smukke  Ord 
kan  misbruges. 


41 


Denne  Fremhæven  af  Forskellen:  ubevidst — bevidst,  ufornuf- 
tig— fornuftig,  kan  have  sine  farlige  Konsekvenser  i en  Etik,  der 
skal  begrundes  evolutionistisk.  Og  dette  farlige  Sted  er  ogsaa 
blevet  observeret,  bl.  a.  af  Taylor.  »Fornuft«  er  for  ham  kun 
et  andet  Navn  for  den  gennemgaaende  Organisation  af  selve  de 
fysiologiske  Reaktioner,  i Overensstemmelse  med  Principet  om  at 
sikre  det  bedste  Forløb  af  Handlingen  med  mindst  Energianven  - 
delse. Den  er  en  Slags  højere  Funktion  — i matematisk  Betyd- 
ning — af  de  organiske  Funktioner.  Man  skal  derfor  ikke  spilde 
sin  Tid  med  at  forsøge  paa  at  danne  etiske  Systemer,  der  skal 
gælde  for  alle  intelligente  og  selvbestemmende  Væsener.  Etiske 
Principer  skal  grundes , ikke  paa,  at  Mennesket  er  en  Intelligens, 
men  paa,  at  det  er  et  Dyr,  der  lever  paa  Overfladen  af  en  Planet 
under  visse  bestemte  fysiske  Omgivelser  og  arvende  visse  In- 
stinkter, og  som  Medlem  af  en  Art  har  en  vis,  særlig  Ernærings- 
og  Reproduktionsmaade 4) 

Skarpere  kan  Problemet  næppe  stilles  paa  evolutionistisk 
Grund. 

2.  Denne  Tendens  til  fuldstændig  Udligning  eller  i hvert  Fald 
til  Betoning  af,  at  Forskellen  kun  er  en  Grads-  ikke  en  Væsens- 
forskel, har  dog  sine  Modstandere  ogsaa  blandt  Evolutionisterne 
selv.  Carneri  fremhævede  — det  var  ganske  vist  i hans  »hegel- 
ske«  Tid  — at  Dyret  kun  har  Slægtskarakter,  medens  Menneskets 
Karakter  er  fremherskende  individuel.1 2)  Men  vigtigere  end  dette 
er  den  dybe  Betydning,  Hobhouse  lægger  i Ordet  »custom«. 
Herved  forstaar  han  Regler,  der  er  almindelige  i den  Betydning, 
at  de  følges  af  andre  Individer  under  lignende  Betingelser,  og 
Dannelsen  af  saadanne  Regler  er  den  primære  Forskel  mellem 
menneskelig  Moral  og  dyrisk  Adfærd;3)  de  rummer  den  gensidige 
Forstaaelse,  som  er  Samfundets  »vital  principle«. 

1)  Taylor:  The  Probl.  of  Cond.  40 — 41. 

2)  B.  Carneri:  Sittlichkeit  und  Darwinismus  (Wien,  1871).  128. 

3)  Hobhouse:  Morals  in  Evol.  13—14.  »The  formation  of  such  rules, 
resting  as  it  does  on  the  power  of  framing  and  applying  general 
conceptions,  is  the  prime  differentia  of  human  morality  from 
animal  behaviour.« 

I Udtrykket  »Dannelsen  af  saadanne  Regler«  ligger  det  be- 
vidste og  aktivt  menneskelige,  og  betones  dette  Moment  yder- 
ligere, befinder  man  sig  snart  paa  et  Grundlag,  der  i denne  Hen- 
seende er  diametralt  modsat  det,  som  Taylor  har  hævdet,  og  dog 
finder  vi  ogsaa  dette  hos  Evolutionisterne. 

S.  Alexander  mener,  at  al  moralsk  Handling  maa  være  be- 
vidst; rent  instinktive  Handlinger  falder  uden  for  etisk  Be- 
dømmelse. Hverken  Tanker  eller  Følelser  er  i sig  selv  moralske 
eller  umoralske,  hvad  det  kommer  an  paa  er,  om  man  fremmer 
eller  hæmmer  dem.  De  er  givne  som  Naturfakta,  og  de  er  i sig 
selv  rent  neutrale;  derfor  er  det  urimeligt  at  prise  en  Følelse,  som 
ikke  kan  beherskes,  f.  Eks.  Forældrekærlighed.  Vor  Undersøgel- 
ses Genstand  »is  not  the  act  of  seeing,  but  that  of  looking«  — 
det  er  med  andre  Ord  de  Handlinger,  der  udøves  under  bevidst 
Opmærksomhed  — de  »egentlige  Viljeshandlinger«.1) 

Ud  fra  dette  Standpunkt  er  det  ganske  naturligt,  at  Staven 
brydes  over  Spencers  typiske  Eksempel:  den  sunde  Moder  med 
sit  sunde  Barn  ved  Brystet.  Er  Handlingen  etisk,  saa  er  den 
det  ikke,  fordi  Moder  og  Barn  er  sunde,  eller  fordi  der  foregaar 
en  livskraftig  Funktion.  Spencer  har  begaaet  den  Fejl,  at  han 
ikke  har  skelnet  mellem  det  moralske,  det  rette  og  det  fuld- 
komne.2) 

Men  naar  en  Handling  skal  være  bevidst  formaalsmæssig  for 
at  benævnes  moralsk,  saa  kan  et  Væsen  uden  »Fornuft«  ikke 
være  et  moralsk  Væsen.  Ægentlig  Moral  eksisterer  ikke  hos 
Dyrene«,  mener  L.  Stephen;  og  Høffding  siger:  kun  Mennesket 
kan  kaldes  et  moralsk  Væsen,  fordi  det  har  Evnen  til  at  anstille 
Sammenligninger  mellem  sine  forbigangne  og  fremtidige  Hand  - 
linger eller  Motiver  og  billige  eller  misbillige  dem.3) 

Saaledes  ser  vi  da  Stridens  Genstand:  Udgangspunktet  for  det 
etiske,  i stadig  Svingning.  Under  Biologiens  Indflydelse  har  det 
en  hurtigt  nedadgaaende  Tendens  imod  de  laveste  Organismer; 
men  saa  snart  Biologiens  Magtsphære  formindskes,  medfører  det 


*)  S.  Alexander:  Moral  Order  and  Progres.  26 — 31.  2)  D.  s.  268 

3)  H.  Høffding:  Om  Grundlaget  for  den  humane  Etik  (1876).  34. 

en  Stigning  op  mod  Menneskets  højere  Bevidsthedsliv.  Og  dette 
finder  Sted  ikke  blot  inden  for  den  store  Kreds  af  evolutionistisk 
Tankegang  i Almindelighed,  men  kan  ogsaa  i flere  Tilfælde 
iølges  inden  for  den  Kreds,  som  den  enkelte  Tænker  bevæger  sig 
i.  Man  faar  — ligesom  hos  Darwin  — ikke  Indtryk  af  nogen  stor 
Sikkerhed  over  for  Spørgsmaalet.  Hvis  Dyr  har  moralske  Fø- 
lelser og  Instinkter,  hvorfor  er  de  da  ikke  moralske  Væsener? 
Skal  der  bevidst  Formaalssætten  til,  hvorledes  kan  der  da  være 
»ubevidst  Moral?«  Der  tales  om  »egentlig  Moral«  i Modsætning 
til  Dyrenes  Moral.  Og  efter  at  Dyrenes  »Kærlighed«,  »Sympati« 
og  »sqciale  Drift«  er  skildret,  tages  der  Forbehold  over  for  den 
Mulighed  at  indføre  alt  dette  i en  Etik.  — 

Taylors  Standpunkt  maa  i denne  Henseende  betegnes  som  det 
mest  konsekvente  inden  for  evolutionistisk  Etik. 

3.  Naar  vi  ser  bort  fra  alle  andre,  levende  Væsener  end  netop 
Mennesket,  hvad  er  da  det  psykologiske  Grundlag  for  det  etiske? 
Hvilke  Anskuelser  nærer  Evolutionister  angaaende  Grundlaget 
for  human  Etik? 

Saa  godt  som  enstemmigt  lyder  Svaret:  Følelseslivet  er  Grund- 
laget for  al  Handlen,  særlige  Følelser  er  Udgangspunkter  for 
etisk  Handlen.  Metoden  er  derfor  væsentlig  bestemt  som  en 
Undersøgelse  af  Følelseslivet  i Almindelighed,  Begrænsning  til 
visse,  bestemte  Følelser,  disses  Kombination  indbyrdes  — og 
mulige  Forbindelser  med  andre  Bevidsthedselementer,  som  kan 
have  sekundær  Betydning. 

En  Undersøgelse  af  »moralske  Idealer«  hører  ogsaa  med,  men 
kun  i anden  Række.  Og  det  bringer  kun  Forvirring  at  drage 
»Motiverne«  frem  som  Hovedemne;  thi  »Motivet«  indeholder  to 
fuldstændig  forskellige  Ting:  1.  Følelsen,  der  ledsager  Begyn- 
delsen af  Handlingsløbet,  og  2.  Formaalet  eller  Resultatet,  forud- 
set af  den  handlende.  Men  dette  forudsete  Resultat  vedkommer 
ikke  vor  Vurdering  af  den  handlendes  Karakter,  og  tit  er  det  slet 
ikke  en  psykisk  Faktor.  Mennesket  er  ikke  godt,  fordi  det  til 
Formaal  har  Handlinger,  som  gode  Mennesker  udfører.  Det  er 
Følelserne,  det  kommer  an  paa,  kun  de  kan  fundere  videnskabe- 

lig  Etik.  »The  moral  sentiments«  er  vor  Undersøgelses  første 
Genstand,  og  der  maa  fremstilles  baade  en  analytisk  og  en  gene- 
tisk Teori  om  moralske  Følelser.1) 

Hvad  er  det  da  for  Følelser,  som  her  især  kommer  i Betragt- 
ning? Thi  al  Handlen  baade  etisk  og  uetisk  er  begrundet  i 
Følelser.  Ligesom  de  fysiske  Kræfter  bestemmer  vort  Legemes 
Bevægelser,  saaledes  er  Kærlighed  og  Had,  Stræben  og  Afsky 
de  psykiske  Kræfter,  som  bestemmer  vor  Handlen.2)  Men  hvilke 
er  især  virksomme?  Er  det  Lyst-  eller  Ulystfølelser,  der  er  de 
afgørende  Faktorer  ved  Handlingens  Afløb? 

Det  er  Glæden  ved  at  anticipere  Formaalet,  der  er  anspo- 
rende  ved  Viljeshandling,  siger  Taylor.3)  Maaske,  men  netop 
kun  i denne  Betydning:  at  faa  et  Ønske  tilfredsstillet;  det  virke- 
ligt drivende  Motiv  er  da  den  forudgaaende  Ulystfølelse,  som 
søger  sin  Opløsning.  Lyst  er  under  dette  Synspunkt  ingen  pri- 
mær Følelse  — den  er  »Ulystens  Datter«.  Medens  Ulyst  er  loka- 
liseret, saa  er  Tilfredsstillelse  ulokaliseret,  og  ogsaa  af  den  Grund 
mere  sekundær.  Og  fremhæver  man,  at  nogle  Lystfølelser  netop 
er  lokaliserede  som  knyttede  til  visse  Sanseorganer:  Øje,  Øre, 
Smagsnerver  o.  s.  v.,  saa  hævdes  det,  at  disse  Følelser  har  ud- 
viklet sig  senere  og  ikke  kan  være  primære  Følelser.4)  Ulyst 
medfører  en  Tendens  til  Flygten,  Lyst  til  en  Forbliven  i den 
givne  Tilstand,  til  Ro.  Derfor  kan  kun  Ulyst  føre  til  ny  Aktion. 
De  præsociale,  egoistiske  Drifter  maa  Mennesket  have  prøvet  i det 
sociale  Liv,  før  han  kan  vide,  at  Opfyldelsen  af  en  Række  nær- 
liggende Ønsker  udelukker  Opfyldelsen  af  en  Række  fjernere  - 
liggende;  det  er  udelukkende  de  slemme  Erfaringer,  der  belærer 
ham  om  noget  bedre.  Og  selve  det  sociale  Liv  har  Mennesket 
ikke  valgt  frivilligt;  det  er  blevet  ham  paatvunget  af  Formerings - 


4)  A.  E.  Taylor:  The  Probl.  of  Cond.  92—102. 

2)  L.  Stephen:  The  Sc.  of  Eth.  54.  236. 

3)  Taylor:  The  Probl.  of  Cond.  117. 

4)  Rolph:  Biol.  Probl.  175.  — Uden  Hensyn  til  om  denne  Teori  er 
holdbar  eller  ej,  saa  er  den  i den  her  fremsatte  Form  ganske 
uanvendelig,  fordi  der  ikke  er  skelnet  mellem  analytisk  og  gene- 
tisk Grundlag. 

forholdene.  Kamp  og  Røveri,  Krig  i det  hele  taget,  var  den 
eneste  Maade,  hvorpaa  Folkene  lærte  hinanden  at  kende;  den 
var  dengang  et  civilisatorisk  Princip,  et  Kulturmiddel  af  højeste 
Rang.  Og  som  det  er  Ulyst  og  Lidelser,  der  har  ægget  Mennesker 
til  Handling,  saaledes  er  dette  Grundprincipet  for  alt  levende; 
Organismerne  lider  af  Umættelighed,  utilfredsstillet  »mekanisk 
Sult«,  og  det  er  denne,  der  forklarer  Vækst  og  Formering,  Fuld- 
kommengørelse og  individuel  Udvikling  — kort  sagt,  alle  orga- 
niske Ytringer,  ogsaa  de  etiske.1) 

Imod  denne  stærke  Fremhæven  af  Ulystfølelsernes  drivende 
Kraft  er  der  taget  til  Genmæle;  det  indrømmes,  at  en  saadan 
stimulerende  Kraft  findes,  og  at  den  stedse  er  nødvendig  for  at 
sikre  Fremskridtet;  men  Rolph  har  kun  Ret,  naar  han  betegner 
denne  Kraft  som  et  Ønske  eller  Trang,  ikke  naar  han  kalder  den 
Ulyst,  Ulykke  og  Smerte.2) 

Men  selv  om  Ulyst  skulde  være  den  væsentligste  Drivfjeder, 
saa  er  den  ikke  tilstrækkelig  til  at  karakterisere  det  etiske  Grund- 
lag, den  kan  højest  karakterisere  det  almindelige  Grundlag.  I 
moralsk  Bevidsthed  er,  if.  Spencer,  det  mest  karakteristiske  den 
Omstændighed,  at  nogle  Følelser  bliver  kontrolleret  af  andre: 
de  simplere  og  mindre  ideale  kontrolleres  af  mere  komplekse  og 
mere  ideale.  Man  kan  saaledes  tale  om  politisk,  religiøs  og  social 
Kontrol,  og  Spencer  skildrer,  hvorledes  den  vilde  Mands  Impul- 
ser modvirkes  ved  Frygt  for  levendes  eller  dødes  Vrede.  Frygten 
for  den  levende  Høvding  fører  til  »politisk«  Kontrol,  Frygten  for 
den  døde  Høvding  til  religiøs  Kontrol,  og  endelig  Frygten  for 
Kammeraterne  til  social  Kontrol.  Men  disse  Følelser  staar  jo 
alle  i Forhold  til  ydre  Autoriteter  og  er  kun  et  Forstadium  til  de 
egentlige,  kontrollerende,  moralske  Følelser,  der  udvikler  sig 
:af  hine  og  til  Slut  optræder  som  indre,  uafhængige  Kræfter.3) 

*)  Rolph:  Biol.  Probl.  95.  t95 — 200.  — »Ohne  sie  gabe  es  auch  jetzt 
nur  eine  Welt  primitiver  Amoeben,  und  keine  Ewigkeit  wtirde 
dieselben  zu  hoherer  Entwicklung  gebracht  haben.« 

2)  C.  M.  Williams:  A Review  af  the  Systems  of  Ethics  founded  on 
the  Theory  of  Evolution  (New  York,  1893).  512.  Rolph  anvender 
fortrinsvis  de  sidstnævnte  Udtryk. 

3)  H.  Spencer:  The  Princ.  of  Eth.  I.  113—122. 

Under  denne  Proces  griber  Sympatien  ind  som  virksom  Faktor. 
Saaledes  er  Retfærdighedsfølelse  et  Resultat  af  Mødet  mellem 
Sympatien  og  det  Instinkt,  der  kræver  personlig  Ret. 

Hvis  man  ikke  mener  at  kunne  hævde  Solipsismen,  men  ind- 
rømmer, at  der  findes  andre  Bevidstheder  end  ens  egen,  og  at 
disse  andre  ogsaa  med  Rette  kan  stille  Krav  om  Hensyntagen, 
saa  bliver  man  nødt  til  at  introducere  de  sympatiske  Følelser. 
Handlingerne  er  stadig  ledet  af  ens  egne  Følelser;  men  nogle 
af  Følelserne  er  Funktioner  af  uafhængige  Variable  — nemlig 
andres  Følelser,  og  Handlingens  Lov  kan  derfor  ikke  længer 
deduceres  fra  den  handlende  selv.  Sympati  er  et  naturligt  og 
fundamentalt  Faktum  i menneskelig  Bevidsthed;  kun  ved  til  en 
vis  Grad  at  føle,  hvad  andre  føler,  er  jeg  i Stand  til  at  erkende 
noget  derom,  og  manglende  Evne  til  at  sætte  sig  i andres  Sted 
er  Aarsag  til  den  meste  Grusomhed.  Normalt  vil  saadanne  »re- 
flekterede Følelser«  være  svagere  end  de  oprindelige;  men  de 
styrkes  ved  Forbindelsen  med  andre  Følelser,  og  alt  i alt  maa 
det  erkendes,  at  den  største  Part  af  vore  Glæder  er  afhængig  af 
Sympatien.1)  Og  den  er  »det  eneste  Grundlag,  hvor  de  indivi- 
duelle og  universelle  Formaal  umiddelbart  kan  identificeres«.2)' 

Den  intellektuelle  Udvikling  har  en  Tendens  til  at  blive 
antisocial,  den  maa  derfor  afbalanceres  ved  andre  Bevidstheds - 
elementer,  og  det  sker  fornemmelig  ved  Sympatien.  Omvendt 
trænger  de  stærkt  følelsesbetonede  Handlinger  til  Intelligensens 
Ledelse,  for  at  Hensynet  til  Fremtiden  ikke  skal  overvældes 
fuldstændig.  Og  saaledes  fremkommer  dette  Sammenspil  af 
psykiske  Elementer,  som  ikke  alene  er  det  nødvendige 
Grundlag  for  det  etiske,  men  som  overhovedet  er  den  eneste 

L.  Stephen:  The  Sc.  of  Eth.  221—234.  245.  — Nietzsche,  som  og- 
saa paa  sin  Vis  var  Evolutionist,  saa  ikke  saaledes  paa  Sympa- 
tien. I Zarathustras  Tale  om  Næstekærlighed  hedder  det:  »Højere 
end  Kærlighed  til  Næsten  staar  Kærlighed  til  de  fjerne  og  kom- 
mende. Højere  end  Kærlighed  til  Mennesker  er  mig  Kærlighed 
til  Sager  og  Skikkelser«.  Og  i Talen  »von  den  Mitleidigen« : 
Saaledes  talte  Djævelen  engang  til  mig:  »Ogsaa  Gud  har  sit 
Helvede;  det  er  hans  Kærlighed  til  Mennesket«. 

2)  H.  Høffding:  Etik.  57. 

Form,  hvori  menneskeligt  Bevidsthedsliv  eksisterer.  I enhver 
Handling  af  et  intelligent  Væsen  medvirker  nødvendig  baade 
Fornuft  og  Følelse.  Moralitet  er  mulig  der,  hvor  Sympati  er 
mulig,  og  Sympati  forudsætter  Erkendelsen  af,  at  der  eksisterer 
andre  Bevidsthedscentrer.1) 

Samvittighed  er  ikke  en  særlig  Evne,  heller  ikke  en  Form  af 
et  primitivt,  elementært  Instinkt,  der  ikke  lader  sig  analysere. 
Genetisk  har  den  sin  Rod  i simple  Instinkter;  men  i sin  ud- 
viklede Form  er  den  en  Reaktionsmaade  af  hele  Karakteren. 
Naar  det  ydre  Hensyn  over  for  Samfundet  er  blevet  en  indre 
Lov,  saa  er  Mennesket  moralsk.  Samvittighed  er  et  Navn  for 
de  indre  Motiver  til  at  skabe  Betingelserne  for  socialt  Velvære.2) 

Det,  som  Spencer  kalder  »moralsk  Sans«,  er  væsentlig  det 
samme,  kun  betoner  han  stærkere  dens  Uafhængighed.  I den 
menneskelige  Race  har  der  stadig  udviklet  sig  visse  fundamen- 
tale, moralske  Intuitioner;  de  er  ganske  vist  Resultater  af  op- 
samlede  Erfaringer  om  Nytte,  de  er  gradvis  organiserede  og 
arvet,  men  de  er  uafhængige  af  den  enkeltes  bevidste  Erfaring. 
Spørger  man  om,  hvorledes  der  kan  rejse  sig  en  Følelse  af 
moralsk  Forpligtelse  i Almindelighed,  altsaa  forskellig  fra 
Venlighed,  Maadehold  o.  s.  v.,  saa  maa  dertil  svares:  det  er 
en  abstrakt  Følelse,  hvis  Fremkomst  er  analog  med  Frem- 
komsten af  abstrakte  Ideer.3)  Til  en  vis  Grad  anser  Spencer 
alle  Følelser  for  at  være  moralske:  Lystfølelser  fremmer  Livet, 
Smertefølelser  advarer;  men  kun  de  Følelser,  der  svarer  til 
sociale  Omgivelser  og  er  under  Sympatiens  Kontrol,  kun  de  er 
i egentlig  Betydning  moralske. 

4.  Skønt  der  hersker  megen  Meningsforskel  angaaende  det 
psykologiske  Grundlag,  vil  der  kunne  trækkes  visse  Hovedlinier 
i de  anførte  Anskuelser.  Der  er  en  herskende  Tilbøjelighed  til 
at  finde  Bevidsthedsliv  dybt  nede  i Dyrenes  Række,  og  samtidig 
betones  de  ubevidste  Tilstande  hos  Mennesket.  Derved  vindes 

x)  L.  Stephen:  Th.  Sc.  of  Eth.  293. 

2)  L.  Stephen:  Th.  Sc.  of  Eth.  335.  Sml.  Høffding:  Etik.  38. 

3)  H.  Spencer:  The  Princ.  of  Eth.  I.  123—124. 

der  Mulighed  for  at  opbygge  en  Udviklingslinie  fra  moralske 
Instinkter  til  moralsk  Vilje,  og  den  menneskelige  Fornuft,  der 
synes  at  staa  i Vejen  for  en  Udfyldning  af  Kløften,  reduceres 
til  en  særegen  Art  af  Organisation.  Imod  hele  denne  Tanke- 
række bliver  der  dog  protesteret,  idet  det  hævdes,  at  det  etiske 
er  aktivt,  bevidst  — og  kun  kan  findes  hos  Mennesket. 

Følelseslivet  betegnes  som  etisk  Grundlag  i human  Etik. 
Spørgsmaalet,  om  det  er  Lyst  eller  Ulyst,  gøres  til  Genstand  for 
Diskusion.  Sympatien  opfattes  som  en  kontrollerende  Følelse 
over  for  andre  Følelser  og  som  det  egentligt  ledende  Bevidst- 
hedselement i »Samvittighed«  og  »moralsk  Sans«. 


C.  Liv  og  Lykke  som  etiske  Formaal. 

1.  Er  Grundlaget  og  dermed  Udgangspunktet  for  det  etiske 
givet,  saa  kan  der  spørges  om,  hvad  der  maa  være  Formaalet 
for  en  Handling,  der  kan  betegnes  som  etisk.  Et  Formaal  i al 
Almindelighed  er  en  Modsigelse;  kun  for  en  given  Enhed  kan 
der  eksistere  Formaal,  og  dette  Formaal  maa  omfatte  noget, 
som  vedkommende  Enhed  stræber  efter  at  opnaa.  Men  da  Evo- 
lutionisterne netop  ikke  er  enige  om,  hvor  Udgangspunktet 
findes,  og  da  desuden  Formaalet  for  etisk  Handlen  kan  være 
flertydigt,  og  det  ene  Formaal  kan  omfatte  det  andet  som  en 
nødvendig  Forudsætning  eller  Følge,  saa  viser  der  sig  i evo- 
lutionistisk Etik  flere  »Formaal«,  hvis  specielle  Motiveringer 
og  indbyrdes  Forhold  vi  nu  vil  undersøge. 

Hvornaar  er  en  Handling  god?  Spencer  svarer,  at  det  er 
den,  naar  den  virker  til  at  bevare  eller  udvikle  Livet;1)  det 
gode  er  det  livsfremmende,  det  onde  er  det,  der  virker  skadeligt 
og  nedbrydende  for  det  levende.  Stiltiende  gør  han  her  den 
Forudsætning,  at  Livet  selv  er  et  Gode,  uafhængig  af  det  Ind- 
hold, som  Livet  for  hvert  enkelt  Individ  faar.  Og  Høffding 
siger  endog  herom,  at  al  Etik  er  urimelig,  dersom  det  ikke  i 


x)  H.  Spencer:  The  Princ.  of  Eth.  I.  28. 

sig  selv  er  et  Gode  at  leve;  »direkte  eller  indirekte  gaar  al  Etik 
ud  paa  at  bevare  Livet,  at  frede  det  og  udvikle  det  videre«.1) 

Heraf  skal  da  ikke  følge,  at  Livet  er  Etikens  eneste  Formaal, 
men  at  det  er  Hovedf ormaal;  kun  i Relation  til  det  vil  alle 
andre  Formaal  vise  sig  som  gode  eller  slette.  Energi  og  Mod 
kan  kun  vinde  Værdi  som  Livsbetingelser.  Drukkenskab  er  en 
Last,  fordi  den  undergraver  Sundheden  og  forkorter  Livet.2) 
I og  for  sig  er  det  vel  ikke  Livets  Længde,  det  kommer  ån 
paa  — Regnormen  kan  leve  længer  end  mange  Insekter,  og 
man  kan  vel  ikke  derfor  bestemme  dens  Liv  som  mere  værdi- 
fuldt — ikke  Livets  Længde,  men  Livets  Kvantitet,  d.  e.  Summen 
af  den  vitale  Aktivitet,  som  Individet  kan  udfolde,  den  er  det 
Etikens  Formaal  at  gøre  saa  stor  som  mulig.3) 

Ikke  mindre  stærkt  end  Spencer  hævder  Guy  au  denne  Tanke- 
gang, og  han  finder  i Livsprincipet  det  fordelagtige,  at  Spalt- 
ningen mellem  det  ubevidste  og  det  bevidste  forsvinder.  Ak- 
tivitetens sande  Grundlag  er  for  ham  det  ubevidste  eller  under- 
bevidste; men  det  er  nødvendigt  at  oprette  Harmonien  mellem 
ubevidst  Instinkt  og  bevidst  Reflektion,  og  for  at  opnaa  dette 
maa  der  findes  et  fælles  Princip  for  de  to  Omraader.  Principet 
er:  Livet  i den  størst  mulige  Intensitet  og  videst  mulige  Ud- 
strækning. At  opstille  Love  over  Livet,  intelligible  Love,  evige 
Love,  overnaturlige  Love,  det  er  uden  Betydning  og  hører  kun 
til  Hypotesernes  Verden.  Man  maa  holde  sig  til  Livets  Love 
alene,  og  den  eneste  mulige  Lov  for  en  eksklusivt  videnskabelig 
Etik  er  den,  at  det  mere  komplette  og  omfattende  Liv  maa 
danne  Maalestokken  for  det  mindre  komplette  og  mindre  om- 
fattende.4) 

Men  er  Livet  etisk  Formaal,  saa  kan  der  ikke  standses  ved 
individuelt  Liv.  Konsekvensen,  som  ogsaa  Spencer  drager,  maa 
være:  ikke  alene  Omsorg  for  Afkom,  men  ogsaa  Artens'  Opret- 

4)  H.  Høffding:  Etik.  205. 

*)  L.  Stephen:  The  Sc.  of  Eth.  182—183. 

3)  H.  Spencer:  The  Princ.  of  Eth.  I.  14. 

4)  J.  M.  Guyau:  Esquisse  d’une  morale  sans  obligation  ni  sanction. 

(Paris,  1896).  245. 


Andreas  Hanssen:  Etiken  og  Evolutionslæren. 

holdelse.  I saa  Henseende  naar  Evolutionen  sin  Grænse,  naar 
det  nødvendige  Antal  unge  bliver  bevaret  til  Modenhed  og 
sættes  i Stand  til  at  leve  Livet  fyldigt  og  varigt;  og  Forældrenes 
Handlemaade  maa  betegnes  som  god  eller  slet  i Forhold  til  den 
Kraft,  som  de  sætter  ind  paa  dette  Forma  al.1) 

Hele  denne  Tankegang  kan  kun  opretholdes,  saa  længe  man 
indrømmer,  at  Livet  selv  er  en  Værdi,  uanset  hvad  det  bringer. 
Men  hvorfor  skal  man  indrømme  det?  Hvorfor,  siger  Rolph, 
er  det  vor  Pligt  at  sørge  for  Livets  Opretholdelse?  Spencer 
forveksler  en  naturlig  Proces  med  Pligten,  han  identificerer  det 
moralske  med  det  naturlige.2)  Livet  i sig  selv  er  — det  er  en 
Kendsgerning  — om  det  er  en  Værdi,  er  det  umuligt  at  afgøre, 
fordi  alle  vore  Vurderinger  har  dette  som  Grundlag.  Værdien 
af  en  Eksistens  kan  kun  godtgøres  ved  en  Sammenligning  med 
Ikke-Eksistens;  men  en  saadan  Sammenligning  er  vi  ude  af 
Stand  til  at  foretage.  Vi  kan  derfor  ikke  tale  om  Livets 
Værdi;  men  vi  kan  tale  om,  hvilken  Form  for  Liv,  der  har 
mest  Værdi  for  os.  Vi  sammenligner  de  forskellige  Livsindhold, 
og  vi  finder  Kontrasten  mellem  det  virkeligt  værdifulde  Liv  og 
det  Liv,  som  blot  har  illusorisk  Værdi,  og  det  er  denne  Kon- 
trast, vi  betegner  som  det  »gode«  og  det  »slette«  Liv.3) 

Vitalitet  kan  opfattes  som  Livslængde  eller  Livsfylde;  men 
den  kan  ogsaa  opfattes  som  Sundhed,  som  fuldkomment  Liv, 
og  i disse  Begreber  ligger  allerede  mange  Vurderinger  og  flere 
forskellige  Formaal  skjult:  Dygtighed,  Lykke,  social  Velfærd. 
Men  dermed  har  vi  forladt  Principet  om  Livet  som  Selvværdi 
og  spørger  nu:  hvad  er  det,  der  kan  gøre  Livet  værdifuldt; 
hvad  er  etisk  Formaal,  naar  Livet  ikke  selv  kan  være  det? 

2.  Gizycki  betoner,  at  Selvopholdelse  ikke  kan  være  »summum 
bonum«;  de  8 — 9 Tusind,  der  aarlig  (1885)  afliver  sig  i Tysk- 

x)  H.  Spencer:  The  Pr.  of  Eth.  I.  25.  Denne  Tankerække  er  af 
fremragende  Betydning  for  Vurdering  af  al  Evolutionsetik. 

2)  Rolph:  Biologische  Probleme.  37. 

3)  S.  Alexander:  Natural  Selection  in  Morals  (Int.  Journ.  of  Eth. 

July,  1892). 

— Moral  Order  and  Progres.  232. 

land,  maa  anse  Livet  som  et  Onde.  En  slet  Eksistens  kan 
være  det  højeste  Onde;  ogsaa  i Helvede  er  der  Eksistens  og  i 
Følge  de  gamle  Kirkefædre  netop  »the  most  prolonged  existence 
for  the  greatest  number«.  Nej,  hvad  vi  skal  anse  for  at  være 
godt  eller  ondt,  maa  ogsaa  efter  vore  egne  Begreber  synes  saa; 
det  er  i vort  eget  Sind,  at  Afgørelsen  ligger,  ikke  i et  saakaldt 
»naturmæssigt  Liv«  uden  for  os,  og  hvis  Slægtens  Opretholdelse 
betyder  en  fortvarende  Elendighed,  saa  kan  vi  ikke  ønske  den. 
Det  er  den  følende  Bevidsthed,  der  til  Slut  alene  har  Interesse, 
og  »Livets  Fylde«  har  kun  Værdi,  hvis  derved  forstaas  en  Fylde 
af  Lykke.1) 

Hvorledes  kan  dette  nu  hos  Evolutionister  forenes  med  den 
stærke  Betoning  af  Kampen  for  Livet?  Dels  ved  hos  den  men- 
neskelige Art  tillige  at  indføre  »Kampen  for  Lykken«,  dels 
ved  at  betragte  Mennesket  som  sammenlignelsesvis  unddraget 
fra  Eksistenskamp. 

Overgangen  fra  Eksistenskamp  til  det  højere  Stade  kan  for- 
klares ved  Intelligensens  Indtræden  i den  menneskelige  Race . 
Livets  Organisation  blev  da  mere  effektiv.  Racen  blev  mere 
Herre  over  sin  egen  Skæbne,  og  i Stedet  for  at  tidligere  saa 
godt  som  enhver  Handling  var  knyttet  til  Spørgsmaalet:  Liv 
eller  Død?  saa  kunde  disse  Sanktioner  i stedse  videre  Omfang 
erstattes  af  de  mindiie  farlige,  men  meget  betydningsfulde: 
Glæde  eller  Smerte.  Og  er  denne  Forskydning  foregaaet,  følges 
den  af  en  ny:  Glæden  som  Formaal  betones  da  i den  Grad, 
at  Artens  Opholdelse  endog  kommer  i andet  Plan,  ja,  tilsyne- 
ladende mister  al  Forbindelse  med  dette  nye  Formaal.  At  leve 
lykkeligt  er  ikke  det  samme  som  at  leve.  Lykken  er  en  ny, 
speciel  Kvalitet,  den  er  ikke  nødvendigvis  en  Stigning  i Livets 
Kvantitet.2) 

Imidlertid  maa  det  ikke  glemmes,  at  hin  Forbindelse  i Virke- 
ligheden aldrig  ophører:  gennem  Næringstrang  og  seksuel 
Drift  knyttes  de  primitive  Glæder  og  Smerter  stadig  til  Artens 


x)  G.  v.  Gizycki  i »Deutshe  Rundschau«.  1885. 

2)  Hobhouse:  Mind  in  Evolution.  388  flg. 

Opretholdelse.  Det  er  en  væsentlig  Side  ved  Evolutionsteorien, 
at  den  søger  at  paavise  Forbindelsen  mellem  det  »nyttige«  og 
det  »lykkelige«,  og  selv  om  ikke  enhver  Glæde  svarer  til  noget 
livsbevarende  eller  enhver  Smerte  til  Ødelæggelse,  saa  kan  det 
hævdes,  at  Glæden  som  Regel  tenderer  til  Selvbevaring,  og  at 
den  handlende  deri  har  en  forøget  Chance  i Kampen,  medens 
»Smerten  er  Tegn  paa  en  begyndende  Opløsning  af  Livet«.1) 

Ingen  kan  nægte,  at  Smerte  og  Fare,  Lidélser  og  Ulykker 
tenderer  til  at  forstyrre  ens  eget  og  andres  Velfærd,  og  Evo- 
lutionen vilde  for  længe  siden  have  udryddet  dem,  for  hvem 
Glæder  ikke  svarede  til  livsbevarende  Handlinger.  Til  en  siges 
der  maaske:  du  har  haft  din  Glæde  — det  er  forbi,  og  du  er 
den  samme  som  før.  Og  til  en  anden  siges  der:  du  har  baaret 
dine  Lidelser  — det  er  ovre,  og  dermed  er  den  Sag  endt.  Men 
dette  er  urigtigt;  naar  de  indirekte  Resultater  lades  ude  af 
Syne,  og  vi  alene  holder  os  til  de  direkte,  saa  vil  det  vise  sig, 
at  den  ene  har  bevæget  sig  et  Skridt  bort  fra  Døden,  den  anden 
et  Skridt  henimod  Døden.2) 

Smerter  og  Glæder  kan  da  opfattes  som  yderste  Aarsag  for 
menneskelig  Handlen;  paa  en  eller  anden  Maade  maa  enhver 
Handling  staa  i Forbindelse  med  disse  Følelser,  der  danner 
det  psykologiske  Grundlag.  Ikke  den  handlendes  Dom  om, 
hvad  der  er  lykkeligst  eller  behageligst,  er  det  afgørende;  det 
gælder  om  at  holde  sig  til  selve  Følelserne,  de  er  indefinable 
Grundelementer  .3 4) 

Hvis  det  er  rigtigt,  at  Motivet  for  al  Handlen  direkte  eller 
indirekte  er  Ønsket  om  Lykke,  saa  maa  den  moralske  Handling 
ogsaa  grundes  paa  dette  Motiv.  »Godt«  er  alt  det,  der  fremmer 
vor  Lykke,  »slet«  er  alt  det,  der  medfører  Ulykke.  S.  Alexander 
mener,  at  hvis  ikke  Moralitet  og  Lykke  saaledes  samvirker  i 
Almindelighed,  saa  vilde  Moralitet  være  en  meningsløs  Ting. 
Hvilken  Vægt  vi  iøvrigt  tillægger  Lykken  som  Formaal,  saa 
er  Moralitet  grundet  paa  Personens  Ønsker,  Behag  og  Mishag  A) 

x)  H.  Høffding:  Etik.  134.  — L.  Stephen:  The  Sc.  of  Eth.  85. 

2)  H.  Spencer:  The  Principles  of  Ethics.  I.  79.  92. 

3)  L.  Stephen : The  Science  of  Ethics.  42-  49, 

4)  S.  Alexander:  Moral  Order  and  Progres.  177—179. 

Den  moralske  Person  skal  ikke  opfattes  som  Undtagelsen, 
men  som  Typen.  Han  er  den  lykkelige,  der  staar  i Forhold 
til  Naturens  Bud:  vær  stærk!  I samme  Grad,  som  han  bliver 
et  Brændpunkt  for  Styrke  og  Skønhed,  Intelligens  og  Mod,  i 
samme  Grad  nærmer  han  sig  til  »den  bedste  Type«,  der  ogsaa 
er  den  moralske.  En  Side  af  Sagen  er  da,  at  Lykke  er  Motiv 
for  al  Handlen,  en  anden,  at  Lykken  kun  findes  af  den,  der  i 
sig  forener  Godheden,  Styrken,  Modet.  Herigennem  bliiver  selv 
den  mest  opofrende  Handling  mulig  under  dette  Synspunkt, 
og  ikke  blot  en  Opofrelse  »for  dette  Liv«,  men  en  virkelig 
Opofrelse;  thi  det  Tab  af  Glæde,  der  derved  sker,  indvindes 
som  Del  i et  større  Gode.  Intet  Menneske  søger  Smerte  undtagen 
for  at  tilfredsstilles  derved.1) 

Det  er  ikke  altid,  at  vore  Handlinger  er  dikteret  af  Be- 
regning om  kommende  Glæder;  der  er  jo  endnu  Folk,  som 
mener,  at  deres  Gud  glæder  sig  ved,  at  de  piner  sig  selv,  og  saa 
»bærer  de  Smerten  med  Glæde«  og  er  virkelig  lykkelige  derved . 
Eller  et  Menneske  foretrækker  et  Liv  i Lidelser  frem  for  en  hastig 
Død;  Tanken  om  Tilintetgørelse  har  da  forekommet  ham  værre 
end  Tanken  om  det  ulykkelige  Liv,  hvori  alligevel  en  Straale  af 
Haab  dæmrer.  Glæder  i en  eller  anden  Tid,  for  et  eller  andet 
Væsen,  er  saa  nødvendig  en  Form  for  moralsk  Intuition,  som 
Rum  er  nødvendig  for  intellektuel  Intuition.  Drift  til  Moral 
er  for  det  fornuftige  Menneske  ogsaa  Drift  til  Lykke:  »Sittlich- 
keit  und  Gliickseligkeit  sind  dasselbe«.2) 

Hvorpaa  denne  Lykke  egentlig  beror,  derom  er  der  opstillet 
forskellige  Hypoteser.  Glæder  og  Smerter  kan  opfattes  som 
Symptomer  paa  Orgariisation,  der  fremmes  eller  hæmmes;  men 
tænker  man  sig  denne  Organisation  skride  fremad  til  Fuld- 
kommenhed, vilde  Sanktionen  ikke  længer  ledsages  af  Glæder 
eller  Smerter,  men  simpelthen  bestaa  i Organisationens  Be- 
varing.3) Man  kan,  som  Spencer,  tænke  sig  Glæden  knyttet  til 
en  organisk  Ligevægtstilstand;  at  handle  ret,  at  stræbe  efter 

x)  L.  Stephen:  Th.  Sc.  of  Eth.  393  flg. 

2)  Rolph:  Biol.  Problem.  172.  — Spencer:  The  Princ.  of  Eth.  I.  46. 

3)  F.  Paulhan  i »Revue  philosophique«.  1894. 

Lykke  er  da  at  søge  denne  ligevægtige  Tilstand  opretholdt. 
Men  herimod  har  Rolph  indvendt,  at  Naturens  Bud  netop  lyder 
fra  Umættelighedsdriften:  Lykken  naas  kun  ved  Livsforøgelse. 
At  leve  normalt  er  at  blive  staaende,  men  at  handle  ret  er  at 
overskride  det  normale;  baade  Natur  og  Etik  kræver  Fremgang, 
ikke  Ro,  men  Bevægelse.  Det  gælder  ikke  om  at  frigøre  sig 
fra  Behov,  men  om  at  udvikle  og  opfylde  Behov;  det  er  Skab- 
ningens naturlige  Livsopgave.1) 

Det  kan  under  denne  Diskusion  ikke  undgaas,  at  der  rejser 
sig  nogen  Tvivl,  om  det  overhovedet  er  muligt  ud  fra  Evolu- 
tionslæren at  begrunde  det  etiske  i Ønsket  om  Glæde  og  Lykke. 
Stephen  indrømmer,  at  der  ingen  absolut  Forbindelse  er  mellem 
den  gode  Handling  og  Lykken;  der  er  Mennesker,  for  hvem  det 
mest  virkningsfulde  Argument  er  Fængsel  og  Gallejer;  i det  hele 
taget  ligger  der  en  uløselig  Vanskelighed  i det  gamle  Spørgs- 
maal  om  det  ondes  Oprindelse,  og  saa  længe  det  kan  siges  med 
Sandhed,  at  det  eksisterer  eller  har  eksisteret  — er  alle  For- 
klaringer utilstrækkelige.2) 

Paa  dette  Punkt  rejser  sig  Mellemværendet  mellem  Evolu- 
tionslæren og  Utilitarianismen. 

3.  I Indledning  til  »Social  Statics«  har  Spencer  givet  en 
Skildring  af  ))størst-Lykke-Principet« , men  ender  med  at  udtale, 
at  det  egentlig  er  en  Gaade,  og  at  den  utilitarianske  Filosofi 
vilde  finde  et  vægtigt  Argument,  hvis  det  kunde  paavises,  at 
der  i Stedet  for  de  mægtige  Fornemmelser,  der  kræver  Føde 
og  Varme,  var  en  abstrakt  Meniing  om,  at  det  og  det  var  godt. 
Men  disse  Fornemmelser  er  ganske  uimodstaaelige;  det  er  In- 
stinkterne, der  fører  os  til  legemlig  Velfærd,  ikke  Betragtninger. 
Utilitarianerne  mener  at  kunne  finde  den  etiske  Maalestok  ved 
en  djirekte  Undersøgelse  af  Samfundet  og  fastslaar,  at  Maale- 
stokken  er  »størst  Lykke«;.  Men  den  er  jo  netop  overordentlig 
variabel  og  ubestemmelig,  og  naar  Bentham  vil  hævde,  at 
Lykke  er  mere  forstaaelig  end  Retfærdighed,  saa  føler  Spencer 

0 Rolph:  Biol.  Probl.  181  flg. 

2)  L.  Stephen:  The  Sc.  af  Eth.  418  flg. 

slig  overbevist  om,  at  det  modsatte  er  Tilfældet.  Og  nu  Mill’s 
Formel:  Størst  Lykke  for  det  største  Antal,  med  Betoning  af,  at 
enhver  tæller  for  een  og  kun  for  een!  Hvis  det  betyder,  at  den 
energiske  og  den  dovne  skal  opnaa  det  samme,  saa  vjilde  størst 
mulig  Sum  af  Lykke  ikke  tilnærmelsesvis  opnaas.  Men  er 
det  Betingelserne,  der  skal  være  ens,  saa  forandres  Principet 
fra  »almen  Lykke«  til  »universel  Retfærdighed <r,  og  dette  Princip 
kan  !ikke  vindes  ved  Induktion,  det  er  »an  immidiate  dictum 
of  the  human  consciousness«,  en  Overbevisning,  der  deduceres 
ud  fra  Livsbetingelser  i Almindelighed  og  fra  det  sociale  Liv 
i Særdeleshed.  Ikke  i de  enkelte  Væseners  særlige  Bevjidsthed, 
men  i Racens  Erfaringer  har  det  etiske  Princip  sin  Oprindelse. 
Heller  ikke  hos  Bentham  er  det  et  induktivt  Resultat,  som  han 
selv  mener,  men  en  a prjiori  Erkendelse ; thi  hvor  er  Iagttagel- 
serne, hvor  er  Sammenligningerne  mellem  de  Samfund,  der 
har  haft  forskellige  Opfattelser?  Denne  Form  for  Utilitarianisme 
er  kun  et  Gennemgangsled  til  en  mere  videnskabelig:  fra  den 
empiriske  Utilitarianisme  maa  vi  gaa  til  rationel  Utilitari- 
anisme, d.  v.  s.  underbygge  denne  Lære  med  de  Slutninger, 
som  Kausalloven  i Almindelighed  giver  Anledning  til,  og  som 
Evolutionslæren  især  betoner.1) 

Saaledes  yiser  det  sig  da,  at  Spencer  til  Trods  for  sin  kri- 
tiske Stilling  over  for  Utilitarianismen  alligevel  hævder,  at  han 
er  Utilitarianer.  I et  Brev  til  Stuart  Miil2)  forklarer  han,  at 
hans  Afvigen  ikke  angaar  Menneskets  Maal,  men  Metoden, 
hvorved  Maalet  naas.  Lykken  er  Menneskenes  yderste  Formaal; 
men  den  er  ikke  det  nærmeste  Formaal.  I Racen  har  der  ud- 
viklet sig  visse  fundamentale,  moralske  Intuitioner;  de  er  Re- 
sultater af  akkumulerede  Erfaringer  om,  hvad  der  er  nyttigt; 
de  er  gradvis  blevet  organiserede  og  arvede,  og  efterhaanden 
blevet  uafhængige  af  bevidst  Erfaring.  Benthams  og  de  andre 

0 H.  Spencer:  Social  Statics.  16.  30.  — The  Princ.  of  Eth.  I.  57. 
166.  222—224.  II.  58—61. 

2)  Miil  havde  i sin  Bog  om  Utilitarianismen  kaldt  ham  en  »Anti- 
Utilitarian«.  Sagen  er  diskuteret  af  Spencer  i hans  »Autobio- 
graphy«.  II.  87  flg. 

Utilitarianeres  Opfattelse  og  Fremstillinger  lider  af  mangelfuld 
Erkendelse  om  Kausalitetsbegrebet  og  dets  fulde  Betydning  i For- 
holdet mellem  Handling  og  Følge;  etisk  Teori  er  rudimentær, 
indtil  Aarsagsforholdet  generaliseres. 

Over  for  St.  Mill’s  Fremhæven  af  de  »højere  Glæder«  og  den 
Rolle,  de  spiller  i Utilitarianismen,  naar  denne  opfattes  rettelig, 
har  Spencer  hævdet,  at  disse  Glæder  ikke  kunde  finde  deres 
Begrundelse  ji  Utilitarianismen,  fordi  de  overhovedet  ikke  er 
Glæder  for  Mængden;  kun  hvis  man  samtidig  betoner,  at  de 
virker  for  Fremtiden,  og  at  Mængden  efterhaanden  vil  blive 
tilpasset  til  dem,  kun  da  kan  de  indgaa  i Utilitarianismen; 
men  saa  har  ogsaa  Evolutionslæren  faaet  sin  Ret.1) 

St.  Mili  har  indført  en  særlig  Vurdering  af  Glæderne:  kun 
den,  der  kender  baade  de  højere  og  de  lavere  Glæder,  kan 
vurdere  dem  begge;  og  den,  som  har  denne  Fordel,  vælger  de 
intellektuelle  frem  for  de  sensuelle.  Stephen  bestrider,  at  Ar- 
gumentet kan  anvendes  i Utilitarianismen;  at  indføre  en  Vur- 
dering, der  leder  Dliskusionen  bort  fra  »det,  som  virkelig  er 
ønsket«  til  »det,  som  burde  ønskes«,  det  er  at  argumentere  i 
Cirkel.2) 

Stephen  bebrejder  endvidere  Utilitarianerne  deres  Atomisme: 
de  opfatter  Samfundet  som  et  Agregat,  der  er  opbygget  af  ens- 
artede Atomer:  Mennesker,  hvis  eneste  primitive  Ejendommelig- 
hed er  deres  Ønske  om  Lykke.  Ved  at  slutte  fra  tidligere  Sam- 
menhæng mellem  to  Fænomener  skal  man  da  kunne  beregne 
Lykke  vær  dien.  Men  dermed  naar  man  slet  ikke  t(il  Spørgsmaa- 
lets  Kærne;  thi  Følgerne  kan  slet  ikke  beregnes,  uden  at  man 
kender  Lovene  for  Samfundets  Liv  og  Vækst.  Utilitarianerne 
har  dvælet  ved  Moralens  Variation  for  derved  at  afvise  a priori 
Intuitioner;  og  de  har  gjort  det  samme  for  derved  at  retfærdig- 
gøre deres  Tro  paa  menneskelig  Evne  til  Dygtiggørelse.  Evolu- 
tionslæren indrømmer  Variationen,  men  ikke,  at  den  er  tilfæl- 

x)  Høffding  mener  at  have  fundet  en  Antydning  af,  at  St.  Mili  (i 
»On  Liberty«)  lader  Ideen  om  Nytte  gaa  op  i Udviklingsideen.  — 
»Den  engelske  Filosofi  i vor  Tid  (1874).  58.  Noten. 

2)  L.  Stephen:  The  english  Utilitarians  (1900).  III.  304  flg. 

dig,  og  ikke,  at  den  er  nogen  Garanti  for  Fremgang  snarere  end 
for  Tilbagegang.  — Den  Menjing,  at  der  ikke  eksisterer  Kærlig- 
hed til  Dyd  »for  Dydens  Skyld«,  den  kan  Stephen  ikke  fuldtud 
tiltræde;  thi  de  sociale  Instinkter  har  netop  i deres  Udvikling  en 
Tilbøjelighed  til  at  fæstne  sig  paa  denne  Maade.  Evolutions  - 
filosofien  har  gjort  Etiken  den  største  Tjeneste  ved  at  indføre 
Begrebet  om  den  sig  langsomt  udviklende,  sociale  Organisme,  og 
den  virkelige  Forskel  mellem  Utiilitarianismen  og  evolutionistisk 
Etik  er  for  Stephen  den,  at  Kriteriet  for  det  etiske  ikke  mere  er 
»Lykke«,  men  »Samfundets  Sundhed«.  De  tenderer  til  at  forenes, 
men  kun  det  sidste  tilfredstiller  videnskabelige  Krav.1) 

Hobhouse  fjinder  Utilitarianismens  vigtigste  Fejl  i,  at  den 
opløser  »Lykke«  i »Glæder«;  ikke  Lykken  selv,  men  den  aande- 
lige  Vækst,  hvori  Lykken  findes,  er  Formaalet,  og  denne  Lykke 
er  ikke  blot  en  Sukcession  af  glædelige  Følger.  Forskellen  mel- 
lem Utilitarianerne  og  Evolutionisten  Viser  sig  i,  at  hin  spørger, 
om  vi  alene  søger  den  Udvikling,  der  leder  til  Glæde.  Hvis  vi 
svarer  Nej,  vil  han  kalde  den  etiske  Maalestok  slet.  Svarer  vil 
Ja,  vil  han  hævde,  at  vi  efter  alt  alligevel  er  Utilitarianere. 
Hvorledes  Ideerne  er  fremkommet  og  vokset,  er  et  Spørgsmaal; 
men  hvorledes  vi  som  bevidste  og  reflektive  Væsener  bør  opfatte 
dem,  det  er  noget  andet.2) 

Rækken:  Spencer — Hobhouse — Stephen  viser  en  stigende  Di- 
vergens over  for  Utilitarianismen  med  Hensyn  til  Spørgsmaalet 
om  Lykke  og  Glæde  som  etisk  Formaal.  For  den  første  er  den 
endnu  Formaal  om  end  ikke  nærmeste  Formaal;  for  den  anden 
kun  et  Akkompagnement,  der  ledsager  de  etiske  Bestræbelser; 
for  den  tredie  er  Glæden  et  mere  tilfældigt  Bjiprodukt,  der  har 
Tilbøjelighed  til  at  danne  sig  under  Arbejdet  for  Samfundets 
Sundhed.  Der  ligger  ikke  heri  tilkendegivet  nogen  Mening  om, 
hvorv|idt  Bestræbelserne  lykkes,  om  der  virkelig  resulterer  Glæde 
af  de  etiske  Handlinger,  eller  om  ikke  det  hele  snarere  mislykkes 
i denne  Henseende.  Hvorledes  stiller  Evolutionslæren  — eller 
rettere:  de  evolutionistiske  Etikere  — sig  til  Spørgsmaalet,  om 


’)  Stephen:  The  Sc.  of  Eth.  345—362. 

2)  Hobhouse:  Morals  in  Evolution.  241—246. 

der  er  Overskud  eller  Underskud  af  Glæde:  Optimisme  eller  Pes- 
simisme? 

4.  Pessimistiske  Livsbetragtninger  har  spillet  en  vigtig  Rolle 
i alle  Tiders  Tænkning,  og  Menneskene  har  i Aartusinder  været 
klar  over,  at  et  kultiveret  og  forfinet  Følelsesliv  ikke  blot  bragte 
mange  Glæder,  men  ogsaa  forøgede  Muligheden  for  Lidelser  i 
overordentlig  Grad.  Evolutionslæren  har  ikke  standset  disse 
Betragtninger,  tværtimod  er  flere  af  deres  Tilhængere  ogsaa 
ivrige  Pessimister.  Carneri  udtaler  sin  Tilslutning  til  Schopen 
hauers  Ord:  Som  vort  Legeme  vilde  sprænges  i Stykker,  hvis 
Atmosfærens  Tryk  blev  fjernet,  saaledes  vilde  Menneskets  Over- 
mod stige  til  Raseri  og  Tøjleshed,  hvis  Trykket  af  Nød  og 
Vanskeligheder  forsvandt.  Enhver  behøver  et  vist  Kvantum 
Sorg  eller  Smerte,  ligesom  Skibet  behøver  Ballast  for  at  gaa  fast 
og  oprejst.  — Kirken  ser  i Erkendelsen  det  ondes  Sejr  og  vil 
forblive  i Mysteriet;  Nød  og  Smerte  er  den  vrede  Guddoms  Straf, 
for  at  Mennesker  skal  omvendes.  Og  paa  en  Maade  har  den 
Ret:  Arbejdets  Natur  er  et  Dobbeltvæsen,  det  bærer  Finhedsmær- 
ket paa  Panden,  men  slæber  Nødens  Slavelænker  efter  sig,  og 
hvis  man  maa  antage  et  Forsyn,  da  kan  det  — skønt  det  klinger 
paradoksalt  — kun  være  Nød  og  Elendighed.  Derfor  finder  den 
uafvendelige  Verdenslov  sit  klareste  og  mest  ophøjede  Udtryk 
i det  Tragiske:  den  enkeltes  Undergang,  nødtvungen  eller  fri- 
villig. x) 

Naar  det  nu  efter  moderne  Naturvidenskabs  Vidnesbyrd  kan 
fastslaas  som  en  Kendsgerning,  at  en  fuldstændig  Destruktion 
af  alt  Liv  paa  Jord  sikkerlig  maa  komme,  enten  det  nu  sker  ved 
en  Katastrofe,  eller  det  bliver  Resultat  af  en  langsom  Proces, 
saa  kan  dette  i og  for  sig  ikke  for  Pessimisten  paavirke  vor  etiske 
Teori,  den  er  jo  kun  en  endelig  Standsning  af  Ulykkernes  Strøm. 
Men  hele  denne  Anskuelse  om  Ulykkens  Overvægt  har  frem- 
kaldt lignende,  religiøse  Overvejelser,  som  Spørgsmaalet  frem- 
kaldte hos  Stuart  Miil:  Er  der  en  Gud  til,  og  han  kan  alt,  hvad 
han  v(il,  saa  vil  han  Ulykke.  Maaske  vil  man  hævde,  at  Gud 


x)  Carneri:  Sittlichkeit  und  Darwinismus.  82.  243—244.  343  flg. 

ikke  tilstræber  Menneskenes  Lykke,  men  deres  Godhed,  maaske 
er  Universet  ikke  lykkeligt,  men  det  er  i hvert  Fald  retfærdigt; 
i saa  Fald  vil  Miil  hævde,  at  der  ikke  er  Spor  af  Retfærdighed  i 
Naturens  almindelige  Arrangement,  og  Trangen  til  at  frem- 
bringe en  Balance  ved  et  »Liv  efter  Døden«  er  et  sikkert  Bevis 
for,  at  denne  Opfattelse  er  den  almindelige.  Er  der  en  Gud,  saa 
maa  det  enten  skorte  ham  paa  Magt  eller  Godhed.1) 

Hertil  slutter  sig  L.  Stephen,  endog  med  næsten  de  samme 
Ord,2)  og  Huxley  gør  opmærksom  paa,  at  hvis  man  hos  tænk- 
somme Mennesker  i alle  Tider  vil  paapege  en  Generalisation  af 
Livets  Fakta,  saa  er  det  den,  at  den  Person,  der  bryder  etiske 
Regler,  konstant  undslipper  Straffen,  som  han  fortjener,  og  at 
Tusinder  af  uskyldige  maa  lide  for  den  enes  Forseelse;  herom 
vidner  baade  hebraisk  og  græsk  Poesi.  Universet  synes  at  være 
dømt  for  den  etiske  Domstol.3) 

Det  eneste,  virksomme  Middel  er  Arbejde;  et  reelt  Slag  af 
Skæbnen  kan  ikke  bortræsonneres,  og  ve  den,  som  ikke  har  et 
kært  Arbejde,  hvori  han  helt  og  fuldt  kan  nedsænke  sig,  naar 
Ulykken  hjemsøger  ham.  Den  saakaldte  »Adspredelse«  er  Kraft - 
spild  for  den,  der  ikke  har  arbejdet.  Men  til  Trods  for  disse 
strenge  Kaar,  saa  vilde  vi  dog  den  Dag  i Dag,  hvis  vi  skulde 
vælge  mellem  Livets  Træ  og  Kundskabens  Træ,  vælge  det  sidste; 
vi  opgav  hin  Evighed  med  dens  blomstrende  Have  for  det  korte 
Spand  af  Tid  med  Nød  og  Arbejde.4) 

Men  i denne  Udtalelse  ligger  allerede  Spiren  til  Overvindelse 
af  Pessimismen;  thi  det,  vi  vælger,  maa  i hvert  Fald  forekomme 
os  mere  tilfredsstillende,  end  det,  vi  forkaster.  Og  i den  Om- 
stændighed, at  der  er  fremstaaet  heroiske  Karakterer,  hvis  Værk 
vi  kan  beundre,  at  Sympatien  kan  knytte  Menneskene  sammen 
til  fælles  Modstand  imod  Ulykken,  maa  vi  se  Tilværelsens  Lys  - 
punkter.5) Vi  hæfter  os,  siiger  Wundt,  i alt  for  høj  Grad  ved 

b J.  S.  Mili:  Three  Essays  on  Religion  (1874).  37  flg.  192  flg. 

2)  L.  Stephen:  The  Sc.  of  Eth.  439. 

3)  Huxley:  Collected  Essays.  IX.  58—59. 

4)  Carneri:  Sittlichk.  und  Darwinism.  252—257. 

5)  Williams:  A Review  of  the  Systems  of  Eth.  580—581. 

Enkeltvæseners  Skæbne,  derfor  de  pessimistiske  Anskuelser.  Men 
vi  maa  vende  os  fra  disse  forgængelige  og  kun  tilsyneladende 
Formaal  til  de  blivende  og  virkelige.  Hverken  den  enkeltes 
Lykke  eller  Tidsfællernes  Lykke  kan  komme  i Betragtning,  men 
kun  det,  der  ydes  for  Menneskehedens  Udvikling  i al  Fremtid.1) 
Og  Guy  au  hævder,  at  Lykke  og  Ulykke  kun  er  noget  forbi- 
gaaende:  det,  som  aldrig  er.  Begivenhedernes  Farve  skifter 
ustandselig,  og  nogen  Balance  mellem  Lyst  og  Ulyst  lader  sig 
ikke  opstille.  Den  lange  Række  af  »Smertens  Kunstnere«  er 
intet  Argument:  Musset,  Chopin,  Leopardi  o.  s.  v.,  de  er  kun  et 
Resultat  af  daarlig  Tilpasning  til  de  givne  Betingelser.  Der  er 
i vort  Samfund  mange  Mennesker,  hos  hvem  Nervesystemet  er 
sygeligt  udviklet;  de  er  Hoveder  uden  Legeme.  Efter  dem  kan 
Menneskeheden  ikke  dømme  eller  dømmes;  thi  deres  Smertens - 
skrig  er  kun  Tegn  paa  Opløsning.2) 

Forsøget  paa  l'igesom  i et  Blik  at  overskue  Menneskehedens 
Lidelse  — det  er  jo  muligt,  at  det  giver  et  ganske  falskt  Resultat; 
man  kan  ikke  ud  fra  sine  Fornemmelser  og  Følelser  over  for 
begrænsede  Lidelsesomraader  slutte  sig  til  en  Helheds  virkning. 
Der  gives  sjælelige  Højder,  hvorfra  selv  Tragedien  ophører  at 
være  traglisk;  og  hvem  tør  vove  at  afgøre,  om  Synet  af  al  Verdens 
Ve,  taget  i eet,  om  det  absolut  vilde  tvinge  til  Medlidenhed. 
Hvorledes  mener  man  vel,  at  Homer  lod  sine  Guder  se  paa  Men- 
neskenes Skæbne,  f.  Eks.  paa  den  trojanske  Krig?  Der  er  ingen 
Tvivl  om,  at  den  opfattes  som  en  Slags  Festspil  for  Guderne.3) 

Og  den  Fiktion,  som  saaledes  mulig  gør  sig  gældende  over  for 
Helhedsindtrykket,  den  finder  afgjort  Sted  over  for  de  lavere 
Dyrs  Tilværelse.  Huxley  har  ganske  vist  ment,  at  hvis  vor 
Hørelse  var  skarp  nok,  vilde  vi  Tusinde  Gange  i Minuttet  høre 
Suk  og  Raab  af  Smerte  som  dem,  Dante  hørte  ved  Helvedes 
Port.  Men,  siger  Wallace,  der  er  god  Grund  tlil  at  tro,  at  dette 
er  meget  overdrevet,  og  at  det  mest  er  Indbildning  hos  kulti - 

1)  W.  Wundt:  Ethik  (3.  Aufl.  1903).  II.  116—117. 

2)  J.  M.  Guyau:  Esquisse  d’une  morale.  31 — 44. 

3)  Fr.  Nitzsche:  Jenseits  von  Gut  und  Bose.  II.  §30.  — Zur  Genea- 
logie  der  Moral.  II.  § 7. 

verede  Mænd  og  Kvinder,  der  tænker  sig  selv  i lignende  Om- 
stændigheder. Dyret  er  fuldstændig  sparet  for  den  Smerte,  som 
Mennesker  kan  lide  ved  Anticipation  af  Døden.  Dets  Lidelses- 
periode er  forholdsvis  kort,  og  en  Død,  der  følger  efter  et  stærkt 
Choc  — som  Musens  under  Kattens  Kløer  — synes  at  være 
smertefri.  Kampen  for  Tilværelsen  giver  Minimum  af  Lidelse 
og  Smerte,  Maksimum  af  Liv  og  Livsglæde.  Er  Nødvendigheden 
af  Død  og  Reproduktion  given,  og  uden  disse  kunde  der  ikke 
være  progressiv  Udvikling  i den  organiske  Verden,  saa  vil  det 
være  vanskelligt  at  forestille  sig  et  System,  hvormed  der  kunde 
sikres  en  større  Lykkebalance.1) 

Spencer  mener,  at  Evolutionslæren  afgjort  begrunder  Op- 
timismen. Han  sætter  som  Formaal:  Livet  i hele  sin  Fylde;  og 
da  livsfremmende  Handlinger  for  ham  er  korrelative  til  Glæder, 
saa  kan  Livskvantiteten  ligefrem  opfattes  som  Lykke.  Han 
stoler  paa  den  spontane  Kraft  i Menneskeheden;  den  har  skabt 
Samarbejdet,  de  altruistiske  Interesser,  en  Mangfoldighed  af 
filantropiske  Indretninger.  Og  naar  det  sociale  Livs  Disciplin 
i Løbet  af  disse  faa  Tusind  Aar  har  udrettet  saa  meget,  saa  er 
det  dumt  at  forudsætte,  at  den  ikke  kan  naa  meget  videre  endnu 
i Retning  af  at  formindske  Lidelser  og  forøge  Glæder.2) 

Det  gaar  saa  vidt,  at  man  endog  kan  forsikre,  at  det  meste 
Bevidsthedsindhold  er  glædeligt.  Hvad  saa  ellers  Resultatet 
bliver.  Kampen  i sig  selv  er  glædelig.  Og  Sejrsfølelsen  — ikke 
just  den  egoistiske  over  for  en  besejret  Fjende,  skønt  ogsaa  den, 
men  — den  flinere  Sejrsfølelse,  som  gør  sig  gældende  i højere 
Lag  af  vor  komplekse  Natur,  denne  Sejrsfølelse  medfører  varige 
Glæder  og  repræsenterer  den  fulde  Blomstring  af  det  etiske 
Menneske.3) 

Rent  bortset  fra  Glædens  eller  Smertens  Sum,  saa  er  Moralitet 
i sig  selv  og  nødvendig  en  Art  Optimisme.  Den  erkender  fuldtud 
Smertens  Eksistens,  men  den  arbejder  for  at  frembringe  Karak- 
terer, som  kan  bevirke,  ikke  Fravær  af  Smerte,  men  »creatjion  of 

x)  A.  R.  Wallace:  Darwinism.  37—40. 

2)  H.  Spencer:  The  Princ.  of  Eth.  II.  258—259. 

3)  F.  E.  White  i »The  Int.  Journal  of  Ethics«.  V.  (1895).  489. 

ethical  pleasures«.  Pessimismen  giver  i sin  bedste  Form  ingen 
ny  Regel  for  Livet,  forskellig  fra  ordinær  Moral;  selv  Ed.  v. 
Hartmann  vil  bære  sin  Part  saa  fuldt  som  andre  og  vfrlde  ikke 
anbefale  universelt  Selvmord;  det  vilde  nemlig  resultere  i,  at  der 
atter  gaves  »das  Unbewuszte«  Lejlighed  til  at  begynde  Ulyk- 
kernes Række.1)  Men  hin  Karakter,  der  skaber  og  føler  de 
»etiske  Glæder«,  er  den  psykologiske  Modpart  til  den  sociale 
Ordens  Funktion,  og  med  den  maa  den  danne  en  Art  Syntese, 
hvori  enhvers  »Goder«  bliver  alles  »Gode«.  Den  »sociale  Per- 
sonlighed«, som  maa  være  Maalet,  er  da  Grundlag  for  den  Art 
Selvudvikling,  der  sker  i Harmoni  med  andres  lignende  Ud- 
vikling, og  i denne  Udvikling  ligger  en  Form  for  Lykke  for 
enhver.2) 

Men  selv  om  Pessimismen  skulde  have  Ret,  og  selv  om  al 
Glæde  skyldtes  en  Illusion,  saa  vilde  etisk  Stræben  ikke  derfor 
være  uden  Opgave  eller  Maal.  Maalet  maatte  være  at  lindre  Smer- 
terne, og  det  uden  Hensyn  til  om  Kravet  tilnærmelsesvis  kunde 
opfyldes  eller  ej.  At  Handlingen  frembringer  Lyst  eller  tilintet- 
gør Smerte,  det  er  den  sidste  Grund  til  at  billige  Handlingen,3) 
og  de  forskellige  Idealer,  som  Samfund  og  Individ  stiller,  kan 
faa  deres  fulde  Betydning,  hvad  enten  Pessimismen  eller  Op- 
timismen har  Ret. 


D.  Sociale  og  individuelle  Formaal. 

1.  Er  det  etiske  væsentlig  karakteriseret  som  et  socialt  Pro- 
dukt eller  som  noget  rent  individuelt?  Udspringer  det  maaske 
fra  dem  begge?  Svaret  afhænger  af,  hvilket  Forhold  man  finder 
mellem  Samfund  og  Individ. 

For  Leslie  Stephen  er  Individet  et  Produkt  af  Racen,  og; 
Racen  en  Sum  af  Individer.  Det  vdde  være  urimeligt  at  tale  om 
et  Menneske,  som  om  det  i en  eller  anden  Henseende  var  eller 

x)  S.  Alexander;  Moral  Order  and  Progr.  227—228. 

2)  Hobhouse  Morals  in  Evol.  70 — 72. 

3)  H.  Høffding:  Etik.  135. 


ikke  uar  uafhængigt  af  Samfundet  — lige  saa  meningsløst  som 
at  tale  om  et  Æble,  der  ikke  var  groet  paa  et  Træ.  Betegner  man 
en  eller  anden  Mennesketype  som  »den  bedste«,  saa  kan  den  kun 
være  den  bedste  under  disse  bestemte  Betingelser,  og  man  kan 
kun  ved  Abstraktion  holde  sociale  og  individuelle  Kvaliteter  ad- 
skilte, som  man;  i Matematik  skelner  mellem  konstante  og 
variable  Størrelser.  Bien  er  kun  forstaaelig  i Forhold  til  sin 
Kube,  og  vi  kan  ikke  sammenligne  et  Menneske  i Samfund  med 
et  »Menneske,  der  ikke  er  i Samfund«;  men  det  lader  sig  gøre  at 
sammenligne  et  Menneske  paa  et  tidligt  Stade  og  et  Menneske 
paa  et  senere  Stade  af  Samfundsliv.1) 

Ligesom  Individet  har  Samfundet  sine  Organer  for 
Næring  og  Selvforsvar,  og  hvad  Cellerne  er  for  Individet,  det  er 
de  enkelte  Mennesker  for  Samfundet.  I den  Grad  kan  en  Orga- 
nisation komme  til  at  staa  som  en  levende  Enhed  f.  Eks.  en 
Kirke,  en  Stat,  at  vi  kan  elske  den  som  et  Enkeltvæsen,  og  naar 
vi  hører,  at  den  ingen  Sjæl  har,  kan  det  slaa  os  som  en  ny  Sand- 
hed. En  Stat  er  i Virkeligheden  ikke  analog  med  en  højere 
Organisme,  men  med  en  lavere;  den  danner  ingen  organisk  En- 
hed, men  et  »organisk  Væv«,  der  er  sammenholdt  ved  ydre  Om- 
stændigheder, ikke  ved  indre  Bygning.2) 

S.  Alexander  mener,  at  nogle  føler  Samfundet  som  værende 
mere  end  en  Organisme,  fordi  ingen  Organismes  enkelte  Dele  har 
Bevidsthed  om  det  heles  Formaal,  saaledes  som  Tilfældet  er  i 
Samfundet.  Skønt  denne  Bevidsthed  ikke  er  vedvarende,  saa  er 
Følelsen  dog  begrundet:  Samfundet  er  en  organisk  Art  i virkelig 
og  konkret  Form.3) 

Spencer  gennemfører  Sammenligningen  mellem  Samfund  og 
Organisme  overordentlig  indgaaende  og  anvender  næsten  for 
megen  Skarpsindighed  til  at  finde  »passende«  Analogier;4)  desto 

1)  Stephen:  The  Se.  of  Eth.  89—97. 

2)  do.  do.  104—120. 

3)  S.  Alexander:  Mor.  Ord.  and  Progres.  139. 

4)  »Essays«  (London,  1868)  I.  384  omtaler  Spencer,  at  en  Filosof 
har  vundet  Berømmelse  ved  den  Udtalelse,  at  »constitution  are 
not  made,  but  grow«.  »Saadan  en  lille  Straale  af  Sandhed  ligner 
en  Stjerne  i det  omgivende  Mørke«,  siger  Spencer.  Og  samme 

mærkeligere  forekommer  hans  stærke  Fremhæven  af  Individet 
og  dets  Ret.  Den  eneste  Mulighed  til  at  komme  til  en  sand  Teori 
om  Samfundet  er  at  undersøge  Naturen  hos  Samfundets  Kompo- 
nenter: Individerne.  Ethvert  Fænomen,  der  er  fremkommet  i 
et  Agregat  af  Mennesker  — ogsaa  den  moralske  Lov  — har  sin 
Oprindelse  i en  eller  anden  Kvalitet  hos  Mennesket  selv.  Den 
»moralske  Kraft«,  hvoraf  den  sociale  Bevægelse  afhænger,  har 
sit  Udgangspunkt  i »det  sociale  Atom«,  Mennesket,  og  det  er 
ganske  forkasteligt,  naar  Lovgivningen  mere  og  mere  tenderer 
til  at  flytte  Tyngdepunktet  bort  fra  Individerne  over  i Staten. 
Aarsagen  hertil  finder  Spencer  i,  at  Militærtypens  Aand  har 
spredt  sig  i det  sociale  Liv.  Socialismens  Arbejderarmé  viser 
den  samme  Karakter  som  Soldaterarméen:  foreskrevne  Pligter 
og  fastsatte  Rationer.  Man  tager  fra  Individet  til  offentlige  For- 
maal,  man  gør  sig  stor  Anstrengelse  for  at  sikre  Samfundets 
Medlemmer  saadanne  Fordele,  som  de  ikke  har  fortjent,  medens 
man  lægger  mindre  Vægt  paa  at  sikre  for  enhver,  hvad  han 
virkelig  har  fortjent.  Det  er  hos  mange  fattige  blevet  en  fast 
Tro,  at  Statssamfundet,  Regeringen,  er  Skyld  i deres  Ulykke, 
ikke  deres  egen  Udygtighed  eller  Slethed,  og  deraf  er  den  Teori 
vokset  op,  at  den  sociale  Orden  maa  ændres  fundamentalt,  saa- 
ledes  at  alle  skal  have  lige  Ret  til  Arbejdets  Produkt,  og  at  Hen- 
synet til  Dygtighed  skal  forsvinde.  Det  forekommer  dem  uret- 
færdigt, at  de  daar  ligt  udrustede  skal  lide  alle  de  onde  Følger  af 
deres  Udygtighed,  de  er  jo  ikke  selv  ansvarlige  derfor,  og  skal 
man  da  ikke  mildne  Naturens  Strenghed  ved  at  redde  de  svage 
fra  Ulykken? 

Jo,  svarer  Spencer,  men  lad  det  bero  paa  privat  Initiativ.  Det 
er  Statens  Sag  at  yde  Retfærdighed,  og  hvis  denne  primære 
Regel  brydes  i stor  Udstrækning,  vil  det  resultere  i stor  Skade 
for  Samfundet.  Der  har  blandt  Arbejdere  vist  slig  megen  Mod- 
stand og  Uvilje  imod  dem,  der  vil  udnytte  deres  egen  større 

Sted  (pg.  422  flg.)  giver  han  en  udførlig  Analogi:  Regerings 
myndigheden  er  Hjernen,  Politiet  er  »sociale  Phagociter« 
Præsterne  er  »sociale  Parasiter«  o.  s.  v.  — Sml.  ogsaa  »The 
Princ.  of  Eth.«  I.  144  flg. 

Energi  til  at  tjene  mere;  det  anses  altsaa  ikke  for  slet  at  hindre 
den  dygtige  til  Fordel  for  den  mindre  dygtige.  Men  den  virke- 
lig samvittighedsfulde  vil  afslaa  at  vinde  Fordele  ud  over  dem, 
som  hans  egen  Natur  bringer  ham;  hvis  den  Lære  antages,  at  det 
skal  være  lige  godt  for  dig,  hvad  enten  du  er  dygtig  eller  ej,  saa 
vil  Samfundet  degenerere  og  hukke  under  i Ulykker.1) 

Kravet  om  Lighed  bør  derfor  ikke  angaa  Handlingernes  Re- 
sultater, men  Handlingernes  objektive  Udgangspunkt,  de  Handle- 
sphærer,  som  maa  oprettes,  naar  en  Gruppe  Mennesker  sam- 
arbejder harmonisk  — derved  opnaas  Retfærdighed,  og  den 
større  Dygtighed  faar  sin  større  Løn,  som  den  fortjener.  Be- 
grænsninger i dette  Princip  kan  kun  forekomme  som  Undtagel- 
ser, og  vi  maa  bort  fra  »Statshjælp  til  de  fattige«  og  i Stedet  for 
skabe  sunde  Betingelser  for  Selvhjælp  og  privat  Hjælp:  en  saa- 
dan  Ændring  vil  være  en  Overgang  fra  et  Liv,  der  stadigt  skal 
stimuleres  ved  Opium,  til  et  sundt,  normalt  Liv;  den  er  smerte- 
fuld, men  lægende.2) 

Samfundets  store  Fremskridt  er  bestemt  ved  spontant  Ar- 
bejde, ikke  ved  Lovgivningsvirksomhed.  Men  desuagtet  vokser 
Lovgivning  mere  og  mere  i Omfang,  idet  man  indbilder  sig,  at 
det  onde  fjernes,  samtidig  med,  at  man  indirekte  lægger  den 
Overbevisning  for  Dagen,  at  det  er  ii  Stigning.  Hele  det  nu- 
værende Regeringssystem  med  dets  tiltagende  Lovmageri  og 
Indgriben  i Samfundets  naturlige  Liv.  er  kun  et  »nødvendigt 
Onde«,  og  Idealet  maa  være  Individernes  frie  Handlen  !i  et  saa- 
dant  Omfang,  at  den  kun  begrænses  af  hvert  enkelt  Individs 
lige  Ret  til  det  samme.3) 

x)  H.  Spencer  *.  Social  Statics.  28.  29.  — The  Princ.  of  Eth.  II.  44. 
272  tig.  I.  189:  ».  . . arrangements  which  tend  to  make  it  as  well 
to  be  inferior  as  to  be  superior,  are  arrangements  deametrically 
opposed  to  the  progress  of  organization  and  the  reaching  of  a 
higher  life«. 

2)  Spencer:  The  Princ.  of  Eth.  II.  41  tig.  394. 

3)  Spencer:  Social  Statics.  24  flg.  m.  fl.  St.  — Principl.  of  Eth.  II. 
225  flg.  242  flg.  m.  fl.  St.  — Spencers  hvasse  Kritik  af  Lovgivnings- 
magten er  i høj  Grad  tids-  og  lokalbestemt;  men  den  rummer 
mange  Bemærkninger,  der  har  en  videre  Adresse:  I Stedet  for 


Andreas  Hanssen:  Etiken  og  Evolutionslæren. 

Medens  Spencer  i saa  høj  Grad  fremhæver  Lovgivningsmag- 
tens skadelige  Indflydelse,  søger  Stephen  at  reducere  den  til  en 
Faktor  af  almindelig,  social  Rang.  Lovgiverens  »Almagt«  er 
stærkt  begrænset,  baade  indad,  idet  han  selv  er  et  Produkt  af  de 
sociale  Betingelser,  og  udad,  idet  Lovgivning  er  afhængig  af  et 
Subordinations- Instinkt,  som  kun  kan  paakaldes  indtil  en  vis 
Grænse.  Aktuel  Lov  maa  ikke  repræsentere  den  højeste  Grad 
af  Evne,  som  er  mulig  for  et  vist  Stade  af  social  Vækst,  men 
maa  stedse  staa  i et  inderligt  Forhold  til  de  Vaner,  som  til  en- 
hver Tid  er  fremherskende  i Samfundet.  Disse  Sædvaner  er 
ikke  ubetingede,  derfor  ikke  Naturlove,  og  de  er  ikke  paatvunget 
ved  Øvrighed,  derfor  ikke  Statslove;  de  er  fremgaaet  af  indivi- 
duelle Instinkter  og  modificeret  af  sociale  Faktorer,  og  af  dem 
er  hele  den  sociale  Struktur  afhængig.  Her  er  derfor  Omraadet, 
hvor  Individ  og  Samfund  mødes,  og  den  Indflydelse,  som  Lov- 
givningsmagt saavel  som  store,  moralske  Lærere  kan  udøve,  er 
betinget  af  det  politiske  eller  etiske  Buds  Samklang  med  de 
Følelser,  der  allerede  gennemtrænger  det  sociale  Stof.  Den 
hemmelige  Proces,  som  foregaar  her,  vil  man  mere  og  mere 
blive  opmærksom  paa;  thi  i den  ligger  Muligheden  for  Paa virk- 
ninger fra  Digteren,  Filosofen  og  Religionslæreren.1) 

Et  lignende  Synspunkt  anlægger  Hobhouse:  Individets  spon- 
tane Ytringer  er  Grundlaget;  af  den  udspringer  en  Ideernes 
Kamp,  som  resulterer  i visse,  sociale  Meninger;  ud  fra  disse  sker 


Kongens  Guddommelighed  har  vi  nu  Parlamentets  Guddomme- 
lighed; og  hvorledes  arbejdes  der  saa?  Nu  bliver  en  Lov  jaget 
gennem  alle  Instanser  uden  Debat,  og  nu  lader  man  efter  lang 
Tids  Overvejelse  en  anden  falde  indtil  næste  Samling  ....  Der 
er  »praktiske  Politikere«,  som  ingen  Anelse  har  om  det  sociale 
Livs  Love;  de  mener,  at  Indflydelsen  af  en  Lov  kan  vurderes 
indenfor  Grænserne  af  den  lille  Mark,  som  de  selv  overser.  De 
er  ikke  praktiske,  men  vilde  Teoretikere.  Hertil  kommer,  at 
politiske  Førere  ofte  i Parlamentet  siger  med  deres  »Stemme« 
det  modsatte  af,  hvad  de  tænker.  Partiloyalitet  er  blevet  den 
Dyd,  som  man  endog  ofrer  Sandheden  for.  Men  dette  er 
simpelthen  Uhæderlighed! 

!)  L.  Stephen:  The  Sc.  of  Eth.  131—145. 

der  da  en  Omdannelse  af  Individets  første  Domme  — og  det 
endelige  Resultat  er  nogle  Synspunkters  Vækst  og  andres  Fald. 
De  to  Poler,  som  vi  bevæger  os  imellem,  er  individuel  Impuls 
og  social  Tradition,  og  Udgangspunktet  for  en  Udvikling  af 
human  Etik  er  disse  Sædvaner,  der  har  dannet  sig,  »ikke  gennem 
reflektiv  Tænkning  over , hvad  der  er  bedst,  men  ved  menne- 
skelige Impulsers  Sammenspil  inden  for  Grænserne  af  det  Liv, 
der  leves  i sociale  Grupper,  i) 

I Følge  denne  Tankegang  lader  »det  gode«  sig  ikke  karakteri- 
sere som  noget  specielt  socialt,  ej  heller  som  individuelt;  det  har 
sin  Rod  i begge.  Samtidig  med,  at  den  sociale  Organisation  sti- 
ger, faar  det  enkelte  Individs  Arbejde  mere  og  mere  Betydning 
for  Helheden;  det  gode,  det  sunde,  det  lykkelige  samles  i en 
Treklang;  og  hvad,  der  er  godt  for  Individet,  bliver  i stedse 
stligende  Grad  et  Gode  for  Samfundet  — og  omvendt.  Det  enkelte 
Individ  maa  ikke  tildeles  mere,  end  det  tilkommer  »efter  den 
Plads,  det  i Følge  sin  Ejendommelighed  indtager  inden  for 
Slægten,  men  paa  den  anden  Side  skal  ethvert  Individs  Evner 
og  Drifter  udvikles  og  tilfredsstilles  saa  fuldt  og  rigt,  som  for- 
eneligt er  med,  hvad  Slægtens  Liv  som  Helhed  kræver«.  Vi  er 
hermed  i vor  Fremstilling  naaet  til  »Velfærdsprincipet«,  hvis 
ledende  Tanke  er:  saa  stor  Velfærd  og  Fremgang  for  saa  mange 
bevidste  Væsener  som  muligt.* 2) 

Dette  Princlip  karakteriseres  bl.  a.  ved,  at  det  stiller  sig  paa 
rent  humant  Grundlag,  opfatter  det  etiske  som  en  Kendsgerning, 
der  kan  behandles  videnskabeligt  som  enhver  anden,  uden  at 
det  behøver  at  fastslaas,  hvorfra  den  stammer.  Det  staar  derfor 
uafhængigt  af  Spørgsmaalet  om  Menneskets  Afstamning,  om 
end  det  — i Modsætning  til  Benthams  Utilitariamsme  — regner 
med,  at  Mennesket  har  en  Historie,  der  ogsaa  har  Betydning  for 

T Hobhouse:  Morals  in  Evol.  II.  264. 

2)  H.  Høffding:  Etik.  41.  — Wundt  karakteriserer  dette  Standpunkt 
som  »en  Bestræbelse  efter  at  forsone  Bentham’s  og  Mill’s  Utili- 
tarianisme  med  Udviklingslærens  Forudsætninger«  (Ethik.  I.  498). 
Mere  korrekt  vilde  det  have  været,  om  han  havde  sagt,  at  Vel- 
færdsmoralen har  Utilitarianismen  og  Evolutionslæren  som  nød- 
vendige Forudsætninger. 


F* 

Klargørelsen  af,  hvad  det  etiske  er.  Det  regner  Livet  for  en 
Grundværdi,  og  det  er  enigt  med  Utlilitarianismen  i at  anse 
»Lykke«  og  »Nytte«  som  etiske  Formaal,  skønt  det  foretrækker 
Betegnelsen  »Velfærd«,  der  i sig  omfatter  hine,  men  tillige  rum- 
mer den  etiske  Stræben,  som  er  Grundlaget  for  ny  Fremgang. 
Stridsspørgsmaalet  mellem  Optimister  og  Pessimister  henstilles 
som  noget,  hvis  Afgørelse  ikke  i sig  selv  rummer  Liv  eller  Død 
for  Etiken. 

Høf f ding  betragter  Velfærdsprincipet  som  Etikens  Aarsags- 
princip:  den,  der  vil  paaføre  Smerte,  begrænse  Livet  i dets  frie 
Udfoldelse,  skylder  Bevis  for  sin  Ret  dertil,  medens  der  ikke  be- 
høves Bevds  for  Berettigelsen  til  at  gøre  Mennesker  lykkelige. 
Der  kræves  Lighed  for  alle  i den  Betydning,  at  Handlingen  maa 
vurderes,  ikke  just  efter  Resultatet,  men  efter  Forudsætningerne, 
og  der  gøres  opmærksom  paa,  at  det  enkelte,  personlige  Væsen 
aldrig  maa  behandles  blot  som  Middel,  men  altid  samtidig  som 
Formaal.  Velfærdsteorien  klarlægger  Forskellen  mellem  det, 
der  maa  være  Etikens  Grundlag  (Vurderingsmotivet),  og  det, 
der  erEtikens  Indhold  (Vurderingsprincipet),  og  den  viser,  at  i 
den  Konflikt,  som  kan  rejse  sig  mellem  disse  to,  er  der  ingen 
anden  Udvej  end  den  Afgørelse,  som  det  enkelte  Individ  maa 
træffe  efter  sit  bedste  Skøn,  og  at  Handlingens  Værdi  — etisk 
set  — afhænger  af  denne  inderlige  Sammenhæng  mellem  Over- 
bevisning og  Handling.1) 

Denne  stærke  Betoning  af  den  individuelle  Doms  Betydning 
faar  sit  Korrektiv  deri,  at  Hof f ding  underordner  den  individuelle 
Etik  under  den  sociale,  og  det  begrundes  i,  at  de  individuelle 
Pligter  og  Rettigheder  er  socialt  betingede .2)  Denne  Tanke  er 
det  her  af  Betydning  at  understrege,  fordi  den  begrebsmæssig 
aabner  en  Tankerække,  hvis  Tendens  er  tiltagende  Betoning  af 
Etiken  som  socialt  Problem.  Fra  Spencers  Individualisme  er  vi 
naaet  til  en  Stilling,  hvor  der  i det  væsentlige  er  Ligevægt;  nu 
lader  vi  Socialetiken  fremsætte  sine  Anskuelser. 

1)  H.  Høffding:  Etik.  44—45.  87.  92—93  m.  fl.  St. 

2)  Høffding:  Etik.  169.  — Senere  (pg.  176—177)  synes  de  to  Former 
at  blive  ligestillede. 

Hvor  vigtig  individuel  Velfærd  kan  være,  den  kan  dog  ikke 
være  vigtigere  end  Samfundets  Velfærd,  og  heraf  følger,  at  Indi- 
vidernes Selvopofring  kan  blive  et  etisk  Krav  fra  Samfundet.  Af 
manglende  Følsomhed  over  for  andres  Krav  udspringer  al  Siet- 
hed, ja,  det  onde  kan  uden  videre  sættes  Ug  med  det  anti- 
sociale T)  Hvorfor  ønsker  Mennesket,  at  Handlinger  skal  være 
moralske?  Fordi  han  er  et  socialt  Dyr  og  ikke  kan  leve  uden 
i Samfund.  Et  enligt  Menneske  kunde  aldrig  have  Love 
og  Sædvaner,  og  da  det  er  disse,  vi  undersøger  i Etiken,  saa  er 
Etikens  Genstand  helt  social.  Og  Problemet  om  den  yderste 
Sanktion  af  Etiken  i individuel  Tanke  — saaledes  som  f.  Eks. 
Sidgwick  har  fremstillet  det  — kan  overhovedet  ikke  opfattes 
som  noget  etisk  Problem.1 2) 

Den  historiske  Sociologi  viser,  at  hverken  Pligter  eller  Ret  - 
tigheder kan  studeres  uden  Kendskab  til  sociale  Betingelser;  thi 
uden  Samfund  er  der  hverken  Pligt  eller  Ret,  og  paa  tidligere, 
etiske  Stadier  var  de  end  ikke  knyttet  til  det  enkelte,  menneske- 
lige Væsen  som  saadant,  men  kun  knyttet  til  ham  i hans  Egen- 
skab som  Medlem  af  Gruppen.3)  At  Ændringerne,  der  i Tidens 
Løb  er  foregaaet  med  Moralen,  skulde  hidrøre  alene  fra  orga- 
niske Forandringer  i Individet,  er  utænkeligt;  der  er  næppe 
megen  Forskel  mellem  Hjernen  hos  en  Oldtidsgrækers  Barn  og 
et  moderne,  engelsk  Barn;  men  der  er  megen  Forskel  mellem  de 
tilsvarende  voksnes  Moral.  Barnet  begynder  ved  samme  Punkt 
af  Intelligens,  men  andre  Mennesker  har  klaret  Skridtene  for 
det,  saa  at  det  kan  naa  umaadeligt  længere  nu  end  tidligere. 
Hertil  er  Sproget  i særlig  Grad  et  virksomt  Middel;  men  det  er 
netop  et  socialt  Produkt,  hvori  Slægtens  Erkendelse  er  indvævet. 

Moralitet  varierer,  men  det  maa  ske  inden  for  snævrere 
Grænser  end  i andre  Lovsystemer,  fordi  Variationen  er  bestemt 


1)  Disse  Tanker  findes  hos  mange,  bl.  a.  hos:  S.  Alexander:  Mor. 
Ord.  and  Progr.  136.  — Guyau:  L’Irreligion  (svensk  Oversæt- 
telse) pg.  38. 

2)  Fr.  Pollock  i »Mind«,  1876.  pg.  341. 

3)  Hobhouse:  Mor.  in  Evol.  1.240.  II.  233.:  »Morality  is  in  its  origin 
group-morality.« 

ved  meget  mere  almindelige  Betingelser:  det  er  en  Variation  af 
den  mest  intime  Struktur  og  de  dybeste  Instinkter,  og  den  fore- 
gaar  ligesaa  uafhængig  af  Lovglivere  som  Planeternes  Bevægel- 
ser. At  finde  den  moralske  Lov  vil  sige  at  statuere  Betingelserne 
for  social  Levedygtighed;  »Pligt«  er  Lydighed  mod  denne  Lov, 
og  »Samvittighed«  vil  da  være  den  Gruppe  Følelser,  som  gør 
Overensstemmelse  med  denne  Lov  behagelig.  Samfundets  Eksi- 
stens er  betinget  af  en  Række  Kvaliteter,  og  den  moralske  Lov 
er  en  Del  af  disse  Kvaliteter,  samlet  i en  Sum.1) 

Ligesom  det  i den  organiske  Verden  er  fysiologiske  Kvali- 
teter, der  bestemmer  Sejr  eller  Nederlag,  saaledes  er  det  i den 
sociale  Verden  sociale  Kvaliteter,  og  de  fysiske  og  intellektuelle 
Egenskaber  har  kun  Værdi,  for  saa  vidt  de  kan  gøre  Individet 
til  et  bedre  socialt  Element;  at  bevare  saadanne  og  at  bortelimi- 
nere de  usociale,  det  vil  være  det  moralske  Resultat  af  naturlig 
Selektion  i Samfundet.  Moralitet  er  afledet  i Forhold  til  Socia- 
bilitet,  og  denne  atter  afledet  af  Livets  Organisation;  og  ligesom 
Sundhed  bestaar  i Harmoni  mellem  Organismens  Funktioner, 
saaledes  kan  sand  Moralitet  opfattes  som  Harmoni  mellem  soci- 
ale Funktioner:  Moralitet  er  social  Sundhed.2) 

Men  der  maa  skelnes  mellem  den  moralske  Handling  og  den 
fortjenstfulde  Handling;  den  moralske  Handling  kan  begynde  i 
rent  ydre  Form:  gør  det!  — uden  Hensyn  til  nogen  Sammen- 
hæng med  vedkommendes  Karakter;  men  kun  den  energiske 
Handling,  der  udøves  efter  indre  Motiv,  i Kærlighed  til  det  gode 
for  det  godes  Skyld,  kun  den  er  fortjenstfuld.  Og  dog  er  — etisk 
set  — den  Mand  den  bedste,  som  gennemfører  en  etisk  Handling 
med  mindst  Anstrengelse:  den  rigest  udviklede  Natur  med  spon- 
tan Lydighed  over  for  moralsk  Lov  — giver  Moral  i Ordets 
højeste  Betydning.3) 


1)  L.  Stephen:  The  Sc.  of  Eth.  98  flg.  208.  254. 

2)  »L’immoralité  c’est  la  maladie  de  l’étre  social«.  J.  Pioger  i »Re- 
vue  philosophique«.  1894.  Vol.  37.  pg.  638.  — F.  Paulhan:  »La 
sanction  morale«.  Rev.  philosophique  1894.  Vol.  37.  pg.  402 — 403. 

3)  L.  Stephen:  The  Sc.  of  Eth.  266—267.  290. 

2.  Den  etiske  Vurdering  kan  knyttes  til  den  enkelte  Handling, 
uafhængig  af  vedkommendes  øvrige  Opførsel;  men  den  har  en 
Tendens  til  at  angribe  andre  af  Individets  Handlinger,  til  at 
sammenligne  og  endelig  til  at  vurdere  Individets  hele  Karakter, 
der  danner  Grundlaget  for  alle  disse  Handlinger. 

Den  etiske  Vurdering  kan  knyttes  til  det  enkelte  Individ;  men 
i sin  Trang  efter  at  komme  fil  Klarhed  skrider  den  videre,  fore- 
tager Sammenligninger  med  andre  Individer  og  finder  dem 
derved  socialt  betingede.  — Fra  den  enkelte  Handling  til  Karak- 
teren, fra  Individ  til  Samfund  og  Stat,  det  er  Bevægelser,  der 
genfindes  overalt  i Etikens  Historie;  men  heller  ikke  ved  det 
steds-  og  tidsbestemte  Samfund  standser  denne  Bevægelse:  den 
fortsætter  fra  Samfund  til  Samfund,  fra  Stat  til  Stat,  fra  Race 
til  Race  og  inddrager  fil  Slut  hele  den  nulevende  Menneskeslægt, 
ja,  Fortidens  og  Fremtidens  med,  under  sit  Synspunkt.  Vi  staar 
da  over  for  Altruismen  i sin  mest  yderliggaaende  Form.  Hvor- 
ledes stiller  den  evolutionistiske  Etik  sig  over  for  denne  An- 
skuelse? 

Med  Hensyn  til  den  enkeltes  Bevidsthedsliv  mener  Stephen, 
at  den  moralske  Følelse  er  afhængig  af  en  højere  og  mere  al- 
mindelig Orden  end  den,  der  bestemmer  politiske  Organisa- 
tioner. Og  med  Hensyn  til  Handlingens  Formaal  opstiller  han 
følgende  Spørgsmaal:  1.  Hvorvidt  er  det  muligt  at  stille  »Hand- 
ling for  andres  Vel«  som  yderste  Gode?  2.  Er  det  nødvendigt 
til  moralsk  Handling,  at  andres  Vel  bevidst  tilsigtes,  eller  er  det 
tilstrækkeligt,  at  det  bliver  naturlig  Følge?  Med  andre  Ord:  er 
Altruisme  mulig,  og  er  den  nødvendig?1) 

Det  er  usikkert  at  indføre  altruistiske  Hensigter,  selv  om 
Konsekvenserne  er  altruistiske;  meget  af  det,  der  betegnes  som 
»Opofrelse«,  beror  paa  naturlige  Instinkter.  Altruismen  begyn- 
der der,  hvor  Motivet  for  ens  Handling  er  at  glæde  andre,  og  da 
man  ikke  kan  vide,  hvad  andre  føler,  hvis  man  ikke  selv  føler 
med,  saa  er  Altruisme  væsentlig  betinget  ved  Sympati.  Men 
Egoisten  nægter,  at  en  saadan  Altruisme  kan  være  yderste  Motiv. 


x)  L.  Stephen:  The  Sc.  of  Eth.  159.  163. 

Ganske  vist,  siger  Stephen,  handler  det  sociale  Væsen  klogt  for 
sig  selv,  naar  det  tager  Hensyn  til,  hvad  der  bringer  mest  Lykke 
for  Medlemmerne  af  den  Organisation,  som  det  selv  hører  til; 
og  for  saa  vidt  ligger  der  herti  en  vis  Egoisme.  Men  i Hand- 
lingens Øjeblik,  da  Personen  koncentrerer  sig  om  dette  bestemte 
Maal,  da  tabes  det  egoistiske  Formaal  af  Bevidstheden:  for  at 
yde  sit  bedste,  maa  den  dygtige  Læge  glemme  sin  Pengeløn  og 
alene  have  Patientens  Ve  og  Vel  for  Øje. 

Stephen  besvarer  sit  første  Spørgsmaal  bekræftende:  Altru- 
isme som  yderste  Formaal  er  mulig.  Og  om  det  andet  siger  han, 
at  hvis  Altruisme  ikke  var  en  Realitet,  saa  var  Dyd  kun  et  Navn, 
og  Samfund  var  en  Umulighed;  de  altruistiske  Følelser  er  nød- 
vendige Betingelser,  men  de  maa  ikke  identificeres  med  Mo- 
ralitet x) 

Egoisten  føler  sig  vel  næppe  besejret  ved  det  nævnte  Argu- 
ment og  vil  i hvert  Fald  hævde  de  egoistiske  Følelsers  Prioritet 
over  for  de  altruistiske.  Herimod  anfører  Hobhouse,  at  Biolo- 
gien Ikke  leder  os  til  at  antage  nogen  oprindelig  Egoisme,  hvoraf 
Altruismen  skulde  have  udviklet  sig  som  sekundært  Resultat. 
Egoisme  er  baade  for  udformet  og  for  begrænset  til  at  være 
primitiv.  Det,  som  vi  finder  ved  Hjælp  af  biologiske  Principer 
og  iagttagne  Kendsgerninger,  det  er  snarere  en  ubevidst  Impuls, 
som  virker  til  Artens  Opretholdelse.*  2) 

Spencer  hævder,  at  Etiken  maa  erkende  det  som  Sandhed,  at 
Egoisme  kommer  før  Altruisme.  Kærlighed  til  Frihed,  til  Ar- 
bejde, til  Ejendom  ligger  dybt  i menneskelig  Natur,  de  er  uund- 
værlige for  Menneskets  Velfærd  og  er  dog  egoistiske  Følelser. 
Der  er  Folk,  som  repeterer  Ordet:  Elsk  din  Næste  som  dig  selv! 
men  de  opgiver  jo  ikke,  hvad  de  besidder,  skønt  man  kunde 
vente,  at  de  gjorde  det,  idet  de  derved  kunde  tilfredsstille  andres 


!)  L.  Stephen:  The  Sc.  of  Eth.  247—259. 

2)  Hobhouse:  Morals  in  Evol.  II.  259.  »...an  unreflektive,  possibly 
a quite  unconscious,  impuls  growing  by  heredity  into  a de- 
terminate  instinet  producing  responses  adapted  to  the  main- 
tenance  of  the  stock  by  means  of  the  maintenance  of  the  life  of 
the  agent  and  its  young«. 

Ønsker  lige  saa  godt  som  deres  egne.  — Saaledes  fører  viden- 
skabelig Etik  Menneskene  til  den  virkelige  Tro,  ikke  til  den,  som 
nogle  indbilder  sig,  at  de  har.1) 

Er  Egoismen  en  Kendsgerning  — endog  i etisk  Betydning  — 
saa  er  Altruismen  det  ikke  mindre.  Spencer  finder  den  udtalt 
gennem  hele  det  organiske  Liv;  Forældrenes  Selvopofrelse  og 
Død  for  deres  Afkom  er  en  Altruisme  om  end  en  »fysisk«  eller 
»automatisk-psykisk«.  Han  skelner  mellem  ubevidst  Altruisme 
og  bevidst,  mellem  Familie- Altruisme  og  social  Altruisme,  og 
mener  endog,  at  man  kan  argumentere  for  Altruisme  ved  ego- 
istiske Motiver;  det  sker  f.  Eks.,  hvis  man  arbejder  for  andres 
Helbred  og  gør  det,  for  at  Epidemier*  ikke  skal  ramme  en  selv. 
Som  Altruisme  opfatter  han  den  Virksomhed,  som  den  ene 
Generation  udøver  for  at  opretholde  og  styrke  den  næste  Gene- 
rations Liv;  han  distingverer  mellem  Sympati  og  Altruisme 
saaledes,  at  han  finder  den  første  væsentlig  intellektuel  bestemt, 
den  anden  væsentlig  instinktiv,  idet  Sympatien  da  opfattes  som 
en  Form  for  Altruisme,  der  væsentlig  afvej er  Handlingens  Føl- 
ger. I sit  højeste  Stade  sættes  Altruisme  lig  med  Lystfølelse  ved 
Sympati  med  andres  Lyst;  men  Spencer  har  ogsaa  givet  en  »mere 
praktisk«  Definition:  Retfærdighed  er  en  offentlig  Funktion, 
Hjælpsomhed  en  privat  Funktion,  og  disse  udgør  tilsammen 
Altruismen.2) 

En  ubegrænset  Tilfredsstillelse  af  egne  Ønsker  vilde  føre  til 
almindelig  Konflikt  og  fuldstændig  Opløsning  af  alle  Sam- 
fundsforhold; derfor  er  ren  Egoisme  umulig.  Men  ogsaa  ren 
Altruisme  er  en  skæbnesvanger  Anomali;  den  vilde  forudsætte 
en  altomfattende  Sympati;  men  paa  et  Tidspunkt,  da  menneske- 
lig Ulykke  og  Lidelse  er  saa  stor,  som  den  er,  da  vilde  Livet 
blive  utaaleligt  for  saadanne  sympatiske  Naturer,  om  de  kunde 
forestille  sig  Lidelserne  ved  Sult,  Kulde  og  Drikkeri,  forenet  med 
Haabløshed.  Den  fulde  Bevidsthed  om  alt  dette  vilde  gøre  de 

T Spencer:  The  Princ.  of  Eth.  I.  186.  199. 

2)  Spencer:  The  Princ.  of  Eth.  I.  202—216.  II.  271.  — Princ.  of 
Psychol.  II.  616.  626.  — Udredning  af  Forholdet  mellem  Altru- 
isme og  Egoisme  er  et  svagt  Punkt  i Spencers  Etik. 

lykkelige  lige  saa  ulykkelige  som  de  andre,  og  Resultatet  blev 
det  lidet  etiske:  en  Forøgelse  af  Ulykken.  Sympatien  følger 
Glæden  og  kan  først  naa  sin  fulde  Højde,  naar  der  ikke  længer 
findes  jævnlig  Lejlighed  til  alvorlig  Selvopofrelse,  og  et  Bevis 
herfor  findes  i,  at  Kammeratskabsfølelsen  kun  gaar  saa  vidt, 
som  Ulykke  formindskes.  Men  netop  naar  Sympatien  saaledes 
gaar  mod  sit  Maksimum  og  derfor  bedst  kunde  danne  Grund- 
laget for  en  altomfattende  Altruisme,  saa  er  samtidig  Grunden 
til  al  Altruisme  svunden  ind  til  et  Minimum.1) 

Da  hverken  ren  Egoisme  eller  ren  Altruisme  kan  realiseres, 
maa  der  findes  et  Grundlag,  hvor  de  begge  kan  mødes  og  en  For- 
soning finde  Sted.  Denne  Forsoning  udtrykkes  saaledes:  Almen- 
lykke opnaas  hovedsagelig  gennem  Stræben  efter  egen  Lykke, 
og  egen  Lykke  hovedsagelig  ved  at  stræbe  efter  andres.  Enhver 
altruistisk  Følelse  forudsætter  Erfaring  om  den  korrespon- 
derende, egoistiske  Følelse;  og  de  egoistiske  Følelser  kontrol- 
leres bestandig  ved  Hensynet  til  sociale,  retslige  og  religiøse 
Forhold.  At  disse  modvirkende  Strømninger  til  Slut  vil  forenes 
i samme  Leje,  det  begrundes  i den  optimistiske  Overbevisning, 
at  ingen  uligevægtige  Tilstande  vil  vedvare,  men  Ligevægt  og 
fuldkommen  Lykke  vil  opnaas,  før  Evolutionen  er  tilende- 
bragt.2) 

Spencers  Ideer  om  en  Forsoning  og  jævn  Overgang  mellem 
Egoisme  og  Altruisme  deles  ogsaa  af  andre  Evolutionister  om 
end  ud  fra  forskellige  Forudsætninger.  Det  bliver  betonet,  at 
vor  ordinære  Brug  af  Betegnelsen  » Altruisme « er  progressiv: 
det,  som  i en  Periode  af  Historien  anses  for  at  være  altruistisk, 
regnes  i en  anden  Periode  for  at  være  en  højere  Form  for 
Egoisme.  Det  er  vanskeligt  at  distingvere  mellem  egoistiske  og 


x)  Spencer:  The  Princ.  of  Eth.  I.  237.  246.  251.  II.  431.  — Sml. 
Tajdor:  The  Problem  of  Conduct.  (London,  1901).  135.  Taylor 
fælder  den  rene  Altruisme  ved  at  svare  Ja  paa  Spørgsmaalet, 
om  der  foruden  Handlingerne  til  Gavn  for  Stammen  eller  Sam- 
fundet ogsaa  findes  andre,  der  har  Værdi  for  Individet  uaf- 
hængig af  deres  Virkninger  paa  Samfundet. 

2)  Spencer:  The  Pric.  of  Eth.  I.  238.  251.  II.  32. 

altruistiske  Pligter,  og  det  maa  anses  som  en  Fejl  paa  et  tid- 
ligere Tidspunkt  at  have  adskilt,  hvad  der  i aktuel  Praksis  er 
forenet.  I al  Evolution  gælder  det,  at  gamle  Former  bevares  i 
«ie  nye;  Egoisme  er  ikke  tabt  i Altruisme.1) 

Rolph  mener,  at  Spencers  Begrundelse  af  Altruisme  hviler 
paa  et  ganske  falskt  Begreb,  fordi  han  kun  har  taget  Hensyn 
til  Handlingens  Følger;  derfor  kan  han  finde  Altruisme  allerede 
hos  de  lavere  Organismer;  thi  i Følgerne  findes  der  altid  noget, 
som  kommer  nogen  til  Gode.  Hvis  han  havde  defineret  Ego- 
isme og  Altruisme  skarpere,  saa  vilde  han  have  fundet  Bevidst- 
hedskriteriet uundværligt;  Moderlegemets  uvilkaarlige  Opof- 
relse for  Yngelen  har  intet  med  Altruisme  at  gøre,  og  Grund- 
principet  for  det  dyriske  Liv  er  netop  »eminent  egoistisk«  — 
•det  erkender  ingen  anden  Ret  end  Magtens.2) 

Wundt  bebrejder  Spencer,  at  han  ikke  har  paavist  psyko- 
logisk, hvorledes  Overgangen  fra  Egoisme  til  Altruisme  i Re- 
aliteten gaar  for  sig;  selv  afviser  han  dem  begge  som  etisk 
Grundlag.  Egoisme  er  »Immoralisme«,  fordi  den  negerer, 
hvad  andre  Moralsystemer  anerkender  som  etisk  Værdi,  medens 
den  opstiller  noget  som  Værdi,  der  negeres  af  andre.  Den  kan 
kun  regnes  for  et  revolutionært  Symptom,  der  er  optraadt  i 
kritiske  Tider,  naar  samtidige  Kulturværdier  var  i Sammen- 
brud, eller  som  en  kras  Reaktion  mod  en  for  vidtgaaende 
Kollektivisme,  og  den  har  aldrig  haft  nogen  Betydning  i 
Etikens  Historie.  Og  hvad  Altruismen  angaar,  saa  indser 
Wundt  ikke,  hvorledes  et  »andet  Jeg«  kan  blive  sidste,  etisk  For- 
maal,  naar  det  »egne  Jeg«  ikke  kan  blive  det.  Det  ændrer  jo 
ikke  Sagen,  at  Enkeltsubjekterne  mangfoldiggøres;  af  lutter  Nul- 
ler kan  der  ikke  blive  nogen  Størrelse,  og  er  den  individuelle 
Lystfølelse  etisk  værdiløs,  saa  er  de  manges  eller  alles  Lyst- 
følelse det  ogsaa.  Saaledes  kommer  den  sociale  Velfærdsmoral 
i Modstrid  med  sig  selv  og  bliver  til  en  egoistisk  Velfærds - 
moral:  den  forlægger  det  etiske  Formaal  til  det  menneskelige 


x)  C.  M.  Williams:  A Review  of  the  Syst.  of  Eth.  393.  444. 

2)  Rolph:  Biol.  Probl.  41.  183—186. 


76 


Samfunds  Helhed,  men  opløser  samtidjig  denne  Helhed  i 
Atomer.1) 

Hvis  den  »aktuelle  Sjæl«  bestaar  i Bevidsthedsytringer,  saa 
ligger  der  heri,  at  det  er  i denne  aktuelle  Væren,  den  besidder 
individuel  Ejendommelighed,  men  at  den  samtidig  i sine 
væsentlige  Bestemmelser  rækker  ud  over  Grænsen  for  individuel 
Bevidsthed.  Gennem  fælles  Forestillinger,  Følelser  og  Drifter, 
gennem  Afstamning,  Sprog,  Sæder  og  Traditioner  er  Mennesker 
indbyrdes  forbundne.  Det  er  egentlig  kun  gennem  Viljes- 
ytringer,  at  den  enkelte  Personlighed  skiller  sig  ud  fra  det 
menneskelige  Fællesskab;  men  i Udviklingen  af  Personligheden 
ligger  samtidig  Muligheden  for  den  dybere  Opfattelse  af  dens 
Samhør  med  Helheden  og  Tilegnelsen  af  den  fælles  Tanke  - 
kreds gennem  Kultur  og  Historie.  Helhedsviljen  er  en  Kends - 
gerning,  ikke  som  noget,  der  ljigger  uden  for  Bevidstheden,  men 
netop  fuldt  bevidst.  Vilje  og  Forestilling  er  individuelle,  for 
saa  vidt  de  er  ejendommelige  for  den  individuelle  Personlig- 
hed; men  de  hører  til  en  Helhedsbevidsthed,  for  saa  vidt  de  er 
fælles  for  et  Samfund  af  Individer.  Gennem  den  historiske 
Kontinuitet  er  de  nulevende  Slægter  forbundne  med  de  for- 
gangne og  de  kommende,  og  med  dem  lever  vi  eet  Liv,  ikke 
blot  tilsyneladende,  men  virkeligt.  Kultur  og  Historie  er  ikke 
blot  et  Resultat  af  talløse  Enkeltbestræbelser,  men  et  Udtryk 
for  et  sandt  Fællesliv  i Menneskeslægten.2) 

Ogsaa  Hobhousé  betoner  stærkt  det  menneskelige  Fælles- 
skab, skønt  ikke  som  Wundt  i Form  af  en  dybereliggende, 
mental  Helhed;  i Begrebet  »Menneskeheden«  ligger  for  ham 
et  højere  Trin  af  etisk  Erkendelse.  Da  denne  Erkendelse  brød 
frem,  skete  der  en  moralsk  Revolution;  med  den  begyndte 
Livets  Organisation  i en  ganske  anden  Skala  og  med  højere 
Formaal.  Det  var  ikke  Kristendommen,  men  Stoicismen,  der 
gennem  sin  Lære  om  Gud  som  alles  Fader  og  om  Menneskenes 
Broderskab  nedbrød  Skrankerne  mellem  Slaver  og  Herrer  og 


T W.  Wundt:  Ethik.  L 9—10.  II.  24—25.  495. 

2)  W.  Wundt:  Ethik.  II.  66—67. 

mellem  forskellige  Racer;  det  var  Stoikerne,  der  første  Gang 
i Vesterlandenes  Civilisation  gjorde  det  klart,  at  et  Menneske 
maa  bedømmes,  ikke  efter  Fødsel  og  Formue,  men  efter  sit 
Menneskeværd.  Verdensreligionerne  blev,  i samme  Maal  som 
de  optog  disse  Tanker,  Bærere  af  Humanismen;  men  da  det  er 
umuligt  at  bringe  alle  Mennesker  til  at  tro  det  samme,  saa 
blev  Teologien  snart  en  Hjindring  for  Humanismen,  og  deraf 
opstod  Kampen  mod  Kirken.  Men  i Begrebet  om  Menneske- 
heden som  et  Hele  forsvandt  den  gamle  Gruppe-Moralitet,  og 
Ideerne  om  Ret  og  Broderskab  mellem  Nationerne  hævede  sig 
i menneskelig  Bevidsthed.* 1) 

Wundts  »Helhedsvilje«  er  fra  evolutionistisk  S|ide  blevet 
stærkt  angrebet  af  Ed.  v.  Hartmann:  den  kan  kun  have  Be- 
tydning som  Kampmiddel  mod  Individualismen.  Og  om  Prin- 
cipet  »almen  Velfærd«  mener  han,  at  det  har  været  muligt  ved 
dets  Hjælp  at  udlede  Hovedsætningerne  ]i  Ret  og  Moral  paa 
Grundlag  af  de  bestaaende,  sociale  Indretninger,  og  derfor  kan 
det  ikke  være  helt  falsk;  men  det  kræver  at  blive  suppleret  med 
Evolutionsprincipet.  Ved  Sammensmeltningen  af  disse  Prin- 
ciper opstaar  Begrebet  om  »den  moralske  Verdensorden«,  en 
teleologisk  Organisation  af  Menneskeheden  — med  Kulturen 
som  Formaal.  Anlægger  man  Følelsesmoralen  eller  den  almene 
Velfærds  Maalestok,  vil  man  ofte  finde,  at  det,  man  anser 
for  godt,  gaar  til  Grunde,  medens  det  slette  triumferer;  men 
det  beviser  kun  Utilstrækkeligheden  af  deres  ensidige  Maale- 
stok. Endnu  er  Kulturfremskridt  som  højeste  Moralprincip  kun 
llidet  anerkendt,  men  Darwinismens  Sejrsløb  skal  nok  sørge  for, 
at  det  sker  i stærkere  Grad.  Kravet  om  individuel  Velfærd  maa 
ikke  forveksles  med  Kravet  om,  at  det  bedste  skal  sejre;  thi  ofte 
maa  det  bedste  vinde  sin  Sejr  ved  Individernes  Undergang,  og 
det  viser  sig  da,  at  Individerne  kun  havde  Værdi  som  Bærere 

1)  Hobhouse:  Mind  in  Evol.  347—348.  Morals  in  Evol.  279.  — 
Sml.  Høffding:  Etik.  236.  — For  Comte  bestod  »Menneskeheden« 

i Enheden  af  de  Dele  af  Menneskers  Liv,  som  var  upersonlige, 
sociale.  Denne  Menneskehed  var  for  ham  ikke  alene  etisk 
Grundlag,  men  ogsaa  Genstand  for  religiøs  Kultus. 

af  Kulturideen,  og  i sig  selv  blev  uden  Værdi,  naar  de  havde- 
opfyldt  deres  Mission.1) 

3.  Den  afgørende  Grund  for,  at  de  etiske  Formaal  stadig; 
forskyder  sig,  finder  Wundt  li.  Enkeltvæsenernes  Forgængelig- 
hed; lige  meget,  hvor  lykkelige  eller  fuldkomne  disse  enkelte 
er,  de  er  kun  Draaber  i Havet,  hvad  kan  deres  Lykke  og 
Smerte  betyde  for  Verden?  Den  subjektive  Lykkefølelse  kan 
aldrig  vinde  almen  Værdi;  en  saadan  maa  fremgaa  af  Men- 
neskehedens fælles  Aandsliv,  og  derfra  virker  den  igen  tilbage- 
paa  Enkeltvæsenerne.  Hvorledes  fælder  vi  vor  Dom  over  længst 
forsvundne  Folkeslag  og  Mennesker?  Ikke  efter  den  Lykke,  de 
har  nydt,  eller  som  de  har  skabt  deres  Tidsfæller,  men  efter 
det,  som  de  har  virket  for  Menneskehedens  Udvikling  i al 
Fremtid.  Et  saadant  Fremtidsmaal  er  dog  ikke  tilgængeligt 
for  vor  Betragtning,  der  altid  kun  er  i Stand  til  at  udfolde” 
sig  over  det  opnaaede  Udviklingstrin,  og  dette  bestaar  som  efysk 
Formaal  i Tidens  samlede,  aandelige  Kultur  — » Kultur  der 
Gegenwart«.  Det  etiskes  Væsen  er  en  uophørlig,  aldrig  hvilende 
Stræben,  og  et  opnaaet  Maal  er  derfor  aldrig  et  blivende  Maal. 
Samtidens  Kultur  var  et  Maal,  men  er  i næste  Øjeblik  ophørt 
at  være  det.  Det  sidste  Formaal  for  etisk  Stræben  kan  kun 
opfattes  som  et  Ideal,  der  aldrig  opnaas  i Virkeligheden;  men 
udover  disse  humane  Formaal  gives  der  intet,  som  Mennesker 
er  i Stand  til  at  efterstræbe.2) 

Kulturfremskridtet  viser  s|ig  baade  i Natur-  og  Kulturhisto- 
rien i de  dygtigstes  og  mest  fremskrednes  Sejr.  Den  Frygt,  der 
næredes  af  visse  Idealister,  at  Kampen  for  Tilværelsen  skulde 
føre  til  Sejr  for  den  raa  Kraft,  den  er  ugrundet;  ellers  vilde 
Urmennesket  aldrig  have  kunnet  besejre  de  vældige  Dyr.  Det 
er  Aanden,  der  er  stærkest  i Kampen,  og  naar  det  er  sket,  at 
civiliserede  Stammer  er  bukket  under  for  Barbarer,  saa  beroede 
det  paa,  at  denne  Civilisation  var  en  døende  Kultur  paa  Gravens 

B Ed.  v.  Hartmann:  Phånomenologie  des  sittlichen  Bewusstseins.. 

(Berlin,  1879).  714—715.  725.  667. 

2)  W.  Wundt:  Ethik.  IT.  116-117.  119-120. 

Rand.1)  Den  reale  Kulturudvikling  maa  erkendes  som  Men- 
neskets teleologiske  Opgave  — i Modsætning  til  den  Opfattelse, 
at  Kulturudvikling  atter  skulde  have  Moralitet  som  Formaal, 
og  at  dette  skulde  retfærdiggøre  Verdensprocessen.  Imod  den 
sidste  Anskuelse  maa  det  fremhæves,  at  hvis  Verdensprocessen 
behøver  en  Retfærdiggørelse,  da  er  Moralitet  ubrugelig  dertil, 
fordi  den  ikke  er  ønskelig  i sig  selv,  bortset  fra  Individerne, 
men  kun  i Forhold  til  Individerne;  den  har  kun  relativ  Værdi, 
ikke  absolut.  Desuden  beror  denne  Opfattelse  paa  en  Cirkel- 
slutning: alle  vore  Undersøgelser  over  det  etiske  munder  ud  i et 
Spørgsmaal  om  dets  Formaal;  og  dette  Formaal  ligger  i Men- 
neskehedens Kulturudvikling,  Men  er  det  Tilfældet,  saa  kan 
Moralitet  ikke  igen  være  Kulturudviklingens  Formaal.2) 

Derimod  kan  der  kræves  en  nøjere  Præcision  af,  hvad  der 
skal  forstaas  ved  Kultur,  og  her  lyder  der  os  et  mangestemmigt 
Kor  i Møde.  Man  har  til  forskellige  Tider  krævet  Tilbagevenden 
til  Naturen  og  Kamp  mod  Luksus;  men  Luksus  er  noget  meget 
ubestemmeligt:  det,  som  den  mindre  bemidlede  nu  anser  for 
at  være  nødvendigt,  det  var  engang  kun  i den  riges  Eje,  og 
man  kan  ikke  sige,  at  Mennesker  nu  kunde  leve  det  foruden. 
Tilfredsstillelse  af  Sult  og  Tørst,  af  seksuel  Drift  og  Trang  til 
Varme,  den  repræsenterer  ikke  det  sociale  Ideal.  Civilisationens 
Historie  er  Historien  om  nye  Fornødenheder  og  gradvis  Til- 
fredsstillelse i større  og  større  Cirkler.  Skønne  Farver,  Malerier 
og  Statuer  bringer  Glæder,  og  disse  Glæder  eksisterer  som  Resul- 
tat af  menneskeligt  Fremskridt,  de  er  ikke  overflødige  eller  ufor- 
nuftige.3) I videste  Betydning  kan  man  ved  Kultur  forstaa 
Dygtiggørelse  til  fuldstændigt  Liv,  og  deri  ligger  ikke  alene 
alt,  hvad  der  tjener  til  egen  og  Familiens  Ophold,  men  ogsaa 
Udvikling  af  Evner,  der  muliggør  Nydelsen  af  Naturens  og 
Menneskehedens  Glæder. 4) 

Intelligensens  Udvikling  maa  blive  en  væsentlig  Side  af 

T Ed.  v.  Hartmann:  Phånomenologie  des  sittl.  Bew.  666. 

2)  D.  s.  660—661. 

3)  Williams:  A Review  of  the  Syst.  of  Eth.  539—540. 

4)  Spencer:  The  Princ.  of  Eth.  I.  514. 

Kulturen,  ja,  den  kan  endog  opfattes  som  højeste  Ideal  og 
sættes  lig  med  det  etiske.  Den  er  den  sikreste  Borgen  for 
Verdensfreden.  Religionskrige  og  Raeekampe  er  Born  af  den 
krasseste  Uvidenhed.  Men  da  Folkets  Intelligens  er  Hierarkiets 
Grav,  saa  har  Hierarkiet  konsekvent  holdt  Folkets  Intelligens 
nede  saa  længe  som  muligt  og  ladet  Erkendelse  være  en  Synd.1 2) 
Arbejdet  blev  betegnet  som  en  Guds  Straf;  men  det  er  Arbejdet 
mere  end  noget  andet,  der  lofter  Folk  til  aandelig  Selvstæn- 
dighed; gennem  det  fremvoksede  Ejendomsbegrebet  og  den  til- 
svarende Ejendomsret,  der  maa  anses  som  et  af  Kulturens 
Goder;  og  med  det  som  Udgangspunkt  lader  der  sig  bestemme 
en  hel  Række.-) 

Sin  Fuldendelse  faar  Kulturen  ikke  i Losning  af  uperson- 
lige Opgaver,  men  i selve  Udviklingen  af  Personligheden . som 
derved  bliver  et  Udtryk  for  den  hojeste  Kultur.  »Perfeet 
yourself«  er  et  virkeligt  etisk  Bud,  og  i den  Karakter,  som 
saaledes  skal  blive  Resultatet,  maa  ikke  alene  ses  det,  der 
betegnes  som  Godhed  og  Mod,  men  ogsaa,  hvad  der  henhorer 
under  de  intellektuelle  Evner.  Gennem  Arbejdet  for  Udvik- 
ling af  egen  og  andres  Karakter  skabes  der  samtidig  Mulighed 
for  en  Fremtid,  som  vi  vel  ikke  selv  kan  deltage  i,  men  dog 
se  hen  til  med  Haab  og  Glæde.  Det  vil  blive  en  Æressag 
at  have  sin  Del  i »the  making  of  Man«,  og  flere  og  flere  vil 
vælge  som  uselvisk  Formaal:  Menneskehedens  fremtidige  Evo- 
lution. 3) 

Der  er  dog  ogsaa  fremsat  Tvivl  om  Kulturen  som  etisk 
Formaal,  navnlig  fra  Velfærdsetikens  Side.  Forholdet  mellem 
Etik  og  Kultur  opfattes  da  saaledes,  at  Etik  er  det  snævrere 
Begreb,  Kultur  det  videre:  al  etisk  Stræben  er  Kultur  virksom - 

x)  Carneri:  Sittlichkeit  und  Darwinismus.  255.  288 — 289. 

2)  Carneri:  Sittl.  und  D.  241.  251.  255.  — Spencer:  Social  Statics. 
133  flg.  — The  Princ.  of  Eth.  II.  92  flg.  — Spencer  hævdede  først, 
at  Staten  var  eneste  Ejer  af  Jord,  men  hævdede  i sit  senere 
Værk,  at  den  individuelle  Ejendomsret  burde  opretholdes. 

3)  Høffding:  Etik.  146.  — Spencer:  The  Princ.  of  Eth.  II.  433.  — 
S.  Alexander:  Mor.  Ord.  and  Prog.  186 — 190:  »The  end  of  all  life 
is  good  character«. 

hed,  men  ikke  al  Kulturvirksomhed  er  etisk.  Vi  kan  sikke  vælge 
at  arbejde  for  Kulturen;  der  bor  i levende  Væsener  en  Trang 
til  at  arbejde  videre  med  de  Midler,  som  Naturen  har  overladt 
os,  og  derfor  er  Kulturudvikling  en  Naturnødvendighed.  Men 
deraf  kan  ikke  sluttes,  at  den  altid  skulde  være  beundrings- 
værdig. Et  Kulturresultat  kan  ikke  vurderes  rettelig,  uden  at 
man  ogsaa  tager  Hensyn  til  de  Lidelser  og  Savn,  som  det  har 
medført,  og  det  er  ikke  sikkert,  at  dette  giver  en  positiv  Balance 
i etisk  Henseende.1) 

Det  er  sandt,  at  Kulturudvikling  og  almen  Velfærd  ikke 
følges  ad,  Lykken  fremmes  paa  Bekostning  af  Kulturudvikling 
og  omvendt.  Men,  siges  der,  Flertallet  blandt  Menneskeheden 
lever  i den  Illusion,  at  de  følges  ad,  og  i denne  Illusion  arbejder 
de  for  Kulturudvikling,  som  Mindretallet  ønsker,  at  de  skal. 
Og  naar  engang  Illusionen  brister,  vil  Gennemsnitsbevidst- 
heden være  kommen  saa  vjidt,  at  Mindretallets  Votum  er  her- 
skende. Man  faar  det  Indtryk  af  Naturen  og  af  Folkenes  Liv, 
at  der  forfølges  ganske  andre  Formaal  end  Individernes  Vel. 
Ubarmhjertigt  raser  Befolkningstilvækstens  Regulatorer:  Sult 
og  Krig;  for  et  »historisk  Forsyn«  er  Menneskenes  Millioner  kun 
at  regne  som  en  Mistbænk  af  Kulturdynger,  og  for  at  gøre  Men- 
neskene skikkede  t)il  sine  Formaal  fylder  det  dem  med  Illu- 
sioner. Rent  empirisk  er  vi  i Stand  til  at  erkende,  at  det,  Ver- 
densprocessen stiler  mod,  ikke  er  hverken  den  enkeltes  eller 
den  store  Mængdes  Velfærd,  men  Kulturfremskridt  paa  Bekost- 
ning af  Lykketilstand.  Og  gennem  Naturvidenskab  er  vi  bleven 
overbevist  om,  at  Udviklingen  — efter  at  være  naaet  til  Men- 
neskets organiske  Form  — ikke  fortsætter  i Retning  af  højere, 
ydre  Legemsorganisation,  men  i Retning  af  at  mangfoldiggøre 
dg  forfine  de  molekulære  Hjernedispositioner,  altsaa,  at  Ud- 
viklingen paa  Jorden  maa  fortsættes  som  Kulturhistorie.  Hvad 
enten  vi  gør  os  nogen  Tanke  om  et  Formaal  for  denne  Udvikling 
eller  ej,  saa  er  der  for  os  kun  den  praktiske  Udvej  at  medvirke 
i Kulturudviklingen.  Og  denne  Kamp  for  Kulturen  er  i højeste 
Instans  Moralitet.  Nogle  er  med  Vidende  og  Vilje  Forkæmpere 

T H.  Høffding:  Etik.  143.  145. 


Andreas  Hanssen:  Etiken  og  Evolution  siæren. 

for  højere  Kulturideer,  andre  er  det  mod  deres  Vilje,  og  endelig 
er  d^r  Mennesker,  som  bevidst  eller  ubevidst  yder  den  nødven- 
dige Modstand.  Samtidig  med,  at  Principet  om  Kulturudvik- 
ling er  kommet  til  klarere  Bevidsthed,  har  visse  kulturfjendt- 
lige Magter  — Jesuitisme  og  Socialdemokrati  — hævet  sig  til 
Kamp,  men  opnaar  kun  derved  at  anspore  Kulturens  For- 
kæmpere endnu  stærkere  og  gør  derved  deres  Gavn,  skønt  mod 
deres  Vilje.  Jo  stærkere  Ulyst  et  Middel  bevirker,  desto  kraf- 
tigere plejer  det  at  fremme  Kulturens  Fremskridt  J) 

Her  møder  vi  Spørgsmaalet  om  Krigens  Betydning  for  det 
etiske:  gaar  den  med  eller  mod?  Spencer  har  hvasse  Ytringer 
derom:  den  militære  Handlemaade  hindrer  stadig  Udviklingen 
af  de  Sympatier,  som  er  Oprindelsen  til  altruistisk  Handle- 
maade, og  det  er  kun  en  vild  Indbildning,  der  finder  det  muligt, 
at  der  kan  opnaas  et  højere  socialt  og  kulturmæssigt  Stade  med 
Mennesker,  som  anvender  Kugler,  Dynamit  og  Gift  til  at  gen- 
nemføre deres  Ønsker.* 2)  Og  Carneri  mener,  at  Civilisation  er 
og  bliver  i Virkeligheden  halvvejs  Løgn,  saa  længe  Krig  mellem 
civiliserede  Folk  ikke  horer  til  Umulighederne.  De  Regeringer, 
der  bærer  Skylden  for  Krigen,  kan  ikke  bestaa  en  eneste  Dag 
længer,  naar  de  regerede  har  hævet  sig  til  ægte  Moralitet.  Men 
han  mener  dog,  at  Tyskland  — netop  gennem  Krigen  er 
kommen  til  Erkendelse  om  Enighedens  Værdi,  ogsaa  i Freds- 
tid.3) 

Hartmann  nærer  ingen  Tvivl  om  Krigens  Rolle  som  Kultur  - 
bærer. Det  er  Jesuitisme,  Socialisme  og  utilitarisk  L'beralisme, 
der  enes  om,  at  Krigen  skal  bekæmpes,  fordi  den  er  grusom 
og  barbarisk;  men  den  er  netop  Racekampens  Hovedm'ddel  et 

T Ed.  v.  Hartmann:  Phån.  d.  sittl.  Bewussts.  6.52—653.  658 — 660. 
668—669. 

2)  H.  Spencer:  The  Princ.  of  Eth.  II.  33.  427. 

3)  B.  Carneri:  Sittlichkeit  und  Darwinismus  (Forordet).  — I on  An* 
mærkn.  til  pg.  308—309  tindes  følgende:  Delte  Afsnit  gik  netop 
under  Pressen,  da  Krigen,  som  blev  begyndt  af  gallisk  Magt- 
drukkenhed  og  ført  paa  saa  straalende  Vis  af  de  tyske  Vaaben, 
hidførte  Katastrofen  ved  Sedan.  Maatte  de  kronede  Hoveder 
lære  af  Napoleonismens  Sammenbrud,  at  den  Magt,  der  gaar  for 
Ret,  bygger  paa  usikker  Grund. 

Udtryk  for  den  naturlige  Selektion  blandt  Mennesker.  Forbe- 
redelse til  Krigsførelse  er  et  af  de  vigtigste  Dannelses-  og  Ud- 
viklingsmidler i Menneskeheden.  Stammer  og  Racer  har  ligesom 
Individer  kun  en  begrænset  Levetid,  og  hvis  ikke  Kulturudvik- 
lingen skal  standse  inden  kort  Tid,  saa  maa  Selektionsprincipet 
træde  i Virksomhed.  Alt  dette  Barbari  og  al  denne  Grusomhed 
er  derfor  nødvendig,  indtil  Mennneskeheden  gennemfører  det 
kunstige  Udvalg  ligesom  over  for  Kvæg  og  Slaver.1) 

Værre  end  Krigen  er  den  økonomiske  Kamp,  der  medfører 
Nød  og  Elendighed,  Vekselspillet  mellem  Overproduktion,  nød- 
tvungen Underproduktion,  Svindlerperioder  og  Kriser.  Social- 
demokratiet har  Ret  i,  at  Lønarbejdernes  Lidelser  reelt  set  er 
meget  større,  end  Slavernes  var,  og  det  ligger  nær,  naar  man 
overskuer  al  denne  Elendighed,  at  slutte  som  Socialdemokra- 
tiet, at  Konkurrencen  bør  forsvinde.  Fra  eudæmonistisk  Syns- 
punkt er.  Slutningen  rigtig;  men  den  er  ganske  uholdbar  fra 
evolutionistisk  Synspunkt.  Thi  her  betegner  Konkurrencen 
Svinghjulet  for  økonomisk  Fremskridt,  Teknikens  Fuldkom- 
mengørelse, Stigning  af  Arbejdsdeling,  af  Flid  og  Intelligens. 
Majoritetens  Lidelser  er  nødvendige  for  Kulturprocessen , og  Li- 
beralismen har  Ret  i at  hævde  Konkurrencens  Betydning  for 
Fremskridtet;  men  den  har  Uret  i at  tilsløre  eller  forskønne  den 
grænseløse  Elendighed. 

Naar  Lønarbejderne  er  vænnet  saaledes  til  rationel  Arbejds- 
deling, at  de  af  sig  selv  finder  og  udfylder  deres  Plads  i Men- 
neskedens  Arbejdsorganisme,  da  er  Tiden  kommen  til  en  stats- 
lig Ordning  af  Organisationen;  men  Arbejderen  er  ikke  derfor 
mere  fri  eller  lykkelig,  han  er  kommen  fra  Privatkapitalismens 
ind  under  Statskapitalismens  Herredømme.  Skal  dette  virke 
til  Kulturens  Fremme,  da  maa  det  medføre  større  Intensitet  i 
Arbejdsy delsen  ligesom  Ændringen  fra  Slaveri  til  Lønarbejde; 
Socialdemokratiet  har  derfor  kun  Ret  i deres  Krav  om  Statens 
Overtagelse  af  et  Omraade,  for  saa  vidt  dette  Omraade  først 
gennem  Konkurrencen  har  naaet  den  højeste  Fuldkommenhed, 

2)  Ed.  v.  Hartmann:  Phån.  des  sittl.  Bewussts.  670. 

som  det  er  muligt  at  naa  ad  denne  Vej.  Saaledes  er  det  sket 
med  Post-  og  Telegrafvæsen,  saaledes  er  det  ved  at  ske  med 
Bank-  og  Forsikrings  væsen  og  med  Hypotekvæsen  som  Forbe- 
redelse til  Overtagelsen  af  Grundejendom.  Den  individuelle 
Ejendom  giver  mere  Ulyst  end  Lyst;  men  dens  positive,  kultur- 
historiske Betydning  er,  at  den  er  det  væsentligste  Medium  til 
social  Ulighed.  Paa  nuværende  Tidspunkt  at  ophæve  Ejendom 
er  Fornægtelse  af  Kulturen,  fordi  den  vigtigste  Drivfjeder  til 
Dygtighed  og  Flid  vilde  forsvinde.  Og  at  ophæve  Rentenydelse 
og  Arveret  vilde  udrydde  Lysten  til  Sparsommelighed;  for- 
svinder Haabet  om  at  sikre  sin  Familie  ud  over  Øjeblikket,  saa 
vil  dette  dæmpe  Energien  og  Udholdenheden  og  endelig  for- 
mindske Intelligensen. 

Det  saakaldte  » Trebarnssystema  grundes  paa  en  kulturfjendt- 
lig Betragtning,  som  er  fremvokset  af  Utilitarianismens  Jord- 
bund, og  som  Socialdemokratiet  snart  vil  hylde.  Men  saa  længe 
der  endnu  findes  Lande,  som  egner  sig  for  Kolonisation,  saa 
er  enhver  Lære,  der  vil  indskrænke  Forplantningen,  i højeste 
Grad  uetisk;  thi  kun  ved  at  udbrede  sig  over  Jorden  kan  de 
højere  kultiverede  Racer  opfylde  deres  Kultur  opgave.1) 

Fra  Udviklingsmoralens  Standpunkt  kommer  Spørgsmaalet 
om  Velgørenhed  til  at  tage  sig  anderledes  ud  end  fra  Følelses- 
moralens  og  det  social-eudæmonistiske  Moralprincips.  Det  blom- 
strende Tiggeri  har  været  Klerikalismens  Bolværk  (f.  Eks.  i 
Rom  og  Madrid);  men  hvor  Staten  faar  Magt,  træder  Flid  og 
Arbejde  i Stedet.  Hvis  man  kun  tænker  paa  nulevende  Men- 
neskers Vel,  saa  kan  det  ikke  bestrides,  at  Lindring  af  dén 
største  Nød  og  Elendighed  maa  gælde  som  den  mest  paa- 
trængende, etiske  Fordring;  men  denne  Nød  er  netop  det  virk- 
somste  Middel  som  Drivfjeder  for  Arbejdet.  Opfatter  man 
»Nød«  i Ordets  videste  Betydning  som  Følelse  af  et  Behov,  der 
ikke  tilfredsstilles,  saaledes  at  det  foruden  Sult,  Kulde  og 
legemlige  Lidelser  ogsaa  omfatter  Kedsomhed,  Ærgerrighed  og 
al  aandelig  Liden,  saa  kan  det  slaas  fast,  at  Mennesket  paa  en 
eller  anden  Maade  maa  lide  Nød  for  at  opfylde  sin  Kulturop- 


b Ed.  v.  Hartmann:  Phån.  des  sittl.  Bewussts.  671—692. 

gave,  og  at  det  ud  fra  et  evolutionistisk  Moralprincip  gælder  om 
at  berede  rigtig  megen  Nød  — uden  dog  at  gaa  ud  over  Arbejds  - 
evnens Grænse.  Men  dette  sker  ved  at  gøre  Menneskene  mere 
følsomme  og  ved  at  mangfoldiggøre  deres  Behov.1) 

Og  selv  om  det  en  Gang  skulde  ske,  at  man  ved  Stats- 
magtens Indgriben  naar  saa  vidt,  at  Konkurrencen  paa  de  ma- 
terielle Omraader  forsvinder,  saa  v|il  Kampen  om  den  ideelle 
Kulturudvikling  først  for  Alvor  begynde,  og  store  Lidelser  paa 
Grund  af  ufortjent  Tilbagesættelse,  krænket  Ærgerrighed  og 
Miskendelse  af  det  virkeligt  store  vil  følge  den  »ideelle«  Kon- 
kurrence. 

Hele  denne  Kamp  for  Kulturudvikling  er  en  Kamp  for 
»Ideens«  Realisation,  og  deri  ligger  dens  etiske  Karakter.  Hvad 
enten  vedkommende  tror  paa  den  objektive  — d.  e.  den  ube- 
vidste — Væren  af  Ideen,  eller  han  forestiller  sig  en  bevidst 
Gud  som  Bærer  af  denne  Ide,  eller  endelig  kun  tror  paa  Sand- 
heden af  det  Ideal,  som  Ideen  indreflekterer  li  hans  Subjek- 
tivitet, saa  er  denne  Kamp  selve  Moraliteten:  i Menneskets  Kul- 
turarbejde bliver  Verdensaanden  sig  i stigende  Grad  bevidst.2) 

Kulturudviklingen,  hvori  Hartmann  ser  det  etjske  Formaal, 
medfører  uvægerlig,  at  nogle  Mennesker  naar  videre  end  andre, 
og  at  enkelte  rager  op  over  deres  Samtid  som  aandelige  Kæmper. 
Hvorledes  dette  sker,  og  hvilken  Betydning  det  har,  det  er 
Spørgsmaal,  der  er  blevet  drøftet  ud  fra  mange  Synspunkter, 
og  at  Evolutionismen  tager  det  op,  er  kun,  hvad  vi  kunde 
vente.  Hvorledes  fremkommer  Geniet,  Reformatoren,  Heroen, 
og  hvilken  Betydning  har  han? 

Ligesom  det  er  det  sidste  Sandskorn,  der  bevirker  Over- 
vægten, saaledes  udfører  den  levende  og  profetiske  Evne  hos  den 
store  Reformator,  den  store  Kunstner  eller  Opdager,  det  Ar- 
bejde, som  andre  Mennesker  ikke  kunde,  skønt  disse  kun  ved 
»a  slight  interval«  er  skilt  fra  ham.  De  store  Mænd  har  ikke 
drukket  af  en  anden  Kilde,  men  de  har  drukket  dybere.3) 

x)  Ed.  v.  Hartmann:  Phån.  des  sittl.  Bewussts.  705—706.  708. 

2)  D.  s.  676—677.  711. 

3)  S.  Alexander:  Moral  Order  and  Progres.  354 — 355. 

Flertallets  Tænkning  gaar  ikke  viidere  end  til  de  nærmeste 
Formaal;  kommer  det  højt,  saa  ser  de  Samtiden  i Fortidens 
Lys  og  Fremtiden  i Samtidens  Lys,  og  heri  indgaar  en  Mængde 
Fordomme,  der  forrykker  Synspunktet  og  gør  Billedet  skævt. 
De  førende  Aander  derimod  er  i Stand  tlil  at  gøre  sig  Menneske- 
aandens  drivende  Kræfter  klarere  bevidst  end  andre,  at  samle 
disse  i sig  og  ved  egen  Evne  at  give  dem  nye  Retninger.  Den 
uhyre  Virkning,  de  udøver,  bqror  paa  den  stadige  Veksel- 
virkning mellem  den  individuelle  Vilje  og  Helheden;  men  den 
oprindelige,  skabende  Aandskraft  udstrømmer  fra  Individet.1) 

Et  frugtbart  Synspunkt  over  for  Geniet  er  det  at  opfatte  ham 
som  en  Variation.  Han  repræsenterer  en  Handlingsplan,  som 
er  en  Variation  af  den  almindeligt  akcepterede  Plan.  Men  hvor- 
ledes fremkommer  han,  hvorfra  rejser  denne  Ændring  af  Be- 
vidsthedslivet sig?  Det  er  vanskeligt  at  sige,  skønt  der  ikke 
kan  tvivles  om,  at  hvis  vi  kendte  hans  Forfædre  og  hans  øvrige 
Livsforhold  og  Omstændigheder,  at  vi  da  ogsaa  vilde  have 
Nøglen  til  hans  Karakter.  Vi  taler  om  ham  som  om  en  »til- 
fældig Variation«;  men  hvor  stor  er  Variationen,  og  i hvilken 
Retning?  Arvelige  Forbrydertyper,  insane  og  Idioter  er  ogsaa 
Variationer,  og  dem  udelukker  vi  fra  Samfundet;  hvorfor  ude- 
lukker vi  ikke  Geniet?  Fordi  hans  Tanker  er  større  end  andres, 
og  dette  maa  vise  sig  ved,  at  hans  Tanker  er  socialt  virkedyg- 
tige. Hvis  de  |ikke  er  det  — og  dette  uafhængig  af,  om  hans 
Samtid  ser  det  eller  ikke  — saa  er  han  ikke  et  Geni.  Men 
er  hans  Tanker  virkedygtige,  saa  vil  den  nye  Livsplan,  som 
de  repræsenterer,  vokse  og  efterhaanden  ogsaa  bemægtige  sig 
Modstanderes  Opfattelse  og  besejre  den.  Det  er  en  »Kamp  for 
Livet«  mellem  Ideerne.  — Hvad  er  der  at  gøre,  naar  den  enkelte 
løfter  s|in  etiske  Protest  mod  social  Orden?  Enten  maa  han 
undertrykkes,  eller  han  bliver  Seeren  for  sin  Samtid.  Sam- 
fundet maa  simpelthen  lytte  efter  en  saadan  Mand.2) 

1)  W.  Wundt:  Ethik.  68-69. 

2)  S.  Alexander:  Mor.  Ord.  and  Progr.  416  og 

J.  M.  Baldwin:  Social  and  Ethical  Interpretations  in  Ment.  Devel. 

154—156.  539—540. 

Herbert  Spencer  hævder,  at  den  højeste  Mennesketype  kun 
kan  frembringes  i den  højeste  Samfundstype,  og  han  er  i sine 
Udtalelser  meget  kritisk  stemt  over  for  »the  great-man-theory«. 
Denne  Teori,  der  roligt  antages  af  de  uvidende  (i  alle  Tider  og 
»for  Tiden  bestemt  hyldes  af  Mr.  Carlyle«,  medfører,  at  Histo- 
rien betragtes  som  Kendskab  til  Herskere  og  deres  Handlinger, 
og  derved  er  der  i en  Mængde  Bevidstheder  fostret  en  Kærlighed 
til  Rygter  om  døde  Individer,  en  Følelse,  som  ikke  er  mere 
respektabel  end  Kærlighed  til  Rygter  om  de  nulevende.  Hi- 
storier om  Konger  og  Præster,  Ministre  og  Generaler,  deres  In- 
triger, Kampe  og  Sejre,  giver  Ingen  Indsigt  i den  sociale  Evo- 
lutions Love.  Dog  maa  et  vist  Antal  (»certain  moderat  num- 
ber«!)  af  ledende  Mænd  og  deres  Handlinger  kendes;  ellers 
vilde  det  foregaaende  Standpunkt  i Menneskehedens  Udvikling 
blive  alt  for  uklart  opfattet.1) 

I denne  Tankegang  fandt  Spencer  Støtte  hos  Darwin ; han 
udtaler  sig  herom  saaledes:  Jeg  har  aldrig  troet  paa  store 
Mænds  herskende  Indflydelse  paa  Verdens  Fremskridt.  Men 
hvis  jeg  spurgte  mig  selv,  hvorfor  jeg  ikke  troede  det,  saa  vilde 
'jeg  have  Vanskelighed  ved  at  give  noget  godt  Svar.2) 

I skarp  Modstrid  til  disse  Udtalelser  staar  Nietzsches  Teori 
om  Overmennesket ; og  medens  Darwins  og  Spencers  Ytringer 
forekommer  ret  vilkaarlige  og  i hvert  Fald  ikke  kan  ses  at  staa 
li  noget  indre  Forhold  til  disse  Mænds  systematiske  Tænkning, 
^aa  danner  den  nævnte  Teori  det  centrale  Punkt  i hele  Nietzsches 
Tankegang,  og  dens  Forbindelse  med  Evolutionslæren  er 
utvivlsom. 

Mennesket  er  i sig  selv  ikke  Tingenes  Maal,  og  det  store  ved 
ham  er,  at  han  danner  en  Overgang  til  en  højere  Type,  som 


H.  Spencer:  The  Princ.  of  Eth.  I.  73.  518—519.  — Karakteristisk 
er  en  Begrundelse  af,  at  han  ikke  har  Tid  til  at  læse  Carlyles 
»Cromwell«:  »Jeg  finder  saa  mange  Ting  at  tænke  paa  i vor 
Verden,  at  jeg  ikke  kan  tilbringe  en  Uge  med  at  undersøge 
Karakteren  hos  en  Mand,  der  levede  for  to  Aarhundreder  siden«. 
(An  Autobiography.  I.  295.) 

2)  Brev  til  Spencer.  1872.  — Life  and  Letters.  III.  165. 

fremkommer  ved  hans  egen  Undergang.  Folket  er  kun  et  Middel, 
en  Naturens  Omvej  for  at  frembringe  seks — syv  store  Mænd,  og 
af  disse  er  Masserne  afhængige  til  Trods  for,  at  de  altid  for- 
søger gennem  Sammenslutninger  at  befri  sig  for  deres  Ind- 
flydelse og  Overmagt.1) 

Denne  Tendens  til  Sammenslutning  — selve  den  demokra- 
tiske Bevægelse  — er  en  Forfaldsform,  en  menneskelig  Værdi - 
fornedrelse,  som  stammer  fra  Frygt.  Vilde  man  prøve  den  nu- 
værende Europæers  Samvittighed,  man  vilde  altid  finde  det 
samme  Imperativ,  Hjorde-Frygtagtighedens  Imperativ:  Vi  vil, 
at  der  engang  intet  mere  skal  være  at  frygte  for!  Og  det  at 
komme  nærmere  mod  dette  Maal  kaldes  nu  til  Dags  »Frem- 
skridt« over  alt  i Europa.  Det,  der  er  bleven  betegnet  som 
»Moralens  Begrundelse«,  er  i Virkeligheden  kun  en  lærd  Form 
for  den  gode  Tro  paa  den  herskende  Moral,  ja,  endog  i sidste 
Instans  en'Nægtelse  af,  at  denne  Moral  tør  opfattes  som  etProblem. 
Frygtagtigheden  har  medført  Medlidenhedsmoralen;  men  store 
Tænkere  som  Plato  og  Spinoza,  La  Rochef oucauld  og  Kant  — 
saa  forskellige  de  iøvrigt  er  — de  er  enige  i eet:  at  nære  Ringe- 
agt for  Medlidenhed.  Hvis  Menneskeplanten  skal  faa  den  rette, 
kraftige  Vækst,  saa  bør  Medlidenheden  ikke  have  Raaderum. 
men  Farerne  maa  stige  til  det  overordentlige;  under  langvarigt 
Tryk  og  Tvang  bliver  menneskelig  Fornemmelsesevne  og  Fore- 
stillingskraft fin  og  dristig,  og  Livsviljen  forvandler  siig  fra 
Frygtagtighed  til  Magtvilje.  Ved  Haardhed,  Voldsomhed  og 
Slaveri  løftedes  Menneskearten  bedre  opad  end  ved  det  mod- 
satte, og  det  gik  aldrig  af  uden  Blod  og  Pinsler,  naar  Mennesket 
mente  det  nødvendigt  at  skabe  sig  en  Erindring.2) 

Det  gode  og  det  onde,  saaledes  som  det  opfattes  nu,  er  For- 


x)  Fr.  Nietzsche:  Also  sprach  Zarathustra.  Vorrede.  — Aus  dem 
Nachlasz  zur  Erklårung  von  Also  sprach  Zarathustra.  — Jenseits 
von  Gut  und  Bose.  I.  3.  IV.  126. 

2)  Fr.  Nietzsche:  Jenseits  von  Gut  und  Bose.  V.  186.  201 — 203.  II.  44. 
— Zur  Genealogie  d.  Moral.  Eine  Streitschrift.  Vorrede.  § 5. 
II.  § 3 ».  . . . wie  viel  Blut  und  Grausen  ist  auf  dem  Grunde 
aller  »guten  Dinge«!« 

domme;  maaske  ligger  der  i »det  gode«  et  Symptom  paa  Til- 
bagegang, et  narkotisk  Middel,  hvorved  Nutiden  tærer  paa 
Fremtiden.  Det  er  behageligere,  mindre  farligt,  men  ogsaa 
lavere.  Skulde  denne  Nutidsmoral  blive  Skyld  i,  at  Menneske- 
typen i sin  højeste  Magt  aldrig  blev  naaet?  Den  Dag,  da  vi 
af  fuldt  Hjerte  siger:  »Vorvårts!  auch  unsre  alte  Moral  gehort 
in  die  Komodie!«  da  har  vi  opdaget  en  ny  Udvikling  og  Mu- 
lighed for  det  dionysiske  Drama  om  »Schicksal  der  Seele«.1) 

Spencers  Opfattelse:  det  gode  = det  nyttige,  det  formaals- 
tj enlige  — er  falsk;  men  den  er  i hvert  Fald  i sig  selv  for- 
nuftig og  psykologisk  holdbar.  Men  det  lader  sig  gøre  filologisk 
at  paavise,  at  det  gode  = det  ædle,  det  sjæleligt  fornemme,  og 
at  det  slette  ~ det  lave,  det  pøbelagtige.  Den  nu  herskende  Op- 
fattelse fæstnede  sig  paa  Trediveaarskrigens  Tid,  men  er  i sin 
Oprindelse  meget  ældre.  Det  var  Jøderne,  Præstefolket,  der 
gennemførte  den  radikale  Omvurdering  gennem  en  aandelig 
Hævnakt:  de  gode  blev  for  dem  ==  de  elendige,  de  lidende,  og 
for  disse  alene  er  Saligheden.  De,  der  fra  et  aristokratisk  Syns- 
punkt var  de  gode,  nemlig  de  fornemme,  skønne,  lykkelige 
— de  gudelskede,  de  blev  i denne  Omvurdering  !i  al  Evighed 
til  de  onde  og  grusomme,  de  lystne  og  gudløse.  Med  Jøderne  er 
denne  »Slaveopstand  i Moralena  begyndt;  den  har  to  Tusind 
Aars  Historie  bag  sig  og  er  kun  kommen  os  af  Sigte,  fordi  — 
den  er  bleven  sejrrig.2) 

Det  gælder  for  Fremskridtets  Skyld  om  atter  at  vende 
tilbage:  til  Herre-Moralen,  og  Begyndelsen  maa  gøres,  idet 
Fysiologerne  besinder  sig  paa  at  erklære  Selvopholdelsesdriften 
som  det  organiske  Væsens  Kardinal-Drift;  det  levende  vil  frem 
for  alt  udlade  sin  Kraft,  Livet  selv  er  »Vilje  til  Magt«.  Ud- 
vikling af  et  Organ  eller  en  Funktion  kan  ikke  opfattes  som 
en  Fremskriden  hen  imod  et  Maal,  ej  heller  som  noget,  der 
opnaas  med  mindst  mulig  Anvendelse  af  Kraft;  men  det  er  en 
Sukcession  af  Overvældelses-Processer,  der  er  mere  eller  mindre 
dybtgaaende  og  mere  eller  mindre  uafhængige  af  hverandre. 


*)  Fr.  Nietzsche:  Zur  Genealogie  d.  Moral.  Vorrede.  § 6—7. 

2)  D.  s.  I.  §3-4.  §7. 

Naar  derfor  Spencer  definerer  Livet  som  en  stadig,  men  for- 
maalsmæssig,  indre  Tilpasning  efter  ydre  Omstændigheder,  saa 
overser  han  det  væsentligste  i Livet:  Viljen  til  Magt.  Det  bliver 
ikke  Aktivitet,  men  Reaktivitet,  og  dermed  er  den  herskende 
Rolle  i Organismens  højeste  Funktion  fornægtet.1) 

I »Viljen  til  Magt«  ligger  for  Nietzsche  ikke  alene  Livets 
Orundmotiv,  men  Menneskelivets  Maal  i Overmenneskets  Skik- 
kelse. I sit  Værk  »Also  sprach  Zarathustra«,  der  snarere  er  en 
Digtning  end  et  filosofisk  Værk,  giver  han  et  mystisk-dyb- 
sindigt  Billede  af  dette  Overmenneske,  hvis  Dyd  er  den  mest 
egoistiske  Kraftudfoldelse,  men  samtidig  kræver  Askesen  for 
Maalets  Opnaaelse.  Det  moralske  Bud:  Værd  haard!  er  som  et 
tveægget  Sværd,  der  vender  sig  i tyrannisk  Haardhed  mod 
andre,  men  ogsaa  mod  Personen  selv. 


x)  Fr.  Nietzsche:  Jenseits  v.  Gut  und  Bose.  1. 13.  — Zur  Genealogie 
d.  Moral.  II.  § 12. 


IV.  Modstanderes  Synspunkter.  Kritik  af  de 
fremstillede  Teorier. 


Evolutionslæren  er,  som  den  foregaaende  Fremstilling  viser, 
bleven  sammenknyttet  med  en  Mængde  forskellige  Ideer  inden 
for  etisk  Tænkning,  ja,  saa  mangfoldig  er  denne  Paavirkning, 
at  man  vel  knap  kan  finde  noget  væsentligt  Synspunkt,  uden 
at  det  er  berørt  af  evolutionistisk  Tankegang. 

Et  Overskue  over  disse  Ideer  og  deres  Forbindelser,  navnlig 
naar  dette  Overskue  maa  være  kortfattet,  vil  uvægerlig  give  et 
noget  kalejdoskopisk  Billede,  der  vanskeligt  lader  sig  fastholde 
og  undersøge  som  Helhed.  Evolutionslæren,  hvis  væsentlige 
Moment  er  det  progressive,  det  bevægelige,  har  en  Tendens  til 
at  paavirke  andre  Ideer  i denne  Henseende,  saaledes  at  den 
enkelte  Tanke  lettere  bliver  Overgang  til  andre,  men  samtidig 
selv  bliver  svagere  som  selvstændigt  Holdepunkt.  Den  her  an- 
vendte Metode  tilsigtede  ikke  blot  at  give  et  Referat  af  de  skif- 
tende Standpunkter,  men  netop  ogsaa  at  give  et  Indtryk  af  den 
Omdannelsesproces,  som  de  etiske  Begreber  undergik  ved  Evo- 
lutionslærens Indgriben. 

Som  foreløbigt  Resultat  af  vor  Undersøgelse  kan  det  nu 
fastslaas: 

1.  at  en  Række  Tænkere  nærer  den  Opfattelse,  at  Evolu- 
tionslæren maa  danne  en  afgørende  eller  i hvert  Fald  en 
væsentlig  Del  af  Etikens  Grundlag,  ja,  at  enkelte  endog 
gaar  saa  vidt,  at  de  finder  Etikens  Grundprincip  i Evo- 
lutionsideen. 

2.  at  nogle  finder  det  etiske  — moralsk  Handlen,  moralske 
Instinkter  — allerede  i Dyreverdenen,  medens  andre  enten 
helt  afviser  dette  eller,  selv  om  de  erkender  Moralens 
Oprindelse  i Dyreverdenen,  dog  stiller  Etiken  paa  rent 
humant  Grundlag. 

3.  at  saavel  det  psykiske  Grundlag  som  det  etiske  Hand- 
lingsmotiv opfattes  meget  forskelligt  af  Evolutionslærens 
Tilhængere. 

4.  at  der  inden  for  evolutionistisk  Etik  kan  paavises  en 
Række  Formaal,  der  spænder  lige  fra  de  mest  yderlig- 
gaaende  altruistiske  og  sociale  Standpunkter  til  den 
skarpeste  Individualisme. 

Naar  en  Tanke  i sine  logiske  Konsekvenser  viser  Modsigel- 
ser, maa  den  opgives  som  uholdbar.  Den  Omstændighed,  at 
evolutionistisk  Etik  viser  saa  mange  modstridende  Standpunk- 
ter, kunde  tyde  paa,  at  enten  Evolutionslæren  eller  dens  Kom- 
bination med  Etiken  i sig  selv  var  uholdbar;  men  denne  Slut- 
ning kan  ikke  drages.  Thi  hvad  Evolutionslæren  angaar,  vil 
dens  Holdbarhed  som  videnskabelig  Teori  aldrig  berøres  af, 
om  den  er  anvendelig  som  etisk  Grundprincip  eller  ikke;  og  med 
Hensyn  til  de  forskellige  Standpunkter,  da  var  det  jo  muligt, 
at  de  kun  tilsyneladende  var  modsigende,  og  at,  hvis  nogle 
Virkelig  viste  sig  at  være  modsigende,  dette  da  beroede  paa,  at 
de  ikke  alle  var  logiske  Konsekvenser  af  Grundtanken,  men 
fremkomne  enten  ved  falsk  Slutning  eller  ved  Tilføjelse  af 
Tankerækker,  som  ikke  nødvendigvis  havde  nogen  Forbindelse 
med  Grundtanken.  Der  kunde  da  være  Tale  om  at  bortelimi- 
nere saadanne  uvedkommende  Bestanddele  for  til  Slut  at  holde 
os  til  de  rent  elementære  Krav,  som  maa  stilles,  hvis  Kombina- 
tionen Etik — Evolution  skal  opretholdes.  Men  hvad  er  uved- 
kommende her,  og  hvad  ikke?  Er  det  uvedkommende  — eller 
ligegyldigt  — for  evolutionistisk  Etik,  om  Lykke  anses  for  at 
være  nærmeste,  etisk  Formaal  eller  ikke?  Er  det  uvedkommende, 
om  der  anlægges  et  socialt  eller  et  individualistisk  Synspunkt? 
Der  kan  ikke  i Øjeblikket  træffes  nogen  bestemt  Afgørelse  af 

disse  Spørgsmaal,  saa  længe  vi  endnu  kun  har  hørt  den  evolu- 
tionistiske Etiks  Tilhængere.  Vi  vender  os  nu  til  Modstanderne 
for  at  fremstille  deres  Synspunkter,  men  forbeholder  os  under- 
vejs at  undersøge  Berettigelsen  af  deres  Angreb  saavel  som  at 
fremsætte  den  Kritik,  hvortil  de  enkelte  evolutionistiske  Syns- 
punkter maatte  give  Anledning. 


A.  Huxleys  Opposition. 

1.  Da  Huxley  i Maj  1893  holdt  sin  »Romanes  Forelæsning«  i 
Oxford  over  Emnet  »Evolution  and  Ethics«,  vakte  den  en  be- 
tydelig Opsigt,  og  han  blev  omtalt  som  en  Desertør  fra  Fri- 
tænkning  og  en  Overløber  til  Ortodoksi.  I sine  tidligere  Essays 
havde  han  imidlertid  flere  Gange  stillet  sig  kritisk  over  for 
Spencers  Etik,  og  hans  Standpunkt  var  for  saa  vidt  ikke  nyt. 
Men  dels  fremkom  det  her  i en  mere  udpræget  og  gennemarbej- 
det Form  og  ved  en  særlig,  officiel  Institution,  dels  var  han  af- 
skaaret  fra  under  Forelæsningen  at  knytte  politiske  og  religiøse 
Forklaringer  til,  fordi  Betingelserne  for  Forelæsningen  forbød 
at  omtale  saadanne  Emner.  Disse  Forklaringer  samlede  han  i 
en  »Prolegomena«,  som  han  udgav  Aaret  efter  sammen  med 
Forelæsningen.1) 

Evolution  betegner  for  Huxley  en  kosmisk  Proces ; den  er 
populært  bleven  til  det  samme  som  »progressiv  Udvikling«, 
d.  v.  s.  Forandringer  fra  Betingelser  af  relativ  Ensartethed  til 
relativ  Sammensathed.  Men  Evolution  omfatter  ogsaa  retro - 
gressive  Ændringer,  d.  e.  Forandringer  fra  relativ  Sammen- 
sathed til  relativ  Enshed.  Den  udelukker  Skabelse  og  Tilfæl- 
dighed, men  er  iøvrigt  ingen  Forklaring  af  den  kosmiske  Pro- 
ces, kun  en  Generalisering  af  denne  Proces’  Metoder  og  Resul- 
tater.2) 

Undersøgelser  over  den  kosmiske  Proces  kan  lære  os,  hvor- 

T T.  H.  Huxley:  Life  and  Letters.  II.  352—353. 

2)  Huxley:  Collected  Essays.  (London,  1906).  IX.  6. 

ledes  de  gode  og  onde  Tendenser  hos  Mennesket  er  fremkom- 
met; men  den  er  ude  af  Stand  til  at  vise  os,  hvorfor  vi  skal 
foretrække  det,  vi  kalder  godt,  for  det,  vi  kalder  ondt.  Tyven 
og  Morderen  følger  Naturen  lige  saa  vel  som  Filantropen;  idet 
alle  følger  deres  Natur,  opstaar  den  Kamp,  som  resulterer  i,  at 
den  bedst  skikkede  overlever  (»survival  of  the  fittest«);  men 
»den  bedst  skikkede«  er  ikke  den  samme  som  »den  bedste«. 
I kosmisk  Natur  afhænger  den  »bedst  skikkede«  af  Betingel- 
serne; men  social  Udvikling  søger  at  erstatte  den  kosmiske  Pro- 
ces med  den  etiske,  og  Formaalet  for  denne  er  ikke,  at  den 
»bedst  skikkede«  skal  sejre,  men  at  »den  bedste«  skal  sejre.1} 
Og  ikke  alene  søger  den  etiske  Proces  at  erstatte  den  kosmiske; 
men  den  staar  i direkte  Opposition  til  den,  idet  Lov  og  Moral 
modsætter  sig  den  »Kamp  for  Tilværelsen«,  som  er  selve  Prin- 
cipet  i Evolutionen.  Lad  os  engang  for  alle  forstaa,  at  Sam- 
fundets etiske  Fremskridt  afhænger  ikke  af  en  Efterligning  af 
den  kosmiske  Proces,  endnu  mindre  i at  fjerne  os  fra  den,  men 
i at  bekæmpe  den.  Og  heri  viser  sig  da  »det  tilsyneladende 
Paradoks,  at  etisk  Natur,  skønt  født  af  kosmisk  Natur,  nød- 
vendigvis er  i Fjendskab  med  sit  Ophav«.2) 

Forholdet  er  som  ved  Opdyrkning  af  en  Have;  den  uberørte 
Naturtilstand  maa 'forsvinde  og  give  Plads  for  fremmede,  ind- 
førte Planter.  Men  disse  Planter  staar  bestandig  for  Fald,  bliver 
de  overladt  til  sig  selv,  vil  det  hele  snart  vende  tilbage  til  Natur- 
tilstanden. Det  er  en  »State  of  Art«;  men  det  viser,  at  Kunst 
kan  modsætte  sig  Natur,  skønt  den  er  en  Del  af  Naturen  i dens 
videste  Betydning.3)  Gartneren  sørger  for,  at  hver  Plante  faar 
tilstrækkelig  Plads  og  Føde,  han  beskytter  for  Frosten,  frem- 
kalder i det  hele  taget  Betingelser,  som  kan  fremme  »the  survi- 
val« af  de  Arter,  som  han  finder  nyttigst  og  skønnest.  De 
væsentligste  Betingelser  for  det  levendes  Evolution  er  Varia- 
tion og  arvelig  Overføring,  og  Selektion  er  Midlet,  hvorved 


x)  Huxley:  Collected  Essays.  IX.  80—81. 

2)  D.  s.  31.  83.  Preface.  VIII. 

3)  D.  s.  9. 

visse  Variationer  begunstiges.  Men  Kamp  for  Livet  er  kun  en 
af  Selektionens  Virkemaader;  den  uendelige  Variation  af  kul- 
tiverede Blomster  er  et  Resultat,  ikke  af  Kamp  for  Livet,  men 
af  direkte  Valg  efter  et  Nytte-  og  Skønheds-Ideal.  Paa  lig- 
nende Vis  gaar  det,  naar  Kolonister  slaar  sig  ned  paa  hidtil 
uopdyrket  Land:  de  er  i Begyndelsen  i høj  Grad  afhængige  af 
Naturforholdene;  men  under  Styrelse  bliver  de  mere  og  mere 
uafhængige,  Samarbejdet  og  hygiejniske  Foranstaltninger  for- 
øger Givilisationsmulighederne,  Personerne  udvælges  og  sejrer 
inden  for  denne  Ramme  og  i Forhold  til  de  nye  Betingelser. 
Men  denne  Edens  Have  har  en  meget  subtil  Slange:  Befolk- 
ningstilvæksten. Inden  længe  Vil  Styrelsen  finde  sig  Ansigt 
til  Ansigt  med  den  kosmiske  Kamp  i den  kunstige  Fabrik  — 
Kampen  for  Livet  vil  snart  forstyrre  Freden.  Hvis  nu  Admini- 
strator var  ledet  af  rent  videnskabelige  Grunde,  saa  vilde  han 
bære  sig  ad  som  Gartneren:  fjerne  og  ødelægge  de  daarlige  og 
skadelige  med  Hensyn  til  sit  Formaal;  men  Samfundet  er 
holdt  sammen  ved  Baand  af  en  saa  særegen  Karakter,  at  et 
Forsøg  paa  at  bedre  Samfundet  efter  denne  Metode  vilde  løbe 
den  Risiko  at  løsne  Baandene.  Der  er  ingen  Grund  til  at  nægte, 
at  menneskeligt  Samfund  i dets  Oprindelse  er  lige  saa  meget  et 
Produkt  af  organisk  Nødvendighed  som  Biernes  eller  Myrernes; 
men  der  er  den  store  Forskel,  at  i et  Bisamfund  er  ethvert 
Individ  organisk  prædestineret  til  at  udføre  en  bestemt  Art  af 
Funktion  — og  kun  den.1) 

Naar  et  Samfunds  Medlemmer  er  sikret  Besiddelsen  af  Eksi- 
stensmidler, saa  er  »Kamp  for  Eksistens«  i dette  Samfund  fak- 
tisk tilendebragt;  men  deraf  følger,  at  Naturens  Evolution  ikke 
mere  kan  finde  Sted  der,  og  da  den  kunstige  Evolution  ikke 
kan  gennemføres  i sin  Strenghed,  saa  er  den  progressive  Æn- 
dring af  Civilisationen,  der  foregaar  under  Navn  af  »Samfun- 
dets Evolution«  i Virkeligheden  en  Proces  af  en  væsentlig  for- 
skellig Karakter.  Skønt  der  ingen  Grænse  kan  ses  for  i hvor 
høj  Grad  Intelligens  og  Vilje,  ledet  ved  sunde  Principer, 


9 Huxley:  Goil.  Essays.  IX.  14—26. 

kan  ændre  Eksistensbetingelserne,  saa  maa  etisk  Natur  regne 
med  en  mægtig  Fjende,  saa  længe  Verden  staar;  det,  der  ligger 
for  den  menneskelige  Race,  er  en  konstant  Kamp  for  at  haand- 
hævde  Stillingen  over  for  Naturstadiet  — indtil  vor  Klodes 
Evolution  er  kommen  saa  vidt  frem  paa  sin  nedadgaaende  Bane, 
at  den  kosmiske  Proces  overvælder  den,  og  Naturstadiet  igen 
sejrer  paa  vor  Planets  Overflade.1) 

Med  alle  Menneskenes  Forskelligheder  er  der  dog  eet  Lig- 
hedspunkt: de  ønsker  at  vinde  Glæde  og  undfly  Livets  Smerter; 
de  gør  kun  det,  der  glæder  dem  uden  mindste  Hensyn  til  Sam- 
fundets Velfærd.  Dette  er  deres  Arv  — »the  original  sin«  — 
fra  den  lange  Række  af  Forfædre:  menneskelige,  halvmenne- 
skelige og  dyriske.  Den  umættelige  Hunger  efter  Glæde,  det  er 
en  af  de  væsentligste  Betingelser  for  Fremgang  i Krigen  mod 
Naturtilstanden;  men  det  vilde  ogsaa  være  den  sikreste  Aarsag 
til  Samfundets  Opløsning,  hvis  den  fik  frit  Spil.  Imod  denne 
antisociale  Tilbøjelighed  virker  Frygten,  ikke  for  Loven,  men 
for  Medmenneskers  Mening;  Folk  kan  lide  den  største  Smerte 
for  at  beholde  Livet,  men  Skam  kan  drive  den  ængsteligste  til 
Selvmord.  Saaledes  bedømmer  vi  vore  egne  Handlinger  ved 
andres  Sympatier  og  andres  Handlinger  ved  vore  Sympatier; 
der  danner  sig  en  kunstig  Personlighed,  Samvittigheden  — »the 
man  within«  — som  vaager  over,  at  Samfundets  Krav  sker 
Fyldest.2) 

Den  etiske  Proces  gaar  ikke  ud  paa,  at  den  dygtigste  skal 
leve,  men  paa  at  dygtiggøre  saa  mange  som  muligt  til  Livet. 
Den  er  en  Del  af  den  kosmiske  Proces,  og  ingen  har  ivrigere  end 
Huxley  arbejdet  paa  at  fremme  den  Erkendelse,  at  Mennesket 
— fysisk,  intellektuelt  og  moralsk  — er  en  Del  af  Naturen;  men 
hvis  deraf  skulde  følge,  at  den  Slutning  er  logisk  absurd:  de  to 
er  Modstandere  — saa  er  det  kedeligt  for  Logiken,  fordi  det  her 
drejer  sig  om  et  Faktum.  Forthbroen  er  sikkerlig  en  Del  af  den 
kosmiske  Proces;  men  Naturen  vil  alligevel  underminere  den 


!)  Huxley:  Coll.  Essays.  IX.  35—37.  44.  85. 

2)  D.  s.  27—30.  — »He  is  the  watchman  of  society«. 

Aar  for  Aar;  den  vil  kræve  tilbage,  hvad  dens  Barn,  Mennesket, 
har  røvet  fra  den.1) 

Der  er  saaledes  to  Spørgsmaal,  som  Folk  ikke  adskiller: 
»Det  ene  er,  hvorvidt  Evolution  forklarer  Moraliteten,  det  andet,  • 
hvorvidt  Evolutionsprincipet  i Almindelighed  kan  antages  som 
etisk  Princip.  Det  første  forsvarer  jeg  naturligvis  og  har  altid 
hævdet ; det  andet  nægter  jeg,  og  jeg  afslaar  al  saakaldt  evolu- 
tionistisk Etik,  som  baseres  derpaa.«2) 

2.  Disse  Tanker  blev  opfattet  som  en  Krigserklæring  mod 
Naturalismen;  Huxley,  som  selv  var  ivrig  Darwinist,  syntes 
her  at  have  svigtet  sin  hidtidige  Overbevisning,3)  og  der  frem- 
kom en  Række  hvasse  Angreb  mod  ham.  Man  bebrejdede  ham, 
at  han  betragtede  Moralen  i sig  selv  som  Formaal,  at  han  paa 
uberettiget  Maade  havde  skærpet  Uoverensstemmelserne  mellem 
Individ  og  Samfund,  idet  man  hverken  kan  foregive,  at  den 
sociale  Moral  er  ren  altruistisk,  og  heller  ikke  kan  hævde,  at 
»Kampen  for  Tilværelsen«  staar  i Modsætning  endog  til  den 
svageste  Altruisme.  At  Samfundets  etiske  Proces  skulde  bestaa 
i Bekæmpelse  af  den  kosmiske  Proces,  er  kun  delvis  sandt;  thi 
alle  Fremskridt  afhænger  af,  at  visse  Elementer  i den  kosmiske 
Proces  bekæmpes,  og  den  etiske  Proces  er  netop  i sin  Kamp  en 
Del  af  »struggle  for  existence«.  Og  naar  Huxley  mener,  at  den 
kosmiske  Proces  er  inkompetent  med  Hensyn  til  Spørgsmaalet 
godt  eller  ondt,  saa  kan  der  henvises  til,  at  denne  Proces  jo 
netop  har  udviklet  i os  en  Trang  til  at  kalde  noget  godt  og  andet 
ondt,  og  at  den  trækker  Grænserne  for  djisse  Begreber.4) 

Dette  Angreb  er  ikke  rammende;  thi  Huxley  har  netop  ikke 
stillet  Moralen  i sig  selv  som  Formaal.  Den  etiske  Proces  har 
for  ham  det  Formaal  at  dygtiggøre  saa  mange  som  muligt  til 
Kampen  — og  dette  som  Modsætning  til  Resultatet  af  den  kos- 

T Huxley:  Coll.  Essays.  IX.  11—12.  82. 

2)  Huxley:  Life  and  Letters.  II.  360. 

3)  »One  of  the  champions  of  Darwinism  here  deserted  the  colors.« 

J.  M.  Baldwin:  Darwinism  and  the  Humanities.  61. 

4)  F.  E.  White  i »The  Intern.  Journal  of  Ethics«.  1895.  Y.  478  flg. 


Andreas  Hanssen : Etiken  og  Evolutionslæren. 

miske  Proces:  den  dygtigstes  Sejr.  Hvorvidt  »det  sociale«,  som 
Huxley  mener,  har  hele  den  etiske  Ret  paa  sin  Side  over  for 
Individet,  det  er  et  Spørgsmaal,  som  vi  siden  vil  gaa  nærmere 
ind  paa;  men  baade  i dette  og  i Skærpelsen  af  Forholdet:  Indi- 
vid— Samfund  har  han  adskillige  Meningsfæller,  ogsaa  inden 
for  evolutionistisk  Etik.  At  den  kosmiske  Proces  viser  os  For- 
skellen mellem  godt  og  ondt,  det  bestrider  Huxley  ikke;  men 
det  gælder  for  ham  paa  dette  Punkt  ikke  om  »hvorledes«,  men 
om  »hvorfor«.  Endelig  har  Huxley  ikke  modsat  sig  den  Op- 
fattelse, at  det  etiske  bestod  j[  en  Kamp;  men  han  mener,  at 
denne  Kamp  er  rettet  imod  den  kosmiske,  imod  Naturtilstand, 
og  at  den  tenderer  til  at  ophæve  Eksistenskampen. 

Det  Punkt,  hvori  Huxley  afviger,  er  derfor  ikke  Forholdet  i 
Almindelighed  mellem  Evolutionslæren  og  Etiken;  men  Afvi- 
gelsen angaar  Selektionsprincipet,  og  inden  for  dette  igen  det 
darwinske  Princip:  Kampen  for  Tilværelsen.  Huxleys  Fejl  er, 
at  han  mange  Gange  har  givet  sit  Angreb  en  videre  Adresse, 
end  han  egentlig  selv  mente;  hans  Hovedstandspunkt  er,  at  det 
etiske  ikke  kan  betegnes  som  en  »Kamp  for  Tilværelsen«. 

Over  for  dette  bemærker  Baldwin,  at  Huxley  ikke  regnede 
med  det  Faktum,  at  der  er  Overgangsstadier  mellem  »biologisk 
Kamp«  og  »social  Rivaliseren«;  det  nyttige  for  Gruppen  forud- 
sætter, at  Individet  øver  Selvkontrol  og  har  Opmærksomheden 
henvendt  paa  Gruppens  Ve  og  Vel  snarere  end  paa  sit  eget,  og 
dette  har  frembragt  Moralen.  Det  er  forbavsende,  mener  han, 
at  Huxley  ikke  har  set,  at  Darwins  Princip  bevares  derved;  thi 
Darwins  egen  Fremstilling  hviler  fundamentalt  paa  denne  Di- 
stinktion. Moralen  er  fremkommen,  fordi  den  var  social  nyttig.1) 

Men  Huxley  anerkender  netop  ikke  det  berettigede  i at  lade 
Eksistenskampen  fortsættes  i det  etiske;  snarere  er  der  for  ham 
Tale  om  to  Aarsagsrækker,  der  bekriger  hinanden:  hvor  den  ene 
sejrer,  der  hører  Eksistenskampen  op,  og  der  bliver  Mulighed 

*)  J.  M.  Baldwin:  Darwin  and  the  Humanities.  61 — 62.  — Han  an- 
fører Darwins  Ord:  »Action  are  regarded  by  savages  ....  as 
good  or  bad  soleW  as  they  affect  the  welfare  of  the  tribe  — not 
that  of  the  species,  nor  that  of  an  individual«. 

for,  at  det  etiske  kan  udfolde  sig  i sin  fulde  Blomst  — som  de 
indførte  Planter  i Gartnerens  Have.  Men  sejrer  den  anden, 
vender  Naturtilstanden  tilbage,  og  med  den  Eksistenskampen.  — 

Har  Huxley  Ret,  naar  han  opstiller  den  stærke  Modsætning 
mellem  det  etiske  og  den  øvrige  Natur,  og  har  han  Ret,  naar  han 
afviser  det  biologiske  Grundlag,  som  Darwin  ser  i »Kampen  for 
Livet«? 

Den  følgende  Undersøgelse  vil  angaa  disse  Spørgsmaal  og  vil 
tillige  gaa  dybere  ind  paa  den  Kritik,  som  fra  flere  andre  Sider 
er  fremsat  mod  den  evolutionistiske  Etik. 


B.  Biologiske  og  dyrpsykologiske  Synspunkter. 

1.  Det  var  en  Grundpaastand  hos  Darwin,  at  den  moralske 
Følelse  fremkommer  som  Resultat  af  en  Kamp  mellem  Instink- 
ter; den  skulde  bero  paa,  at  et  heftigere,  mere  momentant  vir- 
kende Instinkt  overvældede  et  mere  vedholdende,  og  at  dette 
fremkaldte  Utilfredshed,  naar  det  voldsomme  Instinkt  var  sket 
Fyldest  og  derefter  havde  tabt  sig.  Men  at  betegne  Sult  som  et 
mindre  vedholdende  Instinkt  og  i denne  Henseende  at  sidestille 
det  méd  Hævnfølelse  og  sætte  dem  begge  i Modsætning  til  Sym- 
pati — det  er  ikke  nogen  uangribelig  Teori;  og  i det  hele  taget 
kan  Delingen  mellem  mere  og  mindre  vedholdende  Instinkter 
ikke  tjene  som  Grundlag  for  en  etisk  Teori,  dertil  er  den  alt  for 
vag.  Om  man  overhovedet  kan  søge  det  etisk  værdifulde  i den 
instinktive  Del  af  menneskelig  Natur,  er  et  stort  Spørgsmaal. 
Stuart  Mili  svarer  benægtende. 

Næsten  enhver  respektabel  Egenskab  ved  Menneskelighed  er 
for  Miil  et  Resultat,  ikke  af  Instinkt,  men  af  Sejr  over  Instinkt, 
og  den  Opfattelse,  at  Godhed  var  naturlig,  kunde  kun  frem- 
komme under  højst  kunstlede  Betingelser  for  menneskelig  Natur. 
Mod  er  en  Dyd  — den  har  besejret  et  Instinkt:  Frygten.  Ren- 
lighed er  en  Dyd  — kun  hos  et  Mindretal  har  den  besejret  Uren- 
lighed, der  var  mere  »naturlig«.  Og  hvor  Talen  er  om  sociale 

Dyder,  da  maa  det  siges,  at  Selviskhed  er  det  naturlige;  ogsaa 
Sympati  er  naturlig,  og  paa  denne  vigtige  Faktor  hviler  Mulig- 
heden af  nogen  Kultiveren  i Retning  af  Godhed  og  Nobelhed. 
Men  sympatiske  Karakterer,  der  ikke  kultiveres,  men  overlades 
til  deres  sympatiske  Instinkter,  er  lige  saa  selviske  som  andre, 
kun  Arten  er  forskellig:  l’egoisme  å deux,  å trois,  or  å quatre.1) 

Hvad  mener  Mili  her  med,  at  Urenlighed  og  Selviskhed  er 
naturlige?  Aabenbart  det,  at  denne  Handlemaade  falder  Men- 
nesket lettest,  og  at  det  derfor  oftest  anvender  den.  Men  naar 
Darwin  og  Spencer  taler  om,  hvad  der  er  »naturligt«,  saa  mener 
de  noget  ganske  andet,  nemlig,  at  det  er  den  Handlemaade,  som 
er  bedst  i Overensstemmelse  med  Naturen  og  derfor  bedst  frem- 
mer det  levendes  Sag.  Darwins  Eksempel  med  Arbejdsbierne,  der 
dræber  Dronerne,  er  typisk  i saa  Henseende;  da  Fremgangs- 
maaden  er  til  Gavn  for  Samfundet,  for  Livets  og  Artens  Beva- 
ring, saa  er  den  naturlig,  og  den  er  god,  d.  v.  s.,  den  er  moralsk. 
De  lavere  Dyr  udfører  saadanne  Handlinger  rent  instinktmæssig; 
efterhaanden  som  vi  stiger  opad,  virker  den  tiltagende  Intelligens 
opløsende  paa  Instinkterne  og  gør  dem  mindre  sikre;  men  den 
moralske  Sans  vedbliver  at  fungere  som  et  Instinkt,  og  den  er 
etisk  i samme  Grad,  som  denne  Funktion  udfolder  sig  rent 
spontant,  uden  Overvejelse  og  Tøven.  Darwin  mener,  at  en 
Handling  i hvert  Fald  ikke  bliver  mindre  moralsk,  fordi  den 
efter  gentagen  Udførelse  sker  lettere  og  uden  Overvejelse,  og 
Spencer  forudsiger  en  Tid, da  det  gode  i det  hele  taget  vil  ske 
spontant,  og  ser  heri  Udviklingens  Toppunkt.2) 

Udviklingslinien  i Instinktmoralen  er  da  denne:  Dyret  hand- 
ler moralsk,  idet  det  instinktmæssigt  udfører,  hvad  der  er  nød- 
vendigt til  Slægtens,  Artens  Bestaaen;  Mennesket  er  etisk  sel 
vanskeligere  stillet,  fordi  dets  Intelligens  har  virket  opløsende 


b J.  S.  Mili:  Three  Essays  on  Religion  (1874).  45—49. 

2)  Hvad  er  det  — siger  Nietzsche  — der  driver  de  engelske  Psyko- 
loger i denne  Retning  (det  mekaniske,  automatiske,  refleksive)? 
Et  hemmeligt,  uimodstaaeligt  Instinkt  til  at  fornedre  Mennesket 
».  . . . ein  wenig  Kitzel  und  Bedurfnisz  nach  Pfeffer«.  (Zur 
Genealogie  d.  Moral.  Erste  Abh.  § 1.) 

paa  Instinkterne.  Men  engang  i Fremtiden  vil  den  vanemæs- 
sige Handling  have  medført,  at  Mennesket  i afgørende  Øjeblikke 
handler  ubevidst  etisk,  eller  i hvert  Fald,  at  alt  andet  Bevidst- 
hedsliv end  det,  der  angaar  Handlingens  Udførelse,  er  for- 
svundet. Naar  det  i denne  Henseende  er  blevet  som  et  Dyr, 
eller  som  et  Hjul  i en  Mekanisme,  hvor  Hjulets  Godhed  afhænger 
af,  om  det  uden  Friktion  af  nogen  Art  bevæger  sig,  som  det 
skal,  i'  Forhold  til  Mekanismens  øvrige  Dele,  saa  er  vi  naaet  til 
den  ideale  Tilstand. 

Men  ser  man  rent  biologisk  paa  Spørgsmaalet  og  lader 
Artens  Bestaaen  og  Udbredelse  være  etisk  Kriterium,  saa  kan 
det  ikke  ses,  at  Intelligensens  Indgriben  har  haft  en  saadan 
skadelig  Indflydelse;  tværtimod  blomstrer  den  menneskelige 
Art  og  udbreder  sig  over  den  hele  Jord,  idet  den  tager  Magten 
over  alle  andre  Arter.  Ingen  kan  tvivle  om,  at  det,  der  giver 
Mennesket  denne  Overvægt,  netop  er  dets  Intelligens,  og  at  dets 
vedblivende  Overmagt  ogsaa  afhænger  af,  at  denne  Intelligens 
udvikles  videre.  Skal  da  menneskelig  Moral  vedblivende  staa  i 
noget  Forhold  til  det,  som  vi  her  vil  betegne  som  det  »biologiske 
Moralkritefium,  da  sker  det  ved  Intelligensens  videre  Udvikling, 
og  da  er  det  ret  ligegyldigt,  om  Instinkterne  opløses  eller  ej, 
og  om  Handlingerne  tenderer  til  at  blive  spontane  eller  ikke. 
Den  instinktive,  biologiske  Moral,  som  i sin  Udviklingslinie 
skulde  forbinde  Dyret  med  Mennesket,  opløses  i indre  Modsigelse. 
Udviklingslinien  brydes,  fordi  det  ikke  synes  muligt  at  opstille 
et  etisk  Kriterium,  der  er  gyldigt  baade  for  Dyr  og  Mennesker. 

At  denne  Modsigelse  virkelig  er  til  Stede,  synes  ogsaa  at 
fremgaa  af,  at  Darwin  først  taler  om  Dyrenes  moralske  Instinkt 
og  moralske  Handling,  men  bagefter  kræver  to  Faktorer  for  Mo- 
ralens Fremkomst:  Selskabsinstinkt  og  en  udviklet  Forstands- 
evne, og  ved  det  sidste  forstaar:  Evne  til  at  anstille  Sammen- 
ligninger mellem  Fortid  og  Nutid  og  til  at  billige  og  misbillige 
Handlinger,1)  samt  at  han  hævder,  at  Mennesket  er  det  eneste 
Væsen,  der  med  Sikkerhed  kan  anses  for  at  være  moralsk. 


x)  Darwin:  The  Descent  of  Man.  88. 

Gennem  den  sidste  Udtalelse  kunde  man  antage,  at  Darwin  var 
fuldstændig  traadt  over  til  den  rent  humane  Etik  og  havde 
opgivet  Moralens  Grundlæggelse  i den  dyriske  Handlen;  men 
dels  forekommer  Ordene:  »med  Sikkerhed«,  der  aabner  den 
Mulighed,  at  der  skulde  findes  lavere  Dyr  end  Mennesket,  som 
skulde  have  en  tilstrækkelig  udviklet  Forstandsevne,  dels  har 
andre  Evolutionister  netop  hævdet  dette  sidste,  og  endelig  er 
Darwins  Forsøg  med  at  basere  Moralen  paa  Dyrenes  Instinkter 
genoptaget  af  andre,  uden  at  de  som  Darwin  har  krævet  den 
»udviklede  Forstandsevne«.  Det  er  derfor  nødvendigt,  at  vi 
undersøger  disse  Anskuelser  angaaende  Forholdet  mellem  Mo- 
ralen og  Dyrenes  psykiske  Liv. 

2.  Kun  ved  Hjælp  af  Analogislutning  er  det  muligt  at  komme 
til  et  positivt  Resultat  angaaende  Dyrenes  psykiske  Liv ; iagt- 
tager man  deres  Færd,  finder  man,  at  de  i mangt  og  meget 
reagerer  paa  lignende  Maade  over  for  lignende  Paavirkninger 
som  Mennesket.  De  viser  Smertefornemmelser  om  end  i sva- 
gere Grad  end  Mennesker,  de  ytrer  Velbehag  eller  Ubehag  over 
for  visse  Paavirkninger  eller  Tilnærmelser,  og  disse  Reaktioner 
genfinder  man  hos  elementære,  dyriske  Organismer  saavel  som 
hos  flere  Plantearter. 

Er  nu  dette  psykiske  Liv  af  den  Art,  at  det  kan  tjene  som 
Grundlag  for,  hvad  vi  betegner  som  moralsk  Handlen? 

Rolph  mener  ikke,  at  der  i denne  Forbindelse  kan  være  Tale 
om  »selvisk  eller  uselvisk«,  men  at  Dyrets  Instinkt  i sine  Kon- 
sekvenser er  gavnligt  for  Racen,  og  at  der  heri  maa  ses  Spiren 
til  moralsk  Følelse.  Det  er  den  samme  Anskuelse,  vi  har  fundet 
hos  Darwin  og  flere  andre;  men  i det,  der  af  Darwin  betegnes 
som  »socialt  Instinkt«,  ligger  der  kun  den  Kendsgerning,  at  le- 
vende Væsener  paa  et  vist  Udviklingstrin  fortrinsvis  holder  sig 
til  Flokken;  deri  findes  intet  Udtryk  for  moralsk  Følelse.  Den 
Hjælpsomhed,  som  Dyrene  yder  hverandre,  indskrænkes  til, 
hvad  der  kan  tjene  til  Artens  Bevaring,  og  foregaar  rent  auto- 
matisk; fjernes  Fuglen  fra  sine  Unger,  saa  henter  den  dog  endnu 
Føde,  skønt  der  ingen  behøves.  I dette  Forhold  ligger  der  intet 

moralsk,  hvis  man  ikke  uden  videre  definerer  det  etiske  For- 
maal  som:  Artens  Bevaring. 

Over  for  den  Kendsgerning,  at  Dyrene  lader  en  Kammerat 
ligge  uden  Hjælp,  har  man  hævdet,  at  det  ikke  er  noget  Bevis 
paa  manglende,  moralsk  Følelse.  Thi  gør  Mennesket  ikke  det 
samme?  Hvis  et  Væsen  af  en  anden  Art  kunde  se  ind  i vore 
Byer,  vilde  det  let  finde  lige  saa  meget  ondt  der  som  blandt 
Myrer  og  Bier;  der  kendes  jo  mange  afgørende  Træk  om  civi- 
liserede Menneskers  Grusomhed  mod  Dyr  og  Mennesker.1) 

Men  naar  vi  finder  denne  Fremfærd,  saa  betegner  vi  netop 
dette  som  Mangel  paa  moralsk  Følelse;  og  denne  Mangel  er  ka- 
rakteristisk hos  Dyrene,  medens  der  unægtelig  findes  Mennesker, 
som  ikke  kan  karakteriseres  paja  denne  Maade.  Og  naar  vi 
bryder  Staven  over  et  Menneskes  Mangel  paa  Hjælpsomhed, 
men  ikke  over  Dyrets,  saa  kommer  det  af,  at  vi  stiller  og  kan 
stille  det  etiske  Krav  til  Mennesket,  medens  vi  opfatter  Dyret 
som  staaende  uden  for  den  etiske  Kategori. 

Hobhouse  mener,  at  Udviklingen  fra  moralsk  Impuls  til  mo- 
ralsk Vilje  bestemmer  i Principet  Fremskridtet  i Moralitet,  naar 
vi  fra  Dyrenes  Verden  bevæger  os  over  ;i  Menneskets.  Hvad  er 
Viljen  mere  end  den  ene  Impuls’  Sejr  over  den  anden?  Viljen 
er  mere,  end  vi  kan  føle  i eet  Moment;  den  er  Bærer  af  de  per- 
manente Formaal,  den  er  Karakterens  totale  Indflydelse  som 
et  Hele.2) 

Men  ud  fra  hvilken  Forudsætning  bestemmes  Dyrets  Impuls 
som  moralsk?  — Kun  ud  fra  Evolutionslærens  almindelige  For- 
udsætning: at,  hvad  der  forefindes  hos  Mennesket,  det  findes  og- 
saa  om  end  ;i  mindre  Grad  hos  lavere  Dyreformer,  og  at  de  Egen- 
skaber, som  findes  hos  Dyrene,  kan  betegnes  paa  samme  Maade 
som  Menneskets.  Men  er  det  etiske  karakteriseret  ved  Vilje,  og 
Viljen  opfattes  saaledes,  som  Hobhouse  gør  det,  saa  kræves  der 
ikke  blot  psykisk  Liv,  ja,  ikke  blot  Bevidsthedsliv,  men  Evne 
til  at  sætte  sig  Formaal.  Der  kræves  med  andre  Ord  det,  som 


1)  Williams:  A Review  of  the  Syst.  of  Eth.  391 — 392. 

2)  Hobhouse:  Mind  in  Evolution.  313—314. 

man  plejer  at  betegne  som  Fornuft,  eller  det,  der  af  Darwin  be- 
tegnes som  »en  udviklet  Forstandsevne«. 

3.  Nogle  Evolutionister  mener,  at  der  ingen  nødvendig  Mod- 
sætning bestaar  mellem  Instinkt  og  Fornuft,  og  den  menneske- 
lige Moders  Handlinger  anføres  som  Bevis  paa  dette.  Men  ligger 
der  i den  Omstændighed,  at  en  Henvendelse  mod  et  andet  Væsen 
snart  er  ledet  af  Instinkt  og  snart  af  Fornuft,  noget  Bevis  for,  at 
etisk  Handlen  kan  foregaa  uden  Fornuft?  Det,  som  det  kommer 
an  paa,  er,  om  Handlingen  overhovedet  bedømmes  som  etisk, 
før  den  er  ledet  af  Fornuft  eller  er  Udslag  af  tidligere,  fornuf- 
tige Overvejelser.  Og  dernæst  af,  hvorledes  man  skelner  mellem 
Instinkt  og  Fornuft.  Der  er  noget  betænkeligt  i den  Omstæn- 
dighed, at  man  fra  den  evolutionistiske  Etiks  Side  baade  vil 
hævde,  at  Intelligensen  underminerer  Instinkterne,  og  samtidig, 
at  Fornuft  og  Instinkt  ikke  staar  i Modsætning  til  hinanden. 

Men  hvorfor  er  der  saa  megen  Uenighed  om,  hvor  Grænsen 
mellem  Fornuft  og  instinktiv  Automatisme  ligger?  Håckel  fandt 
overhovedet  ingen  Grænse,  og  Darwin  mente,  at  den  laa  langt 
under  Menneskets  Psyke.  Man  har  endog  undret  sig  over,  at 
Carneri  hos  et  saa  »højtstaaende«  Dyr  som  en  Sommerfugl  kun 
fandt  rent  automatiske  Bevægelser.  Men  Forklaringen  herpaa 
ligger,  som  det  ogsaa  fra  flere  Sider  er  anført,  deri,  at  de  for- 
skellige Forskere  begynder  ved  et  forskelligt  Udgangspunkt, 
naar  de  udvikler  deres  Teori.  Og  desuden  betoner  nogle  i alt 
for  høj  Grad  Kontinuiteten,  andre  derimod  Diskontinuiteten.1) 
— Om  Dyrene  har  »Forstand«,  maa  naturligvis  ganske  afhænge 
af,  hvad  man  forstaar  ved  Forstand,  og  det  er  ret  ørkesløst  at 


Edouard  Claparéde  besvarer  (i  »Handworterbuch  der  Natur- 
wissenschaften«.  IX)  Spørgsmaalet:  Er  Intelligens  en  Udvikling 
af  Instinkt?  — med:  Nej,  deres  Ytringer  er  forskellige,  deres 
Retninger  er  modsatte:  Instinktet  er  et  Udtryk  for  Dyrets  stereo- 
type Forhold,  Intelligens  er  et  Princip  for  Forholdets  Plasticitet. 
Sml.  Hobhouse:  Mind  in  Evol.  270,  hvor  delvis  en  modsat  Tanke- 
gang hævdes. 

drøfte  Spørgsmaalet,  saa  længe  der  ikke  findes  en  fælles,  tilfreds  - 
stillende Definition.1) 

Men  kræver  man,  for  at  en  Handling  skal  kaldes  »forstandig«, 
at  den  ledes  af  en  Kombination  af  frie  Forestillinger,  saa  vil 
man  under  en  omhyggelig  Analyse  først  møde  Problemet  hos  de 
højeste  Aber,2)  og  dette  vil  altsaa  sige,  at  først  her  indtræder 
Muligheden  for  forstandsmæssig  Handlen.  Forstand  og  For- 
nuft er  Begreber,  der  er  hentet  fra  menneskeligt  Bevidsthedsliv, 
og  det  er  en  gylden  Regel,  Hobhouse  angiver,  naar  han  siger, 
at  vi  ikke  maa  vente  at  finde  noget  Dyr,  hvis  Intelligens  let 
falder  inden  for  nogen  Klassifikation,  der  er  baseret  paa  Ana- 
lyse af  menneskelig  Erfaring.3)  Og  heri  Fgger  ikke  blot  Ind- 
rømmelsen af  visse  praktiske  Vanskeligheder,  men  tillige  Er- 
kendelsen af,  at  man  her  staar  over  for  noget,  der  i Forhold 
til  vor  Bevidsthed  er  inkommensurabelt. 

Stephen,  der  selv  er  Evolutionist,  angribes,  fordi  han  mener, 
at  man  uden  Vildfarelse  kan  opretholde  den  gamle  Anskuelse 
om,  at  Fornuft  er  Menneskets  Særeje  frem  for  andre  levende 
Væsener.  Forudsætningen  om  den  pludselige  Fremkomst  af 
Fornuft  i Mennesket  staar  i Modstrid  med  hele  Evolutions- 
teorien.4) 

Ja,  hvis  Evolutionsteorien  i den  Betydning  lærer  Kontinuitet, 
at  den  ikke  tillader,  at  noget  fremkommer  pludseligt,  saa  er 
Stephen  falden  i en  Modsigelse.  Men  hvorledes  kan  en  saadan 
Teori  opretholdes,  dels  i Almindelighed,  og  dels  i Forhold  til 
specielle  Omraader  inden  for  biologisk  Evolution  f.  Eks.  Læren 
om  Variationerne?  Fremkommer  de  ikke  pludseligt?  Kan  ov  r~ 
hovedet  noget  fremkomme  paa  anden  Maade?  At  Fornuft  frem- 
træder pludseligt,  betyder  jo  ikke,  at  den  ingen  Forudsætninger 


4)  Fr.  Weiss  slutter  sig  til  H.  E.  Ziegler  s Kriterium.  I Følge  dette 
viser  Hønsene  Forstand,  naar  de  styrter  til  ved  Kokkepigens 
Kalden,  og  Bierne,  naar  de  søger  tilbage  til  den  Kube,  der  har 
et  blaat  Mærke,  (hivet  og  dets  Love.  539—545.) 

2)  Hobhouse:  Mind  in  Evol.  269. 

3)  Hobhouse:  Mind  in  Evol.  373. 

4)  Williams:  A Review  of  the  Syst.  of  Eth.  401. 

har;  og  vil  man  hævde,  at  den  samlede  Sum  af  Forudsætninger 
ogsaa  var  Fornuft,  saa  vil  man  enten  være  nødt  til  at  ophæve 
det  oprindelige  Begreb  eller  indrømme,  at  denne  »samlede  Sum« 
netop  først  realiseres  i et  bestemt  Moment. 


4.  Stephen  definerer  Fornuft  som  »den  Evne,  der  sætter  os 
i Stand  til  at  handle  med  Henblik  paa  det  fjerne  i Rum  og 
Tid«.1)  For  saa  vidt  denne  Evne  forudsætter,  at  Individet  op- 
fatter sig  som  et  »Selv«,  en  Enhed  forskellig  fra  andre,  med 
særegne  Formaal  og  Muligheder,  saa  slutter  vi  os  her  til  denne 
Definition.  Det  vedkommer  os  ikke,  om  der  eksisterer  et  saa- 
dant  »Selv«,  forskelligt  fra  Summen  af  psykiske  Oplevelser;  det, 
som  vi  her  tillægger  Betydning,  er,  om  der  hos  Individet  har 
dannet  sig  den  faste  Forestilling,  at  det  er  et  Selv,  og  at  denne 
Selvbevidsthed  danner  Udgangspunktet  for  Individets  Handle- 
maade. 

Hvis  Moral  skal  være  almengyldig,  og  hvis  Etik  skal  op- 
bygges i Overensstemmelse  med  almenmenneskelig  Natur,  saa 
maa  den  være  grundet  paa  denne  Naturs  Kærne,  paa  Ejen- 
dommeligheder og  Egenskaber,  der  er  fælles  for  Individerne  af 
denne  Art.  Men  det  kan  ikke  indrømmes,  at  denne  Kærne  er 
til  Stede,  før  ogsaa  den  Egenskab  medtages,  som  i særlig  Grad 
karakteriserer  Mennesket  frem  for  andre  Dyr,  og  dette  er  Selv- 
bevidstheden. Menneskelig  Evne  til  at  tage  tidligere  Erfaringer 
og  fremtidigt  Haab  med  ind  i sit  Bevidsthedsliv,  at  placere  sig 
selv  i denne  Række,  at  opstille  Idealer  og  vurdere  sine  Hand- 
linger i Forhold  til  disse  Idealer  — det  er  en  Evne,  som  ikke 
genfindes  hos  noget  Dyr.  Og  naar  man  mener  at  kunne  op- 
bygge en  etisk  Teori  uden  ogsaa  at  gaa  ud  fra  dette  faktiske 
Grundlag,  saa  er  det  ikke  nogen  mindre  Fejl,  end  om  man  vilde 
opbygge  en  Etik  udelukkende  fra  den  Forudsætning,  at  Menne- 
sket var  en  Intelligens  uden  Legeme.  Evolutionslæren  skylder 
en  Begrundelse  for  den  — stiltiende  eller  udtalte  — Formod - 


x)  L.  Stephen:  The  Sc.  of  Eth.  57. 

ning,  at  det,  der  i Evolutionen  betegnes  som  »det  primitive«,  at 
det  er  det  væsentlige,  og  at  det  bestandigt  er  Gentralpunktet  for 
alle  senere  Dannelser.  Den  konsekvente  Evolutionist  vil  ikke 
kunne  afvise  den  Tanke,  at  Evolutionen  bevæger  sig  gennem 
flere  — enten  parallele  eller  konvergerende  — Linier  med  for- 
skelligt Udgangspunkt,  og  selve  Læren  om  det  menneskelige 
Bevidsthedsliv  som  et  Epiphenomen  er  langt  fra  nogen  uan- 
gribelig Lære.1) 

Etisk  Handlen  er  først  mulig  1.  naar  der  kan  opstilles  etiske 
Formaal.  2.  naar  der  kan  rejse  sig  en  Følelse  af  Pligt  over 
for  disse  Formaals  Opnaaelse.  3.  naar  der  kan  foretages  en 
Vurdering  af  Handlingen,  enten  man  nu  vil  betegne  Grundlaget 
for  en  saadan  Vurdering:  moralsk  Sans,  social  Sympati  eller 
Samvittighed.2) 

Kan  der  opstilles  etiske  Formaal  uden  af  selvbevidste  Væ- 
sener? 

Absolut  ikke.  Enten  man  tænker  paa  Stammens  Velfærd, 
social  Velfærd,  social  Sundhed,  Lykke  eller  hvilket  andet  For- 
maal, Etiken  til  forskellige  Tider  har  opstillet,  saa  maa  det 
stilles  fra  Selvbevidsthedens  Grundlag.  — Men,  siger  man,  det 
kommer  ikke  an  paa,  at  Formaalet  er  bevidst,  det  kommer  an 


x)  Huxley : Hvis  vi  var  forpligtet  til  at  vælge  mellem  absolut  Ma- 
terialisme og  absolut  Idealisme,  saa  vilde  jeg  føle  mig  drevet  til 
at  vælge  det  sidste  (Collected  Essays  I.  172).  — Spencer  har  er- 
kendt i sin  PsjLologi,  at  det  synes  lettere  at  omsætte  saakaldt 
»Stof«  i saakaldt  »Aand«  end  det  modsatte  (Prin.  of  Psych.  I.  161). 
James  Ward:  Hvorledes  kan  Spencer  indbilde  sig,  at  han  kan 
fremstille  Universets  Historie  og  Rationalitet  med  Begreber  som 
Stof,  Bevægelse,  Kraft,  der  udelukkende  er  matematiske  Abstrak- 
tioner? — Og  vendt  mod  Lord  Kelvin:  Why  must  mechanism 
» all  the  way  trougha  be  the  one  and  only  means  of  intelligibility? 
(Naturalism  and  Agnosticism.  London,  1899.  I.  254.  120.) 

’2)  Sml.  Hobhouse;  Mind  in  Evolution.  315.  — Det  er  en  lignende 
Opfattelse  Hobhouse  betegner  som  »natural  morality«  og  skelner 
fra  »the  higher  morality«,  der  hviler  paa  en  Analyse  af  de  mo- 
ralske Begreber  og  paa  Begrebet  om  den  menneskelige  Race 
som  det  dybereliggende,  etiske  Formaal  . . . pg.  351 — 352. 

paa,  at  Handlingen  stiler  mod  Formaalet,  hjælper  til  For- 
maalets  Opnaaen.  Hvis  imidlertid  dette  er  tilstrækkeligt,  saa 
kan  en  Søvngænger  eller  for  den  Sags  Skyld  ogsaa  en  Maskine 
udføre  etiske  Handlinger.  Staten  forlanger  af  sine  Borgere,  at 
de  retter  sig  efter  dens  Love,  altsaa  stiler  efter  de  Formaal, 
som  Regeringen  anser  for  de  rette.  For  saa  vidt  Borgerne  op- 
fylder denne  Pligt,  saa  er  Staten  tilfreds;  den  spørger  ikke 
efter,  i hvor  høj  Grad  Pligtopfyldelsen  er  bevidst.  Men  Etiken 
kan  ikke  nøjes  med  dette  elementære  Grundlag,  den  føler  det 
ofte  nødvendigt  at  bryde  Staven  over  en  Handling,  hvis  Kon- 
sekvenser er  gode,  eller  at  tage  en  Person  i Forsvar,  hvis  Hand- 
ling havde  de  skadeligste  Følger;  og  i saa  Fald  maa  det  være  af 
afgørende  Betydning,  om  vedkommende  var  sig  selv  bevidst  i 
Relation  til  det  Maal,  han  naaede . 

Kan  en  Pligtfølelse  eksistere  uden  for  Selvbevidstheden? 

Nej;  thi  det  er  netop  Pligtfølelsens  Form,  at  Jeget  føler  det 
som  et  Krav  rettet  mod  sig  selv,  et  Krav  om  en  bestemt  Handle- 
maade  i dette  eller  hint  Tilfælde.  Her  er  ikke  Tale  om  de  sæd- 
vanemæssige Handlinger,  som  Bier  og  Myrer  foretager  til 
Bedste  for  Artens  Opretholdelse;  ingen  andre  end  Eventyrdig- 
tere vil  finde  paa  at  betegne  sligt  som  en  Følge  af  Pligtfølelse. 
Hver  eneste  Bi  og  hver  eneste  Myre  foretager  disse  Handlinger 
ganske  paa  samme  Vis  Aar  efter  Aar,  og  det  er  i denne  Drift, 
Evolutionisten  undertiden  vil  se  Grundlaget  for  det  etiske.  Han 
vil  da  enten  hævde,  at  Pligtfølelsen  har  udviklet  sig  af  denne 
ubevidste  Drift,  eller  at  den  overhovedet  ikke  eksisterer  som 
selvstændig  Følelse.  I sidste  Tilfælde  hører  Diskussionen  op  om 
dette  Emne;  men  i første  Tilfælde  maa  det  i hvert  Fald  ind- 
rømmes, at  Slutresultatet  ikke  kan  være  ganske  det  samme  som 
Udgangspunktet . 

Forekommer  Samvittighed  uden  hos  selvbevidste  Væsener? 

Den  specielle  Betydning  af  dette  Begreb  er  »etisk  Selvvur- 
dering«, at  Mennesket  »har  en  Evne  til  ligesom  at  dele  sig  i 
to  Personer,  af  hvilke  den  ene  er  Objekt  for  den  anden«.1) 


!)  H.  Høffding:  Etik.  77. 

Og  enten  man  nu  vil  mene,  at  denne  Evne  een  Gang  for  alle 
or  indlagt  i menneskeligt  Væsen,  eller  den  antages  for  at  være 
i Udvikling,  saa  at  den  i Form  af  en  »aandelig  Selvopholdelses- 
trang«  skulde  ligge  paa  samme  Linie  som  den  Selvopholdelses- 
trang,  der  i biologisk  Henseende  ytrer  sig  som  »Kamp  for  Livet«, 
saa  er  den  i denne  Form  kun  til  Stede  hos  det  selvbevidste 
Menneske.1) 

Maaske  vil  man  sige  mod  disse  Afgørelser,  at  de  beror 
paa  Definitioner;  saa  maa  dertil  svares,  at  disse  Definitioner  i 
hvert  Fald  hviler  paa  Realiteter  i menneskelig  Tilværelse.  Her 
bestrides  ikke,  at  uvilkaarlig  Indøvelse  ofte  gaar  forud  for  fuldt 
bevidst  Udøvelse;  men  det  bestrides,  at  denne  Sammenhæng 
skulde  begrunde  begges  Optagelse  som  etisk  Handlemaade.  Hel- 
ler ikke  bestrides  det,  at  Dyrene  har  en  Art  psykisk  Liv.  Men 
hvilket  videnskabeligt  Udbytte  har  man  af  at  finde  »Forstand« 
og  »Følelse«  hos  Dyrene,  naar  det  er  en  Kendsgerning,  at  der 
ingen  Sikkerhed  kan  være  for,  at  disse  Begreber  betegner 
det  samme , som  naar  de  anvendes  over  for  Mennesker?  Naar 
man  alligevel  anvender  dem,  saa  risikerer  man,  at  Begreberne 
fuldstændigt  taber  deres  oprindelige  Betydning  og  derved  fore- 
gøgler os,  at  vi  har  forstaaet  et  Fænomen,  medens  vi  i Virkelig- 
heden kun  har  betegnet  det  ved  et  Begreb,  hvis  Indhold  er  os 
relativt  bekendt.  Dyrpsykologien  taler  ikke  om  en  lavere  Psyke, 
men  om  en  anden  Psyke  end  den  menneskelige;  og  naar  Evo- 
lutions-Etik har  haft  en  Tilbøjelighed  til  at  finde  Moral  hos 
Dyrene,  saa  har  Vanskeligheden  bl.  a.  bestaaet  i,  at  den  ikke 
kunde  tale  om  »højere«  og  »lavere«  uden  at  henføre  til  en 
Maalestok,  som  var  hentet  fra  menneskelig  Fornuft;  men  netop 
heri  lever  Mennesket  et  Liv,  som  ikke  kan  paavises  at  være  af 
samme  Art  som  Dyrenes.  I Fornuften  realiserer  Mennesket  sine 
væsentligste  og  højeste  Formaal,  og  er  man  overbevist  om  Evo- 
lutionslærens Sandhed,  saa  maa  man  i hvert  Fald  i Menneskets 
selvbevidste  Udvikling  se  et  Vendepunkt  for  Evolution. 

Det  er  ikke  i Modstrid  med  Evolutionslæren,  og  det  er  i 


*)  Sml.  Høffding:  Etik.  83. 

Tilslutning  til  en  Række  Evolutionister,  at  Etiken  her  hævdes 
som  et  rent  humant  Problem.  Den  Problemstilling,  som  Darwin 
har  været  inde  paa  under  sine  biologiske  Undersøgelser,  men 
atter  opgivet  ved  sine  etiske  Betragtninger,  den  har  Taylor,  som 
vi  har  set,  genoptaget  i dens  fulde  Skarphed.  Er  det  da  lykkedes 
Taylor  at  grunde  en  Etik  med  dette  Problem  som  Udgangs- 
punkt? 

I »Problem  of  Conduct«  markeres  »det  virkelige  Problem  for 
etisk  Forsken  nu«  som  en  Indsamling  af  Fakta  med  en  efter- 
følgende, psykologisk  Analyse ; og  det  er  rigtigt  i den  Betydning, 
at  enhver  etisk  Forsker  maa  denne  Vej:  han  maa  jo  have  et  Ma- 
teriale. Men  Etikens  Opgave  er  ikke  udtomt  dermed,  og  Etiken 
kan  lige  saa  lidt  som  nogen  anden  Videnskab  vente,  indtil  Ind- 
samlingen af  Fakta  er  færdig.  Den  maa  komme  til  et  Resultat, 
og  den  maa  derefter  korrigeres  under  Forskningens  videre  Frem- 
gang, 

Men  Taylor  kommer  — og  dette  er  for  hans  Vedkommende 
konsekvent  nok  — til  det  Resultat,  at  det  eneste,  vi  kan  naa  til, 
er  en  »Phenomenology  of  Ethics«.1) 

5.  Guyau  gør  opmærksom  paa,  at  i Følge  Spencers  Op- 
fattelse er  det  ikke  Individet,  der  forpligter  sig  selv;  den  nød- 
vendige Moral  er  en  Manifestation  af  en  Magt,  som  er  forud  og 
over  Individet.  Det  er  mine  Forfædre,  der  forpligter  mig  ned 
gennem  Tiden:  Fortiden  dirigerer  Nutiden,  Nutiden  dirigerer 
Fremtiden.2) 

Her  er  ikke  blot  Tale  om  en  stærk  Fremhæven  af  Aarsags- 
rækkernes  Betydning,  men  om  en  direkte  Overføring  ved  Arv 
af  visse  Egenskaber,  der  er  afgørende  for  det  nye  Individs  Reak- 
tioner over  for  Omverdenen.  Dog  maa  det  erindres,  hvad  Guyau 
ikke  her  tilstrækkeligt  fremhæver,  at  Spencer  lægger  saa  megen 
Vægt  paa  Omgivelsernes  Betydning,  paa  den  Tilpasningsakt, 
som  ethvert  levende  Væsen  maa  gennemgaa,  og  at  de  arvede 

x)  Taylor:  The  Probl.  of  Conduct.  497. 

2)  Guyau:  La  morale  anglaise  contemporaine.  329—330. 

Egenskaber  maa  være  af  den  Art,  at  de  understøtter  Tilpas- 
ningsakten — hvis  de  skal  betegnes  som  gode;  og  dette  vil  atter 
sige,  at  de  moralske  Egenskaber  er  saadanne,  som  understøtter 
det  enkelte  Væsen  i »Kampen  for  Livet«.  Den,  der  sejrer,  er 
den  bedste! 

Men  hvis  dette  er  rigtigt,  hvor  kan  det  da  være,  at  Menne- 
sker alligevel  giver  sig  til  at  vurdere  den  sejrende  og  hans  Ger- 
ninger? Det  kunde  bero  paa  en  Misforstaaelse,  men  vilde  i saa 
Fald  være  en  meget  udbredt  »Misforstaaelse«,  eftersom  ingen 
undgaar  den,  selv  ikke  Teoriens  Forkæmpere.  De  Ræsonnemen- 
ter, der  er  fremkommet,  har  hidtil  ikke  hindret,  at  selv  de  stør- 
stes og  bedstes  Handlinger  lægges  paa  Vægtskaalen  — og  redu- 
ceres. 

Spencer  og  hans  Tilhængere  har  begaaet  en  Forveksling  af 
to  Begreber,  siger  Huxley:  Udtrykket  »survival  of  the  fittest« 
har  de  opfattet  som  »Overleven  af  de  bedste«;  og  det  er  rigtigt, 
naar  de  ved  »bedst«  kun  tænker  paa  de  Egenskaber,  som  fører 
til  Sejr;  men  det  er  urigtigt,  naar  de  ogsaa  giver  det  etisk  Be- 
tydning. Den,  der  overlever  i Kampen  for  Livet,  kan  være  og 
er  ofte  etisk  set  den  værste.1) 

Eugen  Diihring  fandt  i Principet  om  Tilværelseskampen  den 
uvidenskabelige  Bestanddel  af  Darwinismen.  Den  demorali- 
serende Tilværelseskamp  imødekommer  Tidens  brutale  Grund- 
sætninger, den  er  blevet  populært  Slagord  og  teoretisk  Dæk- 
ning for  den  frækkeste  Egoisme.  »At  grunde  egen  Væren  paa 
Tilintetgørelsen  af  andres  Liv  — det  er  Principet,  som  i kynisk 
Nøgenhed  har  udviklet  sig  af  Teorien  om  Tilværelseskampen.« 
Og  denne  Kamp  skulde  bringe  Fremskridt  med  sig!  Det  er  kun 
Fremskridt  i Magt  og  List,  og  naar  det  lykkes  en  at  sejre,  saa 
kan  han  endog  efter  denne  herlige  Teori  rose  sig  af  at  have 
medvirket  til  Artens  Forbedring.  Men  en  saadan  Lære  under- 
graver Livet  og  fører  til  Foragt  for  Mennesker;  dens  Skæbne  vil 
blive  Malthusianismens:  Moralens  Historieskrivere  vil  inden 


x)  Huxley:  Life  and  Letters.  II.  303. 

lang  Tid  fremføre  den  som  et  berygtet  Kapitel  i den  nuværende 
Tænkemaade,  men  ikke  som  en  videnskabeligt  gældende  Teori.1) 

Diihring  har  i hvert  Fald  ikke  endnu  faaet  Ret  i,  at  »Til- 
værelseskampen« skulde  være  et  uvidenskabeligt  Princip,  selv 
om  dets  Værdi  som  Forklaring  af  Arternes  Oprindelse  er  redu- 
ceret; og  skulde  det  vise  sig,  at  det  i etisk  Henseende  er  uhold- 
bart, vil  det  dog  ikke  derfor  rokkes  i Biologien.  Kun  som  etisk 
Princip  vil  det  kunne  yde  Dækning  for  Egoismen;  men  her  kan 
man  i hvert  Fald  ikke  sige,  at  de  evolutionistiske  Tænkere  i 
særlig  Grad  har  vist  Vejen:  Darwin  fremholdt  stadig  det  sym- 
patiske Instinkt  som  Drivfjeder,  og  den  sociale  Etik  har  næppe 
nogensinde  haft  stærkere  Forkæmpere,  end  den  har  fundet 
blandt  Tilhængere  af  det  darwinske  Princip. 

Men  det  var  jo  muligt,  at  deres  sociale  Teorier  kun  tilsyne- 
ladende var  i Overensstemmelse  med  »Tilværelseskampen«.  Har 
Begrebet  ændret  Indhold,  idet  det  er  gledet  ind  i Etiken? 

Den,  som  opofrer  sig  for  et  ideelt  Formaal,  sin  Kunst  eller 
sin  Videnskab,  eller  den,  der  sætter  sit  Liv  til  for  at  redde  en 
anden,  kæmper  han  maaske  lige  saa  vel  for  Livet  som  Egoisten, 
der  ofrer  alt  og  alle  for  sin  egen  Fordel? 

Ja,  siges  der,  Mennesket  kæmper  stedse  for  at  hævde,  hvad 
der  for  ham  er  det  højeste.  »Den  Tilværelse,  der  kæmpes  om, 
er  den,  som  føres  paa  et  bestemt  Livstrin.  Ikke  uden  Mod- 
stand, ikke  uden  at  flere  Muligheder  først  prøves,  gaar  Livet 
tilbage  til  et  lavere,  mere  elementært  Trin.«  Naar  et  højere 
Trin  er  naaet,  »gælder  Kampen  for  Tilværelsen  dette  Livstrins 
Bevarelse:  Livet  er  det,  der  føres  paa  dette  Trin;  alt  andet  er 
Død.  Med  Rette  taler  man  derfor  om  en  aandelig  Død,  hvor 
ideelle  Interesser  er  udslukte.  Til  saadanne  ideelle  Interesser 
hører  nu  ogsaa  Sympatien  og  Samvittigheden,  naar  de  har 


x)  Eng.  Diihring:  Der  Werth  des  Lebens  (2.  Aufl.  Leipzig,  1877)  23—26. 
Selv  Rovmordere  vil  efter  denne  Teori  kunne  opnaa  »sich  auch 
einmal  moralisch  zu  glorificeren«. 


BEKJENDTGJØRELSE. 


Ministeriet  for  Kirke-  og  Undervisningsvæsenet  har  under 
12te  April  1855  og  27de  Juni  1878  bifaldet  følgende  Bestem- 
melser til  Ordens  Opretholdelse  ved  det  offentlige  Forsvar  af 
Afhandlinger  for  Erhvervelsen  af  akademiske  Grader,  nemlig: 

1.  Forsvarshandlingen  styres  af  Fakultetets  Dekanus  eller 
af  en  anden  dertil  af  Fakultetet  udnævnt  Professor.  Sty- 
reren giver  Ordet  og  paaser,  at  Handlingen  foregaar  paa 
en  værdig  Maade;  han  kan  paalægge  en  Opponent  at  op- 
høre, og  i fornødent  Fald  afbryde  Handlingen.  Styreren 
deltager  ikke  selv  i Disputationen.  Foruden  de  officielle 
Opponenter  ere  de  Medlemmer  af  Fakultetet,  under  hvis 
Videnskabs  Fag  Disputatsens  Æmne  hører,  og  som  ej 
have  lovligt  Forfald  pligtige  til  at  overvære  Forsvars - 
handlingen. 

2.  Berettigede  til  at  optræde  som  Opponenter  ere  ordent- 
ligvis kun  akademiske  Borgere  uden  Hensyn  til  Livs- 
stilling, samt  Kandidaterne  fra  det  polytekniske  Institut 
og  det  forrige  kirurgiske  Akademi.  Andre,  som  ønske 
at  opponere,  maa  derom  forud  henvende  sig  til  vedkom- 
mende Fakultet. 

3.  De,  som  ville  opponere,  have  at  melde  sig  hos  Fakul- 
tetets Dekanus  inden  Begyndelsen  af  Handlingen;  dog 
kan  Styreren  ogsaa  give  Tilladelse  under  selve  Hand- 
lingen, men  uden  at  betage  dem,  som  tidligere  have  meldt 
sig,  Forretten. 

4.  Der  tilstaas  ordentligvis  hver  af  Opponenterne  ex  officio 
ly2  Time  og  hver  Opponent  ex  auditorio  K Time,  der- 
under indbefattet  den  Tid,  Doktoranden  behøver  til  at 
give  Svar;  dog  kan  Styreren,  for  saa  vidt  som  Antallet  af 
de  anmeldte  Opponenter  tillader  det,  tilstaa  en  længere 
Tid.  Hele  Handlingen  maa  ikke  vare  over  6 Timer. 

5.  Foranførte  Bestemmelser  skulle  indtil  videre  trykte  med- 
følge enhver  Disputats. 

Dette  bekj endt gj øres  herved  til  Efterretning  for  alle  Ved- 
kommende. 


Konsistorium,  den  3dje  Juli  1878. 

C.  Holten. 

(L.  S.)  

Goos. 

arbejdet  sig  frem.  Et  Liv,  som  kun  vindes  ved  at  fornægte  dem, 
vilde  nu  staa  som  værdiløst.«1) 

Saa  rigtigt  dette  er,  saa  er  der  her  ikke  længer  Tale  om  det, 
som  den  oprindelige  »Kamp  for  Tilværelsen«  angaar;  thi  denne 
Kamp  angaar  netop  Livet  i sin  elementære  Form  — den,  som 
alle  levende  Væsener  har  fælles.  Kampen  foregaar  sikkerligt 
paa  alle  Livstrin,  men  den  drejer  sig  om  Livet,  og  der  skelnes 
ikke  mellem  mere  eller  mindre  værdifuldt,  men  om  stærkere 
eller  svagere  Liv.  Den  Vurdering,  som  endog  kan  regne  et  Liv 
for  at  være  værdiløst,  henhører  ikke  under  dette  Princip,  men 
stammer  fra  en  etisk  Bevidsthed,  der  — i hvert  Fald  tilsyne- 
ladende — stiller  sig  andre  Formaal  end  dem,  som  Natur- 
lovene synes  at  arbejde  hen  imod. 

Der  er  allerede  gjort  opmærksom  paa  den  ejendommelige 
Udtalelse  af  Darwin,  at  det  Arbejde,  der  gøres  for  at  redde  de 
svage  og  syge,  mere  end  noget  andet  svækker  den  civiliserede 
Menneskehed.  Han  anser  det  for  et  tilfældigt  Resultat  af  den 
instinktmæssige  Sympati,  men  mener,  at  vi  ikke  er  i Stand  til 
at  standse  denne  Sympati  uden  at  forringe  noget  af  det  ædleste 
i os  selv. 

Det  er  overraskende  at  se  Darwin  betegne  én  Egenskab,  der 
af  ham  selv  regnes  for  at  være  væsentlig,  som  »et  tilfældigt  Re- 
sultat«. I Overensstemmelse  med  sin  Teori  maatte  han  regne 
den  for  at  være  en  uheldig,  en  skadelig  Variation  og  som  saa- 
dan  dømt  til  snarlig  at  forsvinde;  men  Darwin  vil  redde  den 
fra  Undergang,  fra  den  naturlige  Selektion,  fordi  den  hører  til 
»the  noblest  part  of  our  nature«.  Den  etiske  Kamp  rejser  sig 
mod  Naturlovens  Ubarmhjertighed:  det  er  Huxleys  Problem, 
der  viser  sig  i Darwins  Tankegang. 

Begreberne  »Kampen  for  Livet«  og  »naturlig  Selektion«  har 
begge  tenderet  til  at  brede  sig  over  et  større  Omraade,  end  der 
oprindelig  var  tiltænkt  dem.  Sorleg  hævder,  at  »naturlig 
Selektion«  alene  har  en  Mening,  naar  Organismerne  kæmper 


l)  H.  Høffding:  Om  Grundlaget  for  den  humane  Etik  32.  — Etiske 
Undersøgelser.  22. 

Andreas  Hanssén:  Etiken  og  Evolutionslæren.  8 

om  »subsistence  and  development«,  og  at  kristen- Menneske 
kærlighed,  budhistisk  Broderskab  og  Stoikernes  caritas  generis 
humani  ikke  kunde  være  frembragt  ved  naturlig  Selektion;  de 
tjener  jo  ikke  til  at  besejre  andre  i »Kampen  for  Tilværelsen«. 
Hos  Darwin  havde  Evolution  en  præcis  Betydning;  det  er  ikke 
altid  Tilfældet  hos  hans  Efterfølgere.  Er  ogsaa  hos  dem  den 
»naturlige  Selektion«  den  eneste  eller  i hvert  Fald  ledende  Fak- 
tor i Processen?  Nej!  Der  forekommer  ogsaa  »subjektiv  Selek- 
tion«: en  Flok  Indvandrere  vender  sig  mod  forskellige  Om- 
givelser og  Næringsveje.  Og  »social  Selektion«:  disse  nye  Om- 
givelser og  Livsforhold  udøver  forskellig  Indflydelse  paa  Per- 
sonerne, og  Virkningen  er  baade  en  indre  — - rettet  mod  Karak  - 
teren — og  en  ydre.  Det  er  i den  sidste  Henseende,  at  den  for  - 
veksles med  naturlig  Selektion;  men  der  er  kun  ringe  Lighed 
og  aldeles  ikke  Identitet.  Den  naturlige  Selektion  virker  f.  Eks. 
derved,  at  den  afholdende  viser  større  Evne  end  Drukken - 
boldten;  men  social  Selektion  sætter  Drukkenboldten  paa  et 
Asyl  og  sætter  den  klarhovedede  til  en  Stilling,  d.  v.  s.,  den  vælger 
bevidst.  Det  karakteristiske  ved  den  »Selektion«*,  som  leder  til 
moralsk  Fremskridt,  er,  at  den  er  formaalssættende ; om  natur  - 
lig Selektion  ledes  af  Formaal,  det  kan  vi  ikke  være  sikre  paa; 
men  i menneskeligt  Liv  er  Formaal  et  Faktuih,  der  er  Genstand 
for  umiddelbar  Erfaring.1) 

At  der  er  en  saadan  Forskel,  og  at  den  beror  paa  det  be- 
vidste Valg,  derom  kan  der  vel  næppe  tvivles.  En  Organisme 
følger  ubevidst  et  bestemt  Løb;  hvis  Menneskehedens  Udvik- 
ling gjorde  det  samme  og  dog  naaede  et  lignende  Resultat  som 
nu,  saa  behøvedes  der  ingen  Intelligens.  Det  er  klart,  at  Intel- 
ligensen ikke  kan  bryde  Naturlovene;  men  den  kan  ændre 
Aarsagsrækkernes  Kurs,  og  denne  Ændring  er  af  saa  væsentlig 
Art,  at  man  kan  betvivle  Rigtigheden  af  at  bestemme  menne- 
skelig Evolution  som  en  »organisk  Udvikling«.  Sandheden  er, 
siger  Hobhouse  — at  Organisation  som  Metode  til  at  opretholde 


x)  W.  R.  Sorley:  The  Ethics  of  Naturalisen.  (2.  Ed.  London,  1904). 
154.  159—167. 

Arten  staar  i Modsætning  til  naturlig  Selektion;  thi  den  sidst- 
nævnte hviler  paa  Destruktion:  den  haandhævder  Typen  alene 
ved  at  ofre  Størsteparten  af  Individerne.  Den  rationelle  Orga- 
nisation af  Livet  tenderer  til  at  ophæve  den  Kamp,  hvorpaa 
naturlig  Selektion  hviler,  og  for  den,  der  tror  paa  Fremskridt 
gennem  naturlig  Selektion,  er  der  her  en  uløselig  Modsigelse. 
Organiseret  Liv  hviler  ikke  paa  dødelig  Rivalisering , men  paa 
gensidig  Afhængighed,  det  er  en  organisk  Vækst  og  noget  mere, 
det  er  et  Formaal  og  noget  mere:  det  er  en  selvbevidst  Evo- 
lution.1) 

Begrebet  »Selektion«  forudsætter  en  Vurdering  — ellers  er 
der  ingen  Mening  i et  Valg;  men  en  saadan  Vurdering  foregaar 
aldeles  ikke,  kan  i hvert  Fald  ikke  erkendes,  i naturlig  Selek- 
tion. Det,  der  sker,  er  egentlig  slet  ikke,  at  den  dygtigste  væl- 
ges, men  kun,  at  den  uduelige  bukker  under.  Saaledes  »vælger« 
ogsaa  et  Jernbanetog  og  et  Dampskib  mellem  de  rejsende,  der 
kommer  tidligt  nok,  og  dem,  der  kommer  for  sent.  Det  er  intet 
Valg , og  derfor  foretrak  ogsaa  Darwin  Spencers  Betegnelse: 
»survival  of  the  fittest«  fremfor  sit  eget;  men  da  »Selektion«  var 
kommen  i Brug,  nøjedes  han  med  at  gøre  opmærksom  paa,  at 
Betegnelsen  var  et  Metafor. 

Men  i det  etiske  Liv  drejer  det  sig  netop  om  Valg,  om  Vur- 
dering; det  er  en  positiv  Proces,  medens  naturlig  Selektion  er 
negativ.  Rationel  Selektion  optræder  aktivt  kæmpende  for  en 
vis  Gruppe  af  Ideer,  for  en  vis  Handlemaade,  medens  naturlig 
Selektion  kun  besegier  de  svages  Skæbne. 

I »Kampen  for  Livet«  vil  Etiken  da  ikke  rolig  se  til  og  nøjes 
med  at  notere  Udfaldet  samt  give  den  sejrende  Prisen.  Den 
etiske  Bevidsthed  griber  selv  ind  som  Vejleder  og  som  Dom- 
mer, og  det,  der  biologisk  set  er  i god  Orden,  kan  maaske  blive 
dømt  til  Undergang  etisk  set.  I denne  Henseende  beholder 
Huxley  Ret:  det  etiske  er  en  Kontrapart  til  det  darwinske  Prin- 
cip: »struggle  for  life«.  Det  maa  være  det;  thi  »struggle  for  life« 
er  en  Naturlov,  hvis  Resultater  — Liv  eller  Dod  — som  saa  - 


*)  Hobhouse:  Mind  in  Evolution.  387.  400. 

danne  er  ganske  uafhængige  af  menneskeligt  Behag  eller  Mis- 
hag. Men  Maaden,  hvorpaa  Kampen  finder  Sted,  Midlerne, 
der  anvendes.  Værdierne,  der  staar  paa  Spil,  de  er  under  etisk 
Tilsyn  — og  indirekte  ogsaa  Livet  selv,  men  kun  for  saa  vidt  og 
i samme  Grad,  som  det  har  nogen  Værdi.  I »struggle  for  life« 
er  Livet  selv  Værdien;  naar  dette  reddes,  er  egentlig  alt  reddet. 
I Etiken  er  Livet  ingen  Værdi  i sig  selv,  og  er  det  givet,  at  kun 
det  kan  reddes,  saa  er  egentlig  alt  tabt.  Naar  derfor  »struggle 
for  life«  gaar  for  sig  og  hensynslost  sætter  alt  andet  til  Side  for 
Livets  Skyld,  saa  melder  den  etiske  Bevidsthed  sig  og  spor  ger: 
er  det  nødvendigt  at  gaa  saa  vidt?  Maaske  er  det  Liv,  der  op- 
naas,  ikke  de  Ofre  værd!  Kun  paa  eet  Punkt  falder  det  etiske 
Krav  sammen  med  en  Kamp  for  Livet:  hvis  alle  andre  Mulig- 
heder er  udelukket,  og  der  dog  findes  Haab  om,  at  nye  Værdier 
kan  skabes,  efter  at  det  kritiske  Moment  er  lykkeligt  passeret. 
Men  det  er  klart,  at  det,  der  i saa  Tilfælde  egentlig  kæmpes  om, 
det  er  Haabet  og  Mulighederne,  som  hviler  i Livet,  og  at  det  i 
modsat  Fald  er  selve  det  organiske  Livskrav,  der  skyder  sig 
frem  og  overvælder  den  etiske  Bevidsthed. 


C.  Relationen:  Liv  — Glæde. 

1.  I det  organiske  Livskrav  fandt  nu  netop  Guyau  det  etiske 
Princip,  og  han  mente,  at  man  ved  at  optage  det  ophævede 
Spaltningen:  bevidst — ubevidst.  Men  det,  der  sker  herved,  er 
kun,  at  man  tilslører,  ikke  udsletter  Forskellen.  Psykiske  Love 
er  ogsaa  Livslove,  men  ikke  nødvendigvis  de  samme  Love  som 
dem,  der  gør  sig  gældende  f.  Eks.  ved  Stofomsætning  i den 
levende  Celle.  Et  »Livsprincip«  er  derfor  et  alt  for  omfattende 
Begreb  til  at  kunne  faa  nogen  metodisk  Betydning  i Etiken. 
Men  det  var  en  virkelig  evolutionistisk  Tankegang,  Spencer 
indførte  i Etiken,  da  han  hævdede  Livet  som  etisk  Kriterium. 
Den  blev,  som  tidligere  vist,  stærkt  bekæmpet  af  selve  den 
evolutionistiske  Etik,  og  den  har  ogsaa  uden  for  dette  Grund- 
lag modt  stærk  Modstand. 

Det  bebrejdes  Spencer,  at  han  først  forsøger  at  vise,  at 
Handlingerne  er  gode,  naar  de  tjener  til  at  bevare  og  fremme 
Livet,  men  at  han  siden  ender  med  at  hævde,  at  det  gode  er  det 
glædelige.1)  Fra  anden  Side  ankes  der  over,  at  han  falder  til- 
bage til  det  gamle  Svar:  Evolutionens  Formaal  er  Liv!2) 

Det  rigtige  i disse  Bemærkninger  er,  at  Spencer  som  nær- 
meste Formaal  og  etisk  Kriterium  opstiller  »Livet«,  men  at 
han  under  sin  Begrundelse  snart  føler  sig  tvunget  til  at  optage 
»Glæden«  som  primær  Værdi,  og  at  han  under  sine  videre 
Overvejelser  veksler  mellem  disse  Synspunkter  og  egentlig  fører 
en  stadig  Kamp  for  at  forsone  dem  — uden  at  opnaa  det.  Det 
er  som  hos  Darwin  og  Taylor:  det  biologiske  Kriterium  fører 
Inkonsekvensen  med  sig.  »Større  Kvantitet  af  Liv«  er  ikke  det 
samme  som  »større  Kvantitet  af  Glæde«;  men  Spencer  var 
pligtig  til  at  vise,  at  en  saadan  Overensstemmelse  fandt  Sted. 

Sorley  mener,  at  man  ikke  som  Spencer  kan  sætte  Evolu- 
tionens Maal:  Liv  — som  etisk  Formaal,  og  samtidig  lære,  at 
Evolutionen  ender  i Tilintetgørelse.3)  Men  hvorfor  ikke?  Kon- 
sekvensen heraf  vilde  jo  være,  at  naar  man  først  følte  sig  over- 
bevist om,  at  alle  de  Formaal,  som  levende  Væsener  nu  arbejder 
for,  engang  vil  synke  til  Jorden,  og  alt  Liv  udslukkes,  at  en 
saadan  Erkendelse  vilde  føre  til,  at  Mennesker  overhovedet  op- 
hørte med  at  sætte  sig  Formaal,  fordi  de  fandt  det  unyttigt. 
Men  det  er  et  Faktum,  at  de  Mennesker,  der  er  kommen  til  Er- 
kendelse om  Uundgaaeligheden  af  en  saadan  Tilintetgørelse,  de 
opgiver  ikke  Kampen,  men  horer  i Reglen  til  de  mest  aktive. 
Grunden  kan  vel  næppe  være  den,  at  de  alle  i højere  Grad  end 
Spencer  nærer  Haab  om  Værdiernes  Bevaring  efter  Ragnarok. 
Læren  om  Tilintetgørelse  staar  ikke  i Modsigelse  til  Spencers 
etiske  Kriterium;  en  anden  Sag  er  det,  at  hans  Optimisme  trues 


x)  H.  Sidgwick:  The  Ethics  of  Green,  Spencer  and  Martineau. 
(London,  1902).  143—145. 

2)  Sorley:  The  Eth.  of  Naturalism.  282. 

3)  Sorley:  The  Eth.  of  Natural.  259.  — Den  logiske  Modsigelse: 
Evol.s  Maal  er  Liv  — Evol.s  Maal  er  Tilintetgørelse  — kan  ikke 
tillægges  Spencer. 

Ira  denne  Kant,  og  at  den  i hvert  Fald  ikke  kan  reddes  ved  den 
Tilføjelse,  at  Livet  tager  fat  igen,  en  ny  Evolution  begynder, 
og  at  denne  Bevægelse  aldrig  faar  Ende;  thi  selv  om  denne 
Tanke  i sig  selv  er  meget  storslaaet  — nogen  Opmuntring  er  den 
ikke  for  det  Liv,  som  er  domt  til  Undergang. 

Sidgwick  indvender  imod  Spencer,  at  hvis  »Værdi«  sim- 
pelthen skal  maales  ved  »Levedygtighed  under  Eksistensbetin- 
gelser«, saa  maa  højere  organiserede  Individer,  der  kun  kan 
leve  i mildt  Klima,  beskjdtet  paa  forskellig  Maade,  betragtes 
som  »mindre  værd«  end  de  lavere  udviklede  Organismer,  som 
kan  leve  under  de  aktuelle  Betingelser,  der  findes.1) 

Men  hvorfor  skal  der  ved  »Eksistensbetingelser«  forstaas  de 
mest  elementære?  Det  har  Spencer  i hvert  Fald  næppe  ment; 
thi  saa  maatte  han  ogsaa  antage,  at  Udviklingens  Toppunkt 
var  der,  hvor  Evolutionister  ellers  finder  dens  Rod:  i den  een- 
cellede  Organisme.  Ved  »Eksistensbetingelser«  forstaar  han  de 
Betingelser,  hvorunder  Organismen  faktisk  i Øjeblikket  befinder 
sig,  og  det  naturligvis  enten  disse  Betingelser  er  skabt  ved  Men- 
neskets Indgriben  eller  ej.  Noget  andet  er,  at  »Levedygtighed« 
som  Værdimaal  kun  kan  anvendes  over  for  ensartede  Betin- 
gelser, og  dermed  forsvinder  en  væsentlig  Del  af  dens  Betyd- 
ning; thi  hvornaar  er  Betingelserne  ganske  ensartede?  Og  i 
hvilket  Forhold  staar  Værdierne  indbyrdes  i denne  Række  af 
uendeligt  varierende  Eksistensbetingelser? 

Tilbage  bliver  Relationen:  Liv — Glæde,  som  Spencer  opret- 
holder. Den  er  egentlig  toleddet:  Liv  medfører  Glæde,  Glæde 
svarer  til  den  livsfremmende  Handling. 

Det  sidste,  mener  Spencer,  er  sat  uden  for  Diskussion,  baade 
ved  almindelig  Erfaring  og  ved  Lægernes  særlige  Erfaring. 
Evolutionen  vilde  for  længe  siden  have  udryddet  dem,  for  hvem 
Glæde  ikke  svarede  til  den  livsbevarende  og  livsfremmende 
Handling.  Saa  længe  der  er  Tale  cm  elementære  Glæder  og 
Smerter,  saa  er  det  utvivlsomt  rigtigt,  og  naar  Sidgwick  frem- 
hæver det  Faktum,  at  ikke  alle  Handlinger,  der  skader  Orga- 


x)  Sidgwick:  The  Eth.  of  Green,  Spencer  and  Martineau.  257. 


nismen,  er  smertelige,  f.  Eks.  Nydelsen  af  en  større  Dosis  Lau- 
danum,  saa  er  dette  intet  Argument  imod  Spencers  Evolutions- 
teori, idet  Laudanum  næppe  har  haft  nogen  jævnlig  Lejlighed 
til  at  gribe  ind  i Organismens  Livsbetingelser  og  derfor  heller 
ikke  har  kunnet  afsætte  nogen  Reaktionsevne  imod  de  uheldige 
Virkninger.  Det  samme  gælder  de  skadelige  Virkninger  fra 
visse  elektriske  Straaler. 

Men  Sagen  bliver  straks  en  anden,  saa  snart  vi  forlader  dette 
elementære  Standpunkt  og  spørger:  vil  den  kultiverede  Mand, 
der  formentlig  har  højere,  mangfoldigere  og  mere  varierende 
Glæder,  have  Udsigt  til  at  leve  længer,  end  den  Mand,  der  gaar 
Livet  igennem  i en  monoton  og  rutinemæssig  Aktivitet?1)  Af- 
gjort ikke;  snarere  vil  den  sidste  i saa  Henseende  have  Over- 
taget. Glæder  er  saaledes  ikke  just  altid  livsfremmende;  og  det 
gaar  ikke  an  her  at  tale  om  »livsfremmende  Glæder«  i Modsæt- 
ning til  andre  Glæder;  thi  i Forhold  til  Spencers  Teori  vilde 
det  være  en  fuldstændig  Cirkelbevægelse. 

Og  nu  den  første  Relation:  Liv  medfører  Glæde?  Man  vil 
straks  indvende:  men  ogsaa  Lidelser,  og  det,  hvad  enten  Livet 
opfattes  paa  den  ene  eller  den  anden  Maade.  Ønsker  man 
Glæde,  kan  man  da  ikke  sætte  sig  Liv  som  umiddelbart  For- 
maal,  og  sætter  man  Livet  — selv  i den  mest  udviklede  Form 
— som  Formaal,  maa  man  dog  vente,  at  Lidelserne  følger  med. 
Som  en  rent  teoretisk  Mulighed  nævner  Sidgwick,  at  det  Liv, 
som  Evolutionen  tenderer  til,  og  som  maatte  være  Spencers  For- 
maal, maaske  engang  medførte  Ubevidsthed  og  altsaa  ophævede 
baade  Smerte  og  Glæde.  Den  Ejendommelighed,  at  visse  Hånd 
linger  bliver  mere  instinktive,  mere  mekaniske,  kunde  pege  hen 
derpaa,  og  forøvrigt  er  det  jo  Spencers  Mening,  at  det  etiske 
netop  skulde  naa  sit  Højdepunkt  i saadan  ren  spontan 
Handlen. 

Hvis  Glæder  og  Smerter  er  Symptomer  paa  en  uligevægtig 
Organisation,  saaledes  som  Paulhan  mener,  saa  maa  de  for- 
svinde, naar  Organisationen  er  fuldkommen.  Men  den  til- 


1)  H.  Sidgwick:  The  Methods  of  Ethics  (7.  Ed.  London,  1907).  192. 

tagende  Følsomhed  og  Udvikling  af  Nervesystemet  vil  antagelig 
spare  Menneskeheden  for  en  saadan  Fuldkommenhed. 

2.  Huxley's  stærke  Fremhæven  af  den  umaadelige  Sum  af 
Lidelser,  som  levende  Væsener  under  Evolutionens  Lov  maa 
gennemgaa,  kaldte  Wallace  frem  til  Forsvar  for  en  optimistisk 
Betragtning  af  Naturen;  han  mener,  at  Huxley’s  Tankegang  ikke 
alene  er  vildfarende,  men  ogsaa  i afgjort  Modstrid  med  Darwins 
Evolutionslære,  som  Huxley  ellers  selv  forsvarer.  Da  Huxley’s 
Angreb  paa  evolutionistisk  Etik  i væsentlig  Grad  er  bygget  paa 
hans  Anskuelse  om  de  Lidelser,  som  levende  Væsener  er  udsat 
for  under  Kampen  for  Tilværelsen,  vil  det  være  nødvendigt  at 
undersøge  Værdien  af  Wallace’s  Indvendinger.1) 

Smerten  er  en  væsentlig  Faktor  i Evolutionen;  men  den  er 
strengt  underordnet  Nyttens  Lov  og  tjener  til  Livets  Bevaring. 
Hvis  Infusorien  Paramaecium,  der  formerer  sig  ved  Deling,  fik 
Lov  til  uhindret  at  udfolde  sig  og  ubegrænset  Adgang  til  Fode, 
saa  vilde  et  enkelt  Dyrs  Afkom  efter  350  Generationer  — d.  v.  s. 
efter  ca.  2 Aars  Forløb  — indtage  et  Rum,  der  var  mange  Gange 
større  end  hele  Jorden!  Heraf  indses  det  nødvendige  i,  at  senere 
og  højere  Livsformer  maa  leve  af  de  lavere ; blandt  disse  lavere 
Former  har  Variation  og  Selektion  virket  meget  hurtigt,  men 
mere  og  mere  langsomt,  efter  som  Udviklingen  skred  frem  til 
de  højeste  Former.  Resultatet  af  denne  Proces  er  Mennesket, 
det  eneste  Væsen,  der  kan  opfatte  Livets  uendelige  Variation  og 
Skønhed . 

Det  er  da  Wallace’s  Forudsætning,  at  den  hele  Verdens- 
proces er,  som  den  er,  fordi  det  var  den  eneste,  eller  i hvert 
Fald  den  bedste  »Metode«,  der  kunde  fore  til  dette  Resultat. 
Selv  Monisterne  mener,  at  det  — som  et  R?sultat  af  blinde 
Kræfter  — ikke  kunde  have  været  anderledes.  Men  heraf  kan 
sluttes,  at  intet  Organ,  ingen  Fornemmelse  fremkommer,  for 
det  eller  den  behøves,  ej  heller  i større  Grad,  end  det  behoves. 


D Alfr.  Russel  Wallace:  The  World  of  Life  (3.  Ed.  London,  1911). 
371  flg. 

Dette  er  det  væsentlige  i Darwinismen  (»the  essence  of  Dar- 
winisme«). 

Vi  er  derfor  sikre  paa,  at  tidligere  og  lavere  Livsformer  kun 
besad  det  Minimum  af  Fornemmelse,  som  de  behøvede  for 
deres  korte  Tilværelse,  og  at  en  Tilnærmelse  til  det,  som  vi 
kalder  Smerte,  var  ukendt  for  dem.  Formaalet  for  deres  Til- 
værelse var  at  tjene  som  Føde  for  andre,  og  der  var  ingen 
Grund  til,  at  denne  Dødsmaade  skulde  være  smertefuld  for 
dem.1)  Smertens  Formaal  er  at  hjælpe  til  Bevaring  af  de  højere 
Former,  indtil  de  har  reproduceret  Arten,  og  det  er  den  stærke 
Følsomhed  hos  Mennesket,  der  har  beskyttet  ham  mod  de  sta- 
dige og  stigende  Farer;  men  Tendensen  til  at  overføre  vore 
Smertefornemmelser  til  alle  andre  Dyr  er  meget  forkert.  De 
lavere  Former  har  en  saa  uhyre  Reproduktionsevne,  at  der  ingen 
Fare  er  for  Artens  Uddøen.  Deres  største  Fare  er  de  udsat 
for  i det  Øjeblik,  de  tjener  som  Føde;  men  dette  er  deres  For- 
maal, og  Naturen  vilde  modarbejde  dette  Formaal,  hvis  Smerte - 
fornemmelsen  var  til  Stede.  Smerten  vilde  være  saa  godt  som 
unyttig,  og  derfor  eksisterer  den  ikke;  Ideen  om  Naturens  Gru- 
somhed er  fuldstændig  Indbildning.2) 

Er  nu  denne  Tankegang  i Overensstemmelse  med  Darwinis  - 
men? Har  Wallace  Ret,  og  er  Huxley’s  Argument  slaaet  til 
Jorden? 

Først  dette,  at  Wallace  i hvert  Fald  ikke  deler  Darwins  Op- 
fattelse af  Smerten;  thi  det  var  netop  efter  Darwins  egne  Ord 
»den  umaadelige  Sum  af  Smerte  og  Lidelse«,  som  hindrede  ham 
i at  tro  paa  en  guddommelig  Indgriben.  En  saadan  Indgriben 
tror  Wallace  fuldt  og  fast  paa,  og  hans  Trang  til  at  argumen- 


*)  »It  may  even  have  been  not  only  absolutely  painless  but  slig htly 
pleasurable  — a sensation  of  warmth,  a quiet  loss  of  the  little 
consciousness  they  had,  and  nothing  more  — a sleep  and  a for- 
getting«.  (The  World  of  Life.  375). 

2)  Til  de  »smerteløses  Gruppe«  henregner  Wallace  alle  lavere 
Vanddyr  op  til  Fiskene,  alle  Insekter,  Bløddyr  og  Orme.  Og 
han  hævder,  at  Rovdj'rets  Offer  lammes,  og  at  det  derfor  dør 
uden  Lidelser. 

tere  mod  Huxley  hviler  paa  denne  Tro;  men  Argumentet  henter 
han  fra  Darwinismen,  og  han  foregiver  saaledes  i Virkelig- 
heden at  være  i større  Overensstemmelse  med  Darwins  Lære 
end  Darwin  selv. 

Naar  Wallace  hævder  som  det  væsentligste  i Darwinismen, 
at  ingen  Fornemmelse  fremkommer,  før  den  behøves,  og  heller 
ikke  i større  Grad,  end  den  behøves,  da  synes  det,  at  Wallace 
i for  høj  Grad  overser  det  dunkle  Kapitel  i Darwinismen,  der 
bærer  Overskriften:  Variation.  Skulde  Naturen  være  saa  karrig, 
at  den  kun  udviklede  det  strengt  nødvendige  for  Artens  Opret- 
holdelse? Hvorledes  skulde  da  den  Mangfoldighed  af  Livs- 
former være  fremkommet  — forudsat,  at  der  er  begyndt  med 
en  enkelt  eller  nogle  faa  Former?  Givet  den  eencellede  Orga- 
nisme med  den  Egenskab,  som  Wallace  nævner,  og  som  eneste 
Livsform  paa  Jorden,  da  vilde  den  formere  sig  og  brede  sig, 
saa  længe  der  var  Næring  for  den,  og  den  vilde  ikke  som  Art 
behøve  noget  nyt  Organ  eller  nogen  ny  Fornemmelse,  før  det 
Tidspunkt  nærmede  sig,  da  al  Næring  var  omsat.  Maaske  den 
paa  Grund  af  særlige  Naturforhold  ikke  var  i Stand  til  at  brede 
sig,  men  maatte  indskrænke  sig  til  et  lille  Omraade — stadig  gjaldt 
dog  Reglen:  ingen  Ændring,  saa  længe  Arten  kunde  beståa  uden 
den.  Og  Reduktionen  kunde  blive  længe  ved.  Vilde  der  over- 
hovedet nogensinde  ske  en  Ændring  paa  anden  Maade  end  ved, 
at  eet  eller  flere  Individer  pludselig  viste  sig  udrustede  med  nye 
Ejendommeligheder  — en  god  Stund  før  Artens  Eksistens  stod 
paa  Spil,  altsaa  før  det  behøvedes.  Og  Darwin  har  jo  netop 
vist,  at  Naturen  frembringer  et  Overmaal  af  Former,  ikke  blot 
af  Individer,  men  af  forskelligartede  Individer.  Variationerne 
er  saa  mangfoldige,  at  kun  en  Brøkdel  kan  bestaa,  og  det  bliver 
den  Brøkdel,  der  er  stærkest  kvalificeret  under  de  givne  Betin- 
gelser; hvorledes  kan  man  da  vide,  at  der  mellem  dem,  der  gik 
til  Grunde,  ikke  fandtes  Individer  med  Organer  eller  Fornem- 
melser, som  »ikke  behøvedes«? 

Men  ud  fra  denne  ganske  løse  Formulering  slutter  Wallace  , 
at  alle  de  lavere  Dyr  ingen  Smerte  føler;  de  behøver  ikke  Smer- 
ten, fordi  Formaalet  for  deres  Tilværelse  kun  var  at  blive  Føde 

for  andre.  Man  kan  imidlertid  ikke  paa  Darwinismens  Grund- 
lag slutte  fra  Resultat  til  Formaal.  Det  blev  Resultatet  af  deres 
Tilværelse,  men  om  det  var  Formaalet  — det  kan  hverken  den 
darwinistiske  Hypotese  eller  nogen  som  helst  Videnskab  afgøre. 

Dog,  lad  os  strække  os  saa  vidt,  at  vi  ogsaa  teoretisk  ind- 
rømmer dette  og  derefter  henregner  alle  Leddyr,  Bløddyr  m.  m. 
til  de  »smerteløses  Gruppe«;  vil  da  Wallace  have  besejret 
Huxley? 

Nej,  Smerten  har  endda  et  stort  Felt  at  arbejde  paa:  de 
højere  Dyr  og  frem  for  alle:  Mennesket.  Uden  Tvivl  har  Smer- 
ten været  en  vigtig  Advarer  for  Mennesket  og  hindret  ham  fra 
Undergang,  deri  har  Wallace  Ret;  men  det  betyder  jo  ikke, 
at  Smerten  hører  op  med  at  være  Smerte,  det  betoner  kun  yder- 
ligere Huxley’s  Opfattelse  af  Evolutionsprocessen  som  en  lidel- 
sesfuld Vej. 

»Det  største  Mysterium  i Verden  er  Mænds  og  Kvinders  Li- 
delser«! — det  er  Oscar  Wildes  Ord.  Wallace  var  ikke  enig  med 
sin  Landsmand  i det,  og  han  regnede  det  næppe  for  nogen  særlig 
etisk  Handlemaade  at  befri  Menneskene  for  Lidelser,  navnlig 
hvis  det  gik  ud  over  andet  levende  — og  det  til  Trods  for,  at 
han  ansaa  Mennesket  for  at  være  Evolutionens  Formaal  paa 
Jorden.  Da  der  var  Tale  om  at  immunicere  alle  Mennesker  mod 
Mikrobers  og  Parasiters  Angreb,  saa  protesterer  han  paa  det 
heftigste,  fordi  dis'se  Organismer  har  det  Formaal  at  udrydde 
Svæklinge  og  sørge  for,  at  kun  de  sunde  overlever;  det  er  en 
Uret  og  en  Forbrydelse!  Den  eneste  værdige  Stilling  for  en 
Evolutionist  i denne  Sag  er,  at  Legemets  og  Sjælens  Sundhed 
er  det  eneste  naturlige  Værn  mod  Sygdom.1) 

Men  dette  Værn  forsvinder  altsaa,  saa  snart  man  er  an- 
grebet af  Sygdom.  Og  derefter  maa  man  uden  Modstand  finde 
sig  i,  hvad  der  videre  sker  med  en;  thi  er  det  Cn  Forbrydelse 
at  hindre  Angrebet,  saa  maa  det  være  en  Helligbrøde  at  standse 


x)  Han  kalder  det  »a  libel  on  nature  and  on  the  Ruler  of  the  Uni- 
verse;  and  in  its  practice  as  constituting  a crime  of  equal  gra- 
vity  with  vivisection  itself«.  (The  World  of  Life.  383). 

det.  Naturen  maa  gaa  sin  Gang,  uden  at  Mennesker  formaste  - 
ligen  vover  et  Forsøg  paa  at  hindre.  Det  naturmæssige  er  det 
gode  — Menneskets  Indgreb  er  af  det  onde;  her  har  vi  da  en 
fuldstændig  Identificering  af  Evolutionsprocessen  og  det  etiske; 
men  Resultatet  er  rigtignok,  at  der  ingen  Plads  bliver  for  nogen 
Etik. 

3.  Er  Menneskene  lykkeligere  nu  end  tidligere?  Dette  Sporgs- 
maals  Besvarelse  synes  ikke  at  afhænge  af  nogen  historisk 
Undersøgelse,  men  udelukkende  af  Forhold,  som  altid  synes  at 
være  til  Stede  i menneskelig  Bevidsthed.  Nutidens  kultiverede 
Europæer  vil  vel^  som  Regel  med  Gru  tænke  sig  selv  anbragt 
i Forhold,  som  de  var  for  nogle  ^.århundreder  tilbage;  og  det 
er  næppe  rimeligt,  at  Datidens  Mennesker  vilde  have  folt  sig 
lykkeligere  ved  at  blive  overført  til  nuværende  Tilstande. 

Spørgsmaalet  medfører  ikke  noget  Opgør  med  Optimisme 
eller  Pessimisme;  Svaret  kan  lyde  bekræftende,  uden  at  der  deraf 
kan  sluttes  noget  om  en  mulig  Overvægt  af  Lykke.  Udgangs- 
punktet kan  jo  ligge  i det  negative.  Heller  ikke  kan  man 
slutte  noget  af  den  Omstændighed,  at  Mængden  er  optimistisk 
stemt;  det  kan  bero  paa  en  Illusion.  Forholdet  kan  være  det 
samme  i de  sociale  Dybder,  som  det  er  i store  Havdybder:  mange 
Dyr  er  ganske  blinde,  medens  de  Dyr,  der  som  Larver  lever  i 
Overfladen,  gerne  bevarer  deres  Øjne  i fuldvoksen  Tilstand,  selv 
hvor  de  ikke  længer  har  nogen  Brug  for  dem.  Det  har  jo  vist 
sig,  at  det  ikke  altid  var  saa  let  for  sociale  Reformatorer  at 
vække  Bevidstheden  blandt  lavere  Befolkningslag  om  de  Onder, 
der  hærgede  eller  truede  dem.  Aar  sagen  hertil  var  sjælden  den, 
at  der  var  fuld  Tilfredshed  med  den  Lod,  som  nh  engang 
var  bleven  deres,  men  snarere  den,  at  man  havde  vænnet 
sig  til  at  anse  den  for  at  være  den  eneste  Mulighed,  og  at 
man  altsaa  resignerede  og  fandt  sig  i Forholdene.  Om  nu 
de  omtalte  Reformatorer  virkelig  udøver  en  god  Gerning 
ved  at  vække  disse  Mennesker  af  Dvalen,  det  afhænger 
under  nærværende  Synspunkt  af,  om  det  ogsaa  er  muligt 
at  tilfredsstille  det  Behov,  der  er  vakt  til  Live;  thi  ellers  er 
Følelsen  af  Utykke  steget.  En  opmærksom  Iagttager  af  Sam- 

fundsforholdene  vil  vanskelig  kunne  afholde  sig  fra  det  Ind- 
tryk, at  i hvert  Fald  en  stor  Del  af  de  sociale  Ændringer  med- 
fører dette  triste  Resultat. 

Evolutionisterne  synes  at  være  ret  villige  til  at  indrømme,  at 
deres  Teori  ikke  foregiver,  at  det  onde  hører  op,  men  tværtimod, 
at  nye  Kilder  til  Ulykker  stedse  aabner  sig;  derimod  vil  de 
hævde,  at  den  er  imod  Ulykke,  og  at  den  finder  Livsformer,  som 
er  værd  at  leve.  Den  Opfattelse,  at  Kampen  er  stigende  med 
Samfundets  Vækst,  skal  være  urigtig:  Kravet  stiger,  men  Evnen 
ogsaa.  Kooperation  forøger  Hjælpemidlerne.  Livets  Gennem- 
snitslængde vokser.  Skovenes  Tragedier  var  blodige  og  korte, 
men  Samfundet  bevarer  mange  svage  Liv.  Forlængelse  af 
Lidelserne  er  et  Tegn  paa  Sympatiens  Vækst.1) 

Men  hvad  nytter  det,  at  Evolution  i nogle  Henseender  er 
imod  Ulykke,  hvis  den  i andre  forøger  Lidelsernes  Sum?  Og 
hvad  nytter  det,  at  Livets  Gennemsnitslængde  vokser,  hvis  det 
ikke  giver  Glæde?  At  Evolution  skulde  skabe  særligt  værdifulde 
Livsformer  for  ret  mange  Individer,  har  man  Ret  til  at  betvivle, 
og  at  den  økonomiske  Kamp  skulde  vise  en  Tendens  til  Aftagen, 
det  er  stik  imod  al  Erfaring.  Man  behøver  end  ikke  i sin  Vur- 
dering at  medtage  de  store,  økonomiske  Kriser  for  at  overbevise 
sig  om,  at  den  Glæde  og  Lykke,  der  frembringes  for  nogle  ved 
saakaldte  Forbedringer,  at  den  i saa  godt.  som  alle  Tilfælde 
følges  af  Utilfredshed  hos  andre,  og  at  Helhedsindtrykket  bliver 
en  Art  Følelsesbalance,  hvor  enhver  Afskrivning  paa  »Gælden« 
følges  af  en  ny  Kapitalopsigelse. 

Spencers  Opfattelse  af  dette  Spørgsmaal  grundes  udeluk- 
kende paa  et  Postulat:  der  er  større  Livskvantitet  nu  end  tid- 
ligere, altsaa  ogsaa  mere  Lykke!  Det  første  er  ubevisligt,  naar 
organisk  Liv  tages  som  Helhed;  det  andet  — som  Slutning  be- 
tragtet — uden  Værdi.  Og  med  samme  Ret,  som  Spencer  finder, 
at  Menneskeheden  har  bragt  det  vidt  i disse  »faa  Tusind  Aar«, 
kan  hans  Modstander  undre  sig  over,  at  Mennesker  har  naaet  saa 
lidt  i det  uhyre  Tidsrum. 


l)  S.  Alexander  i »The  Intern.  Journ.  of  Eth.«,  July,  1892.  pg.  435. 
Williams:  A Review.  507. 

»Vi  maa  tilstaa«,  siger  Taylor,  »at  Halvdelen  af  den  tænkende 
Menneskehed  er  ulykkelig,  fordi  den  ikke  ved,  hvad  den  onsker, 
og  den  anden  Halvdel,  fordi  den  ved  tilstrækkeligt  til  at  for- 
staa,  at  det  er  uopnaaeligt«.  Det  klinger  som  en  Overdrivelse; 
men  velforstaaet  vil  Udtalelsen  vise  sig  at  være  i fuld  Over- 
ensstemmelse med  Virkeligheden.  Den  aabenbarer  den  dybe 
Tragedie,  som  ligger  i Kulturproblemet,  den  afdækker  det,  der 
paa  engang  er  Aarsag  til  alt,  hvad  Menneskeheden  betegner 
som  Fremskridt,  og  samtidig  den  varige  Aarsag  til  Lidelse  og 
Utilfredsstillethed. 

Baade  Guy  au  og  Spencer  har  hævdet,  at  alle  Lidelser  er  et 
Resultat  af  Ufuldkommenhed;  Pessimisme  i Tænkning  og 
Kunst  skulde  betegne  en  daarlig  Tilpasning  til  Omstændig- 
hederne. Men  selv  om  denne  Opfattelse  var  rigtig,  saa  er  den 
intet  Argument  for  Lidelsernes  Aftagen,  kun  et  Bevis  paa,  hvad 
de  fleste  Forskere  synes  at  være  enige  om,  og  hvad  ogsaa  Kends- 
gerningerne tyder  paa,  at  Følsomheden  over  for  Paavirkning  af 
forskellig  Art  er  meget  større  nu  end  tidligere,  og  dette  med- 
fører forøget  Mulighed  baade  for  Glæde  og  Smerte.1) 

Men  iøvrigt  er  det  en  kendt  Sag,  at  netop  Tilpasning  kan 
have  en  sløvende  Indflydelse  paa  Følsomheden,  at  man  meget 
hurtigt  kan  vænne  sig  til  en  Art  Indtryk,  saa  at  Reaktionen 
bliver  svagere  og  svagere:  en  Meddelelse  om  et  stort  Skibs 
Undergang  med  Tab  af  mange  Menneskeliv  kan,  naar  den  fore- 
kommer isoleret,  sætte  hele  den  civiliserede  Menneskeheds 
Følelsesliv  i stærk  Bevægelse,  medens  en  Beretning  om  Tusinders 


2)  I »Die  Dichtung  Richard  Dehmels  als  Ausdruek  der  Zeitseele« 
(Leipzig,  1914)  har  Kurt  Kunze  undersøgt  en  moderne  Digters 
Følsomhed  over  for  Lys-  og  Lydindtryk  — i Sammenligning 
med  Schiller  og  Wagner.  Idet  han  tager  stærkt  Hensyn  navnlig 
til  Udtr3Tk,  hvor  relativt  svage  Fornemmelser  ligger  til  Grund: 
blege  og  matte  Farver  o.  1.,  finder  han  for  Schiller:  2,74,  for 
Wagner:  3,2,  for  Dehmel:  18,84  pr.  10  Tusind  Ord,  og  bestemmer 
den  sidstnævnte  som  et  Menneske  af  fineste,  nervøs  Konstitu- 
tion, en  »Exponent  der  Gegenwart«.  — Metoden  rummer  Fejl- 
kilder, men  er  lærerig.  — 

Død  paa  en  Slagmark  knapt  vækker  Opmærksomheden,  naar 
lignende  Beretninger  daglig  fremkommer.  At  nogen  skulde 
finde  en  saadan  Tilpasning  stemmende  med  etiske  Formaal, 
maa  man  finde  tvivlsomt;  men  lige  saa  tvivlsom,  og  for  Spencers 
Opfattelse  en  værre  Kendsgerning,  er  den  Tilpasning,  der  finder 
Sted  over  for  glædelige  Oplevelser.  Virkningen  af  en  saadan 
Oplevelse  strækker  kun  over  kort  Tid,  og  opleves  noget  lig- 
nende flere  Gange,  bliver  Virkningen  mindre  og  mindre.1) 
Menneskers  Tilfredshed  med  økonomiske  Kaar  er  sjældent  sti- 
gende i samme  Grad  som  Lønforbedringer,  og  det  samme  gælder 
om  aftagende  Legemssmerter,  om  den  Beundring,  som  kunst- 
nerisk Færdighed  og  videnskabelig  eller  teknisk  Dygtighed 
fremkalder:  Vaarens  første  Blomster  er  de  dyrebareste.2) 

Med  disse  Kendsgerninger  som  Baggrund  vil  det  være  van- 
skeligt at  begrunde  en  Tro  paa  Menneskehedens  Fremskridt 
hen  imod  lykkeligere  Tilstande.  Ingen  Evolutionist  — saa  lidt 
som  nogen  anden  — vil  kunne  paapege  Fremgang  i Lykke  og 
Glæde,  uden  at  det  samtidig  er  muligt  at  vise  en  Tilbagegang 
andet  Sted.  Og  for  saa  vidt  man  ser  det  etiske  Formaal  i at 
forøge  Glæden,  saa  viser  Evolutionen  ingen  Tilnærmelse  til 
dette  Maal,  ingen  virkelig  Fremgang,  men  vel  bestandige 
Ændringer. 

D.  Psykologiske  Synspunkter. 

1.  Hvad  enten  Evolutionsprocessen  er  glædelig  i sit  hele 
Forløb  eller  ej,  hvad  enten  Pessimisten  eller  Optimisten  har 
Ret,  saa  kunde  det  jo  være,  at  netop  det  at  stille  sig  Glæden 
som  Formaal  var  det  etiske.  Er  de  glædelige  Tendenser  og  Re- 


x)  Sml.  Cl.  Wilkens:  Livets  Grundværdier  (1911).  36  tig. 

2)  Spencer  giver  selv  et  meget  oplysende  Eksempel.  Talen  er  om 
hans  Glæde  ved  hans  egne  Værkers  Fremkomst:  En  Følelse  af 
Glæde  ved  første  Sukces;  siden  ingen  Følelse  over  almindelig. 
— Litterær  Sukces  bringer  meget  mindre  Glæde  end  formodet. 
(An  Autobiography.  II.  457). 

sultater  i Mindretal,  saa  bestaar  den  etiske  Kamp  maaske  netop 
i at  opretholde  deres  Eksistens  og  om  muligt  foroge  dem.  Hver- 
ken den  pessimistiske  eller  den  optimistiske  Evolutionist  vil 
have  Grund  til  at  afvise  Glæden  som  Formaal,  selv  om  det  ikke 
er  muligt  at  komme  til  noget  afgørende  Resultat  om  Evolutionens 
Tendens. 

Det  er  tidligere  vist,  hvorledes  den  evolutionistiske  Etik  især 
søger  sin  Begrundelse  i Følelseslivet:  det  sociale  Instinkt  glider 
kontinuerlig  over  i Sympatien,  der  regnes  som  et  Grundfaktum 
i menneskelig  Bevidsthed  (Darwin,  Stephen,  Hof  f ding);  Følel- 
serne, og  særligt  saakaldte  »moralske  Følelser«  gøres  til  den 
etiske  Undersøgelses  Hovedopgave  (Taylor);  der  tales  om  en 
indbyrdes  Kontrol  mellem  Følelserne  (Spencer);  Ulysten  anses 
af  nogle  som  det  ansporende  til  Handlingen  — ogsaa  den  etiske 
Handling  (Rolph),  medens  andre  mener,  at  navnlig  Glæden  ved 
at  anticipere  Formaalet  er  det  ansporende  (Taylor). 

Den  Kritik,  der  i saa  Henseende  er  blevet  nettet  mod  evo- 
lutionistisk Etik,  gaar  især  ud  paa  en  Undersøgelse  af  Spørgs- 
maalet:  er  Glæden  det  rette  (etiske)  Formaal  for  Mennesket? 
Og  det  maa  betones,  at  der  er  Tale  om  et  etisk  Forhold,  ikke 
om  et  rent  psykologisk.  Der  er  en  dyb  Forskel  mellem  den  Er- 
kendelse, at  Glæde  under  en  eller  anden  Form  kan  være  yderste 
Formaal  for  min  Handling,  og  den  Erkendelse,  at  Glæde  er  mit 
rette,  yderste  Formaal.  Men  netop  i denne  Sondring  ligger  Ud- 
gangspunktet for  Kritiken  af  den  Evolutionslære,  der  har  op- 
taget Glæden  som  etisk  Formaal.  At  Trangen  til  Livsformer, 
som  medfører  Glæde,  har  været  en  mægtig  Opdrager  for  Men- 
nesket og  tvunget  det  ud  over  Naturtilstand,  derom  kan  næppe 
tvivles;  men  denne  Trang  virker  nu  som  »the  original  sin« 
(Huxley)  og  bekæmper  ikke  blot  Barbari,  men  ogsaa  højere  og 
inderligere  Samfundsliv. 

Kritiken  rammer  i første  Række  Spencer,  der  i lige  høj 
Grad  er  Evolutionist  og  Hedonist.  VI  lader  en  af  hans  Kritikere 
komme  til  Orde.1) 

D Edv.  Miller:  Spencer’s  Versohnung  des  Egoismus  und  Altruis- 
mus.  9—10.  26—28  m.  fl.  St. 

Roden  til  hans  Hedonisme  ligger  i den  Anskuelse,  at  de 
Følelser,  der  danner  den  moralske  Natur,  er  af  emotionel 
Art;  de  horer  til  Begæringer,  er  knyttet  til  Forestillinger  om 
kommende  Nydelser  og  ledsaget  af  motoriske  Impulser.  Al 
emotionel  Virken,  der  fremmer  Lyst,  er  moralsk.  Ikke  Psy- 
kologien, men  Biologien  skal  tjene  som  stærkeste  Støtte  for 
denne  Teori  og  navnlig  Evolutionslærens  Vidnesbyrd  om,  at 
Lyst  virker  livsfremmende,  og  Smerten  skadelig.  Der  maa  i 
levende  Væsener  opstaa  passende  Forbindelser  mellem  Hand- 
linger og  deres  Følger,  før  der  opstaar  Bevidsthed;  men  Spencer 
har  dog  Betænkeligheder  mod  den  Anskuelse,  at  Bevidstheden  i 
Begyndelsen  kun  kan  eksistere  under  Formerne:  Lyst  og  Smerte. 

Men  hvorledes  kan  han  da  antage,  at  den  drivende  Kraft  og 
det  aandelige  Liv  i Dyr  og  Mennesker  er  optaget  af  at  bringe 
behagelige  Følelser  ind  i Bevidstheden  og  beholde  dem,  men 
derimod  at  fortrænge  de  smertelige  Følelser? 

Spencer  har  kritiseret  Sidgwick’s  Opfattelse:  at  vi  i det 
mindste  ikke  kan  opnaa  Lyst  i dens  bedste  Form  ved  vor 
Virksomhed,  hvis  vi  retter  vore  Anstrengelser  mod  Lysten  selv. 
Dette,  mener  Spencer,  vil  vi  ikke  anse  som  paradoksalt,  hvis  vi 
rigtigt  analyserer  Glæden  ved  Virksomhed;  denne  Glæde  op- 
staar nemlig  meget  mere  ved  Midlernes  Brug  end  ved  For- 
maalet,  og  dermed  forsvinder  »Hedonismens  permanente 
Paradoks«. 

Dette  kan  ikke  erkendes;  ingen  bliver  en  dygtig  Billard- 
spiller, hvis  han  spiller  for  at  opnaa  Glæden  ved  Bifald. 

Spencers  Teori  om,  at  den  moralske  Følelse  udvikler  sig  i 
samme  Forhold,  som  Omgivelserne  bliver  fri  for  Lidelser  og 
fyldt  med  Glæde  — den  er  meget  overfladisk;  Slaget  ved  Sedan, 
og  hvad  dermed  fulgte,  bragte  megen  Glæde  og  patriotisk 
Følelse  i Tyskland;  men  Jenaslagets  Nederlag  og  efterfølgende 
Lidelser  bragte  de  moralske  Følelser  til  meget  stærkere  Vækst 
end  Nydelsen  af  Sejren  over  Franskmændene. 

Spencer  siger,  at  Slægtens  Interesse  maa  gaa  forud  for  In- 
dividets og  mener  hermed  at  give  Plads  for  den  heroiske  Moral; 
men  Hedonisme  har  ingen  Plads  for  Selvopofring. 


Andreas  Hanssen:  Etiken  og  Evolutionslæren. 

Han  mener,  at  Hedonismens  Sandhed  i nogle  Henseender 
er  selvindlysende.  Men  dens  Urigtighed  er  indlysende;  derom 
vidner  ikke  blot  ædelmodige  og  heroiske  Handlinger,  men  al- 
mindelig, daglig  Færd,  og  Spencer  har  selv  en  »lurende  daar  lig 
Samvittighed«  med  Hensyn  til  sin  Hedonismes  Evne  til  at  for- 
klare alle  Faktorer  i moralsk  Natur,  og  hans  Forsøg  paa  at 
begrunde  Hedonismen  biologisk  er  ganske  mislykket. 

2.  Af  disse  kritiske  Bemærkninger  er  den  første  af  psyko- 
logisk Art  og  af  meget  ringe  Vægt:  selv  om  Spencer  ikke  kan 
fastholde,  at  Bevidstheden  i Begyndelsen  kun  eksisterer  som 
Lyst  og  Smerte,  saa  kan  det  ikke  derfor  være  en  Modsigelse 
at  hævde,  at  det  levende  Væsen  er  optaget  af  at  fastholde 
behagelige  Følelser  og  fjerne  ubehagelige. 

Den  anden  Bemærkning  er  ligeledes  af  psykologisk  Art  og 
beror  paa  en  fuldstændig  Misforstaaelse  baade  af  Spencer  og 
Sidgwick.  Ingen  bliver  en  dygtig  Billardspiller,  hvis  han  spiller 
for  at  opnaa  Glæden  ved  Bifald!  Hvorfor  ikke  det?  Det  kunde 
vel  nok  tænkes,  at  Anticiperingen  kunde  have  en  saadan  Virk- 
ning. Men  herom  drejer  det  sig  i det  anførte  Tilfælde  aldeles 
ikke;  thi  Spencer  taler  om  Glæden  ved  Midlernes  Brug,  altsaa 
Glæden  ved  at  være  i Aktivitet,  ved  at  udfolde  Evne  og  Kraft, 
ikke  om  den  Glæde,  der  kan  opnaas  ved  andres  Bifald.  Og 
heri  har  Spencer  Ret;  men  hvad  han  ikke  har  Ret  i — og  hvad 
der  altsaa  kunde  have  været  Grund  til  at  kritisere  — det  er, 
at  han  tror  dermed  at  have  ophævet  Sidgwick’s  Indvending. 
Spencer  bekræfter  den  snarere,  end  at  han  afkræfter  den;  thi 
Sidgwick  mener,  at  Lysten  ikke  opnaas  bedst  ved  selv  at  være 
Formaal,  og  Spencer  siger,  at  den  opnaas  bedst  ved  fri  Ud- 
foldelse af  Aktiviteten  — heri  er  ingen  Modsætning.  Men  urørt 
staar  det  »permanente  Paradoks«,  og  til  det  skal  vi  om  lidt 
vende  tilbage. 

Kritiken  af  Spencers  Teori  om  den  moralske  Følelses  Ud- 
vikling i Forhold  til  Lidelsernes  Forsvinden  og  Glædens  Vækst 
er  mere  rammende.  Det  er  vel  snarest  en  mild  Betegnelse  at 
kalde  denne  Teori  »meget  overfladisk«.  Den  er  ikke  og  kan  ikke 

være  underbygget  med  noget  empirisk  Materiale,  men  er  ude- 
lukkende en  Refleks  af  Hoved paastanden,  at  Glæden  er  etisk 
Formaal.  Hvilke  Erfaringer  har  man  for,  at  Enkeltpersoner  i 
Almindelighed  er  bleven  bedre  Mennesker,  naar  de  har  opnaaet 
en  Glæde;  eller  siettere,  hvis  de  maatte  gennemgaa  en  Lidelse? 
Eller  er  der  Erfaring  for,  at  Menneskeheden  nu  er  meget  lykke- 
ligere og  samtidig  meget  bedre,  end  den  var  for  Tusind  Aar 
siden?  — 

At  Spencers  Etik  ingen  Plads  har  for  Selvopofrelsen,  er 
rigtigt  nok;  men  han  vilde  tage  sig  Bebrejdelsen  let.  Thi  den 
sympatiske  Følelse  kan  if.  Spencer  ikke  naa  sin  fulde  Højde, 
før  den  jævnlige  Lejlighed  til  at  vise  Selvopofrelse  er  forsvun- 
den. Atter  er  det  her  Lidelserne,  der  betragtes  som  en  Hindring 
for  Udfoldelsen  af  det  gode.  Selvopofrelse  er  en  Lidelse,  den 
er  altsaa  af  det  onde;  og  dog  erkender  Spencer,  at  den  indtil 
videre  er  nødvendig.  Hvis  dette  betyder  andet,  end  at  den 
eksisterer,  saa  maa  det  betyde  det,  at  den  bevirker  noget  til 
Gavn  for  Udviklingen  — altsaa  virker  for  Glæden!  Og  hvorfor 
skulde  de  sympatiske  Følelser  ikke  kunne  naa  deres  fulde 
Højde  imens? 

3.  Sorley  hævder,  at  det  er  Manglen  af  en  virkelig  klar  Ide 
om  Formaalet,  der  faar  Evolutionister  til  at  maale  Fremskridt 
ved  Glæde.  Identificering  af  Glæde  og  livsfremmende  Handling 
hviler  paa  ufuldstændig  Vurdering  af  Handlingens  Motiver  og 
Resultater;  thi  foruden  Glæde  er  ogsaa  Sædvane,  Efterligning  og 
forskellige  komplekse  Interesser  — Handlingsmotiver;  og  det  er 
med  Rette,  at  Pessimisterne  drager  Kombinationen:  Liv-Glæde  i 
Tvivl.  Ganske  vist  har  Edv.  von  Hartmann  vel  ikke  Ret  i at 
betegne  Tilfredsstillelse  af  Viljen  som:  oftest  ubevidst,  medens 
Smerten  eo  ipso  skulde  være  bevidst.  Hvis  Smerten  eo  ipso  er 
bevidst,  saa  maa  Glæden  ogsaa  være  det;  hvis  Tilfredsstillelsen 
af  ubevidste  Ønsker  ingen  Glæde  giver,  saa  giver  Udeblivelsen 
af  denne  Tilfredsstillelse  heller  ingen  Smerte.  Det  er  et  Mis- 
greb at  opfatte  Glæden  som  en  Negation  af  Ønskets  Smerte; 
for  nogle  er  Livet  maaske  overvejende  glædeligt,  for  mange 

smerteligt;  men  et  Overskud  af  Smerte  kan  lige  saa  lidt  paa- 
vises som  et  Overskud  af  Glæde.  Glæder  og  Smerter  er  i det 
hele  taget  ikke  Fakta;  men  et  Faktum  er  glædeligt,  et  andet 
smerteligt.1)  — Det  er  muligt  at  være  Evolutionist  i Psykologi 
og  Sociologi  og  samtidig  Hedoniker  i Etik;  men  Evolution  kan 
ikke  bestemme  Formaalet  som  Glæde,  før  det  kan  afgøres,  at 
Fremskridt  medfører  Stigning  af  Glæde.  — Der  maa  være  et 
Hovedsynspunkt,  der  er  mere  fundamentalt  end  Glæde-Smerte; 
thi  Kvaliteten  af  Menneskers  Handlinger  afhænger  ikke  af,  om 
de  søger  Glæder  eller  ej,  men  af:  hvilken  Art  Handlinger,  de 
søger  deres  Glæde  i.2) 

Det  ejendommeligste  i dette  Standpunkt  er  vel  nok  Paastan- 
den  om,  at  Glæder  og  Smerter  ikke  er  Fakta.  Hvis  et  Faktum 
kan  være  glædeligt,  saa  maa  det  bero  paa,  at  dette  Faktum  kan 
blive  Bevidsthedstilstand.  Er  da  Glæder  og  Smerter  ikke  Be- 
vidsthedstilstande og  som  saadanne  psykiske  Fakta?  — Det  vil 
føre  os  for  vidt  at  foretage  en  Undersøgelse  af  Sorley’s  Psykologi; 
vi  maa  nøjes  med  en  Henvisning  til,  at  mangfoldige  Psyko- 
loger ikke  blot  regner  Glæder  og  Smerter  til  Fakta,  men  endog 
mener,  at  de  i deres  mindre  karakteriserede  Former  som  Lyst 
og  Ulyst  bør  regnes  for  at  være  Bevidsthedslivets  Grundfakta. 
Men  naturligvis  afvæbnes  en  Kritiker  ikke  ved  en  Henvisning  til 
en  hel  Hær  af  Modstandere. 

At  sidestille  og  ligestille  Glæder,  Sædvaner,  Efterligning  og 
Interesser  som  Handlingsmotiver  er  i højeste  Grad  uklart;  det 
kræver  en  Udredning  af,  hvad  der  skal  forstaas  ved  disse  Be- 
greber, hvorledes  Sædvane  er  fremkommen,  hvad  Efterligning  er, 
og  hvorfor  den  sker,  hvorfor  Interessen  er  vakt;  og  det  vilde 
snart  vise  sig,  at  gennem  dem  alle  spinder  Følelserne  deres 
Net,  og  at  Glæden  — Lystfølelsen  — er  et  Hovedmotiv  i dem 
alle.  Men  naar  dette  er  Tilfældet,  saa  kan  en  saadan  Række 


U Glæder  og  Smerter  »are  affections  of  the  subject,  not  modes  of 
the  object-world«. 

2)  W.  R.  Sorley:  The  Ethics  of  Naturalism.  40 — 41.  210  flg. 

»Handlingsmotiver«  ikke  anvendes  som  Argument  imod  He- 
donismen. 

Hvis  Sorley  har  Ret  i,  at  et  Overskud  af  Glæde  ikke  kan 
paavises,  og  at  dette  Overskud  er  den  nødvendige  Forudsætning 
for  den  Evolutionisme,  der  sætter  sig  Glæde  som  Formaal,  saa  er 
det  ikke  muligt  for  en  Evolutionist  at  være  Hedoniker.  Men  det 
er  tidligere  vist,  at  denne  Forudsætning  kræves  ikke;  det  er  et 
berettiget  Standpunkt  at  virke  for  Glædens  Vækst,  selv  om  det 
ikke  er  muligt  at  frembringe  et  Overskud,  der  kan  paavises. 

De  to  Vurderingsmaader  af  menneskelige  Handlinger,  der  af 
Sorley  opstilles  som  Modsætninger,  bevæger  sig  ikke  paa  samme 
Linie.  Vurderer  man  efter,  om  Formaalet  er  Glæde  eller  ej, 
da  angaar  Vurderingen  den  enkelte  Handling ; vurderer  man 
Arten  af  den  Handling,  hvori  vedkommende  søger  sin  Glæde, 
da  angaar  Vurderingen  væsentlig  Menneskets  Karakter.  Men 
forudsat,  at  Karakter  og  Handling  ligger  i Forlængelse  af  hin- 
anden, saa  er  Forskellen  i de  to  Synspunkter  den,  at  i første 
Tilfælde  er  Mennesket  godt,  naar  det  vil  det  glædelige,  i det 
andet  Tilfælde  er  Mennesket  muligvis  godt,  naar  det  vil  det 
glædelige,  men  Afgørelsen  træffes  med  en  anden  — foreløbig 
ukendt  — Maalestok  for  Øje. 

4.  Taglor  skelner  mellem  psykologisk  Hedonisme  og  etisk 
Hedonisme,  idet  han  saa  ved  psykologisk  Hedonisme  forstaar 
den  Lære,  at  det  eneste,  som  Mennesker  nogen  Sinde  ønsker  eller 
kan  ønske,  er  Glæde.  Denne  Teori  anser  han  som  filosofisk 
død  efter  de  Angreb,  som  er  blevet  rettet  mod  den  — navnlig  af 
Green  og  Bradley;  men  den  lever  videre  i populær  Etik.  Det 
er  ikke  Glæden  selv,  vi  ønsker,  men  en  eller  anden  Erfaring,  der 
er  logisk  forskellig  fra  Glæde;  og  den  eneste  Vej  til  at  vinde 
Glæde  er  netop  den:  ikke  at  ønske  den.  Et  sygt  Menneske  ønsker 
sit  Helbred  tilbage,  men  ikke  for  de  Glæders  Skyld,  der  følger 
med.  Spørgsmaalet  om,  hvorfor  man  vil  undslippe  ubehage- 
lige Erfaringer,  giver  Teorien  intet  Svar  paa;  thi  det  er  kun 
et  Ordspil  at  sætte  det  lig  med  Ønsket  om  fremtidig  Glæde. 
Og  endelig  kan  den  intense  Glæde  kun  ønskes  som  Efterfølger 

af  intens  Smerte;  men  saa  falder  Hovedteorien  sammen:  at 
vi  kun  kan  ønske  Glæde.  — 

Men  disse  Grunde,  som  Taylor  finder  skæbnesvangre  for 
psykologisk  Hedonisme,  er  af  psykologisk  Karakter  og  kan  efter 
hans  Mening  ikke  anvendes  mod  etisk  Hedonisme.  Denne  karak- 
teriseres saaledes:  den  er  Læren  om,  at  Glæde  er  en  saa  væsent- 
lig Egenskab  ved  det  moralske  Gode,  at  vi  praktisk  talt  tager 
Glæden  ved  en  Handling  eller  et  Livsløb  som  et  Vidnesbyrd  om 
Godheden.  Ikke  Glæde  ønskes  — men  glædelige  Erfaringer.1) 

Denne  Tankegang  er  ikke  rettet  mod  evolutionistisk  Etik; 
Taylor  slutter  sig  selv  til  denne;  men  den  er  en  speciel  Form 
af  evolutionistisk  Hedonisme,  og  Taylor  mener,  at  den  finder 
sin  stærke  Støtte  i Biologien.  — Spørgsmaalet  er,  om  den  lader 
sig  opretholde,  dels  i Forhold  til  dens  egen  kritiske  Stilling  over 
for  »psykologisk  Hedonisme«,  dels  i Forhold  til  den  Kritik,  som 
i Almindelighed  er  rettet  mod  Læren  om  Glæden  som  etisk  For- 
maal. 

Er  det  gode  som  saadant  altid  glædeligt? 

Ja!  siger  Taylor,  i større  eller  mindre  Udstrækning  er  det 
sandt,  selv  for  Asketikeren;  thi  han  venter  sig  sine  Lidelser 
regnet  til  gode,  han  er  en  excentrisk  Form  af  en  Egoist,  han 
dræber  Kødet  for  engang  at  kunne  dømme  Israels  Stammer. 

Men  naar  et  Menneske  bevidst  kan  vælge  Lidelsens  Vej  og 
regne  den  for  det  gode,  saa  er  det  gode  ikke  altid  glædeligt, 
selv  om  Lidelsen  bæres  li  Haab  om  en  ufattelig  Glæde.  Selv  om 
man  med  Rette  kan  anse  visse  Asketikere  for  Egoister  — Lidel- 
sen, som  de  gennemgaar,  er  en  Realitet.  Det  samme  gælder 
forøvrigt  i almindeligt  borgerligt  Liv,  hvor  det  at  handle  ret 
og  rigtigt  medfører  en  dyb  Glæde,  men  ogsaa  Fortrædeligheder, 
der  bevirker,  at  Forestillingen  om  Handlingen  omgives  af 
varierende  Stemninger. 

Er  det  glædelige  altid  moralsk  godt? 

Nej!  hvis  der  ikke  realiseres  en  »Ide«  (»ideas«  — anticipa- 


l)  Taylor:  The  Problem  of  Conduct.  319—324. 

tions«)  derved,  saa  knytter  der  sig  ingen  Værdi  eller  Godhed 
dertil.1) 

Dette  viser,  at  Taylor  af  sin  egen  Argumentation  er  drevet 
langt  væk  fra  Hedonisme:  man  er  ikke  i Stand  til  kun  at  ønske 
Glæde,  fordi  intens  Glæde  kun  eksisterer  i Relation  til  Smerte, 
og  selv  om  det  kunde  stilles  som  Formaal,  saa  har  det  ingen 
Værdi,  undtagen  der  realiseres  en  Ide  derved.  Hvorledes  kan 
herefter  »universel  Hedonisme«  regnes  for  en  etisk  Nødvendighed 
med  en  Henvisning  til,  at  Korrespondancen  mellem  »Glæden« 
og  »det  gode«  skal  bevares?2)  En  Udtalelse  om,  at  vi  »praktisk 
talt«  tager  Glæden  ved  en  Handling  som  et  Vidnesbyrd  om 
dens  Godhed,  den  kan  ikke  være  afgørende  for  Etikens  Grundlag. 
Det  er  et  Argument  af  samme  Art  som  det,  nogle  Optimister 
er  fremkommen  med:  at  de  fleste  Mennesker  »ser  lyst«  paa  Til- 
værelsen. For  det  første  trænger  det  til  at  dokumenteres,  og  for 
det  andet  kunde  det  jo  bero  paa,  at  adskillige  Mennesker  var 
uvidende  om,  hvad  der  taler  for  en  anden  Anskuelse. 


5.  Det  er  tidligere  vist,  hvorledes  Spencer  angriber  den  sam- 
tidige Utilitarianisme  og  søger  den  erstattet  med  en  mere  ra- 
tionel, hvorved  Principet  om  »almen  Lykke«  eller  »størst  Lykke 
for  det  største  Antal«  skal  underbygges  med  de  Resultater,  som 
Evolutionslæren  er  kommen  til.  Spencer  mener,  at  den  mo- 
ralske Forpligtelse,  som  Mennesker  føler,  kan  udledes  af  to 
Elementer:  1.  Bevidstheden  om,  at  saadanne  Følelser  har  højere 
Autoritet  som  Ledere  til  Velfærd.  2.  Modstandselementet,  der 
fremkommer  ved  Association  af  streng  moralsk  Modstand  med 
politisk,  social  og  religiøs  Modstand.  Na  ar  de  sidstnævnte  tre 
Grupper  af  Modstand  forsvinder,  vil  if.  Spencer  de  moralske 
Følelser  lede  Mennesker  lige  saa  spontant,  som  Fornemmelser 
nu  gør. 


x)  Taylor:  The  Problem  of  Conduct.  326. 

2)  D.  s.  338. 


Over  for  dette  har  Sidgwick1)  fremhævet,  at  den  »moralske 
Modstand«  vel  ikke  kan  ophøre  at  være  Modstand,  fordi  de 
øvrige  tre  taber  sig,  og  hvorledes  skulde  vi  kunne  vide,  hvad 
der  bedst  fører  til  almen  Lykke,  hvis  hine  Modstandere  af  po- 
litisk, social  og  religiøs  Art  er  fjernet? 

Naar  Spencer  i sit  Kompromisforslag:  »Egoisme  versus  Al- 
truisme« ikke  ser  Nødvendigheden  af  for  Individet  i den  enkelte 
Handling  at  vælge  mellem  ens  egen  Lykke  og  almen  Lykke, 
saa  kommer  det  af,  at  han  ikke  skarpt  distingverer  mellem 
»nærmeste  Formaal«  og  »yderste  Formaal«.  I det  hele  taget 
anser  Sidgwick  den  »Kombination  af  Benthamsk  Utilitarianisme 
og  Gomte’sk  Altruisme«,  som  Spencer  argumenterer  imod,  for 
at  være  den  mest  groteske  Straamand,  som  en  Filosof  nogen 
Sinde  har  opstillet  for  at  slaa  ned.  Ogsaa  Mill’s  Utilitarianisme 
har  han  misforstaaet,  skønt  ikke  i samme  Grad,  fordi  Miil 
virkelig  mener,  at  Individet  i visse  Konfliktstilfælde  mellem 
egen  størst  Lykke  og  størst  almen  Lykke  skal  vælge  det  sidste. 
Forskellen  mellem  disse  to  Formaal  betones  ikke  tilstrækkeligt 
i ordinær  Utilitarianisme,  og  Spencers  Opfattelse  lider  af  den 
samme  Fejl.  — 

En  anden  utilitarianistisk  Kritiker,  der  først  følte  sig  stærkt 
draget  til  evolutionistisk  Etik,  men  senere  sluttede  sig  mere 
til  Utilitarianismen,  har  fremstillet  Forholdet  paa  følgende 
Maade:2) 

Vi  vil  gerne  lære  alt,  hvad  Evolutionisterne  kan  fortælle  os 
om  Tingenes  Natur  og  om  Midlerne  til  at  opnaa  de  efterstræbte 
Formaal.  Men  disse  Formaal  vil  vi  ikke  lære  af  en  Natur- 
historie om  den  objektive  Verden,  men  af  en  Udforskning  af  vort 
eget  Hjerte.  Utilitarianerne  kan  lære  meget  af  Biologi  og  So- 
ciologi; men  det  er  ikke  sands}Tnligt,  at  den  utilitariske  Metode 
kan  erstattes  af  en  anden.  Og  selv  om  Spencer  har  den  For- 
tjeneste, at  han  med  større  Eftertryk  end  andre  har  fremhævet 


*)  Sidgwick:  The  Eth.  of  Green,  Spencer  and  Martineau.  174  tig. 

2)  Gizycki:  Darwinismes  und  Ethik.  (Deutsche  Rundschau.  1885. 
Bd.  XLIII.  274  flg.). 

Lykkens  fysiske  Betingelser,  saa  er  derfor  Benthams  Metode 
ikke  opgivet.  Evolutionisterne  har  i det  hele  og  store 
sluttet  sig  til  Utilitarianerne;  kun  mærker  man  ofte,  at  de  ikke 
er  praktiske  Etikere.  Det  vil  vanskeligt  lykkes  dem  at  operere  med 
deres  Princip,  som  Bentham  har  gjort  med  sit,  og  hvis  Bentham, 
som  Gizycki  allerede  finder  undervurderet  i England,  kom  igen, 
vilde  han  i den  evolutionistiske  Etik  finde  »vage  Almenheder« 
og  »blot  Deklamation«;  han  vilde  dadle  den  for  dens  Leg  med 
Fraser  og  for  dens  Mangel  paa  Forsigtighed  og  Detailunder- 
søgelse — Mangel  paa  Soliditet! 

Forholdet  mellem  Spencer  og  Utilitarianerne  er  af  en  ganske 
ejendommelig,  spændt  Karakter.  Han  kritiserer  dem,  og  da  han 
selv  under  sin  Argumentation  føler  sig  ført  hen  i deres  Kreds 
og  erklærer  sig  for  »rationel  Utilitarianer«,  tager  Stuart  Mili 
Afstand  fra  ham.  Spencer  protesterer  og  kommer  med  en  Rede- 
gørelse, som  St.  Miil  dog  saa  paa  med  Tvivl.  Og  siden  har 
Sidgwick  og  flere  andre  staaet  som  Vogtere  for  Helligdommen. 

I Virkeligheden  har  Sidgwick  peget  paa  et  afgørende  Punkt, 
hvor  Evolutionismen  og  Utilitarianismen  maa  skilles:  Spørgs- 
maalet  om  den  moralske  Forpligtelse.  Utilitarianerne  maa 
hævde  denne  Forpligtelses  Vedvaren;  thi  Pligtfølelsen  viser  ham 
Vejen,  som  han  skal  gaa  for  at  fremme  almen  Lykke.  Men 
Spencer  har  kun  en  foreløbig  Plads  for  den,  og  den  har  for 
ham  ingen  væsentlig  Betydning,  staar  snarest  som  et  Rudiment 
af  tidligere,  etiske  Stader;  naar  Organisationen  skrider  frem, 
vil  Pligtfølelsen  tabe  sig  og  tilsidst  forsvinde,  idet  den  etiske 
Handling  udfolder  sig  rent  spontant. 

Det  kan  være  Tvivl  underkastet,  om  Menneskeheden  naar 
saa  vidt  — Lovsange  til  Ære  for  hidtilværende  Fremskridt 
hjælper  meget  lidt.  Det  kan  endvidere  være  Tvivl  underkastet, 
om  spontan  Handlen  overhovedet  er  etisk;  men  hvis  Spencer 
har  Ret  i,  at  det  etiske  sker  Fyldest  ogsaa  paa  denne  Maade 
og  sker  mest  fuldkomment,  saa  kan  Etiken  intet  have  at  ind- 
vende — det  er  jo  dens  egen  Fuldendelse,  der  er  Tale  om.  Dog 

kan  det  næppe  med  Rette  hævdes,  at  Spencers  Materiale  og 
Grunde  virker  overbevisende.1) 

Sidgwick  har  ikke  Ret  i,  at  Spencer  ikke  distingverer  skarpt 
nok  mellem  »nærmeste  Formaal«  og  »yderste  Formaal«;  kua 
falder  hans  Distinktion  ikke  sammen  med  den,  Sidgwick  op- 
stiller. Men  Kompromiset  mellem  Egoisme  og  Altruisme  beror 
hos  Spencer  paa  en  ren  Indbildning;  har  man  først  skærpet 
denne  Modsætning  til  det  yderste,  saa  opnaar  man  ikke  Fred  ved 
at  paabgde,  at  man  skal  søge  sin  egen  Lykke  gennem  andres, 
og  andres  gennem  sin  egen.  Og  det  viser  sig  ogsaa,  at  Spencer 
atter  tager  sin  Tilflugt  til  Evolutionen  og  haaber,  at  Universets 
Lov  er  saa  ophøjet,  at  denne  »Forstyrrelse«  ikke  kan  vedvare. 
De  modstridende  Bevægelser  maa  ende  i Harmoni  og  Ligevægt, 
for  at  Fuldkommenhed  og  størst  Lykke  kan  blive  Slutresul- 
tatet. Det  er  den  optimistiske  Tro  — ikke  Kendsgerninger  eller 
logisk  Slutning  — der  hjælper  Spencer  ud  over  Vanskeligheden. 

Guyau  mener,  at  der  i Spencers  Opfattelse  »endnu  er  meget 
af  Utilitarianisme«.  Meget  ofte  betragter  han  Tingene  ude  fra, 
han  ser  ikke  i de  uinteresserede  Instinkter  andet  end  et  Produkt 
af  det  sociale  Milieu  og  af  Omstændighederne.2)  Men  dette 
sidste  Begreb  er  meget  omfattende;  alle  de  biologiske  Forudsæt- 
ninger kan  rummes  deri.  Hvis  »Utilitarianismen«  er  den  Lære, 
der  er  gennemført  af  Bentham  og  døbt  af  Stuart  Miil,  saa  har 
Spencer  Uret  i at  bruge  den  samme  Betegnelse  om  sin  Etik,  selv 
om  han  sætter  et  Adjektiv  foran.  Hele  Grundlaget  er  et  væsent- 
ligt andet,  og  Ændringen  dækkes  ikke  af  Forskellen  mellem 
»empirisk«  og  »rationel«.  Darwin  fandt  meget  rigtigt,  at  St.  Mili 
»siger  saa  lidt  om  det  sociale  Instinkt«  og  ytrede  sin  Betænke- 
lighed derover.  Men  han  slog  sig  for  hastigt  til  Ro  med  den 
Forklaring,  han  fik.  Utilitarianismen  er  ikke  en  Morallære,  der 
er  grundet  paa  Mængdens  sociale  Følelse,  med  »almen  Lykke« 
som  sekundær  Fører;  »Lykke«  er  tværtimod  det  primære  Hand- 
lingsprincip, medens  Evolutionens  Lærdom  om  det  sociale  In- 

D K.  Kroman:  Etik  (Kbhvn.  1904).  125:  »Spencer’s  etikløse  Menneske- 
verden har  næppe  noget  Steds  hjemme«. 

2)  Guyau:  La  morale  angl.  contemp.  425. 

stinkts  Vækst  ingen  Betydning  har.  Naar  Evolutionisten  har 
undersøgt  Dyr  og  primitive  Mennesker  og  møjsommeligt  op- 
bygget en  Aarsagsrække  til  Kulturmenneskets  moralske  Stade, 
saa  bliver  denne  Aarsagsrække  for  ham  af  saa  afgørende  Betyd- 
ning, at  alt  andet  i Forhold  dertil  er  sekundært;  han  har  for- 
klaret Grundlaget,  og  han  mener,  at  han  har  forklaret  alt, 
medens  Utilitarianisten  rolig  tilføjer:  først  nu  begynder  vi  paa 
Etiken! 

E.  Samfund  og  Individ. 

1.  I sin  Fremstilling  af  Velfærdsteorien  tager  Høffding  Af- 
stand fra  Individualismen,  for  saa  vidt  denne  postulerer  Enkelt- 
mands Ret  til  at  handle,  som  han  vil,  uden  Hensyn  til  andres 
Ve  og  Vel.  Men  det  betones,  at  der  findes  en  anden  Form  for 
Individualisme,  som  ikke  grundes  paa  den  enkeltes  uindskræn- 
kede Handlefrihed,  men  netop  ved  Hensynet  til  almen  Velfærd; 
det  er  den,  »der  kræver  saa  mange  selvstændige  og  ejendomme- 
lige Udgangspunkter  for  Handlen  som  muligt«.1) 

Som  muligt!  Men  hvem  bestemmer  Mulighedens  aktuelle 
Omfang?  Vel  den,  der  sidder  inde  med  Samfundsmagten.  Denne 
maa  altsaa  foretage  den  Begrænsning  af  Selvstændighed  og 
Ejendommelighed,  som  er  nødvendig  for  det  almene  Vel. 

Men  hvis  Vel  er  der  Tale  om?  — Velfærd  kan  kun  blive 
Individernes  Velfærd.  Saaledes  rejser  Konflikten  mellem  Sam- 
fund og  Individ  sig  paa  Velfærdsteoriens  Grund,  men  ikke  i 
nogen  skarp  Form.  Samfundsmagten  bliver  nærmest  regu- 
lerende, en  Indgriben  maa  vise  det  ligelige  Hensyn  til  den 
enkelte  og  til  de  mange;  det  etiske  har  sit  Udgangspunkt  i 
Individet,  og  Handlingens  etiske  Værdi  afhænger  ikke  af  den 
Virkning,  som  den  afsætter  i Samfundet,  men  af  Forholdet  mel- 
lem den  handlendes  Karakter  og  Handlingen  selv. 

Naar  dette  nu  er  Tilfældet,  kunde  man  i og  for  sig  godt 
vente,  at  individuel  Etik  blev  den  overordnede  i Forhold  til 


*)  Høffding:  Etik  (3.  Udg.  1905).  58. 

social  Etik;  men  Hoffding  stiller  social  Etik  øverst,  fordi  den 
betinger  den  individuelle.  Af  andre  Ytringer  fremgaar  det  dog, 
at  der  her  nærmest  er  Tale  om  to  Synspunkter.1) 

Og  hvorledes  kan  der  overhovedet  eksistere  mere  end  een 
Form  for  Etik:  den,  der  angaar  disse  selvstændige  og  ejendom- 
melige Udgangspunkter  for  Handlen!  Etiken  er  individuel  i sit 
Emne  og  Formaal,  men  socialt  betinget. 

I sin  Hævdelse  heraf  staar  Velfærdsteorien  inden  for  evolu- 
tionistisk Etik  som  den  Teori,  der  i højest  Grad  forener  Hen- 
synet til  Samfundets  Interesser  med  Hens}net  til  den  enkelte. 

2.  En  væsentlig  Aarsag  til,  at  Spencers  Individualisme  synes 
at  rumme  en  Modsigelse,  er  den,  at  han  anvender  Begrebet 
»Individ«  i skiftende  Betydninger,  og  at  han  samtidig  saa 
stærkt  betoner  Samfundets  — Statens  — organiske  Bygning. 
Biologien  viser,  at  Individets  Liv  maa  ofres  for  at  hævde  Artens. 
Liv.  En  Ting  er  sikker,  siger  han:  »Ingen  Slutning  kan  opret- 
holdes, som  ikke  er  overensstemmende  med  den  yderste  Sand- 
hed, at  Racens  Interesser  maa  beherske  de  individuelle  Inter- 
esser.« Han  skildrer  Staten  indtil  Enkeltheder  som  en  Orga- 
nisme og  hævder,  at  Samfundets  Vel  bør  gaa  forud  for  Indivi- 
dets; men  samtidig  forer  hans  politiske  Liberalisme  ham  til  at 
gøre  et  heftigt  Udfald  mod  den  voksende  Stats-Socialisme,  mod 
Mill’s  og  Comte’s  altruistiske  Anskuelser,  der  for  Spencer  i 
Hovedsagen  smelter  sammen  til  en  ukritisk  Kommunisme,  som 
vil  blive  skæbnesvanger  for  de  fremragende  Individer.  Til- 
værelseskampen skal  have  sin  Gang  og  sikre  den  stærkeres  Sejr 
og  Overleven. 

I hvilken  Henseende  er  Spencer  nu  Individualist?  — Det 
vil  rette  sig  efter,  hvilken  Helhed  han  ser  Mennesket  som 
Enkeltvæsen  staaende  i Forhold  til. 

Et  saadant  Forhold  kan  tænkes  mellem  det  enkelte  Menneske 
og  1.  Frivillige  Sammenslutninger.  2.  Staten.  3.  Kultursam- 
fundet. 4,  Menneskeheden.  5.  Den  organiske  Natur. 


!)  Høffding:  Etik.  176 — 177. 

Spencers  Individualisme  angaar  de  to  førstnævnte  Forhold;1) 
disse  Hellieder  staar  for  ham  som  en  Slags  Kunstprodukter, 
selv  om  de  er  aldrig  saa  organisk  opbyggede;  man  maa  reser- 
vere sig  over  for  dem  og  forbeholde  sig  sin  Kritik,  men  ogsaa  sin 
Kritik  af  de  Ændringer,  som  paatænkes  — hvad  enten  de  kom- 
mer fra  Mr.  Gladstone  eller  fra  Socialisterne.  Kultursamfund 
er  derimod  en  Nødvendighed,  som  Menneskehed  og  organisk 
Natur  i det  hele;  over  for  dem  gælder  ingen  Individualisme: 
Samfundets  Vel  og  Racens  Eksistens  gaar  forud  for  Individets. 
Heri  ligger  ingen  Modsigelse;  men  Spencer  har  ganske  vist  ikke 
altid  hævdet  sin  Individualisme  i en  saa  klar  Form. 

Sidgwick  mener,  at  hele  Diskussionen  mellem  Spencers  Indi- 
vidualisme og  den  moderne  Socialisme  er  grundet  paa  falske 
Forudsætninger  fra  Spencers  Side,  idet  han  ikke  skelner  klart 
mellem  aktuelle  Mennesker  i aktuelle  Samfund  med  de  Love, 
der  egner  sig  for  dem,  og  ideelle  Mennesker  i ideelle  Samfund 
med  de  Love,  der  gælder  for  dem.  Tre  Spørgsmaal  maa  i denne 
Anledning  stilles: 

1.  Hvad  vilde  være  ret  for  Individet  i et  ideelt  Samfund? 

2.  Hvad  er  ret  Handlen  for  Individet  her  og  nu? 

3.  Hvad  anses  i Almindelighed  for  at  være  ret  Handlen? 

Det  er  det  andet  Spørgsmaal,  der  for  Sidgwick  er  det  primære 

i etisk  Henseende,  og  det  første  har  kun  Interesse,  hvis  det 
hjælper  os  til  at  klargøre  det  andet.  Det  første  er  rent  hypo- 
tetisk, medens  det  tredie  kun  har  sociologisk  Betydning.  Men 
disse  Spørgsmaal  har  Spencer  ikke  holdt  klart  ud  fra  hinanden. 
Naar  en  Individualist  som  Spencer  kan  f remfantasere  en  Men- 
neskehed uden  Krig,  hvorfor  har  en  Socialist  da  ikke  samme 
Ret  til  at  fremfantasere  en  uselvisk  Menneskehed?2) 

1)  Georg  Burckhardt:  Was  ist  Individualismus  (Leipzig,  1913)  har 
mange  flere  Betydninger  af  Begrebet  »Individ«,  deriblandt:  1.  som 
mentalt  Væsen  og  Jeg.  2.  som  forskende  Jeg.  3.  som  historisk 
tænkende  Jeg  og  som  historisk  Størrelse.  De  er  vanskelige  at 
opretholde  begrebsmæssigt.  — Den  sidste  falder  nærmest  sammen 
med  Wundts  Relation  til  »Helhedsbevidstheden«. 

2)  Sidgwick : The  Ethics  of  Green , Spencer  and  Martineau. 

191—196.  265. 

Sidgwick  har  hermed  peget  paa  en  Svaghed  i Spencers  Etik: 
Forholdet  mellem  det  ideelle  og  det  aktuelle  Samfund.  Hvor 
Spencer  taler  om  at  begrunde  Etik  som  Videnskab,  der  hævder 
han,  at  det  drejer  sig  om  det  ideelle  Menneske  i det  ideelle 
Samfund;  thi  lige  saa  vist,  som  Matematikeren  maa  regne 
med,  at  den  rette  Linie  virkelig  er  fuldkommen  ret,  uanset  alle 
empiriske  Betænkeligheder,  da  han  ellers  ikke  er  i Stand  til  at 
opbygge  Videnskab,  lige  saa  vist  er  det  umuligt  at  opbygge 
videnskabelig  Etik,  hvis  man  skal  regne  med  alle  de  Bevæg- 
grunde og  Handlemaader,  som  eksisterer  i det  reale  Samfund. 
— Men  dette  Grundlag  viser  sig  snart  ganske  uholdbart  for 
Spencer:  næst  efter  sin  evolutionistiske  Begrundelse  er  han  i 
den  største  Del  af  sin  Etik  optaget  af  Diskussionen  om  Forhol- 
dene, som  de  er  her  og  nu,  endog  med  tydelig  Adresse  til  førende 
Politikere  og  Forfattere  — og  ingenlunde  blot  som  en  Eksem- 
pelsamling til  Belysning  af  det  ideelle  Samfund. 

Men  heraf  kan  man  næppe  drage  den  Slutning,  at  Spencer 
diskuterer  med  Stats-Socialismen  under  falske  Forudsætninger; 
hans  Individualisme  vil  ikke  hindre  Socialismen  i at  fremfanta- 
sere  en  uselvisk  Menneskehed,  end  ikke  at  realisere  den,  selv 
om  Realisation  var  tænkelig.  Men  han  er  dybt  uenig  med 
Socialismen,  naar  der  er  Tale  om  Vejen  og  Midlerne:  den  frie 
Konkurrence  maa  ikke  ophæves,  og  Staten  skal  ikke  have  mere 
Magt,  end  den  allerede  har;  thi  alene  gennem  fri  Konkurrence 
kan  de  største  Muligheder  faa  Lov  til  at  udfolde  sig,  og  Stats- 
magten har  allerede  i for  høj  Grad  lagt  sin  knugende  Haand 
paa  Individernes  frie  Udfoldelse  af  deres  Kræfter.  Det  Ideal, 
som  foresvæver  Socialismen,  kan  aldeles  ikke  naas  ad  den  Vej, 
som  Socialisterne  vil.  Og  desuden  indgaar  der  i deres  Ideal: 
den  socialistiske  Stat,  en  Række  Elementer,  som  Spencer  paa 
ingen  Maade  kan  anse  for  ideelle. 

Spencers  Modstand  mod  Statens  alt  for  stærkt  voksende 
Myndighed  er  karakteristisk.  Den  deles  af  andre  inden  for 
evolutionistisk  Etik;  men  Standpunktet  viser  mindre  Affinitet 
til  de  Anskuelser,  der  i højere  Grad  betoner  Stats-  og  Sam- 

iundsj- Organismens  naturnødvendige  Fremvtekst  og  Bygning 
(Stephen). 

Man  kunde  spørge,  om  Evolutionen  begunstiger  Statens  til- 
tagende Myndighed,  om  denne  hviler  paa  en  naturlig  Trang  i 
den  menneskelige  Race?  Spencer  mener,  at  de  biologiske  og 
sociale  Fakta  fører  til  en  Begrænsning  af  Statsmagten,  saaledes 
at  den  indskrænkes  til  at  opretholde  social  Orden,  og  at  den 
siden  vil  blive  erstattet  med  det  frie  Kultursamfund  — i denne 
Retning  ligger  hans  Sympatier;  men  hans  stærke  Angreb  baade 
paa  konservativ  og  liberal  Politik  viser,  at  han  ikke  har  samme 
Tiltro  til  social  Selektion  som  til  naturlig  Selektion.  Visse 
socialistiske  Systematikere  er  overbeviste  om,  at  Udviklingen 
gaar  hen  imod  den  uindskrænkede  Statsmyndighed,  og  al  dette 
er  Frelsen.  Disse  Ideer,  som  i varierende  Former  bæres  oppe 
af  store  Menneskemasser,  repræsenterer  de  Kræfter,  som  Selek- 
tionen virker  igennem;  men  hvad  Resultatet  heraf  vil  blive,  er 
det  — til  Trods  for  mange  Profetier  — ikke  muligt  at  se;  kun 
synes  Tendensen  i alle  Tilfælde  at  vise  en  stigende  Samvirken 
mellem  de  individuelle  Enheder.1) 

3.  I offentlig  Diskussion  er  Begrebet  »social  Retfærdighed« 
efterhaanden  blevet  fæstnet  som  Betegnelse  for  en  Tilstand,  der 
maa  stræbes  efter,  eller  snarere  som  et  Indbegreb  af  alt  det, 
der  er  Formaal  for  Statens  saavel  som  for  de  frie  Organisatio- 
ners Virke.  Det  har  den  Fordel,  at  det  et  Øjeblik  — og  snarest 
som  et  Fantom  — kan  vække  en  fælles  Stemning,  der  kan  ud- 
løses i Arbejde;  men  spørger  man,  hvad  der  skal  forstaas  der- 
ved, vil  dets  Mangetydighed  hurtigt  lægge  sig  for  Dagen. 

Man  kræver  »social  Retfærdighed«  og  mener  maaske  der- 
ved, at  der  bør  sikres  ethvert  Menneske  »et  i økonomisk  Hen- 
seende sorgfrit  Udkomme«.  Enten  man  nu  har  Sympati  for 
dette  Krav  eller  ej,  saa  kan  der  rettes  alvorlige  Anker  derimod. 

D I Brev  til  Dr.  Scherzer  (26.  Decbr.  1879)  skriver  Darwin:  Hvilken 
dum  Idé,  der  synes  at  vinde  Fremgang  i Tyskland,  om  en  For- 
bindelse mellem  Socialisme  og  Evolution.  (Life  and  Letters. 
III.  237). 


s 

Hvad  skal  der  forstaas  ved  et  »sorgfrit  Udkomme«?  Det  vil 
blive  fortolket  efter  den  personlige  Vane  og  Trang.  Og  en  kon- 
sekvent Evolutionslære  kan  ikke  billige  dette  Krav,  hvis  der 
derved  skal  forstaas,  at  enhver  uden  Stræben  og  paa  Forhaand 
skal  sikres  økonomisk,  fordi  derved  et  væsentligt  Princip  for 
kulturelt  Fremskridt  brydes.1)  Selv  om  enkeltes  Energi  ikke 
svækkes,  men  tværtimod  ophjælpes  ved  at  blive  økonomisk  vel 
funderet,  saa  er  det  langt  fra  givet,  at  dette  kan  gælde  som 
almindelig  Regel. 

Men  man  kan  som  visse  »sociale  Reformatorer«  bryde  over 
tvært  med  disse  Forestillinger  og  kort  og  godt  dekretere,  at  det 
økonomiske  er  Formaalet  og  ikke  personlig  Energi  til  Fordel 
for  Kulturen  — samtidig  med,  at  de  har  det  Haab,  at  den  sidste 
vil  følge  med  det  første. 

Kan  der  i denne  Henseende  paavises  Fremskridt  i social  Ret- 
færdighed? 

Utvivlsomt.  Der  behøves  ingen  lang  Undersøgelse  for  at 
konstatere,  at  den  saakaldte  »humane  Lovgivning«  i den  sidste 
Menneskealder  er  taget  til  i overordentlig  Grad,1)  og  at  den  bl.  a. 
gaar  ud  paa  det  at  hæve  alle  Samfundets  Medlemmer  op  over 
Sultekaar.  Og  for  saa  vidt,  man  i hvert  eneste  Menneskeliv  ser 
en  Værdi  eller  i hvert  Fald  en  Værdimulighed,  som  det  gælder 
om  at  værne,  saa  indrømmes  det,  at  denne  Lovgivning  er  præget 
af  en  etisk  Tanke , selv  om  dens  Gennemførelse  kan  være  irra- 
tionel nok.  Ændringer  af  Beskatningsforhold,  Udvikling  af 
Forsikringsvæsen  og  en  almindelig  Forskydning  i opadgaaende 

x)  H.  Spencer:  The  Princ.  of  Eth.  II.  17—18:  Der  skal  være  Forhold 
mellem  Anstrengelser  og  modtagen  Fordel.  — Sidgwick  bebrejder 
Spencer,  at  han  ved  sin  Omtale  af  Fattighjælp  kun  refererer  til 
Evolutionsformlen  i Forhold  til  Individet,  medens  han  ikke 
S3rnes  at  have  Øje  for,  at  den  ogsaa  har  Bet3rdning  i Forhold 
til  Samfundets  Kamp  for  Eksistens.  Spencers  stærke  Ytringer 
om  det  »opiumsædende  Liv«  gaar  dog  næppe  paa  Individet 
alene. 

2)  Et  meget  sigende  Eksempel:  Alderdomsunderstøttelsen  i Dan- 
mark er  i 20  Aar  (1892—1912)  vokset  fra  2 1l-2  Mili.  Kr.  til  121/s  Mili. 
Kr.  aarlig. 

Retning  af  alle  lavere  Lønsatser,  alt  dette  resulterer  i,  at  de, 
der  nu  er  økonomisk  daarligt  stillede,  dog  i denne  Henseende 
staar  langt  bedre,  end  de  tilsvarende  Befolkningslag  for  blot  en 
Snes  Aar  siden. 

Hvis  nu  hele  denne  sociale  Forskydning  medførte  et  saa- 
dant  »Gode«  og  ikke  trak  noget  »Onde«  med  sig,  saa  vilde  den 
Udviklingslinie,  som  hermed  er  givet,  være  den  normale  for 
Samfundet,  og  den  sociale  Retfærdighed  vilde  derved  realiseres. 
Hvorledes  kan  der  da  rejses  nogen  Indvending  mod  et  saadant 
Retfærd  i ghedsbegreb? 

Hvorfra  stammer  de  økonomiske  Værdier,  som  er  anvendt 
til  Forbedring  af  de  daarligst  stilledes  Kaar?  Har  disse  Menne- 
sker frembragt  dem  selv,  eller  er  de  uden  videre  taget  fra  andre? 
Og  i saa  Fald:  kan  det  ogsaa  kaldes  social  Retfærdighed? 

Maaske  har  de  Mennesker  slet  ingen  Værdier  skabt;  men  det 
kom  af,  at  de  var  magtesløse  over  for  Forholdene:  Sygdom  eller 
Uheld  fulgte  dem.  Samfundsforholdene  hindrede  dem.  Og  dog 
skal  de  leve. 

Meget  vel,  svares  der,  men  saa  skal  de  lade  sig  give  og  ikke 
fordre,  hvad  der  ikke  er  deres  med  Rette.  Filantropi  er  nød- 
vendig; men  Ejendomsindgreb  er  en  Uretfærdighed,  og  det  er 
uomgængeligt,  hvis  denne  Udvikling  skal  fortsættes.1) 

Men,  indvender  vor  Samfundsreformator,  med  hvilken  Ret 
besidder  du  din  Ejendom?  Ved  Arv?  Ved  heldige  Forretninger? 
Ved  Udnyttelse  af  bestaaende  Samfundsindretninger?  — Intet 
af  dette  er  din  egen  Fortjeneste,  det  stammer  alt  sammen  fra 
de  Samfundsforhold,  som  du  finder  retfærdige,  og  jeg  uretfær- 
dige. Alle  økonomiske  Værdier  stammer  fra  Samfundet,  og  jeg 

x)  H.  Spencer:  Princ.  of  Eth.  II.  92:  En  Værdi,  der  er  fremkommet 
ved  Kultivering,  Bygning,  personligt  Arbejde,  betalt  Arbejde  eller 
Arv,  tilhører  den  eksisterende  Ejer  og  kan  ikke  uden  et  gigan- 
tisk Røveri  tages  fra  ham.  — I »Social  Statics«  havde  Spencer 
hævdet,  at  Jorden  skulde  overgives  til  Staten.  Henry  George 
anvendte  dette  i sin  »Progress  and  Powerty«.  Stor  blev  hans 
Indignation,  da  Spencers  nye  Standpunkt  fremkom;  han  angreb 
Spencer  skarpt  i et  bindstærkt  Værk:  »A  Perplexed  Philosopher« 
(An  Autobiography.  II.  459). 

Andreas  Hanssen:  Etiken  og  Evolutionslæren. 


staar  derfor  kun  paa  min  Ret,  naar  jeg  fordrer  dem  tilbage. 
Jeg  vil  ved  Hjælp  heraf  først  sikre  mig,  at  visse  humane  For- 
holdsregler gennemføres,  og  derefter  skal  ethvert  Menneske  af 
Samfundets  Værdier  have  saa  meget,  som  det  virkelig  fortjener. 

Det  er  det  sociale  Retfærdighedsbegreb  i en  ny  Skikkelse: 
enhver  skal  have  efter  Fortjeneste!  For  ethvert  sundt  og  ener- 
gisk Menneske  maa  dette  Retfærdighedsbegreb  synes  at  være 
Idealet,  og  Evolutionisten  giver  det  gerne  sin  Tilslutning;  thi 
intet  kan  være  mere  i Overensstemmelse  med  de  biologiske  Love 
end  det,  at  den  stræbende  og  energiske  bør  blive  Sejrherre  og 
nyde  Sejren  ubeskaaret. 

Men  Samfundsreformatoren  melder  sig  paany  og  bekender 
sine  Tvivl:  det^  var  ikke  Meningen,  siger  han,  at  enhver  skal 
have  efter  Fortjeneste  ud  fra  de  Samfundsforhold,  som  nu  en- 
gang forefindes.  Alle  Samfundets  Lidelser  og  Plager  stammer 
fra,  at  denne  haardnakkede  Kamp  foregaar  ret  uforstyrret  i Ly 
af  gamle  Traditioner  og  Love.  Den  stærke  faar  en  unaturlig 
Styrke  ved  den  Støtte,  som  han  finder  i Samfundsindretnin- 
gerne, og  den  svage  faar  ingen  Anledning  til  at  udvikle  sine 
Kræfter,  han  skubbes  til  Side  og  overvældes,  og  den  Værdi,  som 
han  samfundsmæssig  repræsenterer,  gaar  tabt.  »Frikonkur- 
rence-Principet«  har  derfor  resulteret  i et  tiltagende  Antal  For- 
brydelser og  Selvmord  og  i det  hele  taget  Tab  af  Eksistensbetin- 
gelser paa  mange  Maader.  De  nuværende  Samfundsforhold  er 
selv  Skyld  i hele  Miséren;  det,  der  tiltrænges,  er  ikke  en  For- 
bedring, men  en  fuldstændig  Omvæltning  fra  Grunden,  hvor- 
efter der  maa  startes  med  et  ganske  andet  Retfærdighedsbegreb 
end  det,  hvori  Styrke,  Mod  og  Energi  danner  Grundstammen. 

Men  er  Samfundsforholdene  »Aarsag«  til  Elendigheden?  Dette 
Synspunkt  rummer  kun  den  halve  Sandhed;  thi  Samfundsfor- 
hold virker  kun  i og  gennem  Mennesker,  og  de  har  deres  Op- 
rindelse i Mennesker.1) 

Samfundsforhold  er  mere  Virkning  end  Aarsag ; men  en  vis, 
konservativ  Tendens  bevirker,  at  Synspunkter,  som  efter  nogles 


L)  Sml.  H.  Spencer:  The  Princ.  of  Eth.  II.  272. 

Mening  er  forældede,  endnu  længe  kan  holde  sig  og  være  virk- 
somme, og  dette  vækker  en  stærk  Følelse  af  Ubehag  og  Utilfreds- 
hed hos  dem,  der  ser  Samfundets  Frelse  i Gennemførelsen  af 
nye  Synspunkter.  Men  da  dette  er  et  almenmenneskeligt  Fæno- 
men og  nøje  knyttet  til  menneskeligt  Bevidsthedslivs  Udvik- 
ling, saa  er  der  ingen  Udsigt  til  en  Ændring  heri:  i denne  Be- 
tydning vil  Samfundsforhold  ogsaa  i Fremtiden  blive  Aarsag 
til  og  Virkning  af  alt  det  onde  og  gode,  som  har  sit  sande  Op- 
hav i Mennesker. 

At  Selvmord  og  Forbrydelser  i mange  Tilfælde  begrundes  i 
den  sociale  Kamp,  kan  næppe  betvivles,  saa  lidt  som  at  det  i 
nyere  Tid  har  været  i en  foruroligende  Tiltagen.  Man  vil  kunne 
vente,  at  Antallet  vil  blive  aftagende,  hvis  Samfundet  ordnes 
saaledes,  at  den  økonomiske  Kamp  formindskes.1)  Men  vil  det 
være  muligt  ved  en  eller  anden  social  »Grundforbedring«  at 
formindske  eller  standse  den  sociale  Kamp  og  dog  hævde  et 
»socialt  Fremskridt?«  Det  er  et  Grænseproblem  i evolutionistisk 
Etik;  thi  det  gælder  om  at  borteliminere  Darwins  Princip  om 
Eksistenskampen.  Og  det  er  givet,  at  et  Forsøg  i denne  Retning 
bliver  mødt  med  Protest  (Rolph,  Ed.  v.  Hartmann). 

Ja,  siges  der,  ikke  alene  muligt,  men  sikkert!  »Naar  vi  ikke 
allerede  nu  vender  denne  Nutid  Ryggen . . . . , saa  skyldes  det 

først  og  fremmest  umaadelig  Begærlighed  og  aandelig 

Ugidelighed  — denne  Tænkefejghed,  der  fordum  næredes  saa 
omhyggeligt«.2) 

Det  er  ikke  usandsynligt,  at  Kropotkin  her  har  grebet  Ondet 
ved  dets  Rod;  men  det  viser,  at  selv  den  ivrigste,  sociale  Re- 
formator — naar  han  ikke  blot  er  politisk  Agitator,  men  selv- 

x)  I Danmark  er  Antallet  af  Selvmord  i Aarene  1901 — 1912  dalet  fra 
227  pr.  Miil.  aarlig  til  182,  d.  e.  omtr.  20%.  (Statistisk  Aarbog, 
1913).  Maaske  er  Aarsagen  den  antydede.  — Danmark  siges  — 
bl.  a.  i Amerika  — at  vække  Interesse  »som  de  store  Social- 
reformers Forsøgsmark  — som  et  Land,  hvor  de  Samfunds- 
spørgsmaal,  der  herovre  er  brændende,  har  fundet  en  fyldest- 
gørende og  smuk  Løsning«.  (Samfundets  Krav,  1914.  pg.  145). 

2)  P.  Kropotkin:  Haandens  og  Hjærnens  Arbejde.  (Dansk  Over- 
sættelse, 1904).  224. 

stændig  Tænker  — vender  sig  fra  de  specielle,  sociale  Indretninger 
til  Menneskers  personlige  Egenskaber.  Skal  der  ske  en  Ændring 
til  det  bedre,  saa  er  Vejen  ikke  voldsomme,  sociale  Omvælt- 
ninger; saadanne  er  altid  bleven  efterfulgt  af  Reaktioner,  der 
gjorde  ondt  værre;  heller  ikke  i første  Instans  et  omfattende 
Lovværk:  det  viser  sig  næsten  altid,  at  Lovgiverne  selv  er  meget 
gladere  for  deres  Love,  end  det  Folk,  der  skal  lyksaliggøres 
med  disse  Love,  og  det  beror  nu  ikke  altid  paa  Utaknemlighed. 
— Men  en  varig  Ændring  til  det  bedre  kan  kun  finde  Sted  gen- 
nem en  Paavirkning  af  Menneskers  Karakter,  en  Opvækken  af 
den  » aandelige  Ugidelighed«,  som  Menneskemasserne  bestandig 
har  Tilbøjelighed  til  at  henfalde  i.  Fichte  havde  Ret  i,  at  det 
radikale  »Onde«  er  Trægheden. 

Om  de  Universalmidler,  der  nævnes  Marxisme,  Kommunisme, 
Georgeisme  m.  fl.  a.  har  nogen  anden  praktisk  Betydning  end 
netop  den:  for  en  Stund  at  ruske  op  af  Dvalen,  om  de  rummer 
Mulighed  for  en  Gang  i Fremtiden  at  faa  den  varige  og  ind- 
gribende Betydning,  som  deres  Tilhængere  lover  sig  af  dem, 
det  er  Spørgsmaal,  som  det  ligger  uden  for  vor  Opgave  at 
undersøge.  Men  forskellige  Bevægelser  i Samfundet  synes 
at  tyde  paa,  at  det  »sociale  Retfærdighedsbegreb«  mere  og 
mere  ændrer  Indhold,  og  at  det  under  nuværende  Sam- 
fundsforhold efterhaanden  kommer  til  at  dække  over  » social 
Medlidenhed«,  skønt  det  stadig  benævnes  Retfærdighd.  Og  hvis 
det  gaar  i denne  Retning,  da  melder  i hvert  Fald  Spencer  Fra- 
fald,1) en  Række  evolutionistiske  Etikere  opponerer,  og  for 
Stephens  Vedkommende  er  det  næppe  rimeligt,  at  han  vil  er- 
kende et  saadant  Retfærdighedsbegreb  for  at  være  et  virksomt 
Middel  til  Opretholdelse  af  Samfundets  Sundhed. 

4.  Skønt  Baldwin  stærkt  betoner  det  sociale  Grundlag,  ind- 
tager han  et  kritiserende  Standpunkt  over  for  andre  Evolu- 
tionister.2) 

Han  kritiserer  Darwin  og  Stephen  for  den  Anskuelse,  at  Mo- 


D H.  Spencer:  The  Princ.  of  Eth.  II.  394. 

’2)  J.  M.  Baldwin:  Social  and  Ethical  Interpretations.  7 — 81. 

ralitet  er  det  komplekse  Resultat  af  dyrisk  eller  social  Sympati, 
idet  denne  skulde  være  biologisk  nyttig  som  Bevarer  af  den 
dyriske  Sammenslutning.  Derved  bliver  Selvfornægtelse  Mo- 
ralens Nøgle.  Men  er  da  Aandens  Rige  saa  kaotisk,  at  en  til- 
fældig, sympatisk  Suggestion  er  af  mere  Værd  end  den  fornuf- 
tige, lovmæssige  Handling!  Denne  lovmæssige  Handlemaade, 
mener  Baldwin,  fremkommer  ved  en  Efterligningsproces.  Han 
skelner  mellem  3 Stadier  i Barnets  mentale  Udvikling:  1.  det 
projektive  (Omgivelserne,  Personerne  opdages),  2.  det  subjek- 
tive (Eks.  Smerten  ved  Modstand),  3.  det  sociale  (det  opdages, 
at  andre  føler  som  jeg).  Deraf  sluttes:  »ego«  og  »alter«  er  født 
samtidig  i Bevidstheden  og  saaledes  begge  væsentligt  sociale.1) 
Det  egentlige  Spørgsmaal  om  Evolutionen  af  etisk  Sans  finder 
Baldwin  i dette:  hvorvidt  faar  Barnet  nogen  Sans  for  sin  egen 
Afhængighed  af  sociale  Relationer,  reflekterer  det  paa  » socius « 

— den  sociale  Enhed  for  Selvene? 

Erkendelsen  af  denne  »socius«  sker  gennem  Lydighed  og; 
Efterligning;  i den  sociale  Enhed  finder  han  sit  eget  ideale  Selv, 
sit  »bør«  fremstillet  for  sig.  I det  moralske  Ideal  er  det  per- 
sonlige og  det  sociale  Selv  bragt  fuldstændig  i Harmoni,  og  dette 
kan  ikke  opnaas  gennem  Sædvane  eller  Sympati.  Min  Fader 

— siger  Barnet  — kender  og  vil  sige  mig  »hvad«  og  »hvorledes«, 
og  siden  vil  min  Lærer,  min  Bog,  min  Gud  sige  mig  det.  Har 
jeg  lært  af  dem,  saa  kender  jeg  det  ogsaa,  og  saa  venter  jeg,  at 
du,  min  Broder,  min  Ven,  ogsaa  kender  det.  Og  Følelsen  af 
Overensstemmelse  mellem  mig  og  det,  han  lærer  mig  og  vil  have 
mig  til  at  gøre  — »this  is,  once  for  all,  my  conscience«. 

Organismen  udvikles  kun  ved  at  kultivere  Efterlignelses- 
Vanen,  og  den  sande  Værdi  af  Efterligning  er,  at  ved  den  mod- 
tager Organismen  ny  Evne  til  at  bryde  de  Vaner,  som  allerede 
er  indarbejdede.  Det  er  dette,  Huxley  beskriver  som  Natur,  der 
bekæmper  sig  selv;  men  det  er,  som  Huxley  ogsaa  selv  siger, 
kun  et  mere  omfattende  Synspunkt  for  Evolutionsprocessen.  Og 
naar  Romanes  har  hævdet  — biologisk  — , at  Arvelighed  ikke 

D Baldwin:  Soc.  and  Eth.  Interp.  7 — 9:  ».  . . each  is  a socius  and 
each  is  an  imitative  creation«. 

kan  virke  til  Fremme  af  sin  egen  Modifikation,  saa  er  dette 
noget,  som  Baldwin  netop  mener  at  have  bevist,  at  den  kan. 
Naturen  bekæmper  i etisk  Henseende  sig  selv  paa  samme  Vis.1) 

Baldwin  skelner  mellem  »Tradition«  og  »social  Arv«  saa- 
ledes,  at  social  Arv  er  Resultatet  af  den  personlige  Reaktion  over 
for  Traditionen.  Den  er  »Arv«  i Ordets  sande  Betydning;  thi 
den  modtages  lige  saa  vel  som  Instinkter  og  lige  saa  uundgaae- 
lig;  men  den  er  invers  i Forhold  til  »naturlig  Arv«.  (Eks.  In- 
sekter kan  intet  nyt  lære,  skønt  de  har  fremragende  Instinkter. 
Det  kan  Barnet  derimod).  Gennem  denne  Efterligningsproces 
og  dens  personlige  Bearbejdning  vokser  Individet  i det  sociale 
Hele  og  hjælper  med  til  dette  Heles  Evolution.2)  » Hans  Domme 
baade  om  hapi  selv  og  mig  maa  i Hovedsagen  være  de  samme 
som  mine  Domme  baade  om  mig  selv  og  ham.« 

Alle  individuelle  Handlinger  og  alle  Individers  Handling 
henhører  under  etiske  Love,  og  al  Handlen  har  social  Betyd- 
ning i samme  Grad,  som  den  er  etisk.  Men  Sanktionen  fore- 
gaar  gennem  vedkommendes  egen  etiske  Sans. 

Normerne  for  social  Nytte  bliver  Idealer  for  personlig  Pligt- 
følelse, d.  v.  s.,  det  er  min  Pligt  at  være  den  bedst  egnede,  sociale 
Person,  jeg  kan  være.  Og  da  dette  Krav  reflekteres  i min  Sam- 
vittighed, saa  er  det  min  Pligt  at  adlyde  min  Samvittighed:  det 
er  et  ubetinget  Imperativ  for  Individet.  — Heraf  slutter  Baldwin 
endog,  at  Kantianernes  og  Darwinisternes  Opfattelse  næsten 
smelter  sammen.  Kantianerne  siger  i Virkeligheden:  »Samfun- 
det absorberer  og  nyttiggør  Individernes  Idealer  om  absolut 
Pligt.«  Darwinisterne  siger:  »Samfundet  producerer  Individet 
og  informerer  ham  i det,  der  saaledes  for  ham  bliver  hans  ab- 
solute  Pligt.«  Altsaa  i begge  Tilfælde  bliver  den  individuelle 
Pligt  absolut.3) 


A)  J.  M.  Baldwin:  Soc.  and  Eth.  Interp.  55  og  Noten. 

2)  D.  s.  307.  — I sin  Teori  om  den  imitative  Proces  ser  B.  en 

højere  Handlingskategori  end  nogen  af  de  to  konkrete  Kategorier 
hos  Darwin  og  Spencer:  1.  Spontan  Egoisme.  2.  Spontan 

Sympati. 

3)  J.  M.  Baldwin:  Darwin  and  the  Humanities.  65 — 66. 

Før  vi  vender  os  til  Baldwins  kritiske  Bemærkninger  over 
de  andre  Evolutionister,  vil  vi  foretage  en  lille  Undersøgelse 
af  hans  eget  Standpunkt.  Det  væsentlige  heri  er,  at  den  etiske 
Udvikling  identificeres  med  en  Efterligningsproces,  hvorved  »den 
sociale  Enhed«  er  det  etiske  Ideal. 

Hvori  hestaar  da  denne  » sociale  Enhed?«  Man  venter  at 
blive  forestillet  for  en  imaginær  Gennemsnits  type,  en  Kom- 
bination af  forskellige  udvalgte,  sociale  Egenskaber;  men  i Stedet 
for  kommer  Faderen,  Læreren,  Bogen  og  Guddommen!  Det  er 
vanskeligt  at  forestille  sig,  hvorledes  dette  Firkløver  kan  danne 
»den  sociale  Enhed  for  Selvene«  — en  saadan  Enhed  eksisterer 
overhovedet  ikke.  Enhver  af  dem  repræsenterer  et  større  eller 
mindre  Knudepunkt  for  de  sociale  Linier,  og  da  disse  Linier 
er  saa  umaadelig  talrige,  saa  er  det  mest  sandsynligt,  at  ethvert 
af  disse  Knudepunkter  er  væsentlig  forskelligt  fra  de  andre, 
samt  at  de  end  ikke  tilnærmelsesvis  rummer,  hvad  der  er  nød- 
vendigt til  Dannelsen  af  en  »social  Enhed«.  Over  for  enhver  ny 
Person  kommer  nye  Linier,  nye  Egenskaber  frem;  og  hvorfor 
skulde  den  ene  være  bedre  end  den  anden?  De  maa  altsaa  alle 
med  ind  i »Enheden«,  der  efterhaanden  bliver  en  uformelig 
»Mangfoldighed«;  og  saa  skulde  min  Samvittighed  være  af- 
hængig — once  for  all  — af,  at  jeg  følte  mig  i Overensstem- 
melse med  denne  »sociale  Enhed«. 

Det  etiske  Ideal,  som  Baldwin  opstiller,  er  aldeles  ikke 
nogen  social  Enhed  — , det  er  en  Række  konkrete  Personlig- 
heder, som  ethvert  Menneskebarn  efterhaanden  stifter  Bekendt- 
skab med.  De  er  mere  eller  mindre  ideelle;  men  de  Idealer, 
som  Barnet  — muligvis  — ser  i dem,  er  i Reglen  helt  andre 
end  dem,  de  voksne  finder.  Det  hele  er  saa  individuelt,  som 
det  kan  være.  Derfor  er  det  yderst  gaadefuldt,  naar  det  paa- 
staas,  at  »hans  Domme«  og  »mine  Domme«  i Hovedsagen  maa 
være  de  samme;  selv  om  de  kun  angaar  de  to  Personer.  Thi 
ud  fra  hvilket  Grundlag  fældes  disse  Domme?  Baldwin  nævner 
»naturlig  Arv«  og  »social  Arv«.  Er  de  ens  for  alle  Mennesker? 

Den  » naturlige  Arv«  kan  ikke  være  ens,  hvis  der  derved  skal 
forstaas  legemlige  og  sjælelige  Egenskaber,  nedarvede  direkte 

fra  Forfædre.  Man  maatte  saa  i hvert  Fald  ogsaa  postulere,  at 
Forfædrene  var  ens,  og  Baldwin  vil  vel  ogsaa  hævde,  at  dette  i 
Hovedsagen  er  Tilfældet.  Er  det  da  kun  en  Biting  i dette  Til- 
fælde, at  Mennesker  viser  udprægede  Tilbøjeligheder  i en  eller 
anden  Retning,  og  er  det  kun  tilsyneladende,  at  Mennesker  er 
saa  forskellige?  Eller  er  det  ikke  snarere  den  opstillede  Teori, 
der  kræver  denne  omfattende  Nivelleringsproces? 

Og  nu  den  » sociale  Arv«?  Hvis  Baldwin  havde  sat  den  lig 
med  »Traditionen«,  saa  maatte  den  i Hovedsagen  være  ens  for 
alle;  men  her  er  indskudt  den  personlige  Reaktion  som  For- 
midleren. Hvis  der  dermed  skal  menes  andet,  end  at  Tradi- 
tionen modtages,  hvis  der  ogsaa  skal  forstaas,  at  den  bearbej- 
des og  udformes  paa  en  Maade,  der  er  ejendommelig  for  dette 
Individ,  saa  hører  al  den  Tale  om  Enshed  mellem  »ego«  og 
»alter«  op.  Ethvert  Individ  er  et  nyt  Resultat  af  de  naturlige 
og  sociale  Kræfter;  men  det  er  ogsaa  et  nyt  Udgangspunkt  for 
saadanne  Kræfter. 

5.  Baldwin  kritiserer  Darwin  og  Stephen,  fordi  de  lægger 
Sympatien  til  Grund  for  Moralen;  selv  lægger  han  den  imita- 
tive Proces  til  Grund.  Skulde  Forskellen  herimellem  virkelig 
være  saa  stor,  at  man  kan  betegne  det  ene  som  »tilfældig  Sugge- 
stion« og  det  andet  som  »fornuftigt  og  lovmæssigt«.  Mellem 
Sympati  og  den  Tilstand,  der  foranlediger  Efterligning,  kan 
Forskellen  ikke  være  saa  udpræget,1)  og  hvorfor  skulde  det 
ikke  være  lige  saa  »kaotisk«  at  grundlægge  det  etiske  paa  en 
Vrimmel  af  Efterligninger,  som  at  grunde  det  paa  en  stadig  til- 
stedeværende, psykisk  Tilbøjelighed  som  Sympatien. 

Efterligningens  sande  Værdi  skulde  if.  Baldwin  bestaa  i, 
at  Organismen  derved  modtager  ny  Evne  til  at  bryde  de  gamle 
Vaner,  og  denne  Tankegang  identificerer  han  med  Huxlev’s 
Beskrivelse  af  Naturen  i Kamp  med  sig  selv.  Af  den  foregaaende 

J)  Sml.  Gudmundur  Finnbogason:  Den  sympatiske  Forstaaelse. 

(Københ.  1911).  171.  »Man  forstaar  en  andens  Virken  og  Væren 
ved  at  optage  hans  Tendenser  i sig  gennem  deres  Ytringer  og 
lade  dem  løbe  Linen  ud  'i  sin  egen  Sjæl  og  sit  eget  Legeme«. 
Denne  Efterligningsproces  kaldes  »sympatisk  Forstaaelse«. 

Fremstilling  al’  Huxley’s  Tanker  ses  det,  at  Baldwin’s  Opfattelse 
her  kun  i begrænset  Omfang  er  rigtig:  den  Valplads,  Huxley 
taler  om,  findes  ikke  blot  i Individet,  men  ogsaa  mellem  det 
etiske  Individ  og  den  øvrige  Natur.  — Det  er  fremført,  hvor- 
ledes Baldwin  i sit  senere  Værk  angriber  Huxley  som  den,  der 
har  svigtet  Darwinismens  Fane.1) 

Baldwin  synes  at  lægge  megen  Vægt  paa,  at  den  imitative 
Proces  resulterer  i Følelsen  af  absolut  Pligt.  Selv  om  man 
indrømmer,  at  en  saadan  Følelse  eksisterer,  saa  er  det  ikke 
tænkeligt,  at  den  kan  fremkomme  paa  den  Maade,  søm  Baldwin 
beskriver;  den  er  jo  her  bestandig  afhængig  af  den  begræn- 
sede Gruppe  af  Erfaringer,  som  det  enkelte  Individ  har  haft 
Lejlighed  til  at  gøre,  medens  de  Tilfælde,  den  stilles  over  for, 
bestandig  er  nye.  Ad  denne  Vej  kan  kun  naas  en  Følelse  af 
relativ  Pligt,  og  det  er  ikke  Kants  Pligtbegreb.  Man  kan  ikke 
med  Rette  gengive  Kantianernes  Opfattelse  af  Pligten,  saaledes' 
som  Baldwin  gengiver  den;  thi  man  faar  derved  det  Indtryk, 
at  Samfundets  Nytte  er  et  lige  saa  væsentligt  Led  i deres  Pligt- 
opfattelse, som  det  er  i Darwinisternes  — hvilket  det  ikke  er. 
I dette  svage  Forsøg  paa  at  styrke  et  relativt  Pligtbegreb  min- 
des man  Spencers  Polemik  mod  Davies,  da  denne  havde  hævdet, 
at  Spencer  ingen  Ret  havde  til  at  anvende  Betegnelsen  Pligt: 
han  stjæler  vor  Torden,  han  stjæler  Ild  fra  Himlen!2)  Spencer 
forklarer  Forpligtelsen  som  »Hensynet  til  Racen«,  og  naturligvis 
kan  man  kalde  dette  »Pligt«,  ligesom  man  kan  kalde  »Hen- 
synet til  Samfundets  Nytte«  for  Pligt;  men  fastholdes  det,  hvad 
Kant  selv  ønskede,  at  der  skulde  forstaas  ved  »det  kategoriske 
Imperativ«,  saa  kan  der  ingen  Sammenblanding  ske  mellem 
hans  Pligtbegreb  og  Evolutionisternes.  Noget  andet  er  det,  at 
Kant  efter  al  Sandsynlighed  er  kommen  til  sin  Opfattelse  gen- 
nem historiske  og  sociale  Studier.3) 

x)  Baldwin:  Darwin  and  the  Humanities.  (1909).  61. 

2)  »The  Guardian«.  1890.  16.  July. 

3)  H.  Høffding : Rousseau’s  Indflydelse  paa  den  definitive  Form  for 
Kant’s  Etik.  (1896).  Heri  paavises  det  netop,  at  Kant’s  Opfattelse 
er  fremgaaet  af  saadanne  Studier. 

6.  Den  moralske  Lov  er  if.  Stephen:  Betingelserne  for  social 
Levedygtighed,  og  Pligt  er  Lydighed  mod  denne  Lov.  Konse- 
kvenserne af  dette  Standpunkt  er  i flere  Henseender  bemærkel- 
sesværdige. Allerede  Darwin  har  haft  sine  Betænkeligheder, 
naar  han  over  for  nogle  Forfattere,  der  var  alt  for  begejstrede 
over  de  vilde  Folkeslags  Moral,  fremhæver,  at  Mord  brænde- 
mærkedes blandt  de  vilde  Stammer  kun,  hvis  det  fandt  Sted 
inden  for  deres  egen  Stamme,  og  at  det  blev  anset  som  en  Ære 
at  plyndre  fremmede,  at  Løgnagtighed  og  Dyrplageri  var  al- 
mindeligt. Men  hvorledes  gik  det  da  med  den  sociale  Leve- 
dygtighed? — Udmærket!  Disse  Stammer  trivedes  særdeles 
vel;  de  besad  virkelig  de  nødvendige  Dyder,  for  at  Samfundet 
kunde  bestaa.1)  Ser  man  vel  til,  saa  kan  der  næppe  tænkes 
den  Grusomhed,  som  ikke  er  bleven  udøvet  i menneskeligt  Sam- 
fund, uden  at  dette  synes  at  bære  Mén  deraf.  Noget  andet  er 
det,  at  et  eller  andet  Individ  gik  til  Grunde;  men  derom  er 
Talen  jo  ikke.  Det  er  et  stort  Regnebrædt,  Samfundene  har 
over  for  Jøderne  i Ægypten,  Grækenlands  Slaver,  Kristenfor- 
følgelser, Kætterbaal,  Negerslaveri  o.  s.  v.  Og  hvis  det  hævdes, 
at  den  sociale  Levedygtighed  havde  været  større  uden  disse 
Grusomheder,  saa  maa  der  svares,  at  det  er  meget  tvivlsomt, 
og  at  det  i alle  Tilfælde  maa  bero  paa  Paastande,  ikke  paa 
Bevis.  Den  moralske  Lov  er  i hvert  Fald  ikke  meget  følsom, 
siden  det,  som  den  betinger,  kan  bestaa  under  saa  mange  og 
store  Brud  paa  Betingelserne. 

Hobhouse  har  om  dette  en  noget  afvigende  Opfattelse:  Social 
Udvikling  er  ikke  det  samme  som  etisk  Udvikling;  social  Vækst 
kan  frembringe  Institutioner  af  en  vis  Værdi,  Institutioner, 
som  ingen  Hjerne  har  planlagt;  det  er  det  ubevidste  Element  i 
socialt  Liv.  Men  Ændringerne  kan  ogsaa  hidrøre  fra  Karak- 
terens Vækst  eller  et  overtænkt  Begreb  om  »det  gode«,  og  for 


x)  Dyakerne  paa  Borneo  er  meget  ordentlige  og  indtagende  Folk; 
men  de  har  en  ulykkelig  Kærlighed  til  Menneskehoveder,  som 
de  tager  fra  Beboerne  i andre  Byer.  (Hobhouse:  Mind  in  Evolu- 
tion. 345). 

saa  vidt  repræsenterer  de  etisk  Udvikling.  De  sidstnævnte  har 
etisk  set  meget  mere  Værdi.1) 

Men  har  de  andre  overhovedet  etisk  Værdi  — til  Trods  for 
deres  sociale  Betydning? 

Det  saarbare  Punkt  i Stephens  etiske  Teori  er  dens  For- 
hold til  Individet.  Dyd  er  en  Betingelse  for  social  Velfærd;  men 
hvorfor  skal  den  enkelte  være  dydig?  Dette  Spørgsmaal  er 
uløseligt  for  Stephen,  og  det  maa  være  det:  hvorledes  kan  det 
blive  Pligt  at  adlyde  en  Lov,  der  i Tidens  Løb  har  medført  saa 
frygtelige  Ting?  Men  disse  Frygteligheder  hørte  ikke  med  til 
de  sociale  Livsbetingelser!  Ja,  hvem  afgør  det?  Kan  man  som 
Evolutionist  i Etik  naa  videre  end  til  at  lade  ethvert  Samfund 
afgøre,  hvad  der  er  dets  egne  Livsbetingelser?  Og  sikkert  fore- 
gik disse  Handlinger  i Almindelighed  ud  fra  den  Anskuelse,  at 
man  gjorde  det  rette  — netop  for  Samfundet.  Der  var  altid 
Mennesker,  der  blev  foragtet  og  hadet,  fordi  de  ikke  fulgte  med 
Flokken,  ikke  bad  til  de  herskende  Guder,  enten  det  nu  var  Ka- 
tolikernes,  eller  det  var  Calvins  Gud  — det  kan  vanskeligt  til- 
gives, at  et  Menneske  selv  vil  tænke  i Stedet  for  at  snakke  efter 
— og  den  sociale  Gud  har  ikke  været  mindre  grum  end . de 
andre.  I den  sociale  Guds  Navn  er  det,  at  Strejker  undertiden 
fører  til  blodige  Opgør  mellem  Arbejdere  indbyrdes,  i den  so- 
ciale (nationale)  Guds  Navn  føres  der  Krige,  som  har  Hundred- 
tusinders Død  til  Følge  foruden  et  Utal  af  andre  Ulykker.  Og 
søger  man  en  Retfærdiggørelse  deraf,  saa  svares  der:  det  er  for 
at  værne  vort  Samfunds  Livsinteresser,  det  er  for  at  værne 
denne  eller  hin  Stat  fra  Undergang,  eller  i hvert  Fald  mod  en 
Formindskelse  af  Livsbetingelserne.  Den  sociale  Levedygtig- 
hed er  Formaalet  for  alle  disse  Handlinger,  og  hvis  den  moralske 
Lov  er  Betingelse  for  social  Levedygtighed,  saa  er  det  vor  Pligt 
ikke  blot  at  finde  os  deri,  men  ogsaa  at  finde  det  i sin  Orden. 

Men  vi  finder  det  ikke  i sin  Orden,  ikke  med  den  Henvis- 
ning til  Samfundets  Livsinteresser.  Den  Samvittighed,  som 
skulde  bestaa  i Følelser,  der  gør  Overenstemmelse  med  den  om- 


J)  Hobhouse:  Morals  in  Evolution.  24 — 25. 

talte  Lov  behagelig,  den  har  vi  ikke;  og  vi  har  den  ikke,  fordi 
vi  sætter  Mennesket  over  Samfundet.  Guyau  har  kritiseret 
Spencer ’s  Begreb  »den  moralske  Sans«,  der  ikke  er  andet  end 
Typen  af  et  idealt  Samfund,  medfødt  i vor  Hjerne,  ligesom 
Typen  af  Reden  er  Fuglen  medfødt:  den  er  en  »naturlig  Hallu- 
cination«. Den  store  Forskel  mellem  den  almindelige  Hallu- 
cination og  »moralsk  Sans«  er  da,  at  den  første  ikke  er  nyttig 
for  nogen,  medens  Samfundet  ikke  kunde  bestaa  uden  Moral. 
Spinoza  vil  have  Samvittighedsnag  undertrykt;  thi  »den,  som 
angrer,  er  to  Gange  ulykkelig«;  den  engelske  Skole  vil  tvært- 
imod bevare  og  nyttiggøre  den,  lidt  efter  lidt  gøre  den  uimod- 
staaelig  i Individet  til  Fordel  for  Samfundet.  Men  denne  Ide 
adskiller  sig  ikke  væsentlig  fra  de  vulgære  Hallucinationer.1) 

Man  kan  selvfølgelig  i Samfundets  Navn  sætte  sig  mange 
store  og  gode  Formaal,  der  fuldtud  er  i Samklang  med  det 
etiske;  men  da  er  det  ikke  Samfundets  Velfærd  eller  Livsbe- 
tingelser, som  afgiver  etisk  Maalestok.  Det  er  muligt  — ogsaa 
etisk  forsvarligt  — for  en  Statsmand  at  sige:  »Ingen  Stormagt 
kan  i Længden  i Strid  med  sit  eget  Folks  Interesser  hænge  fast 
ved  Ordlyden  af  nogen  Kontrakt;  den  er  tilsidst  forpligtet  til 
ganske  aabent  at  erklære:  Tiderne  har  ændret  sig,  jeg  kan  det 
ikke  mere.«  Men  det  maa  i hvert  Fald  være  tvivlsomt,  om  det 
nogen  Sinde  kan  blive  etisk  forsvarligt  selv  i et  Million-Sam- 
funds Navn  at  foretage  dette  Kontraktbrud  samtidig  med,  at 
man  lader  sine  Hære  rykke  ind  over  et  fredeligt  Lands  Grænser. 

Det  enkelte  Menneske  kan  være  Egoist;  men  hans  Egoisme 
lader  sig  i Reglen  forholdsvis  let  tæmme  eller  uskadeliggøre. 
Men  den  Egoisme,  der  kan  udvises  af  saakaldte  »frivillige«  Sam- 
menslutninger eller  af  Statssamfund,  er  mange  Gange  værre, 
og  dens  Virkninger  lader  sig  langt  vanskeligere  ophæve  eller 
blot  imødegaa. 

7.  En  af  de  Ting,  som  mere  end  noget  andet  har  rystet  den 
gængse  Tro  paa  Menneskehedens  Fremskridt,  er  Krigen.  En 
Menneskealders  relative  Fredstilstand  havde  indgivet  de  euro- 

')  Guyau:  La  morale  anglaise  contemp.  332  flg. 

pæiske  Kulturfolk  den  Forestilling,  at  Krig  nu  var  en  Umulig- 
hed, og  at  der  her  kunde  peges  paa  et  væsentligt  Fremskridt  i 
Forhold  til  tidligere  Tider.  Begivenhederne  viste  med  al  mulig 
Tydelighed,  at  Forestillingen  var  en  Illusion. 

Krigen  er  alle  historiske  Tiders  Faktum,  og  den  synes  at 
komme  med  en  Naturmagts  Voldsomhed  og  Kraft  baade  i Hen- 
seende til  Oprindelse  og  Virkning.  Forklaringer  om,  at  den 
skyldes  Menneskers  Daarskab  og  Svaghed,  forekommer  alt  for 
ufuldstændige  til  at  begrunde  en  saadan  Begivenhed,  medens 
en  Analogi  med  Natur  om  væbninger  mere  svarer  til  det  Billede, 
en  Tilskuer  maa  danne  sig.  Deltagerne  selv  — i hvert  Fald  de 
store  Ledere,  altsaa  de,  der  maa  antages  at  have  størst  Over- 
blik — anser  saa  godt  som  alle  Krigen  for  at  være  uundgaaelig ; 
og  de  helliger  den,  indvier  sig  selv  til  den,  er  fuldtud  overbevist 
om,  at  Gud  er  med  dem,  medens  de,  naar  de  hører,  at  Modstan- 
deren har  den  samme  Opfattelse  for  sit  Vedkommende,  næppe 
kan  tro,  at  dette  er  alvorligt  ment.  Allerede  heri  ligger  der  en 
betænkelig  Lighed  med  ukultiverede  Stammers  Fremfærd.1)  Og 
de  Beretninger,  der  fremkommer  om  de  kæmpendes  Færd,  lader 
ingen  Tvivl  tilbage  om,  at  Mennesker,  som  under  normale 
Forhold  ikke  kommer  i Konflikt  med  Samfundets  Love,  pludse- 
lig begaar  Handlinger,  der  er  ubeskriveligt  raa  og  voldsomme, 
og  at  de  i Flvilestunder  lever  et  Liv,  som  udtrykker  Interesser, 
der  ikke  ligger  væsentligt  højere  end  Negerstammers  i det  indre 
Afrika. 

Hvad  kan  man  nu  slutte  heraf?  — Ikke,  at  »Kulturen  har 
spillet  Fallit«  — det  er  en  Udtalelse,  der  er  aldeles  meningsløs 
— men  derimod,  at  Mennesker  ikke  har  naaet  den  Kultur,  som 
man  mente,  at  de  besad,  og  at  de  stærke  Rammer,  som  Stater 
og  andre  Organisationer  havde  smedet  omkring  Mennesker,  ikke 
var  stærke  nok  til  at  hindre  et  Tilbageslag  til  Barbari;  ja,  at  det 
maaske  netop  var  disse  »Rammers«  Styrke,  der  førte  til  Kamp, 

1)  »Store  Quahootze,«  beder  en  Indianer,  der  forbereder  sig  til 
Krig,  »lad  mig  leve,  ikke  være  syg,  finde  Fjenderne,  ikke  frygte 
dem,  finde  dem  sovende  og  dræbe  en  stor  Mængde  af  dem!« 
(Hobhouse:  Morals  in  Evolution.  57). 

saa  vist  som  ingen  skarpt  afgrænset  Enhed  under  et  evolutio- 
nistisk Synspunkt  kan  bestaa  undtagen  som  kæmpende  eller 
kampberedt.  Naar  Spencer  mener,  at  den  vigtigste  Aarsag  til 
Moralens  langsomme  Udvikling  er  Krig  og  de  Vaner  og  Følel- 
ser, som  den  medfører,  da  er  det  et  Udslag  af  den  ret  almindelige 
Tankegang,  der  finder  Aarsagerne  uden  for  Mennesket,  medens 
de  rettelig  bør  søges  hos  Mennesket  selv:  vigtigere  end  at  se 
Krigen  som  Aarsag  er  det  at  se  den  som  Symptom,  og  her  staar 
den  som  et  af  de  store  Mellemværender  mellem  Evolution  og 
Etik. 

Sidgwick  har  indvendt  mod  Spencer,  at  selv  om  det  var  til 
Fordel  for  menneskelig  Race,  at  Krig  forsvandt,  saa  er  det  der- 
for ikke  sikkert,  at  den  forsvinder;  det  vilde  jo  ogsaa  være  til 
Fordel  for  visse  Dyr,  at  giftige  Slanger  og  de  utallige  Parasiter 
forsvinder,  men  deraf  slutter  Spencer  ikke,  at  de  forsvinder.  — 
Denne  Analogi  er  imidlertid  ikke  rammende;  thi  den  vedvarende 
Eksistens  af  disse  Dyr  kan  forklares  ved  en  Henvisning  til  et 
vist,  bestaaende  Balanceforhold  mellem  de  forskellige  Arter,  et 
Forhold,  som  maaske  netop  er  til  Gavn  for  alle.  Men  skal 
Krigen  ses  under  dette  Synspunkt,  da  kan  det  kun  ske  ved  at 
opfatte  Krigens  Vedvaren  som  fordelagtig  for  menneskelig  Race, 
og  der  mangler  heller  ikke  Forsvar  i denne  Retning. 

Fordelagtig!  Men  i hvilken  Henseende?  Først  og  fremmest 
i Henseende  til  ren  animalsk  Livskraft,  Samfundets  Sundhed. 
Historien  vidner  om,  at  den  Sejr,  Goterne  vandt  over  Romerne 
i det  5.  Aarh.,  den  blev  ikke  vundet  af  den  mere  udviklede  Orga- 
nisation over  den  mindre  udviklede;  thi  Romernes  Organisation 
var  i mangfoldige  Henseender  finere,  mere  gennemført  end 
Goternes.  Men  paa  den  Tid  havde  Romerne  opgivet  at  kæmpe 
deres  Kampe  selv;  med  faa  Undtagelser  bestod  deres  Tropper  af 
lejede  Folk,  som  ikke  kunde  holde  Stand  over  for  Alarik.  Ro- 
mernes Kultur  var  en  høj  Kultur;  naar  den  undertiden  betegnes 
som  »ormstukken«,  saa  maa  det  ikke  glemmes,  at  »Ormen«  var 
den  Sikkerhedsfølelse,  som  fik  Romeren  til  at  lægge  sit  Kriger- 
hverv  paa  Hylden.  I Mødet  mellem  relativ  kultiveret  Natur  og 
relativ  ukultiveret  sejrede  den  ukulti verede,  sikkert  til  afgjort 

Skade  for  Datidens  Kultur,  og  det  kan  vi  kun  beklage,  men 
rimeligvis  til  afgjort  Fordel  for  den  europæiske  Races  Livskraft, 
d.  v.  s.  for  den  blandede  Races  Livskraft.  Og  heri  spinder  to 
vanskelige  Spørgsmaal  sine  filtrede  Traade:  det  ene:  Kristen- 
dommens Sejr  i Europa,  for  en  stor  Del  afgjort  ved  den  Lam- 
melse af  Tanken,  som  den  barbariske  Invasion  betegner;  det 
andet:  om  det  i Tidens  Løb  er  den  sejrende  eller  den  besejrede 
Races  Egenskaber,  der  tager  Ledelsen  i den  videre  Evolution. 

Om  vi  da  skal  regne  denne  frem-  og  tilbagegaaende  Bevæ- 
gelse for  at  være  bedre  end  et  raskt  Opløb  og  derpaa  følgende 
Tilintetgørelse  eller  i hvert  Fald  sikker  Svækkelse,  derom  kan 
Mennesker  diskutere;  men  de  faar  næppe  Lov  til  at  vælge.  Der 
vil  stedse  være  Racer,  der  er  mere  animalske  end  andre,  og 
som  bliver  sig  deres  overstrømmende  Livskraft  bevidst  og  vil 
prøve  dens  Rækkevidde.  Situationen:  Goter  kontra  Romer  er 
da  en  Situation,  der  er  lige  saa  varig  som  Menneskeracen; 
under  dette  Synspunkt  bliver  Krigen  et  rent  biologisk  Spørgs- 
maal, og  det  ses,  at  netop  her  virker  Evolutionsprincipet  i 
uindskrænket  Vælde. 

Spencer  mente,  at  der  kun  behøvedes  en  vedvarende  Freds- 
tilstand,  for  at  Menneskeheden  skulde  opnaa  Fuldkommenhed. 
Men  de  Eksempler,  som  Historien  opviser,  ikke  paa  vedvarende, 
men  paa  langvarige  Fredstider,  kan  ikke  begrunde  en  saadan 
Opfattelse,  og  stærkt  væbnede  Samfund  har  ikke  vist  sig  mere 
plaget  af  sociale  Onder  i Form  af  Forbrydelser,  Selvmord  og 
Abnormiteter  i det  hele  taget  end  de  svagt  væbnede.  Men  natur- 
ligvis medfører  Væbningen  Byrder  af  forskellig  Art  og  tvinger 
en  Befolkning  til  at  udsætte  visse,  humane  Foranstaltninger  til 
et  senere  Tidspunkt.  Atter  staar  man  overfor  Spørgsmaalet  om, 
hvad  der  bedst  fremmer  Folkets  sande  Vel:  Behagelighederne 
eller  Besværlighederne.  Og  den  Kendsgerning,  at  der  gribes 
efter  Behagelighederne,  er  ingen  Vejleder. 

Sidgwick  har  fremhævet,  at  Krigen  ogsaa  tenderer  til  at  ud- 
vikle større  Sammenhæng  og  Styrke  i Samfundet,  at  der  end- 
videre kan  paa  vises  et  Element  af  Retfærdighed  deri,  og  at  det 
maa  hævdes,  at  den  civiliserede  Nation  gaar  i sit  lovlige  Hverv, 

naar  den  med  væbnet  Magt  tvinger  vilde  Folkeslag  ind  under 
sit  Herredømme  for  at  opdrage  og  absorbere  dem.1) 

Med  de  nyeste  Erfaringer  for  . Øje  kan  der  ingen  Tvivl  være 
om,  at  Krigen  og  Krigsfaren  medfører  en  forøget  Spænding  og 
Stgrke  i den  sociale  Organisme,  forudsat  at  denne  i Forvejen  er 
vel  ordnet;  men  om  denne  formale  Egenskab  har  nogen  anden 
Værdi  end  den  at  tjene  til  at  modvirke  Faren,  om  den  medfører 
noget  Gode,  hvis  Faren  for  stedse  var  fjernet,  det  kan  ikke  ses. 
Heltemod  og  Selvopofrelse  viser  sig  ganske  vist  især  under  disse 
farefulde  Tilstande;  men  de  viser  sig  ogsaa  under  andre  For- 
hold. 

Af  hvad  Art  er  den  Retfærdighed,  der  tilkendegiver  sig  ved, 
at  nogle  Stormagter  i lange  Tider  fører  blodige  Kampe  mod 
hverandre,  ødelægger  store  Kultur omraader  og  ofrer  umaade- 
lige  Mængder  af  økonomisk  og  vital  Kraft?  At  hver  især  er 
overbevist  om  sin  Sags  Retfærdighed  og  Hellighed,  det  er  ingen 
Vejledning;  og  vil  det  endelige  Resultat  blive  en  Vejledning  i 
denne  Henseende?  Absolut  ikke.  Det,  der  foregaar,  kan  i sin 
Helhed  aldeles  ikke  inddrages  under  etisk  Synspunkt,  det  har 
intet  med  Retfærdighed  at  gøre,  men  er  et  Sporgsmaal  om  Kraft 
og  Udholdenhed.2) 

Hvad  endelig  den  Betragtning  angaar,  at  det  skulde  være 

x)  Sidgwick:  The  Eth.  of  Green,  Spencer  and  Martineau.  231. 
235—236. 

2)  Paa  et  Møde  i Stockholm  d.  13.  Decbr.  1914  talte  Prof.  Fridthjof 
Nansen  om  »de  smaa  Nationers  Ret  og  Opgaver«.  Han  hævdede 
bl.  a.  at  Respekten  for  de  smaa  Nationers  Ret  begyndte  at  briste, 
og  i Stedet  prædikedes  Læren  om  den  stærkeres  Ret.  Og  den, 
der  har  Pengemidlerne  til  at  fremskaffe  de  mest  effektive  Øde- 
læggelsesvaaben,  er  den  stærkeste.  Det  Udvalg,  der  fremgaar  af 
denne  Kamp,  er  det  modsatte  af  det  Udvalg,  Biologien  taler  om. 
De  smaa  Samfund  danner  bedre  Omgivelser  for  Personlig- 
hedernes Udvikling.  (»Nationaltidende«,  14.  Decbr.  1914).  — Men 
det  Udvalg,  som  Biologien  taler  om,  er  netop  det,  der  sker  ved 
en  Styrkeprøve  med  de  Midler,  som  nu  engang  er  for  Haanden 
— lige  meget,  af  hvad  Art  de  er.  De  smaa  Staters  Eksistens- 
berettigelse kan  lige  saa  lidt  begrundes  gennem  Biologien,  som 
Personlighedernes  Udvikling  kan  det. 

»lovligt«  for  en  kultiveret  Nation  at  vælte  sig  ind  over  en  ukul- 
tiveret, at  det  skulde  kunne  etisk  retfærdiggøres,  da  maa  det  af- 
gjort bestridesi  Det  eneste,  der  kan  anføres  til  Berettigelse  af 
et  saadant  Indgreb,  er  den  »Kulturmission«,  der  baseres  paa  det 
højere  Kulturstade;  men  hvem  træffer  Afgørelse  herom?  Ingen 
anden  end  den  angribende  selv,  og  denne  Afgørelse  kan  ikke 
undgaa  at  farves  af  andre  Interesser  end  just  de  uselviske.  Under 
et  saadant  Synspunkt  er  Alariks  Erobring  af  Rom  saa  »lovlig« 
og  berettiget,  som  noget  kan  være  det;  thi  et  strengt  og  nøjsomt 
Liv,  baseret  paa  Disciplin,  Mod  og  Raadsnarhed,  er  ogsaa  en 
Kultur,  og  i denne  Henseende  en  højere  Kultur  end  Romernes. 
Saa  godt  som  ethvert  Felttog  kan  paa  denne  Maade  retfærdig  - 
gøres;  det  viser  sig  nemlig,  at  selv  i de  nyeste  Krige  mellem 
Folkestammer,  der  i Fredstid  alle  anses  for  højt  kultiverede,  at 
man  der  gensidig  beskylder  hinanden  for  Mangel  paa  Kultur  og 
netop  ser  en  Kulturopgave  i at  overvælde  Modstanderen. 

Saa  bliver  da  Krigen,  som  Ed.  v.  Hartmann  mente  det,  en 
»kulturel  Nødvendighed«,  og  det  var  i Overensstemmelse  her- 
med, at  Feltherren  Moltke  kun  saa  en  Drøm  i »den  evige  Fred«, 
og  ikke  engang  en  smuk  Drøm;  thi  kun  i Krigen  kan  Men- 
neskets ædleste  Dyder  udfolde  sig:  Mod  og  Forsagelse,  Pligttro- 
skab og  Offervilje.  »Det  er  det  herligste  ved  det  krigerske  Kald, 
at  den  enkelte  kun  kan  føle  sig  som  Led  af  et  Hele,  og 
at  kun  Soldaten  er  i Stand  til  i Ordets  fulde  Betydning 
at  være  beskeden«.1)  Naar  »de  store  Fraser  om  Stormen  paa 
Bastillen«  er  forbi,  naar  Sangen  om  den  frygiske  Hue  er  endt, 
saa  vil  Europa  slaa  en  Streg;  igennem  Regningen  og  sige,  at 
nu  er  Tiden  kommen  for  andre,  mandligere  Idealer,  som  igen 
vil  faa  den  atheistiske  og  materialistiske  Verden  til  at  vende 
tilbage  til  kristelig  Tro.2) 

!A)  H.  v.  Treitschke:  Moltke  und  das  deutsche  Heer.  (Hist.  und  polit. 
Aufsåtze.  IV.  445).  »Dem  Deutschen  ist  der  Krieg  nicht  ein  Hand- 
werk  der  Grausamkeit,  sondern  ihm  offenbart  sich  im  Kriege 
die  Liebe,  die  den  Armen  mit  dem  Reichen  theilen  låszt  die 
letzte  Rinde  Brot«. 

2)  Treitschke:  Zur  Vorfeier  des  siebenzigsten  Geburtstages  des 
Fiirsten  Bismarck.  (Hist.  und  polit.  Aufs.  IV.  398). 


Andreas  Hanssen:  Etiken  og  Evolutionslæren. 

Ved  Opstillingen  af  denne  Kreds  af  Idealer  i bestemt  Mod- 
sætning til  franske  Frihedsideer  søger  man  en  Begrundelse  af 
det  krigerske  Sind;  men  det  glemmes,  at  det  netop  var  Ene- 
vældens Fald  og  Marseillaisens  Toner,  der  satte  et  helt  Folk 
i frivillig  Væbning  og  bragte  det  til  at  yde  Vidundere  af  Mod 
og  Forsagelse.  Det  lader  sig  ikke  gøre  at  lænke  de  etiske 
Egenskaber,  som  udfolder  sig  i Krigen,  til  bestemte  Idealer. 
For  saa  vidt  de  viser  sig,  er  de  et  Udtryk  for  en  individuel 
Vækst  af  personlige  Egenskaber,  og  det  er  en  uholdbar  Paa- 
stand,  naar  man  vil  mene,  at  en  saadan  Vækst  kun  kan  fore- 
gaa  under  disse  Omstændigheder.  Visse  af  de  nævnte  Egen- 
skaber udfolder  sig  sikkerlig  i Krigen  — kun  fordi  de  er  højst 
nødtvungne , ikke  efter  fri  personlig  Tilskyndelse.  Og  om  Vær- 
dien af  den  Religiøsitet,  der  udfolder  sig  under  saadanne  Til- 
stande, kan  der  tvistes:  Følelsen  er  rimeligvis  at  betragte  som 
et  Resultat  af  en  Hæmningsproces  paa  andre  Omraader  af 
Aandslivet. 

Hvis  man  virkelig  følte  sig  overbevist  om,  at  en  Udvikling 
af  den  nævnte  Gruppe  Egenskaber  kun  kunde  kulminere  i 
Krigen,  og  at  en  saadan  Kulmination  opvejede  alle  Lidelser 
og  Ulykker,  saa  vilde  dette  være  tilstrækkeligt  til  at  retfærdig- 
gøre Krigstilstanden.  Hvor  kan  det  da  være,  at  alle  krigsfø- 
rende Magter  nu  fralægger  sig  Ansvaret  for  Krigens  Udbrud  og 
Følger?  Der  er  herpaa  kun  den  Forklaring  mulig,  at  enten 
forekommer  Balancen  mellem  godt  og  ondt  dem  at  være  tvivl- 
som, eller  at  den  Anskuelse  med  hver  Dag  fæstner  sig  mere  og 
mere,  at  Krigen  i Hovedsagen  er  ond  i sine  Følger,  selv  om 
visse  beundringsværdige,  personlige  Egenskaber  faar  rig  Lej- 
lighed til  at  udfolde  sig.  Trangen  til  at  fralægge  sig  Ansvaret 
betegner  en  Indtrængen  af  etiske  Synspunkter  paa  et  Omraade, 
hvor  navnlig  Stormagter  og  deres  Diplomati  hidtil  væsentlig 
har  holdt  sig  til  politiske  og  nationale  Synspunkter. 

Undersøger  man  de  Bestræbelser,  der  i Forvejen  var  ud- 
foldet for  at  hindre  Krigens  Udbrud,  støder  man  først  og 
fremmest  paa  den  europæiske  »Magtbalance«,  der  i Diplomatiets 

Bevidsthed  stod  som  den  sikreste  Fredsgaranti,  men  som  vist- 
nok kun  har  forhalet  Opgøret  og  gjort  det  voldsommere.  Af 
de  Muligheder,  som  paa  dette  Omraade  foreligger:  Enevælde 
(af  en  enkelt  Stat),  Balance  (mellem  to  eller  flere),  Afmagt 
(Afvæbning),  er  Magtbalancen  som  Fredsgaranti  den  ringeste, 
fordi  en  Ubetydelighed  synes  at  kunne  forstyrre  den.  Den 
sidstnævnte  — Afvæbningen  — er  i en  overskuelig  Fremtid 
usandsynlig,  og  om  den  første  maa  det  siges,  at  selv  en  Freds- 
tilstand kan  købes  for  dyrt,  og  at  dens  Værdi  under  denne 
Forudsætning  i høj  Grad  vilde  afhænge  af,  hvilke  Egenskaber 
den  herskende  Nation  i Hovedsagen  besad,  og  navnlig,  hvilke 
Egenskaber  den  som  Hersker  efterhaanden  vilde  kunne  ud- 
vikle. De  historiske  Eksempler  paa  en  Nations  Optræden  som 
Krigerkaste  — Persere,  Romere,  Tyrkere  — viser  ikke  blot 
straalende  Midtpunkter,  men  ogsaa  mørke  og  blodige  Skygger. 

Tilslutningen  til  Voldgiftstanken  har  hidtil  været  mere 
teoretisk  end  praktisk,  og  de  Opgaver,  der  er  løst  ad  denne 
Vej,  har  næppe  haft  afgørende  Betydning.  Man  kan  ikke  fri- 
gøre sig  fra  den  Forestilling,  at  en  saadan  Afgørelse  ikke  ændrer 
nogen  af  Parternes  Mening,  og  at  de  altsaa  kun  bøjer  sig,  naar 
Sagen  er  af  underordnet  Betydning.  Hvilken  Voldgiftsdomstol  — 
siger  Sidgwick  — vilde  have  haft  Kompetence  til  at  afgøre 
det  Spørgsmaal,  der  forelaa  ved  Tredi veaarskrigens  Udbrud? 
Man  behøver  sikkert  ikke  at  søge  Eksemplet  saa  langt  tilbage 
i Tiden.  Hvorledes  skal  Situationen  blive  retfærdig  bedømt, 
naar  en  livsfrodig  Nation  kommer  til  det  Stadium  i sin  Ud- 
vikling, da  den  maa  kræve  mere  Plads  og  altsaa  maa  lægge 
Beslag  paa  noget  af  den  Jord,  som  en  anden  Nation  besidder? 
Her  hjælper  kun  Magt,  og  en  Magt  saa  stor,  at  den  rager  op  over 
alle  Nationers:  et  internationalt  Velfærdsudvalg,  udrustet  med 
overordentlige  Magtmidler  til  at  sætte  sin  Vilje  igennem.  Er 
Fredsviljen  mellem  Nationerne  saa  stærk,  at  den  kan  føre  til 
et  saadant  Resultat? 

Den  Tillid,  som  nogle  — muligvis  mange  — har  haft  til, 
at  kirkelige  Organisationer  skulde  være  eller  blive  stærke  nok 

til  at  hindre  Krigen,  har  intet  reelt  Støttepunkt:1)  over  alt 
har  Kirken  velsignet  de  stridende  Parters  Sværd,  og  da  man 
intet  kunde  hindre,  har  man  været  optaget  af  f.  Eks.  at  til- 
lægge Guddommen  Skylden  for  alle  de  Grumheder,  som  Men- 
nesker udøver.2)  Derved  opretholder  man  maaske  den  Tanke, 
at  Kirken  stadig  over  for  dette  Spørgsmaal  indtager  et  univer- 
selt Standpunkt,  medens  Sandheden  er,  at  alle  universelle 
Standpunkter  gik  til  Bunds  i en  Hvirvel  af  nationale  Hensyn. 

Og  her  staar  vi  Ved  Spørgsmaalets  Centrum:  der  stilles 
Valget  mellem  at  opgive  væsentlige,  nationale  Krav  eller  at  opgive 
Tanken  om  varig  Fred.  Stærke  Statsdannelser  og  national  Ud- 
prægethed, der  har  været  og  stadig  er  Ophavet  for  saa  mange 
af  de  Værdier,  der  gør  Livet  indholdsrigt  for  Mennesker,  de 
er  ogsaa  Aarsagen  til  den  ufredelige  Tilstand.  Vil  Menneske- 
heden opgive  det  ene  for  at  gribe  det  andet?  Er  der  en  universel 
Sympati  i Vækst  af  den  Art,  at  den  kan  tænkes  en  Gang  at 
jævne  alle  nationale  Grænser,  og  er  den  ønskelig? 

Man  kan  ikke  for  Tiden  finde  nogen  Støtte  for  et  Haab  om, 
at  en  saadan  Sympati  vil  komme.  Næppe  nogen  Tid  har  kraf- 
tigere end  vor  hævet  sin  Røst  for  national  Ret  og  national 
Ejendommeligheds  Betydning.  Ja,  dette  betragtes  endog  som 
en  bærende  Retfærdighedens  Ide  for  selve  Kampen:  Nationali- 

2)  Prof.  theol.  L.  Ragaz  udtaler  sig  saaledes:  Det  er  mig  bittert  at 
maatte  sige  det.  Da  Katastrofen  brød  ind,  var  det  en  af  mine 
kæreste  Forhaabninger,  at  den  blandt  os  »Kristne«  og  Teologer 
vilde  fremkalde  en  mægtig  Fredsvilje  . . . Vor  Kristendom  vil  blive 
nødt  til  at  antage  en  ny  Skikkelse.  At  dens  nuværende  Form  er 
»spillet  Fallit«  ganske  i samme  Grad  som  Socialismen  under  den 
Skikkelse,  Socialdemokratiet  har  givet  den,  det  er  egentlig  ind- 
lysende for  enhver,  der  kan  og  vil  se.  (»Freds-Varden«,  Febr.  1915. 
Efter  »Neue  Wege«.) 

2)  En  Præst  opgør  Regnskabet  saaledes:  Krigen  kom  som  en  Straf 
fra  Gud  over  Belgierne,  fordi  de  har  pint  Kongonegrene,  over 
Franskmændene , fordi  de  har  frataget  Katolikerne  Kirkerne,  over 
Tyskerne  paa  Grund  af  Nietzsches  Filosofi  (!).  Og  saa  henvises 
der  til  den  stærke  Tilstrømning,  som  nu  finder  Sted  til  Berlins 
Kirker.  Alt  som  et  Vidnesbyrd  om  Guds  virksomme  Kraft. 

(Nationaltidende  28/ii  1914). 

teten  skal  have  sin  Ret!  Men  hvor  værdifuld  denne  Tanke 
iøvrigt  kan  være,  den  er  ingen  Fredside,  den  er  en  Skærpelse 
af  bestaaende  Uoverensstemmelser. 

At  arbejde  for  Sympatiens  Vækst  i den  Betydning,  at  den 
for  hver  enkelt  omfatter  flere  og  flere,  at  lære  de  forskellige 
Nationaliteter  først  og  fremmest  at  se  det  menneskelige  hos 
hinanden,  at  knytte  internationale  Baand  fastere  og  fastere,  at 
oparbejde  en  international  Kultur1)  og  til  Slut  ophæve  nationale 
Grænser,  det  var  muligvis  Vejen  til  varig  Fred.  Men  langt  er 
Menneskeheden  ikke  kommen  ad  denne  Vej,  og  der  er  mange, 
der  vil  sige,  at  for  denne  Pris  vil  de  ikke  købe  Fredens  Goder. 

I den  Omstændighed,  at  Krigen  hærger  gamle  Kulturlande 
og  ubarmhjertigt  ødelægger  og  forstyrrer  Menneskers  Velfærd, 
vil  man  have  rig  Næring  for  den  Tro,  at  det  menneskelige 
Retfærdighedsbegreb,  som  man  fandt  i Fremskriden,  atter  er 
reduceret,  at  menneskelig  Karakter  aldeles  ikke  havde  naaet 
det  Højdepunkt,  som  mange  havde  ment,  og  at  Kulturen  som 
Helhed  har  vist  sin  Afmagt.  Ser  man  i Krigen  et  Opgør  mellem 
forskellige  Idealer  og  tror  paa  Retfærdighedens  Sejr,  saa  vil  Re- 
sultatet i hvert  Fald  blive  en  Skuffelse  for  mere  end  100  Mil- 
lioner Mennesker.  — Man  kan  endelig,  som  Evolutionist,  i 
Racekampen  se  en  Værdi  for  Menneskehedens  Sundhed,  et 
Middel  til  at  hindre  Racens  »naturlige  Død«;  men  hvis  man 
samtidig  bryder  Staven  over  dem,  der  bærer  Ansvaret  for 
Tabet  af  de  mange  Menneskeliv  og  for  kulturel  Ødelæggelse, 
saa  har  man  derved  vist,  at  Evolutionens  væsentlige  Resul- 
tater ikke  kan  opfattes  som  etiske  Formaal,  men  maa  be- 
kæmpes. 

8.  Hvis  det  sociale  er  det  gode,  saa  er  det  anti -sociale  det 
onde,  og  Historien  er  fuld  af  Eksempler  paa,  at  dette  Syns- 
punkt er  blevet  praktiseret.  Det  største  Angreb,  en  Mand  kan 
rette  mod  et  Samfund,  er  at  være  bedre  end  Samfundet  — for 


x)  Kejser  Vilhelm  ytrede  engang  til  den  russiske  Maler  Verestsjagin: 
»Vos  tableaux  sont  la  meilleure  assurance  contre  la  guerre«. 

saadanne  har  Straffelove  altid  reserveret  den  værste  Tortur.1) 
Hvoraf  ikke  følger,  at  man  kan  drage  den  omvendte  Slutning: 
fra  Straffen  til  Godheden!  Det  er  det  mærkeligste  Vekselspil, 
der  er  drevet  mellem  de  forskellige  Samfund  angaaende  disse 
enkelte,  hvis  Navne  Historien  bevarer.  Et  Samfund,  der  følte 
sig  forstyrret  i sine  »Livsbetingelser«,  ryddede  Fredsforstyr- 
reren af  Vejen,  enten  dette  nu  skete  ved  Gift,  Korsfæstelse  eller 
»mildt  og  uden  Blodsudgydelse«.  Men  da  det  viste  sig,  at  deres 
Tanker  ikke  var  besejrede  med  deres  Legemer,  saa  tog  Efter- 
verdenen deres  Sag  op  til  Revision  og  kom  til  nye,  mærkvær- 
dige Resultater.  De  bestaaende  Samfund  tog  deres  Tanker  til 
Indtægt  for  sig,  og  der  dannedes  nye  Samfund  med  Millioner 
af  Tilhængere  nm  disse  Tanker  — og  de  nye  Samfund  udøvede 
nye  Grusomheder  mod  andre,  og  atter  i Samfundets  Navn. 
Menneskehedens  største  Individualister  blev,  naar  Erkendelsen 
var  vakt,  til  store  Samfundsstiftere;  men  alle  de  Tusinder,  som 
ikke  naaede  saa  højt,  men  som  havde  vovet  at  løfte  deres 
Røst  mod  et  mægtigt  Samfund,  de  gik  til  Grunde,  uden  at  der 
saas  nogen  Virkning  af  deres  Gerning. 

Om  »Samfundet«  kan  bære  dette  Regnskab  og  alligevel 
hævde,  at  den  etiske  Lov  er  det  samme  som  Betingelser  for 
social  Levedygtighed,  det  kan  i hvert  Fald  være  Tvivl  under- 
kastet. Og  Samfundet  kan  ikke  aflaste  Regnskabet  med  en 
Bemærkning  om,  at  disse  gamle,  hengemte  Historier  ikke  ved- 
kommer vort  Samfund;  thi  de  er  Resultatet  af  en  Samfunds - 
virksomhed,  og  er  denne  Virksomhed  domt  af  os,  saa  vil  der 
følge  nye  efter,  som  dømmer  vort  Samfund,  og  der  vil  efter  al 
Sandsynlighed  ikke  mangle  Materiale  til  en  haard  Anklage. 
En  Retfærdiggørelse  af  alle  disse  Handlinger  ligger  i et  ganske 
andet  Plan  end  det,  der  repræsenteres  af  et  aktuelt  Samfund. 

9.  At  der  i Samfundets  Navn  og  i Ly  af  dets  Institution 
kan  udrettes  meget  godt,  det  vilde  det  være  meningsløst  at 
drage  i Tvivl;  men  det  medfører  ikke,  at  man  kan  identificere 

det  sociale  med  det  etiske,  saaledes  som  Stephen  og  flere  andre 
gør  det.  Men  det  viser  sig  ogsaa,  at  naar  Samfundet  har  faaet 
sit  — og  faaet  rundeligt  — saa  bliver  der  for  Stephen  et  Hand- 
lings- og  Vurderings -Omraade  tilbage,  som  ikke  lader  sig 
inddrage  under  denne  almindelige  Betragtning.  Der  opstaar  for 
ham  Problemet:  The  Conception  of  Merit. 

Hvis  et  Menneske  handler  efter  Betingelserne  for  social 
Vitalitet,  saa  handler  han  etisk,  hvad  der  saa  ellers  er  hans 
Motiv;  thi  han  følger  den  moralske  Lov,  og  Handlingens  Nytte 
ændres  ikke.  Men  over  for  denne  farlige  Konsekvens  har 
Stephen  taget  Afstand,  idet  han  fra  Handlingens  Følger  r etter 
sin  Dom  mod  den  handlendes  Karakter:  »Hvis  en  Mand  adlyder 
den  moralske  Lov  af  et  eller  andet  ydre  Motiv,  saa  er  han  — 
egentlig  talt  — ikke  moralsk«.1) 

Sanddruhed  er  altid  Sanddruhed,  og  den  moralske  Lov  for- 
bliver i een  Betydning  uforandret,  medens  den  nødvendige  Pris 
for  at  sikre  den  Lydighed  stiger  eller  falder,  og  Fortjenstfuld- 
heden  ved  Lydighed  ændres  derefter.  Den  Mand,  der  udfører 
sin  Handling,  drevet  af  indre  Motiver,  handler  fortjenstfuldt, 
i Modsætning  til  den,  der  kun  gør  det  af  ydre  Motiver  — f.  Eks. 
af  Frygt  for  Straf.  Det  maa  være  en  Viljeshandling,  en  Hand- 
ling, der  udspringer  af  hans  Karakter,  og  i samme  Grad,  som 
den  er  det,  har  den  etisk  Værdi.  Under  etisk  Vurdering  kan 
der  kun  ved  Abstraktion  skelnes  mellem  Menneskets  Handling 
og  Menneskets  Karakter;  det  er  en  Modsigelse  at  sige:  »Det  er 
ret!«  og  at  tilføje,  at  det  kan  udføres  af  et  godt  eller  et  slet 
Menneske.2) 

Den  Mand  er  den  bedste  — most  uirtuous  — som  gennem- 
fører en  etisk  Handling  med  mindst  Anstrengelse;  men  hvis  en 
Mand  afstaar  fra  Drikkeri,  fordi  Drikken  ikke  smager  ham, 
da  kan  det  ikke  betegnes  som  moralsk  Overlegenhed.  Et  Men- 
neske med  større  Evner  er  ikke  nødvendigvis  mere  eller  mindre 
moralsk;  men  han  er  i Stand  til  en  mere  extensiv  Udfoldelse 


x)  L.  Stephen:  The  Sc.  of  Eth.  261. 

af  Dyd  og  Last.  Den  rigest  udviklede  Natur  med  spontan 
Lydighed  over  for  den  moralske  Lov  giver  Moral  i Ordets 
højeste  Betydning.1) 

10.  At  en  Handling  kan  have  gode  Følger,  som  ikke  var 
tilsigtede  og  altsaa  ikke  etisk  begrundede,  det  er  noget,  alle 
maa  erkende.  Men  at  man  er  i Stand  til  at  »følge  den  moralske 
Lov«  og  dog  ikke  »være  moralsk«,  det  er  — egentlig  talt  — 
meget  mærkeligt.  Og  naar  Stephen  betoner,  at  man  ikke  uden 
at  komme  i Modsigelse  kan  sige:  »Det  er  ret!  men  det  kan  en 
slet  Person  ogsaa  gøre!«  saa  er  det  vanskeligt  at  undgaa  den 
Tanke,  at  Stephen  selv  falder  i denne  Modsigelse.  Hans  Op- 
fattelse kan  nu  karakteriseres  i følgende  Hovedpunkter: 

1.  Moralsk  Lov  ==  Betingelserne  for  social  Vitalitet.  (At 
følge  denne  Lov  maa  være  at  handle  moralsk  — ellers 
bærer  Loven  sit  Navn  med  Urette.) 

2.  Etisk  Værdi  har  en  Handling  kun,  hvis  den  er  en  Viljes- 
handling, d.  e.,  at  den  udspringer  af  den  handlendes 
Karakter. 

3.  Det  Menneske  er  det  bedste  (etisk?),  som  gennemfører  en 
given,  etisk  Handling  med  mindst  Anstrengelse. 

Det  er  mod  det  første  Punkt,  vi  har  polemiseret  i det  fore- 
gaaende.  Men  det  er  naturligvis  Stephen’s  Mening,  at  de  alle 
tre  kan  forenes  i een  Anskuelse.  Det  første  maa  da  betegne 
den  mest  omfattende,  etiske  Handlingsregel,  medens  de  to  andre 
ligger  inden  for  denne  og  er  afhængige  af  denne  indbyrdes 
Stilling. 

Der  eksisterer  altsaa  moralske  Mennesker,  der  ikke  er  etiske ; 
men  der  eksisterer  ogsaa  — noget  endnu  bedre.  Der  maa  altsaa 
findes  en  Maalestok,  som  er  højere  end  den  etiske. 

Hvis  det  er  rigtigt,  at  kun  den  Handling  har  etisk  Værdi, 
som  udspringer  af  den  handlendes  Karakter,  saa  er  der  hermed 
givet  et  helt  andet  Holdepunkt  for  etisk  Vurdering,  end  der 
angives  i første  Punkt,  og  det  vilde  med  megen  Ret  kunne 

hævdes,  at  Etiken  egentlig  kun  har  med  den  Slags  Handlinger 
at  gøre , som  kommer  under  etisk  Vurdering,  og  at  derfor  hele 
den  Handlesphære,  som  Stephen  betegner  som  liggende  under 
»moralsk  Lov«,  men  uden  for  det  etiske,  henhører  under  en 
Sociologi  og  ikke  under  en  »Science  of  Ethics«.  Der  er  her  ikke 
som  ved  Velfærdsteorien  Tale  om  to  forskellige  Synspunkter 
for  de  samme  Handlinger,  men  om  to  ulige  store  Handle - 
sphærer. 

Hvad  nu  det  tredie  Punkt  angaar,  da  fremgaar  det  af 
Stephen’s  egen  Behandling  af  Emnet,  at  han  selv  har  set  en 
stor  Vanskelighed  deri,  og  derfor  gentager  det  med  nogle  andre 
Ord,  uden  at  Betydningen  dog  kan  ses  at  være  nogen  anden 
end  den  her  angivne:  »The  man  is  most  meritorious  who  has 
most  virtue«.  Leonidas  var  desto  mere  modig,  jo  mindre  Ten- 
dens han  havde  til  at  flygte;  jeg  er  desto  hæderligere,  jo  mindre 
Tilbøjelighed  jeg  har  til  at  stjæle  o.  s.  fr.1)  Det  er  det  samme 
Synspunkt,  som  baade  Darwin  og  Spencer  hævder. 

Men  hvorfor  er  Leonidas  bedre  end  en  anden  Kriger,  som 
havde  mere  Tilbøjelighed  til  at  flygte,  men  som  overvandt 
denne  Tilbøjelighed?  Ikke  fordi  Handlingens  Resultat  var 
bedre,  vel  næppe  heller,  fordi  den  i højere  Grad  var  en  Viljes- 
handling  — den  kan  være  mere  eller  mindre  bevidst  — men 
han  er  et  sikrere  Hjul  i Mekanismen  der,  hvor  han  bliver  sat; 
man  kan  bedre  stole  paa  ham.  Samfundslivet  gaar  lettere,  jo 
flere  af  den  Slags  Individer,  der  findes.  Han  er  mindre  ube- 
regnelig, han  er  et  bedre  Medlem  af  Samfundet. 

Saaledes  ser  vi  altsaa  her  det  første  Synspunkt  dukke  op  og 
tage  Herredømmet  i det  tredie  Synspunkt:  det  Menneske  er 
bedst,  som  handler  i nøjest  Kontakt  med  Betingelserne  for 
Samfundets  Vitalitet. 

Men  hvorledes  kan  dette  »højeste  etiske  Standpunkt«  forenes 
med  den  Anskuelse,  at  det  ikke  kan  betegnes  som  særlig  etisk, 
naar  en  Mand  afstaar  fra  Drikkeri,  fordi  Drikken  ikke  smager 
ham?  Analogt  hermed:  naar  Leonidas  elsker  Kamp  og  foragter 

Flugt,  saa  er  han  ikke  længer  Genstand  for  etisk  Beundring, 
skønt  han  nu  paa  sin  Post  er  allermest  paalidelig. 

Hvor  findes  da  det  Vendepunkt  i Teorien,  hvor  der  pludselig 
svinges  fra  Kulminationsværdien  til  Nul? 

Hvis  det  er  rigtigt,  at  en  Handling,  der  foretages  rent  ube- 
vidst, ikke  etisk  set  kan  regnes  nogen  til  Gode  eller  til  Skade, 
saa  maa  Konsekvensen  være,  at  Handlingens  etiske  Værdi  af- 
tager henimod  dette  Nulpunkt,  selv  om  den  socialt  set  bliver 
mere  værdifuld,  og  ikke  — som  Stephen  og  andre  Evolutionister 
hævder  — tiltager,  og  derefter  pludselig  styrter  fra  det  højeste 
ned  til  et  Intet.  Den  hele  Betragtning  synes  at  stemme  saa  daar- 
ligt  som  vel  muligt  med  det  Krav  paa  Kontinuitet  og  Sammen- 
hæng, der  ellems  følger  med  Evolutionismen.  Det  er  logisk  set 
et  holdbart  Standpunkt  at  se  Etikens  Fuldendelse  — og  Op- 
hævelse — i spontan  Handlen;  men  saa  maa  man  med  det 
samme  indrømme,  at  man  nu  er  naaet  »jenseits  gut  und  hose«, 
og  at  det  med  Henblik  paa  de  voksende  Opgaver  for  Menneske- 
heden ikke  er  helt  uden  Grund,  at  der  bliver  en  Tvivl  tilbage 
ved  »denne  Side«. 

Stephens  Etik  maa  vi  opfatte  som  en  omhyggelig  gennem- 
ført, sociologisk  Morallære  eller  »moralsk  Sundhedslære«,  der 
kun  periferisk  behandler  den  enkelte  Personligheds  Handling 
og  Vurdering  i Forhold  til  et  etisk  Formaal.  Indflydelsen  fra 
den  Gamaliel,  ved  hvis  Fødder  Stephen  efter  eget  Sigende  har 
siddet,  har  ogsaa  i denne  Henseende  maattet  træde  i Bag- 
grunden for  den  store  Paavirkning  fra  Darwin’s  »Origin  of 
Species«.1) 

11.  I Spørgsmaalet  Egoisme  — Altruisme  fandt  Spencer,  at 
begge  var  oprindelige  Tendenser  i organisk  Liv,  ja,  at  man 
endog  kunde  paavise  Altruisme  hos  de  laveste  Organismer,  idet 
de  ofrer  sig  for  deres  Afkom.  Hobhouse  bestred,  at  Egoisme  er 
oprindelig,  og  Rolph  hævdede,  at  Spencer ’s  Altruismebegreb  var 


D Det  er  Stuart  Miil,  Stephen  betegner  som  Gamaliel.  — The  Sc. 

falskt,  fordi  han  manglede  Bevidsthedskriteriet:  enhver  Hand- 
len kan  paa  denne  Maade  blive  altruistisk,  fordi  der  altid  i 
Handlingens  Følger  kan  paavises  en  eller  anden  gavnlig  Virk- 
ning for  andre. 

Rolph  har  Ret  i denne  Kritik;  et  Altruismebegreb,  der  kan 
anvendes  ved  alle  mulige  Lejligheder,  og  som  der  endog  kan 
argumenteres  for  ved  egoistiske  Motiver,  kan  kun  faa  en  skade- 
lig Indflydelse  paa  hele  Teorien.  At  arbejde  for  andres  Vel- 
færd og  Helbred  — for  selv  at  faa  det  godt  og  være  rask,  det 
er  ikke  Altruisme;  at  udføre  det  rent  instinktive  Arbejde,  som 
den  ene  Generation  gør  for  at  opretholde  den  næstes  Liv,  det 
er  heller  ikke  Altruisme.  En  Handling  kan  kun  betegnes  som 
altruistisk,  naar  den  bevidst  sætter  sig  andres  Vel  som  For- 
maal. 

Derved  opløses  det  mærkelige  Forhold,  som  Spencer  sta- 
tuerer mellem  Sympati  og  Altruisme,  at  den  første  skulde  være 
væsentlig  intellektuel,  den  anden  instinktiv,  og  at  Sympati 
skulde  være  en  udviklet  Form  for  Altruisme.  Forholdet  bliver 
det  omvendte:  Sympatien  kan  ligge  til  Grund  for  Altruismen, 
men  denne  kan  ogsaa  være  intellektuelt  bestemt. 

Over  for  Spencer’s  absolute  Afvisning  af  Comte’s  rene  Al- 
truisme, har  Sidgwick  hævdet,  at  Spencer  har  Uret;  thi,  siger 
han,  Gomte  tror  ikke  paa  Muligheden  af  et  Samfund  af  Men- 
nesker, der  alle  er  helt  igennem  altruistiske.  Det  vilde  ikke 
kunne  bestaa.  Men  han  regner  det  ikke  for  en  Fare  at  hævde 
Altruismen,  da  Menneskeheden  sikkert  vil  vedblive  at  være  til- 
strækkeligt egoistiske.  Comte  mener  med  Rette,  at  Mennesker 
bl.  a.  vilde  drage  mere  Omsorg  for  deres  egen  legemlige  og 
aandelige  Kraft,  hvis  de  i stigende  Grad  fik  Følelsen  af  dens 
Betydning  for  andre.1) 

Forudsat,  at  Sidgwick  har  opfattet  Comte  rigtigt,  da  maa 
man  indrømme,  at  Comte’s  rene  Altruisme  kan  være  god  Pæ- 
dagogik — indtil  den  bliver  afsløret  af  Sidgwick;  men  at  det 
i hvert  Fald  ikke  kan  være  videnskabelig  berettiget  at  opstille 

noget  andet  Ideal  end  det,  man  selv  føler  sig  overbevist  om,  er 
værd  at  efterstræbe.  Hvis  man  stiller  sig  som  Ideal:  den  højest 
mulig  kultiverede  og  lykkelige  Menneskehed,  saa  falder  dette 
Ideal  ikke  sammen  med  ren  Altruisme;  men  Altruisme  kan 
være  et  af  Midlerne  til  at  naa  dette  Maal. 

Spencer’s  eget  Argument  mod  Altruismen:  at  den  kræver 
ubegrænset  Sympati,  og  at  dette  kun  vilde  medføre  en  Stigning 
af  Ulykken,  har  kun  Gyldighed,  hvis  Forholdene  virkelig  er 
haabløse,  ikke  blot  synes  at  være  det.  Thi  alene  Haabet  om  at 
kunne  hjælpe  og  den  Aktivitet,  hvori  Trangen  udløser  sig,  vil 
være  en  reel  Modvirkning  mod  de  Lidelser,  som  Sympatien  kan 
medføre.  Og  det  er  næppe  rigtigt,  at  Sympatiens  Vækst  følger 
Glædens  Vækst Ji  Almindelighed;  Spencers  Eksempel  om  Kam- 
meratskabsfølelsen synes  at  være  i Modstrid  med  Virkeligheden. 
Noget  andet  er,  at  Ulykken  kan  være  saa  omfattende  og  saa  ved- 
holdende, at  de  sympatiske  Følelser  overvældes  og  af  stumpes 
derved.  Men  det  beror  da  paa,  at  der  er  Grænser  for  menneske- 
lig Bevidstheds  Energi  og  Fatteevne  over  for  andres  Lidelser 
og  altsaa  ogsaa  for  Sympatiens  Omfang  og  Vedholdenhed. 

Den  Forsoning,  som  Spencer  mente  at  have  paavist  i de 
egoistiske  og  altruistiske  Følelsers  indbyrdes  Kontrol,  den  er 
ingen  Forsoning;  en  Forsoning  bestaar  jo  ikke  i,  at  de  to  Mod- 
standere med  Ar  gusøjne  vaager  over  hinandens  Veje,  men  i at 
alle  Vaaben  nedlægges.  Kan  der  da  ikke  opnaas  Forsoning? 
Skal  de  to  Alternativer  staa  stejlt  over  for  hinanden:  Andres 
Lykke,  for  saa  vidt  den  kan  bestaa  med  ens  egen  — egen 
Lykke,  for  saa  vidt  den  kan  bestaa  sammen  med  andres.  Hvis 
vi  ikke,  siger  Sidgwick,  indrømmer  Rigtigheden  af  den  An- 
skuelse, at  Verdensordenen  er  moralsk,  saa  er  der  en  Konflikt 
mellem  rationelle  Overbevisninger.  Om  jeg  indrømmer  det? 
Ja,  praktisk,  som  Menneske;  men  — som  Filosof  — betingelses- 
vis og  med  skyldig  Erkendelse  af  Bevisets  Nødvendighed.1) 

Men  da  dette  Bevis  ikke  kan  gives,  saa  er  vi  videnskabelig 
set  lige  vidt,  enten  vi  har  denne  Tro  eller  ej.  Problemet  er 

det  samme,  som  det,  der  ligger  i den  gamle  »gyldne  Regel«: 
du  skal  behandle  andre,  som  du  selv  vil  behandles!  Det  synes  at 
være  overmaade  simpelt;  men  skal  vi  da  ogsaa  behandle  For- 
bryderen paa  samme  Maade?  Aldeles  ikke;  han  har  jo  alle- 
rede brudt  Reglen!  Ja,  men  der  ligger  ikke  i denne  »Regel« 
nogen  Tilladelse  til  at  hindre  andres  Handlinger;  naar  du  tager 
dig  denne  Frihed,  saa  sker  det  ud  fra  et  helt  andet  Princip: 
Hensynet  til  Statsborgernes  Sikkerhed.  I denne  Stilling  over 
for  Lovbryderen  viser  sig  Principet  om  Kampen  for  Livet. 
»Hvad  vilde  der  komme  ud  af  Haven,  hvis  Gartneren  behand- 
lede al  Slags  Ukrudt  og  Fugle  efter  »the  golden  rule«!« 

Grunden  til  det  mangelfulde  Resultat,  som  Spencer’s  »Kom- 
promis« giver,  er  da  aabenlys.  Med  Udgangspunkter  baade  i en 
yderliggaaende  Individualisme  og  et  yderliggaaende  Hensyn  til 
Samfund  og  Race  faar  hans  Egoisme  og  Altruisme  en  saa 
skærpet  Form,  at  de  umuligt  kan  bøjes  sammen  mere. 

Lader  man  Individerne  være  det  etiske  Udgangspunkt  — 
og  samtidig  socialt  betingede  — kan  man  paa  Evolutions- 
lærens Grund  finde  den  Forsoning,  som  Spencer  forgæves  søgte; 
den  kaldes  Velfærds  principet. 

12.  Wundt  har  betegnet  Egoismen  som  »Immoralisme«,  fordi 
den  modsiger  andre  Moralsystemer;  men  skulde  det  være  gyldig 
Grund  til  at  reducere  en  etisk  Teori,  saa  kunde  al  etisk  Forsken 
godt  slutte.  Er  ikke  noget  af  det  mest  værdifulde  i Aands - 
livet  fremkommet  i skarpeste  Modstrid  med  de  herskende  Me- 
ninger? Det  er  vanskeligt  at  forstaa,  at  en  Kultur -Evolutionist 
kan  anvende  et  saadant  Argument;  det  er  det  samme  Argument, 
som  al  stivnet  og  ortodoks  Tradition  anvender  over  for  nye, 
friske,  aandelige  Strømninger  — uden  at  det  dermed  skal  være 
sagt,  at  man  kan  karakterisere  Egoismen  saaledes. 

Kritiken  af  Altruismen  er  heller  ikke  rammende:  det  er  ikke 
Altruisme  at  flytte  Synspunktet  fra  det  ene  »Jeg«  til  det  andet 
og  derved  faa  en  Mangfoldighed  af  Enkeltsubjekter.  Og  selv 
om  det  skulde  være  etisk  værdiløst  for  mig  at  virke  for  min 
egen  Lystfølelse,  saa  er  det  ikke  givet,  at  det  ogsaa  skal  være 

etisk  værdiløst  for  mig  at  virke  for  andres,  Formaalet  er  jo  dog 
ikke  det  samme.  Hermed  falder  ogsaa  det  Angreb  til  Jorden, 
som  Wundt  har  rettet  mod  Velfærdsmoralen. 

I Stedet  for  »Enkeltsubjekter«  sætter  Wundt  » Helhedsviljen «; 
men  naar  det  nu  viser  sig,  at  denne  Helhedsvilje  altid  kun  er 
en  Resultant  af  individuelle  Viljesretninger  og  ikke  er  en  eneste 
altomfattende,  men  deler  sig  i forskellige  Trin,  at  der  er  Hel- 
hedsviljer for  Stamme  og  Stand,  for  Folk  og  Stat,  saa  bliver 
det  vanskeligt  at  opretholde  det  skarpe  Skel  mellem  Individ 
og  Helhed.  Der  bliver  ingen  Væsensforskel,  kun  en  gradvis 
Stigen  opad  fra  mindre  til  større  Helheder.  Hertil  kommer,  at 
der  mellem  disse  Helheder  kan  opstaa  Konflikt,  og  at  der  altsaa 
kan  blive  Tale  om  en  Vurdering  over  hvilken  Helhedsvilje,  der 
repræsenterer  det  etiske.  Det,  der  skulde  sikre  mod  Vildfarelsen: 
at  følge  en  Helhedsvilje,  det  kan  saaledes  netop  give  Anledning 
til,  at  man  kommer  paa  gale  Veje.  »Sikker  li  g er  kun  Karak- 
terer af  høj,  sædelig  Energi  og  Indsigt,  og  for  hvem  den  etiske 
Helhedsvilje  er  bleven  klart  bevidst,  kaldet  til  at  bringe  Løs- 
ningen af  saadanne  Konflikter«.1)  — Ja,  men  hvilken  »Helheds - 
vilje«  er  i det  givne  Øjeblik  den  etiske?  Og  hvorfor  er  det  netop 
»Resultanten«,  der  etisk  er  den  rette,  og  ikke  en  eller  anden 
af  de  individuelle  Viljesytringer,  som  maa  bukke  under  eller 
kun  faar  minimal  Betydning  i dette  kæmpemæssige  Kræfternes 
Parallelogram? 

Den  »Helhedsvilje«,  der  omslutter  alle  andre,  og  som  altsaa 
maa  regnes  for  at  være  den  højeste,  det  er  den,  der  statueres 
igennem  den  historiske  Sammenhæng  mellem  forgangne,  nu- 
værende og  kommende  Slægter.  Men  da  de  nuværende  Slægter 
langt  fra  er  saa  talrige,  som  de  svundne  er  tilsammen,  og  da 
de  kommende  formentlig  endnu  ingen  Indflydelse  kan  have 
haft  paa  Tidens  »Resultant«,  saa  ses  det,  at  det  er  de  døde, 
der  har  Magten  i denne  Helhedsvilje;  al  vor  Stræben,  Handlen 
og  Liden  er  kun  Dværgenes  Puslespil  med  Kæmpens  Værk. 
Vi  er  i Wundts  Etik  prisgivne  en  overmægtig  Tradition. 

13.  Den  Begejstring,  som  Nietzsche  vakte  hos  mange,  det 
Had  og  den  Foragt,  som  han  fra  anden  Side  blev  Genstand  for, 
har  frembragt  en  mægtig  Diskussion,  en  overmaade  omfattende 
Litteratur,  som  det  ligger  ganske  uden  for  nærværende  Ar- 
bejdes Plan  at  komme  nøjere  ind  paa.  Hans  stærke  Betoning 
af  Livet  som  » Vilje  til  Magt « knytter  ham  nær  til  Darwin’s 
Udviklingsprincip:  Kampen  for  Livet,  og  kendetegner  ham  som 
Evolutionist,  men  ganske  vist  i en  Form,  der  ligger  langt  fra 
Darwin’s  og  Spencer’s  Ideer. 

En  enkelt  Tankegang  vil  vi  optage  her,  fordi  den  staar  i nær 
Forbindelse  med  de  Teorier  om  Samfund  og  Individ,  som  er 
undersøgt  i det  foregaaende:  Nietzsche  mener,  at  »Demokratieta 
er  en  Forfaldsform.  Siden  »Slaveopstanden  i Moralen«  fandt 
Sted,  befinder  vesterlandsk  Kultur  sig  i en  Dekadenceperiode, 
der  karakteriseres  ved,  at  Masserne  i stadig  stigende  Grad  har 
taget  Herredømmet  til  Skade  for  den  sande  og  store  Udvikling. 

Rent  evolutionistisk  set  er  der  intet  i Vejen  for,  at  et  saadant 
»Fald«  kunde  være  sket;  det  har  sin  Analogi  i visse  Organismers 
Tilpasning  til  lettere  Ernæringsforhold  med  samtidig  Hen- 
visnen  og  Tab  af  tidligere,  nødvendige  Legemsdele  og  Funk- 
tioner. Demokrati  skulde  da  opfattes  som  en  Art  Snylter- 
funktion i den  menneskelige  Kultur-Organisme. 

En  Protest  mod  en  saadan  Anskuelse  har  i sig  selv  ingen 
Betydning,  selv  om  det  var  Folkeslagenes  Millioner,  der  op- 
løftede den;  thi  der  vilde  jo  ikke  være  noget  mærkeligt  i,  at 
disse  Skarer  vilde  opretholde  en  Livsform,  som  syntes  dem  be- 
hageligere, og  at  de  ikke  godvilligt  fandt  sig  i,  at  det  blev  op- 
fattet som  et  Tilbageskridt,  hvad  de  selv  følte  som  Fremgang. 
Men  paa  den  anden  Side  er  ej  heller  en  Paastand  tilstrækkelig, 
og  Nietzsche  har  ingen  Beviser. 

Det,  der  var  det  drivende  Motiv  for  Nietzsche,  var  hans 
Antipati  mod  Masserne  — næppe  nogen  Trang  til  at  komme  til 
videnskabelig  Forstaaelse  af  Spørgsmaalet;  derfor  finder  han, 
at  »Slaveopstanden«s  Omvurdering  er  et  tilstrækkeligt  Argu- 
ment: at  det  engang  var  de  stærke,  de  rige,  de  skønne,  der  ogsaa 
var  de  gode,  og  at  der  skete  det  Omslag,  at  den  fattige  og  ringe 

blev  Guds  udvalgte,  dette  er  for  Nietzsche  ikke  blot  en  Kends- 
gerning, men  ogsaa  et  Bevis  for  Dekadenceteorien. 

Man  kan  indvende,  at  det  næppe  af  mange  anses  som  et 
særligt  etisk  Gode  at  være  fattig  eller  ringe,  og' at  fornuftige 
Mennesker  efterhaanden  har  tilegnet  sig  den  Tankegang,  at 
hverken  Fattigdom  eller  Rigdom,  Grimhed  eller  Skønhed  i sig 
selv  afgiver  nogen  Maalestok  for  etisk  Værd.  Men  Nietzsche 
vil  hævde,  at  netop  denne  Nivelleringsproces  er  Bevis  paa  For- 
fald; Rigdom  og  Skønhed  uar  absolute  Goder  i etisk  Betydning 
— de  er  det  ikke  mere. 

Men  hvorfor  har  Datiden  Ret  over  for  Nutiden,  og  hvorfra 
stammer  egentlig  disse  to  Tankegange?  Er  de  af  en  saa  analog 
Oprindelse,  at  de  med  nogen  Mulighed  for  et  reelt  Udbytte  kan 
sammenlignes? 

Den  offentlige  Mening  dannedes  sikkert  i. hine  Tider  af  Ari- 
stokratiet eller  af  den  Kreds,  der  stod  Tyrannen  nærmest,  og 
at  disse  Kredse  fandt  deres  egen  Handlen  og  Væren  fuldtud 
forsvarlig  og  etisk  ret,  det  er  der  ikke  noget  overraskende  i;  det 
er  næppe  rimeligt,  at  de  trælbundne  Underklasser  var  ganske 
af  samme  Mening;  men  om  den  blev  der  ikke  spurgt,  og  den 
har  kun  i ringe  Grad  kunnet  hæve  sig  op  igennem  Tiden,  saa 
den  kunde  opfanges  af  vort  Øre. 

Den  offentlige  Mening  nu  til  Dags  er  af  meget  mere  sammen- 
sat Natur,  idet  alle  Befolkningslag  giver  sit  Bidrag  til  den. 
Ustraffet  hæver  enhver  sin  Røst  og  betragter  det  som  sin  umiste- 
lige Menneskerettighed  at  kunne  kritisere  alt  og  alle. 

Kan  der  komme  noget  ud  af  at  sammenligne  saadanne  to 
»Helhedsviljer«,  andet  end  det:  jeg  foretrækker  denne  eller  hin? 
Den  absolute  Maalestok  mangler. 

Nietzsche  vil  naturligvis  søge  Maalestokken  i den  Mulighed, 
der  under  de  skiftende  Kaar  maatte  findes  for  Udviklingen  af 
de  faa  førende  Aander,  som  skal  vise  Vejen  og  danne  Broen  til 
Overmennesket.  Men  skulde  Muligheden  for  saadanne  Aanders 
Fremkomst  være  bleven  væsentlig  ringere?  Selv  om  Regerings- 
formen og  den  hele  Synsmaade  i et  Folk  er  aldrig  saa  demo- 
kratisk, saa  kan  der  ikke  undværes  Førere;  de  vil  fremkomme, 

og  Folket  vil  følge  dem.  Medens  Masserne  vandrer  efter  disse 
førende  Aanders  Vink  og  Raad,  lever  de  i den  Illusion,  at  det 
er  dem.  Masserne,  der  bestemmer  Udviklingens  Fart  og  Retning. 

Hvad  kan  der  altsaa  være  for  Aandsaristokraten  at  frygte 
i Demokratiet?  Maaske  officiel  Tilsidesættelse,  og  iøvrigt  intet 
andet  end  det,  at  blindt  Had  og  Raseri,  der  dirigeres  af  Over- 
fladebevægelsernes Førere,  engang  imellem  gaar  over  alle 
Grænser  og  for  en  Gangs  Skyld  slaar  den  mægtige  til  Jorden. 
Men  det  er  ikke  noget  nyt  i Historien,  og  for  den,  der  regner 
med  det  lange  Løb,  vil  det  kun  betegne  et  Bølgeslag,  der  rejser 
sig  og  atter  glattes  ud. 

14.  Men  derfor  kan  der  nok  fra  Etikens  Side  være  noget  at 
bemærke  til  Tidens  demokratiske  Tendenser,  ogsaa  set  fra  et 
evolutionistisk  Synspunkt. 

At  de  fremkom  som  en  Frihedsbevægelse,  og  at  de  ogsaa 
resulterede  i en  Frigørelse  af  Personligheder,  det  kan  ikke  be- 
tvivles.  Og  hvilket  Formaal,  man  saa  iøvrigt  stiller  sig  etisk 
set,  det  maa  være  en  Fordel,  at  der  er  saa  mange  frie  Udgangs- 
punkter for  den  tilsigtede  Udvikling  som  mulig.  Men  Bevæ- 
gelsen har  med  nødvendig  Konsekvens  ført  til  demokratiske 
Styreformer,  der  overlader  Magten  og  Ansvaret  til  et  Flertal,  og 
dette  har  ført  til  den  meget  udbredte  Misforstaaelse,  at  Fler- 
tallet ogsaa  har  den  moralske  Ret  over  for  alle  Mindretal. 
Stemmesedlen,  der  var  Midlet  til  Frigørelse,  blev  et  tveægget 
Sværd,  der  rettedes  mod  Samfundet  selv;  den  blev  Midlet  til  at 
baste  og  binde  Mindretal  og  Særmeninger,  fordi  man  i dem 
saa  Arvtagerne  efter  Fortidens  Tyranner  og  Undertrykkere  og 
ikke  erindrede,  at  Tiden  var  en  anden,  og  at  disse  Mindretal 
var  Dele  af  Folket  selv,  der  havde  samme  Ret  til  at  præge 
Udviklingens  Gang. 

Hvis  den  demokratiske  Bevægelse  skal  være  i Overensstem- 
melse med  etisk  Tankegang,  ikke  blot  episodisk,  men  vedva- 
rende, da  maa  den  over  alt  naa  til  den  Erkendelse,  at  det  er 
den  individuelle  Værdi,  det  kommer  an  paa,  ikke  et  eller  andet 
imaginært  Samfund;  at  Samfundene  over  alt  og  til  alle  Tider 

etisk  set  kun  er  Midler  til  Udfoldelse  af  det  højeste  og  bedste 
i Mennesket. 

Der  er  dem,  der  har  ment,  at  det  var  muligt  skarpt  at  ud- 
skille det  sociale  fra  alle  de  Egenskaber,  der  kun  har  rent  per- 
sonlig Betydning,  og  i dette  »sociale«  skulde  vi  finde  Moralens 
Grundsten.  Tilsyneladende  meget  simpelt!  Men  det  beror  i 
Realiteten  paa  en  Opgivelse  af  det  væsentlige  i Etiken:  Vur- 
deringen. 

Etikens  Genstand,  siger  Pollock,  er  helt  social,  og  man  kan 
ikke  anerkende,  at  Sidgwick  har  Ret  i at  finde  Etikens  yderste 
Sanktion  i individuel  Tanke;  dette  skal  if.  Pollock  overhovedet 
ikke  være  noget  etisk  Problem.1) 

Tværtimod!  det  etiske  er  i Bund  og  Grund  knyttet  til  det 
individuelle  og  er  utænkeligt  uden  denne  Sammenknytning;  men 
de  individuelle  Værdiers  Fremvækst  betinges  af  socialt  Liv.  Det 
er  ofte  en  Misforstaaelse,  naar  store  Reformatorer  er  bleven  taget 
til  Indtægt  for  etiske  Anskuelser,  der  satte  Samfund  som  For- 
maal.  Da  det  engang  blev  paalagt  Menneskene  at  bede  for  deres 
Fjender  og  at  gengælde  ondt  med  godt,  da  skete  det  ikke  for 
noget  Samfunds  Skyld,  men  udelukkende  for  den  handlendes 
egen  Skyld.  Det  var  et  Bud,  der  gik  fra  den  enkelte  til  den 
enkelte,  og  det  var  individuel  Værdi,  det  gjaldt;  men  dets  Reali- 
sation var  knyttet  til  de  sociale  Forhold. 

Tænker  man  sig,  at  en  vis  Handlemaade  anses  for  etisk,  og 
at  den  — som  Spencer  mener  — efter  nogle  Menneskealdre 
eher  Aarhundreder  er  indarbejdet  til  Fælleseje,  blevet  Natur, 
Instinkt,  saa  vil  Udviklingen  ikke  standse  med  dette,  men  der 
vil  £ra  en  eller  flere  Individualiteter  rejses  Kamp  derimod 
som  et  tilbagelagt,  et  ukultiveret,  barbarisk  Standpunkt.  Det 
er  ikke  Samfundet,  der  fornyer  sine  Idealer;  Samfundet  tvinges 
til  at  forny  dem,  og  Fornyelsen  kommer  ustandseligt  fra  det 
individuelle.2) 

Demokrati  har  en  ulykkebringende  Tendens  til  at  identifi- 


x)  »Mind«.  1876. 

2)  Sml.  Cl.  Wilkens:  Livets  Grundværdier.  (1911).  192. 

cere  Flertallet  med  Staten  og  dernæst  til  at  betragte  et  Brud 
med  dette  Samfund  som  en  etisk  Forsyndelse.  Alle  Vegne, 
hvor  Lysten  stikker  frem  til  at  bygge  Babelstaarne,  forbander 
man  dem,  der  vil  tale  deres  eget  Sprog.  »Den  Gud  vil  slå  i 
livets  strid,  ham  gør  han  først  til  individ«.  — Men  den  centrale, 
etiske  Konflikt  finder  aldeles  ikke  Sted  mellem  Individ  og  Stat, 
den  rejser  sig  i Individet  selv  mellem  dets  dybeste  Interesse 
og  dets  mere  overfladiske  Tilbøjeligheder.  Man  kan  anses  for 
at  være  et  »daarligt  Samfundsmedlem«  — til  en  vis  Grad  med 
Rette  — og  dog  etisk  set  være  paa  den  rigtige  Side.  Det  er  i 
saa  Henseende  ikke  afgørende,  om  man  følges  med  Tusinder 
af  Meningsfæller,  eller  om  man  gaar  alene. 

For  Biologien  ligger  Tyngdepunktet  i Slægten,  ikke  i Indi- 
videt; den  er  som  al  Naturvidenskab  i Grunden  Slægtsvidenskab. 
Individet  har  der  paa  ingen  Maade  nogen  egen  Værdi  eller  noget 
særligt  Formaal  ud  over  Slægtens. 

For  Etiken  stiller  Sagen  sig  ganske  anderledes,  dens  Emne 
er  Individet  og  dets  Handlinger,  Domme  og  Meninger.  Stats- 
og  Slægtsliv  har  Værdi  i Forhold  til,  som  det  kan  skabe  de 
bedste  Muligheder  for  Individernes  frie  Udfoldelse  og  Virksom- 
hed, hvad  enten  det  etiske  Formaal  betegnes  som  Liv  eller 
Lykke,  som  Velfærd  eller  som  personlig  Kultur. 

15.  Ud  fra  den  Overbevisning,  at  Menneskeheden  som  Helhed 
kan  gøres  bedre  og  lykkeligere,  men  at  dette  ikke  kan  naas,  hvis 
man  lader  Udviklingen  passe  sig  selv,  har  der  rejst  sig  en  Be- 
vægelse for  ved  rationelle  Metoder  at  fremskynde  en  grundig 
Forbedring  af  den  menneskelige  Race.  For  saa  vidt  man  anser 
den  lykkeligere  Tilstand  for  at  være  en  direkte  Følge  af  bedre, 
økonomiske  Forhold,  har  en  saadan  Bevægelse  allerede  fast  Tag 
flere  Steder  i Europas  Befolkning  gennem  det  saakaldte  To- 
eller Tre-Barns-System.  Aabent  udtales  det,  at  det  ikke  kan 
gøres  til  Pligt  for  Mænd  og  Kvinder  at  opofre  Helbred  og 
Lykke  og  leve  et  glædeløst  Liv  for  at  opdrage  en  stor  Børneflok, 
og  det  kan  ikke  nægtes,  at  Synspunktets  Berettigelse  individuelt 
set  vanskeligt  kan  afvises.  Desuden  vil  de  sociale  Opgaver  lettes 

betydeligt,  naar  ikke  Befolkningstilvæksten  bestandig  forstyrrer 
den  tilvejebragte  Ligevægt. 

Men  Bevægelsen  har  vakt  stærke  Betænkeligheder,  først  og 
fremmest  af  nationale  Grunde.  Det  Folk,  som  først  uden  Skrup- 
ler begiver  sig  ind  paa  denne  Bane,  løber  den  Risiko  at  blive 
overvældet  i det  nationale  Opgør  med  en  Folkestamme,  der  enten 
af  Naivitet  eller  af  moralske  og  religiøse  Grunde  ikke  foretager 
lignende  Begrænsninger.  Og  hertil  slutter  sig  en  Betragtning, 
som  ikke  endnu  lader  sig  afvise:  at  en  Folkestamme,  der  fore- 
tager en  saadan  Begrænsning,  tillige  svækkes  i Vitalitet  gen- 
nem større  Vellevned,  medens  en  nøjsommere  Befolkning  ogsaa 
bevarer  mere  Energi  og  Udholdenhed.  Det  kulturelle  Fremskridt 
og  den  nationale  Levedygtighed  synes  vanskeligt  at  kunne  for- 
liges med  en  metodisk  Formindskelse  af  Befolkningstilvæksten 
af  den  omtalte  Art.  Regeringerne  har  da  ogsaa  været  betænkt 
paa  at  modarbejde  Tendensen  ved  at  give  Understøttelse  til 
barnerige  Familier,  og  man  er  fra  lægevidenskabelig  Side  gaaet 
saa  vidt,  at  man  endog  af  Hensyn  til  Racens  Livskraft  kræver 
saa  mange  Fødsler  som  mulig  uden  Hensyn  til  en  eventuelt 
forøget  Dødelighed.1)  Men  en  saadan  »Rovdrift«  vilde  ikke  blot 
direkte  forøge  Lidelserne,  men  ogsaa  i Almindelighed  skærpe 
Kampen  for  Livet,  og  der  skal  stærke  Motiver  til,  førend  et 
Folk  helt  eller  delvis  indlader  sig  paa  noget  saadant. 

I Stedet  for  en  almindelig  Begrænsning  af  Befolkningstil- 
væksten har  en  Bortskæren  af  uheldige  Samfundselementer 
vundet  megen  Tilslutning,  og  denne  Metode  er  nu  ikke  blot  en 
diskuteret  Teori,  men  praktiseres  i flere  amerikanske  Stater. 
Idet  man  gaar  ud  fra,  at  Statsmyndighederne  har  samme  Ret 
og  Pligt  til  at  forebygge  Følgerne  af  arvelig  Belastning,  som 
de  har,  naar  der  f.  Eks.  er  Tale  om  at  forebygge  en  Epidemi, 
saa  har  man  vedtaget  Love  om  Forbud  mod  Ægteskab  blandt 

x)  Dette  Standpunkt  indtager  Dr.  med.  Grassl:  »Die  Geburtenriick- 
gang«.  — Dr.  Grassl  er  Ophavsmand  til  den  Formel,  at  der  fra 
enhver  Ægtehustru  maa  komme  mindst  3,3  Børn  gennemsnitligt 
pr.  Ægteskab;  han  fraraader  Kvinder  at  deltage  i Sport,  idet  han 
mener,  at  den  er  direkte  hæmmende  for  Moderskab. 

visse  legemligt  og  aandeligt  svækkede  Individer  som  aandssvage. 
Epileptikere,  Idioter  og  lunge  tuberkuløse,  og  i nogle  Stater 
Love  om  Sterilisering  af  sindssyge  og  Epileptikere.1) 

Men  ikke  tilfredsstillet  hermed  har  »American  Genetic  As- 
sociation«, der  er  Midtpunktet  for  den  race -hygiejniske  Bevæ- 
gelse i Amerika,  udarbejdet  et  Forslag,  som  gaar  ud  fra,  at 
10  % af  Befolkningsmassen  bør  steriliseres.  Dette  tænkes  iværk- 
sat ved  en  stadig  Ufrugtbar  gøren  af  den  laveste  Tiendedel  af 
Befolkningen,  og  saaledes  at  dette  er  udført  helt,  igennem  to 
Slægtled.  50  Millioner  Mennesker  skulde  i dette  Tidsrum  ste- 
riliseres, aarlig  omkr.  100  Tusind  ved  Aar  1920,  derefter  sti- 
gende til  aarlig  over  400  Tusind  henimod  Slutningen  af  Aar- 
hundredet.2) 

Da  nu  hele  denne  Metode  bygger  paa  en  evolutionistisk- 
biologisk Tankegang  og  paa  den  Overbevisning,  at  det  er  fuldtud 
berettiget  at  foretage  et  saadant  Eksperiment  med  Mennesker, 
saa  virker  den  som  en  direkte  Konsekvens  af  evolutionistisk 
Etik,  og  der  vilde  intet  være  i Vejen  for,  at  en  Etik,  der  op- 
stiller »Samfundets  Sundhed«  som  etisk  Formaal,  fuldtud  kunde 
slutte  sig  til  Metoden,  ja,  endog  stille  den  som  nødvendigt  etisk 
Krav. 

Man  maa  da  først  spørge,  om  det  kan  ventes,  at  en  fuld- 
kommen, menneskelig  Type  vilde  fremkomme  ved  denne  Metode, 
en  Type,  der  var  fri  for  de  nævnte  og  andre  Svagheder,  men  i 
Besiddelse  af  højere  aandelig  og  legemlig  Energi,  der  satte 
Mennesket  i Stand  til  at  udføre  det  udmærkede  og  leve  lykkeligt. 

Hertil  maa  efter  al  Sandsynlighed  svares  Nej!  Det  eneste 
Fremskridt,  som  der  er  nogen  Sandsynlighed  for  at  opnaa,  er, 
at  visse  Sygdomme  og  Svækkelsestilstande  vilde  indskrænkes 
— ikke  udryddes.  Og  dette  Resultat  vilde  kun  kunne  naas  ved 
en  stadig  Gentagen  af  Udvalget,  ikke  blot  gennem  to  Slægtled, 

J)  Love  af  den  førstnævnte  Art  findes  i omtr*  en  Snes  amerikanske 
Stater  (f.  Eks.  Florida).  Love  af  sidstnævnte  Art  findes  f.  Eks.  i 
Nevada,  New  York,  Kansas  m.  fl. 

Archiv  f.  Rassen-  und  Gesellschafts-Biologie.  1914.  pg.  21.  flg. 

2)  Archiv  f.  Rassen-  und  Ges.-Biologi.  1914.  pag.  184  flg. 

men  uafbrudt.  En  kortere  Tids  bristende  Kontrol  vilde  atter 
tilbageføre  tidligere  Tilstande.  Alligevel  vilde  Resultatet  være 
værd  at  efterstræbe,  forudsat  at  Prisen  ikke  var  for  høj. 

Er  Statsmyndighedernes  Indgriben  lige  saa  berettiget  her  som 
under  en  Epidemi  eller  som  over  for  Forbrydere? 

Den  Indskrænkning  af  den  personlige  Frihed,  som  Myndig- 
heder tillader  sig  i disse  Tilfælde,  har  til  Hensigt  at  beskytte 
den  nulevende  Menneskehed,  og  Frihedsberøvelsen  ophører,  naar 
dette  bestemte  Mellemværende  er  afgjort.  Men  et  Indgreb  i den 
menneskelige  Organisme  af  den  Art,  som  her  er  omtalt,  vil, 
i hvert  Fald,  hvis  den  anvendes  over  for  Mennesker,  der  har 
deres  Forstand,  føles  ikke  blot  som  en  vedvarende  Frihedsbe- 
røvelse, men  som  en  Reduceren  af  deres  Værd  som  Mennesker; 
de  er  anden  Rangs  Væsener  i Forhold  til  alle  andre  Mennesker, 
de  er  lænkede  Dyr,  der  har  Forstand  nok  til  at  indse,  at  de 
bærer  Lænken  uden  egen  Skyld  og  til  Fordel  for  en  Menneskehed, 
som  endnu  ikke  eksisterer.  Naar  den  race -hygiejniske  Bevæ- 
gelses Ledere  har  vurderet  den  økonomiske  Fordel,  som  det 
fremtidige  Samfund  vinder,  og  den  Indskrænkning  af  Lidelser, 
som  mulig  vil  resultere  engang  i Fremtiden,  har  de  da  med- 
taget i deres  Beregning  den  Nedtrykthed  i Sindsstemning,  som 
disse  Halvmennesker  vil  føle,  og  det  Had  og  Hadets  Følger,  der 
altid  vil  rejse  sig  mod  et  Samfund,  som  gør  voldeligt  Indgreb 
i Menneskers  Frihed,  uden  at  dette  Indgrebs  Berettigelse  er 
umiddelbart  indlysende?  Den  ældgamle  Metode:  kun  at  lade  de 
Børn  leve,  som  i enhver  Henseende  var  sunde,  regnes  for  at  være 
etisk  uforsvarlig;  men  den  var  langt  mere  human  end  den,  som 
»American  Genetic  Association«s  Udvalg  paa  19  Specialister  vil 
fuldkommengøre  Verden  med.1) 

Men  hele  denne  Bevægelse,  siges  der,  er  jo  kun  en  mere 

D Hvilke  Vildskud  denne  Bevægelse  kan  føre  til,  ser  man  af  Dr. 
W.  Hentzel:  »Vom  aufsteigenden  Leben«.  Som  Helsemiddel  mod 
Civilisationens  Beskadigelser  tilraader  han  bl.  a.  Polygami  med 
strengt  Udvalg  af  Mænd,  som  blev  isolerede  fra  den  omgivende 
Kultur!  Fra  denne  Udklækningsanstalt  skulde  saa  Racens  For 
nyelse  komme. 

systematisk  Fortsættelse  af  den,  som  Samfundet  allerede  gen- 
nemfører i Asyler  og  Fængsler,  i Boykotning  og  Reformering. 
Samfundet  udvikler  jo  uafbrudt  Vaaben  mod  sine  egne  Med- 
lemmer og  foretager  stadig  Undertrykkelse  af  socialt  udygtige.1) 

Hertil  er  at  sige,  at  det  — ved  et  saa  bevidst  Udvalg  — 
først  maa  godtgøres,  hvorvidt  disse  Mennesker  er  »socialt 
udygtige«,  d.  v.  s.,  ikke  blot  skadelige,  men  overvejende  skade- 
lige; og  desuden  er  der  en  væsentlig  Forskel  mellem  den  Om- 
stændighed, at  Samfundet  mere  eller  mindre  bevidst  værger 
sig,  naar  det  føler  sin  Eksistens  truet,  og  den,  at  Samfundet 
bevidst  skulde  gaa  krigersk  til  Værks  over  for  visse  Medlemmer 
for  derved  at  opnaa  en  Fordel  i Fremtiden.  Det  er  Spørgsmaalet 
om  Angreb  og  Forsvar,  der  dukker  op  paa  social  Grund.  Det 
er  etisk  forkasteligt  at  bebyrde  en  Eftertid  med  mere  »Gæld« 
i forskellig  Henseende,  end  vi  selv  har  haft  at  kæmpe  med,  og 
den  sociale  Lovgivning  maa  selvfølgelig  have  dette  Synspunkt 
for  Øje;  men  det  er  ogsaa  etisk  forkasteligt  at  stille  Nutiden 
over  for  Kravet  om  en  fuldstændig  Afvikling,  for  at  Fremtiden 
kan  være  gældfri.  Hvad  den  enkelte  i saa  Henseende  frivilligt 
yder,  det  bliver  hans  Sag  og  maa  vejes  for  sig;  det  er  netop 
af  stor  Betydning  i etisk  Henseende,  at  hver  enkelt  stilles  Ansigt 
til  Ansigt  med  dette  personlige  Ansvar.  Men  Samfundet  kan 
kun  med  Rette  stille  Krav  om  sine  Medlemmers  Selvopofrelse, 
naar  dets  egen  Eksistens  er  truet.  Skal  da  disse  Mennesker, 
som  i Forvejen  bærer  en  naturlig  Byrde  i Samfundet,  tillige 
stemples  som  daarlige  Samfundsmedlemmer,  som  Mennesker, 
man  nu  engang  maa  finde  sig  i,  men  som  egentlig  gjorde  bedst 
i snarest  muligt  at  gøre  Ende  paa  en  Tilværelse,  der  kun  er  en 
Pine  for  dem  selv.  Nu  har  man  heldigvis  hindret  dem  i at  gøre 
Skade  i Fremtiden,  nu  vil  man  tillade,  at  de  lever  videre  paa 
Samfundets  Naade! 

Konsekvensen  af  et  saadant  System  vilde  være,  at  hele  Folke  - 
massen blev  inddelt  i Klasser  efter  deres  Levedygtighed  og 
»Samfundsværdi«,  og  at  man  bevidst  udryddede  de  elendige, 


r)  J.  M Baldwin:  Darwin  and  the  Humanities.  59. 

som  kom  i nederste  Klasse;1)  en  Udstødning  i en  Pariakaste 
efter  gammel-indisk  Monster  vilde  ikke  være  tilstrækkelig  virk- 
ningsfuld. 

Barmhjertighed  er  ganske  vist  ikke  den  højeste  af  alle  Dyder, 
og  Samfundsforholdene  har  undertiden  medført  en  sødladen 
Humanitet,  hvor  Strenghed  sikkert  havde  været  bedre  paa  sin 
Plads.  Men  der  er  et  langt  Spring  fra  dette  til  en  Fremgangs  - 
maade,  der  gør  Ende  paa  al  Barmhjertighed,  og  naar  en  mo- 
derne Eugeniker  paa  Grundlag  af  evolutionistisk  Etik  møder 
frem  med  sine  vidtgaaende  Forslag  til  Menneskehedens  »For- 
ædling« — ved  at  gøre  Mennesker  til  Krøblinge  — maa  vi  hen- 
vise til  den  allerede  fremdragne  Udtalelse  af  Darwin,  at  den 
Sympati,  dér  giver  sig  til  Kende  i Menneskers  Omhu  og  Red- 
ningsarbejde for  Samfundets  ulykkelige,  ikke  kan  forstyrres, 
uden  at  vi  forringer  noget  af  det  ædleste  i os.  Denne  Udtalelse 
viser  bl.  a.,  at  Darwin  saa  Brodden  i sin  Anskuelses  Konse- 
kvenser, og  at  han  fandt  det  nødvendigt  at  give  en  Advarsel. 

Hvem  skulde  desuden  foretage  dette  »bevidste  Udvalg«? 
Statsmyndighederne!  Men  Staten  maatte  overgive  dette  vanske- 
lige Hverv  til  virkeligt  sagkyndige,  d.  v.  s.  Læger  og  Biologer, 
muligvis  en  Kreds  af  Lovgivere  med  et  Par  Videnskabsmænd 
som  Konsulenter,  et  Velfærdsudvalg  med  en  i Sandhed  meget 
vidtgaaende  Myndighed.  Der  er  ingen  Tvivl  om,  at  der  med 
Lethed  kunde  findes  Folk,  som  vilde  føle  sig  fuldt  kvalificerede 
til  en  saadan  Post,  selv  om  andre  maaske  havde  deres  Tvivl 
m.  H.  t.  Kvalifikationerne.  Den  Selvfølgelighed,  som  Race- 
hygiejnens Foregangsmænd  ser  i deres  egne  Projekter,  vidner 
ikke  om  Skrupler.  Men  man  maa  med  Huxley  undre  sig  over 
de  Mennesker,  der  taler  saa  frit  om  at  udrydde  de  uduelige. 
Har  de  nogen  Sinde  fordomsfrit  undersøgt  deres  egen  Historie? 
Den  Energi,  der  bringer  Soldaten  Avancement  og  Finans- 
manden Formue,  kunde  under  ugunstige  Forhold  bragt  dem 
begge  i Tugthuset,  og  man  maa  være  meget  »duelig«,  hvis  man 

D Dette  vilde  i bogstavelig  Betydning  være  en  dyrisk  Fremgangs- 
maade,  analog  med  den,  som  Storken  og  flere  andre  Dyr  an- 
vender over  for  svage  Kammerater. 

ikke  skulde  kende  een  Omstændighed  eller  maaske  to  i ens  Liv, 
der  vilde  være  tilstrækkeligt  til  at  kvalificere  en  til  en  Plads 
blandt  »de  uduelige«.1) 

Man  kan  altsaa  rejse  berettiget  Tvivl  om:  1.  at  der  findes 
Mennesker  med  tilstrækkelig  Intelligens  og  sand  Kultur  til  at 
træffe  fuldstændig  rigtige  Afgørelser  i Sager  af  denne  Art. 
2.  at  de  foreslaaede,  her  omtalte.  Metoder  med  samt  deres 
Konsekvenser  fører  til  det  ventede  Resultat:  en  rationel  og  varig 
Forbedring  af  den  menneskelige  Type.  — Alene  dette  gør  Eks- 
perimentet problematisk;  og  dog  vilde  Etiken  intet  have  at  ind- 
vende mod  et  Forsøg,  hvor  der  intet  var  at  tabe  og  mulig  meget 
at  vinde.  Men  hertil  knytter  sig,  for  saa  vidt  Eksperimentet 
angaar  Mennesker,  der  er  i Besiddelse  af  deres  fulde  Fornuft, 
det  sikre  Tab  af  Tilfredshed  med  Samfundsforholdene,  den 
sikre  Fornemmelse  af  Samfundets  Stempel  som  Undermaaler,  den 
sikre  Følelse  af  at  bære  Samfundets  Skyld  og  at  være  udskudt 
derfor.  Og  enten  Etiken  sætter  menneskelig  Lykke  som  For- 
maal  eller  ej,  saa  maa  den  over  for  Eksperimenter,  der  medfører 
Meneskelykkes  Forlis,  kræve  Ekvi valens,  og  den  kan  ikke  nøjes 
med  en  Henvisning  til  tvivlsomme  Fremskridt  engang  i Frem- 
tiden. 


F.  Etisk  Fremskridt. 

i.  Den  evolutionistiske  Etik  har  ligesom  Etik  i det  hele  taget 
beskæftiget  sig  meget  med  Spørgsmaalet  om  etisk  Fremskridt, 
uden  at  det  dog  kan  siges,  at  den  gennemgaaende  har  taget  noget 
udpræget  Standpunkt;  og  navnlig,  naar  det  angaar  menneske- 
lig Krakter,  er  der  stærk  Meningsforskel.  Darwin  har  betonet 
de  Vanskeligheder,  som  rejser  sig  for  en  virkelig  Vurdering,  og 
han  betvivler  Fremskridt  som  Normalregel.  Spencer  er  derimod 
fuldt  og  fast  overtydet  om  det  vedvarende  Fremskridt  inden 
for  den  bestemte  »Jordperiode«;  men  Styrken  i hans  Begrun- 
delse staar  ikke  Maal  med  Styrken  i hans  Overbevisning. 


3)  Huxley:  Coll.  Essays.  IX.  39. 

Et  virkeligt  Bevis  er  af  den  Grund  umuligt,  at  vi  aldrig 
fuldtud  vil  kunne  faa  Klarhed  over  de  Formaal,  Mennesker 
har  sat  sig,  eller  kunne  vurdere  det  Arbejde,  som  er  udført. 
Desuden  er  det  i dette  Tilfælde  ikke  de  samme  Mennesker,  der 
handler  og  vurderer:  et  Slægtled  handler,  det  næste  vurderer 
Resultaterne,  og  det  vurderer  i Forhold  til  sine  egne  Idealer  og 
Formaal.  Endelig  er  det  umuligt  at  opfatte  »Menneskeheden« 
som  en  Enhed,  naar  der  er  Tale  om  Bevidsthedsliv.  »Menneske- 
heden« har  ingen  Bevidsthed;  men  der  eksisterer  17 — 18  Hun- 
drede Millioner  mere  eller  mindre  taagede  Bevidstheder,  og  der 
har  forud  for  dem  sandsynligvis  eksisteret  Millioners  Millioner; 
for  alle  disse  findes  der  ingen  Generalnævner,  i hvert  Fald  ingen, 
der  kan  konstateres  ved  hidtil  kendte,  videnskabelige  Metoder. 

Hvoraf  skulde  det  da  kunne  sluttes,  at  menneskelig  Karakter 
bliver  bedre?  Maaske  deraf,  at  umoralsk  Handlen  aftager,  og 
at  der  nu  forekommer  renere  Eksempler  paa,  hvad  vi  betegner 
som  etisk  Handlen,  end  der  forekom  før?  Er  dette  en  Betin- 
gelse, saa  vil  Sagens  Afgørelse,  selv  om  der  ses  bort  fra  de 
anførte,  teoretiske  Vanskeligheder,  møde  saa  megen  Modstand, 
at  et  positivt  Resultat  næppe  kan  opnaas. 

En  Statistik  over  Forbrydelser  kan  ingen  Oplysning  af  Be- 
tydning give  os  her;  ingen  saadan  Statistik  viser  nogen  jævn 
Aftagen  henimod  et  Nulpunkt,  men  derimod  en  Svingen  mel- 
lem visse  Maksima  og  Minima.  Desuden  viser  Statistiken 
kun  Summen  af  de  oplyste,  grovere  (straffede)  Tilfælde,  ikke 
den  reelle  Sum  af  Forseelser. 

En  Undersøgelse  over  den  aktuelle  Moral,  som  den  viser  sig 
i Folkeslagenes  sædelige  Skikke,  har  kun  Betydning  til  Kon- 
statering af  Variationernes  nuværende,  moralske  Standpunkt; 
den  beretter  intet  om,  hvorledes  Udviklingen  selv  har  formet 
sig. 

Historiske  Beretninger  rummer  naturligvis  mange  Oplys- 
ninger om  tidligere  Tiders  etiske  Standpunkt;  men  de  er  jo 
gennemgaaende  givet  og  opbevaret  med  helt  andre  Formaal  for 
Øje,  og  selv  om  de  derved  i visse  Henseender  stiger  i Værdi 
ved,  hvad  de  ufrivilligt  røber,  saa  er  de  alt  for  ufuldstændige 
og  uensartede  til  at  kunne  afgive  noget  godt  Materiale  til  Sam- 


187 


menligning.1)  Desuden  maa  det  siges,  at  vidner  Historien  om 
forfærdelige  Grusomheder  og  Raaheder  i tidligere  Tider  — og 
hvad  præsteres  der  ikke  af  den  Art  nu  — saa  vidner  den  ogsaa 
om  Tilstedeværelsen  af  etiske  Bevidstheder,  der  næppe  stod 
tilbage  for  Nutiden. 

Der  er,  siger  Wallace,  liden,  om  overhovedet  nogen,  Sikker- 
hed for  Fremskridt  i Karakter  eller  Intelligens  fra  de  tidligste 
Tider,  hvorom  vi  har  nogen  Beretning, 

De  aandelige  Højdepunkter,  som  er  naaet  gennem  forskellige 
Tider,  viser  ingen  Tendens  til  Stigning:  Hammurabi’s  Love, 
Hierokles’s  »gyldne  Vers«,2)  Plato’s  og  Spinoza’s  Værker  o.  s.  fr., 
de  betegner  Tinder,  som  menneskelig  Bevidsthed  forlængst  har 
naaet  og  ikke  siden  er  naaet  op  over.  Med  Hensyn  til  Karak- 
terens Dannelse,  dens  Finhed  og  Styrke,  kan  vanskeligt  nogen 
Enkeltperson  naa  op  i Højde  med,  hvad  der  naaet  i tidligere 
Tider.  Det  sociale  Livs  Mangfoldighed  og  stigende,  økono- 
miske Krav  virker  hindrende  for  den  Koncentration,  som  her 
er  nødvendig.  Sikkert  har  mange  flere  nu  faaet  Del  i aandelig 
Kultur,  end  det  var  Tilfældet  for  et  Par  Tusind  Aar  siden; 
men  dette  betegner  ikke  en  Fremgang  for  Menneskekarakteren, 
kun  en  Nivellering  af  Værdierne,  en  Nivellering,  som  er  af 
meget  væsentlig  Betydning  for  de  enkelte  Mennesker,  men  som 
ingen  Betydning  har,  hvor  der  spørges  om  den  menneskelige 
Types  Fremskridt. 

S.  Alexander  er  inde  paa  dette  Problem,  naar  han  siger: 
En  civiliseret  Mands  Moralitet  nu  er  højere  udviklet  end  Old- 
tidsgrækerens; men  en  god  Mand  nu  er  ikke  bedre  end  en  god 
Mand  da.3) 

D En  saa  indtrængende  Skildring,  som  Troels  Lund  har  givet  af 
»Dagligt  Liv  i Norden  i det  16.  Aarh.«,  vil  ikke  kunne  gives  af 
fjerne  Tider.  Viser  denne  enestaaende,  glimrende  Fremstilling, 
at  vore  Fædre  for  400  Aar  siden  var  siettere  end  vi?  De  var 
mere  naive,  de  havde  andre  Sæder  og  Skikke;  men  hvem  tør 
paastaa,  at  deres  Sindelag  var  ringere  i etisk  Henseende? 

2)  Hierokles  fra  Alexandria  (3.  Aarh.  efter  Chr.).  — Clifford  har  i 
sine  »Lectures  and  Essays«  II.  257  flg.  givet  en  smuk  Skildring 
af  Hierokles’  »gyldne  Vers«. 

3)  S.  Alexander:  Moral  Order  and  Progres.  292. 

Denne  Distinktion  maa  det  synes  at  være  vanskeligt  at  op- 
retholde, hvis  der  virkelig  begge  Steder  er  Tale  om  den  etiske 
Karakter.  Hvorledes  er  det  muligt,  at  der  i etisk  Henseende 
kan  foreligge  en  højere  Udvikling,  uden  at  det  sidste  Trin  er 
bedre  end  det  første?  Der  er  foregaaet  en  Ændring,  en  For- 
skydning af  den  moralske  Maalestok,  og  den  menneskelige 
Type  er  vandret  bag  efter;  men  hvoraf  kan  det  sluttes,  at  Stand- 
punktet er  højere;  eller  rettere:  hvad  skal  der  forstaas  ved  dette 
Begreb?  Nuanceringen  er  rigere  og  mangfoldigere,  men  Retsin- 
digheden ikke  større.  Og  Talen  om,  at  vi  staar  paa  vore  Fædres 
Skuldre,  gælder  vel  i den  Henseende,  at  vi  hurtigere  er  i Stand 
til  at  tilegne  os  visse  Kundskaber  og  Færdigheder,  fordi  For- 
tidens Erfaringer  er  akkumulerede  og  tilgængelige  for  os;  men 
gælder  den  ogsaa  i den  Betydning,  at  dette  Slægtled  kan  be- 
gynde ved  det  forrige  Slægtleds  etiske  Niveau  og  derfra  løfte 
sig  højere?  Er  etiske  — og  i det  hele  taget  mentale  — Egenskaber 
arvelige? 

De  moderne  biologiske  Teorier  bekæmper  Anskuelsen  om 
individuelt  erhvervede  Egenskabers  Arvelighed;  men  hvad  er 
individuelt  erhvervet?1)  Naar  en  Egenskab  eller  Evne  udfolder 
sig  hos  et  Menneske,  saa  maa  der  i hvert  Fald  have  været  en 
vis  Tendens  til  Stede,  og  denne  Tendens  maa  være  arvet.  Men 
hvis  dette  Menneske  havde  levet  under  andre  Forhold,  saa  havde 
denne  Tendens  slet  ikke  faaet  Lejlighed  til  at  udfolde  sig, 
andre  havde  taget  Magten.  Tendenserne  bliver  da  den  Gruppe  af 
Muligheder,  som  er  ethvert  Menneske  medfødt;  men  er  denne 
Gruppe  ens  hos  alle  Mennesker,  og  er  det  altsaa  udelukkende 
Omgivelsernes  Mangfoldighed,  der  frembringer  Variationen?  I 
saa  Fald  vilde  Typens  fuldstændige  Stabilitet  være  givet.  Eller 
er  ogsaa  »Gruppen«  variabel,  saaledes  at  der  over  for  fuld- 
stændig ensartet  Paavirkning  alligevel  fremkommer  Variation? 

x)  Individer  af  overlegen  Aand  fremkommer  ved  Kombination  af 
fremragende  Aandsanlæg.  . . . Men  disse  Kombinationer  kan 
ikke  arves,  og  de  overlegne  Aander  kan  kun  hæve  Slægten  ved 
det  Arbejde,  de  yder.  — Aug.  Weismann:  Vortråge  uber  Descen- 
denztheorie.  II.  445. 

Hvem  tør  afgøre  det?  Det  er  jo  umuligt  at  stille  to  Mennesker 
over  for  ganske  ensartet  Paavirkning  gennem  hele  deres  Op- 
vækst. Men  Biologen  drager  den  Slutning,  at  hvad  der  som 
Lov  gælder  en  Plantes  Egenskaber:  Bladenes  Form,  Kronens 
Farve  o.  s.  v.,  ogsaa  gælder  andre  levende  Organismers  Egen- 
skaber. Naar  derfor  en  Udsæd  af  Plantefrø  fra  samme  Frugt- 
bund, i ensartet  Jord  dog  viser  en  rig  Variation,  saa  slutter 
han  deraf,  at  der  er  Variabilitet  i de  nedarvede  Muligheder,  og 
at  en  lignende  Variabilitet  gør  sig  gældende  i alt  levende.  Her 
maa  man  dog  atter  stille  sig  tvivlende  over  for  Muligheden  af  at 
fremstille  fuldstændig  ens  Omgivelser  og  ydre  Paavirkninger, 
og  det  er  sandsynligt,  at  en  rent  minimal  Paavirkning  \il  være 
tilstrækkelig  til  — paa  visse  Stadier  — at  ændre  Udviklingens 
Forløb  fuldstændig. 

Selv  om  nu  Variabiliteten  ikke  er  uendelig,  men  begrænset, 
saa  er  Mangfoldigheden  dog  stor  nok  til  at  forklare  alle  indi- 
viduelle Afvigelser;  og  Begrænsningen  er  stærk  nok  til  at  fast- 
holde en  vis  Type.  — Hvis  disse  Slutninger  i Forbindelse  med 
den  biologiske  Lov  om  »Tilbageslag  til  Gennemsnit«1)  anvendes 
over  for  Spørgsmaalet  om  menneskelig  Karakterdannelse,  viser 
de  sig  skæbnesvangre  for  Troen  paa  Karakterens  Forbedring; 
begrænsede  Muligheder  for  Variation,  Tilbageslag  til  Gennem- 
snit — det  er  en  Bekræftelse  af  de  fremførte  Erfaringer  om, 
at  Højdepunkterne,  rimeligvis  Maksimum  i menneskeligt  Aands- 
liv forlængst  er  naaet,  atter  muligvis  kan  naas,  men  at  Men- 
neskers Karakter  iøvrigt  varierer  omkring  et  i det  væsentlige 
uforanderligt  Gennemsnit. 

For  den,  der  føler  sig  overbevist  om,  at  den  etiske  Karakter 
er  i Fremskridt,  vil  der  stedse  være  den  Udvej  aaben  at  anse 
Menneskeslægtens  Historie  for  endnu  at  være  for  kort  til,  at 
Evolutionen  skulde  have  medført  en  utvivlsom  etisk  Frem- 
gang. Der  skal  maaske  nye  Titusinder  af  Aar  til,  før  et  saa- 
dant  Fremskridt  kan  paavises! 


J)  Galton’s  Tilbageslagslov.  Se  Fr.  Weis:  Livet  og  dets  Love. 
595—596,  og  Wallace:  The  World  of  Life.  102  flg. 

Det  er  let  nok  at  trække  Veksler  paa  Fremtidens  Aartu- 
sinder  og  Aarmillioner;  selv  en  Ubetydelighed  kan  blive  til 
noget  stort  i disse  uhyre  Tidsrum,  og  Fantasien  har  Plads  til 
at  arbejde.  Men  vil  det  nogen  Sinde  blive  muligt  at  overse  og 
vurdere  saadanne  Tidsrum?  Og  naar  nu  Menneskeheden  halv- 
tredie  Tusind  Aar  efter  Zarathustra  og  Budha  og  omtrent  et 
Par  Tusind  Aar  efter  Christus  ikke  er  naaet  ud  over  de  Idealer, 
som  da  blev  opstillet,  ja,  knapt  er  naaet  videre  i at  realisere 
dem,  saa  kan  der  næppe  med  videnskabelig  Gyldighed  fast- 
slaas  nogen  væsentlig,  etisk  Fremgang  i dette  Tidsrum.  Og 
selv  om  man  undtagelsesvis  skulde  føle  sit  eget  Aandsliv  dybere 
rodfæstet  f.  Eks.  i græsk  Kultur  og  Tænkning,  saa  er  dette  kun 
en  yderligere  Bekræftelse;  og  det  ændrer  ikke  den  Kendsgerning, 
at  Folkemasserne  — naar  de  i etisk  Henseende  hæver  sig  højest 
— har  de  samme  Idealer  for  Øje,  som  hine  galilæiske  Fiskere 
for  omtrent  19  Hundrede  Aar  siden. 

Menneskenaturens  Evne  er  begrænset;  et  Problems  Løsning 
følges  stedse  af  nye  Problemer,  og  det,  der  for  et  Slægtleds  Blik 
synes  at  være  en  storslaaet,  aandelig  Fremgang,  danner  næsten 
altid  den  værste  Hindring  for  det,  der  for  et  følgende  Slægtled 
staar  som  det  rette. 

I denne  Omstændighed  ligger  en  vigtig  Aarsag  til  den  her- 
skende. Tro  paa  Menneskehedens  etiske  Forbedring;  og  hertil 
kommer,  at  Mennesker  nødigst  af  alt  opgiver  Troen  paa  en  saa- 
dan  Forbedring,  fordi  de  sammenblander  denne  Tro  med  den 
sikre  Overbevisning  om  det  enkelte  Menneskes  aandelige  Vækst. 
Fornægtes  det  første,  føler  de  Betydningen  af  deres  Arbejde 
truet;  de  vil  ikke  nøjes  med  at  paavirke  de  enkelte  Mennesker, 
men  mener,  at  Typen  selv  kan  løftes  op  af  det  Leje,  hvori  den 
nu  en  Gang  hviler.1) 


x)  Jeg  tror,  siger  August  Weismann,  at  Stigningen  i menneskelig 
Aandsevne  afhænger  af  dens  Nytte  for  Menneskets  Eksistensevne. 
»Alles  aber,  was  ein  hoheres  Denkvermogen  voraussetzte,  was 
uns  die  Pseudo-Begriffe  der  Ewigkeit  und  Unendlichkeit,  die 
Grenzen  der  Causalitåt,  kurz  alles  das  erkennen  liesse,  was  wir 
eben  nicht  erkennen,  sondern  hochstens  als  Råthsel  vor  uns 

2.  Bedre  økonomiske  Forhold,  mere  social  Retfærdighed, 
naar  der  derved  skal  forstaas,  at  den  enkeltes  Evner  vurderes 
mere  og  kommer  mere  til  Anvendelse  end  tidligere,  stærk  Ud- 
vikling af  Handel,  Teknik  og  Kunst,  en  uhyre  Sum  af  teore- 
tisk og  praktisk  Videnskab,  akkumuleret  paa  forskellig  Vis, 
dette  — som  Resultat  af  individuel  Energi  og  af  en  meget  stær- 
kere og  mere  omfattende,  social  Organisation  end  nogen  Sinde 
før  — er  Fremskridt,  der  kan  konstateres. 

Men  over  for  Spørgsmaalet,  om  der  er  etisk  Fremskridt, 
stiller  Sagen  sig  vedblivende  vanskelig,  hvis  man  ikke  som 
S.  Alexander  dekreterer,  at  der  ved  Godhed  menes  Fremskridt, 
ved  Ondskab  menes  Tilbagegang  eller  Stillestand.  Det  onde  er 
efter  denne  Opfattelse  Idealer,  som  er  bleven  bekæmpet  og 
slaaet  i Kampen.  Mord  og  Løgn  er  efterladt  os  fra  en  Tid,  hvor 
de  var  lovlige  Institutioner.  Reformatoren  og  den,  der  »bliver 
slet«,  staar  oprindelig  paa  samme  Tærskel:  de  er  begge  Va- 
rianter af  samme  Art;  men  den  første  er  den  sejrende,  fordi 
hans  Ideal  er  i Overensstemmelse  med  Samfundets  reale 
Kræfter,  og  som  den  sejrende  er  han  »den  gode«.  Den  Lov, 
hvorunder  Samfundet  lever,  er  den,  der  afmærker  det  gode 
fra  det  onde,  og  et  Samfund  kan  aldrig  opfatte  sin  egen  Ud- 
vikling paa  anden  Maade  end  som  Fremskridt;  men  i For- 
hold til  et  større  Samfund  kan  dets  Ideal  være  slet,  og  Sam- 
fundet er  da  selv  slet.  Hvis  et  Samfunds  Ideal  degraderer,  saa 
er  det,  fordi  dets  Ideal  ikke  staar  Maal  med  det  højere  Ideal 
i det  Samfund,  hvoraf  det  er  en  Del,  og  det  er  da  det  sidst- 
nævnte Ideal,  der  repræsenterer  Fremskridtslinien,  medens  det 
første  er  slet.  Der  findes  imidlertid  to  Degenerationsformer: 
1.  Siethed.  2.  Tilbagevenden  til  simplere  Livsformer.  Det  sidste 
er  en  naturlig  Degeneration  ved  Tilpasning  til  nye  Omgivelser; 
men  dette  er  med  Hensyn  til  Omstændighederne  et  Fremskridt 
og  finder  f.  Eks.  Sted  med  Samfundsinstitutioner  i Krigstid, 

; ~ •» 

sehen,  das  wird  uns  schon  deshalb  stets  verschlossen  bleiben, 
weil  unser  Verstand  dessen  nicht  bedurfte  noch  bedarf,  um  uns 
existenzfåhig  zu  erhalten«.  Vortråge  uber  Descendenztheorie. 
II.  444.  446. 

med  Udvandreren  i det  fremmede  Land,  med  den  aldrende  og 
svækkede. 

Er  da  alt,  hvad  der  sker,  ret?  — Kun  i Betydning  af  intellek- 
tuelt »korrekt«;  ellers  vilde  det  udviske  Distinktionen:  ret — uret; 
men  hvor  der  er  det  rette,  der  er  der  Fremskridt.  I Moralens 
Historie  maa  vi  vente  at  finde  en  gradvis  Udvikling  af  en  uni- 
versel Orden,  der  er  god  for  alle,  og  det  finder  vi  virkelig,  selv 
om  vi  ikke  kan  vise  det  med  Klarhed.  Det  vigtigste  Skridt  for 
europæisk  Kultur  er  Bevægelsen  fra  »græsk«  til  »kristen«;  del 
græske  Ideal  var  begrænset,  vort  er  ubegrænset  inden  for  Menne- 
skeheden, og  det  samme  kan  siges  om  Bevægelsen  fra  Bramais - 
men  til  Budhismen.* 1) 

Alexander  finder  da  det  Princip  bekræftet,  at  i Menneskets 
Bevidsthed  repeteres  den  Proces,  som  begynder  med  primitive, 
organiske  Former  og  ender  med  Produktionen  af  Mennesket  selv. 
Efter  at  være  naaet  til  Mennesket,  begynder  Naturen  Kampen 
paany  i Menneskets  Bevidsthed,  i Form  af  sociale  Institutioner, 
der  er  Resultater  af  hans  levende  Aktivitet.  Kampen  producerer 
Antagonismen:  god — ond,  som  vi  haandhævder,  positivt  ved  Op- 
dragelse, negativt  ved  Straf.  Idealerne  efterlader  deres  Træk 
bag  sig  i skrevne  Love,  i Kunst  m.  m.,  eller  de  overlever  paa 
anden  Maade  i en  højere  Kultur,  og  som  Mennesket  spreder  sin 
Art  over  Jorden,  saaledes  synes  hans  moralske  Idealer  at  være 
rettet  mod  et  Handlingssystem,  som  skal  omfatte  Menneskeheden 
inden  for  en  enkelt  Lov.  Godheden  er  sejrende,  og  Ondskab 
har  kun  et  ringe  Omraade  i Samfundet.  Verdenshistorien  er 
Verdensdommen.2) 

Man  ser  af  denne  Tankerække,  at  en  Evolutionist  — ud  fra 

D Denne  Bevægelse  skete  dog  paa  græsk  Kulturs  Grundlag  allerede 

i Stoicismen. 

2)  S.  Alexander:  Moral  Order  and  Progr.  307—308.  369—373.  389—390. 
397—398. 

Ideen  om,  at  Naturens  organiserende  Produktivitet  ikke  mere 
gaar  ud  paa  at  frembringe  nye,  højere  Arter,  men  fortsætter  sin 
Fremskriden  i menneskeligt  Bevidsthedsliv,  er  bl.  a.  fremsat  af 
F.  C.  Sibbern.  Se:  »Menneskets  aandelige  Natur  og  Væsen.  Et 
Udkast  til  en  Psychologie«.  1819.  I.  57. 

et  andet  Grundlag  — kan  tænke  som  den  gudhengivne  Kristne: 
der  sker  kun  det,  som  skal  ske,  og  som  i sin  Helhed  er  til  det 
bedste!  Men  hvis  man  erklærer  Idealernes  Forandring  for  Frem- 
skridt, saa  er  Spørgsmaalet  ikke  løst;  det  er  opgivet.  Og  hvis 
det  sejrende  som  Helhed  er  det  gode,  saa  er  det  onde  kun  forbi  - 
gaaende  Momenter,  der  ingen  anden  Betydning  har  end  den:  at 
være  virksomme  for  det  gode;  det  hele  bliver  saa  smuk  en 
Theodicé,  som  nogen  kunde  ønske  sig.  Er  det  da  kun  en  Man- 
gel ved  den  lidende  Menneskeheds  Erkendelse,  siden  den  ikke 
kan  hæve  sig  til  en  saadan  Opfattelse,  men  stadig  bilder  sig  ind, 
at  det  onde  har  en  reel  Magt,  at  Lidelser,  Nød  og  Elendighed 
holder  til  i store  Dele  af  Menneskeheden? 

Hvis  det  onde  er  slagne  Idealer,  saa  vil  det  sige,  at  det  en- 
gang har  været  det  gode;  og  ligesom  det  gode  er  reduceret  til 
noget  ondt,  saaledes  vil  det,  vi  nu  kalder  godt,  ogsaa  engang 
blive  ondt.  Men  heraf  kan  kun  følge,  at  det  er  det  gode,  der  er 
momentant,  medens  det  onde  er  en  tiltagende  Byrde.  Alexander 
har  her  sluppet  sit  primære  Standpunkt,  at  det  er  Stillestand, 
der  er  det  onde,  medens  Bevægelsen  er  det  gode,  et  Standpunkt, 
der  rummer  den  Fare,  at  alt,  hvad  der  sker,  maa  erkendes  som 
godt;  thi  hvorledes  kan  man  som  Evolutionist  tale  om  Stille- 
stand. — Et  mindre  Samfund  optages  i et  større,  og  pludselig 
bliver  dets  Idealer  slette  og  Samfundet  selv  slet,  indtil  det  er 
blevet  en  organisk  Del  af  det  større  og  har  faaet  samme  Idealer, 
d.  v.  s.,  ikke  mere  eksisterer  som  selvstændigt  Samfund!  Ver- 
denshistorien er  Verdensdommen!  — Men  er  der  noget,  der  for 
menneskeligt  Blik  tager  sig  ud  som  en  Verdenstragedie,  da  er 
det  denne  Udslukning  af  Samfundsidealer , enten  den  sker  ved 
pludselig  Vold  eller  langsom  Hensy gnen,  og  kan  der  være  Tale 
om,  at  Mennesker  bør  »hæve  sig«  til  et  Standpunkt,  hvorfra 
de  kan  se  saadanne  Bevægelser  som  et  ubetinget  Gode? 

Siethed  er  for  Alexander  en  Tilbagevenden  til  tidligere  Ide- 
aler eller  Livsformer;  men  hvis  en  saadan  Tilbagevenden  nød- 
vendiggøres af  Omstændighederne,  saa  er  den  et  »Fremskridt«. 
Derigennem  ser  vi  Kærnen  i hele  hans  Anskuelse,  og  vi  har 
mødt  den  før:  Tilpasning  = det  gode  ==  Fremskridt.  Den  be- 


Andreas  Hanssen:  Kliken  og  Evolutionslæren. 

tegner  det  centrale  i al  hidtilværende,  egentlig  Evolutions-Etik; 
men  den  fører  uvægerlig  til  Modsigelse. 

Hvad  endelig  angaar  Principet:  at  Naturprocessen  repeteres 
i Menneskets  Bevidsthed,  da  er  dette  en  Betingelse  for  at  ind- 
drage »Idealernes  Kamp«  under  det  samme  Synspunkt  som  det, 
Darwin  har  kaldt  Organismernes  »Kamp  for  Livet«.  Men  den 
Rolle,  som  Organismernes  Strid  spiller  i Tilværelsen,  er  af  en 
ganske  anden  Art  end  den,  Alexander  taler  om.  Naar  Orga- 
nismen overvældes,  saa  er  den  død;  men  de  overvældede  Idealer 
henlever  en  skyggeagtig  Tilværelse  i et  Hades,  hvorfra  de  lige- 
som detroniserede  Guder  stadig  kan  true  Menneskeheden;  og 
hænder  det,  at  Omstændighederne  føjer  sig  dertil,  saa  vender 
en  eller  anden  af  dem  tilbage  og  bliver  atter.  — og  med  Rette  (!) 
— Dagens  Gud. 

3.  Historiens  Vidnesbyrd  synes  at  gaa  ud  paa,  at  de  Sam- 
fundsdannelser, som  Mennesker  skaber,  enten  det  nu  er  frie 
Sammenslutninger  eller  uimodstaaelige  Statsdannelser,  kun 
lever  en  Tid.  De  er  Former,  hvorigennem  Menneskeaanden 
virker;  de  opløses  og  giver  Plads  for  andre.  Det  Omraade,  hvor 
der  for  en  forholdsvis  kort  Tid  kan  paavises  Fremskridt,  nemlig 
Statsorganisation,  er  i Menneskeracens  Tilværelse  noget  af  det 
mest  forgængelige,  der  eksisterer;  en  vis  Kulturform  er  naaet  paa 
et  eller  andet  Sted,  og  som  det  sikreste  af  alt  indtræder  Opløs- 
ningen. Den  uforstyrrelige  Optimist,  der  ikke  kan  bestride  dette, 
erklærer,  at  Bevægelsen  er  som  Spiralens:  den  synker  kun  for  at 
stige!  Men  Pessimisten  finder,  at  hans  værste  Anelser  gaar  i 
Opfyldelse,  og  at  Menneskeheden  lige  saa  godt  kan  pakke  sam- 
men straks;  der  er  intet  at  stille  op,  al  Anstrengelse  er  forgæves. 
Til  Overflod  faar  han  at  vide,  endog  af  en  Optimist  som  Spen- 
cer, at  Jordens  Skæbne  er  en  døende  Klodes,  at  selv  det  bedste, 
som  Mennesker  har  frembragt  her,  kun  kan  friste  en  Tilvæ- 
relse paa  nogle  Tusind  eller  Millioner  af  Aar,  og  at  derefter  alt 
Menneskeliv  og  Menneskeværk  udslettes.  Og  hvad  nytter  det  at 
følge  Spencer  eller  Uberweg  paa  deres  Tankefart  ud  i Verdens- 
rummet, at  se  nye  Kloder  skabes  og  nyt  Liv  udfolde  sig  der;  det 

er  ikke  vor  Klode,  ikke  vort  Liv,  ikke  vort  Værk,  der  er  Tale  om. 
Knytter  man  Etikens  Mulighed  til  Muligheden  af  at  paavise  ved- 
varende, etisk  Fremskridt  hen  imod  en  Fuldkommenhedstilstand, 
saa  er  den  bygget  paa  Sand.  En  Opgørelse  af  dette  er  lige  saa 
lidt  mulig  som  en  Afgørelse  af  Optimistens  og  Pessimistens  Strid. 

Er  det  da  maaske  nødvendigt  at  flytte  Værdisynspunktet  bort 
fra  al  denne  menneskelige  Frem-  og  Tilbagegang,  som  tilsyne- 
ladende er  uden  Nytte  og  uden  Maal? 

Op  gennem  Aarhundrederne  løfter  sig  Hierokles’s  Stemme: 
Erkend , saa  vidt  det  er  dig  muligt,  at  Naturen  i alt  er  sig  selv 
lig:  At  du  ikke  skal  haabe  noget,  hvorom  der  intet  Haab  kan 
være,  eller  være  uvidende  om  det,  som  er! 

Disse  gamle,  intellektualistiske  Ord  vil  for  mange  betegne 
Livstomhed,  og  navnlig  for  dem,  der  mener,  at  Viden  ikke  kan 
virke  frugtbringende  for  Følelseslivet:  deres  Følelser  er  knyt- 
tede til  visse,  stivnede  Forestillingsmasser  og  kan  ikke  knyttes 
til  ny  Viden.  De  kender  ikke  Erkendelsens  Glæde,  eller  de  har 
glemt  den  — eller  maaske  bevidst  udsultet  den! 

Men  i denne  Erkendelse  og  dens  Glæde  ligger  Mennesketil- 
værelsens største  Aktiv  og  hemmelighedsfulde  Drivkraft:  den  vil 
trods  alt  sætte  Mennesket  i Drift  til  dets  sidste  Stund,  faa  det  til 
at  sætte  sig  Formaal,  at  kæmpe  og  lide  for  dem,  gøre  sig  Livet 
indholdsrigt.  Og  herpaa  beror  det,  at  Etik  er  mulig. 

V.  Evolutionsprocessen  og  det  etiske 
Formaal. 


1.  Ved  en  Betragtning  af  den  Række  etiske  Formaal,  som  er 
fremsat  i de  forskellige  Udformninger  af  evolutionistisk  Etik, 
maa  det  virke  paafaldende,  at  disse  Formaal  varierer  saa  stærkt; 
man  maatte  antage,  at  det  ensartede  Grundlag,  som  en  bestemt 
Hypotese  giver,  ogsaa  maatte  vise  sig  i et  nogenlunde  ensartet 
Formaal.  Men  i den  Kritik,  som  fra  forskellige  Sider  er  rettet 
mod  Evolutions -Etiken,  har  dette  Synspunkt  kun  været  meget 
svagt  fremme . 

Forudsat  at  Evolutionshypotesen,  som  den  er  fremsat  af  Dar- 
win  og  senere  udformet  i Enkeltheder  af  de  forskellige  Forskere, 
virkelig  angiver  Loven  for  den  organiske  Udvikling,  kan  den  da 
give  nogen  Vejledning  med  Hensyn  til  det  Formaal,  som  Etiken 
maatte  stille,  hvis  den  skulde  være  i fuld  Overensstemmelse  med 
Evolutionslæren?  Hvis  der  kan  paavises  et  sacidcint  Formaal 
eller  en  saadan  Tendens  i selve  Evolutionsprocessen,  da  maatte 
den  nødvendig  indgaa  i den  etiske  Teori,  og  det  maatte  under- 
søges, hvorledes  den  evolutionistiske  Etik  hidtil  har  stillet  sig 
i denne  Henseende. 

De  betydeligste  Faktorer,  som  Darwin  fandt  virkende  i Evo- 
lutionsprocessen, var:  1.  Livsformernes  umaadelige  Tiltagen  i 
Antal.  2.  Arvelighed.  3.  Variabilitet  og  4.  Selektion.  Vi  vil 
ganske  kort  undersøge  disse  Faktorers  Virkemaade  og  udeluk- 
kende med  Henblik  paa  det  omtalte  Formaal. 

Hvad  nu  den  første  Faktor  angaar,  da  har  vi  tidligere  set, 
hvilken  Rolle  den  spillede  i hele  Darwins  Anskuelse;  og  dens 

Virkemaade  i Naturen  er  saa  iøjnefaldende,  at  enhver  kan  finde 
Darwins  Antagelse  bekræftet.  Videnskabelige  Undersøgelser  har 
dog  vist,  at  de  fleste  levende  Organismer  under  heldige  Forhold 
tiltager  i Antal  i en  Grad,  som  den  almindelige  Iagttager  ikke 
gør  sig  noget  Begreb  om.  At  lavere  Pattedyr  og  Fugle  gennem- 
snitlig har  3 — 5 Unger  aarlig,  kan  ikke  vække  særlig  Opmærk- 
somhed; men  at  visse  Amphibier  naar  op  til  441  om  Aaret,  det 
er  allerede  et  Faktum,  som  virker  overraskende.  Dog  er  dette 
for  intet  at  regne  mod,  at  en  Karpefisk  kan  lægge  ca.  200  Tusind 
Æg  paa  et  Aar  og  en  Spolorm  ca.  10Q  Millioner  Æg  aarlig,  eller 
at  en  eneste  Paramaecium  vilde  kunne  frembringe  278  Billioner 
Efterkommere  i 1 Maaned.  Og  Huxley  har  beregnet,  at  en 
lille  Bladlusart,  der  er  Fode  for  en  Mængde  Insekter,  normalt  for- 
merer sig  saa  stærkt,  at  et  eneste  Individs  Produkt  sammen  med 
dets  Efterkommer  es  gennem  10  Generationer  vilde  indeholde  mere 
Stof,  end  500  Millioner  Mennesker  indeholder.1)  Her  er  selv- 
følgelig forudsat,  at  Dyret  levede  uforstyrret  og  med  rigelig 
Føde;  at  denne  Forudsætning  ikke  eksisterer,  modbeviser  ikke 
Tendensen,  og  undertiden  faar  Landmanden  eller  Forstmanden 
det  utvetydigste  Bevis  paa  denne  Livsformernes  Overdaadighed, 
naar  en  »tilfældig«  Omstændighed  har  fjernet  den  Fjende,  som 
hidtil  holdt  et  Insekt  i Skak. 

Men  hele  denne  Betragtning  gælder  altsaa  kun  for  de  lavere 
Dyr  — ikke  for  den  menneskelige  Art!  — Jo,  siger  Darwin,  ogsaa 
for  Mennesket:  det  har  fordoblet  sit  Antal  i 25  Aar,  og  med  denne 
Vækst  vilde  der  efter  mindre  end  Tusind  Aar  ikke  være  Staa- 
plads  for  dets  Slægt.  Der  gives  ingen  Undtagelse  fra  den  Regel, 
at  alle  organiske  Væsener  af  Naturen  formerer  sig  saa  stærkt, 
at  Jorden,  hvis  der  ingen  Tilintetgørelse  var,  snart  vilde  blive 
dækket  med  Afkom  efter  et  eneste  Par.2) 

Forudsat  at  ingen  Tilintetgørelse  fandt  Sted,  før  en  Art  havde 
opnaaet  dette,  da  vilde  Tilintetgørelsen  altsaa  finde  Sted  af 
Pladsmangel  — og  dermed  vilde  Livet  ophøre.  Men  Livsproces - 

x)  Hobhouse:  Mind  in  Evolution.  380.  — Fr.  Weis:  Livet  og  dets 
Love.  395. 

2)  Darwin:  Origin.  of  Species.  Chap.  III. 

sen  sørger  selv  for,  at  denne  Eventualitet  ikke  indtræffer,  og  den 
sørger  derfor  ved,  at  den  ene  Art  begrænser  den  andens  Om- 
raade,  ved  indbyrdes  Kamp,  ved,  at  den  ene  Organisme  lever  af 
den  anden,  ved  »naturlig  Død«,  kort  sagt  ved,  at  de  enkelte 
Individers  Livsproces  indskrænkes  til  en  bestemt  Varighed. 
Denne  mærkelige  Kendsgerning,  at  Livets  Selvopholdelse  kræver 
Individernes  Død  som  periodisk  Offer,  den  er  det  Weismann’s 
Fortjeneste  først  at  have  givet  klart  Udtryk  for. 

I Aaret  1881  fremlagde  August  Weismann  ved  tyske  Natur- 
forskeres Møde  i Salzburg  en  Afhandling  om  Livets  Varighed, 
og  heri  hævdede  han: 

1.  at  Livets  Varighed  ikke  afhænger  af  Dyrets  Størrelse,  af 
Legemsbygningens  Komplicerethed,  af  Stofvekslingens 
Hurtighed  eller  af  andre,  indre  Betingelser,  uden  for  saa 
vidt  de  fører  til  Artens  Opretholdelse. 

2.  at  det  er  ligegyldigt  for  Arten,  om  Individet  lever  længere 
eller  kortere,  naar  Individet  kun  har  ydet  det  nødvendige 
til  at  sikre  Artens  Eksistens. 

3.  at  Naturens  Tendens  ikke  gaar  ud  paa  at  sikre  modne 
Individer  et  saa  langt  Liv  som  muligt,  men  tværtimod  at 
forkorte  Livsvarigheden  mest  mulig.1) 

Ikke  Individet,  ikke  det  nuværende  Liv,  men  Slægtens,  Artens 
fremtidige  Liv,  det  er  det,  Naturprocessen  til  enhver  Tid  ar- 
bejder for.  Den  eencellede  Organisme  formerer  sig  ved  Deling, 
og  den  unddrager  sig  derved  den  »naturlige  Død«,  idet  dens 
enkelte  Stofdele  gaar  direkte  over  i Døtrecellerne,  hvorefter  Assi- 
milation og  Dessimilation  fortsættes  der  uden  Afbrydelse.  Den 
mangecellede  Organisme  kan  ikke  reproducere  sig  selv  paa  denne 
Maade;  Reproduktionen  overtages  der  af  Kimceller,  der  har 
samme  »potentielle  Udødelighed«  som  andre  eencellede  Organis- 
mer. Men  naar  Reproduktionen  er  sket,  har  Livsprocessen  for 
saa  vidt  ikke  mere  Brug  for  Individet,  ja,  disse  »brugte«  Indivi- 
der er  ikke  blot  værdiløse,  men  endog  skadelige,  fordi  de  optager 

3)  August  Weismann:  Aufsåtze  uber  Vererbung  (Jena,  1892).  10—11. 

13.  28. 

andres  Plads.  Fjernes  de,  bliver  der  bedre  Betingelser  for  kraf- 
tige, samtidige  Individer,  foruden  at  der  bliver  rigere  Anledning 
til  Variation.  Individet  maa  dø  for  at  tjene  Artens  større  Inter- 
esse i Livsprocessen.  Selektionen  virker  for  Arten  og  Fremtiden. 

Det  er  altsaa  en  Fejltagelse  af  Spencer,  naar  han  mener,  at 
Selektionen  virker  for  større,  individuel  Livskvantitet;  det  indivi- 
duelle System  bærer  i sig  selv  Grænsen  for  dets  Ligevægts  Stabi- 
litet. Individernes  Liv  og  Død  er  kun  at  betragte  som  Slægtens 
Stof  vekslingsproces,  og  Muligheden  for  at  opretholde  Ligevægt 
i denne  Proces  stiger,  naar  baade  Fødsel  og  Død  sker  i stort 
Tal.1)  Det  ligger  ikke  i Naturens  eller  Evolutionens  Tendens 
at  skaane  Individerne  længer  end  til  Modenhed;  og  naar  denne 
er  naaet  og  dermed  Mulighed  for  Reproduktion  og  for  nødven- 
dig Sikring  af  Slægten,  saa  har  Naturen  ikke  mere  Brug  for 
Individet.  Kimcellen  — Artens  Repræsentant  — er  potentiel 
udødelig,  og  for  at  den  ogsaa  kan  være  det  aktuelt,  maa  Indi- 
videt og  dets  mulige  Interesser  gaa  til  Grunde. 

I hele  dette  selv-afbalancerende  System  af  Livsformer  virker 
nu  Arvelighed  og  Variation  paa  Maader,  som  endnu  for  største 
Delen  er  ukendte  og  vel  i sin  yderste  Grund  ogsaa  uerkendelige. 
Her  har  den  biologiske  Forsken  et  omfattende  Arbejdsomraade, 
og  det  kan  ventes,  at  interessante  Problemer  her  efterhaanden 
vil  blive  løst;  men  det  kan  næppe  ventes,  at  Forholdet  mellem 
Individ  og  Art  vil  vise  sig  i Hovedsagen  at  være  anderledes  end 
det  angivne.  Hvad  der  iøvrigt  skal  forstaas  ved  »Kamp  for  Til- 
værelsen« og  »Tilpasning«,  hvor  bogstaveligt  disse  Udtryk  skal 
tages,  det  er  her  mindre  væsentligt.  Det  selvfølgelige  Resultat 
er,  at  »den  bedst  skikkede  overlever«,  og  det  er  det  egentlige 
Selektionsprincip.  At  de  fremkomne  Former  ikke  er  lige  skik- 
kede, maa  da  bero  paa  Variation  og  Arv,  og  at  ikke  alle  kan  naa 
til  Modenhed,  beror  paa  Afkommets  umaadelige  Talrighed  og 
paa  de  enkelte  Arters  og  Individers  gensidige  Indgreb  i hver- 

x)  »Sobald  das  Individuum  seinen  Beitrag  zu  diesen  Ersatz  geleistet 
hat,  hort  es  auf,  fur  die  Art  Werth  zu  haben,  es  kann  znr  Ruhe 
gehen , es  hat  seine  Pflicht  erfiillt.«  Aug.  Weismann:  Aufs.  fiber 
Vererb.  11. 

andres  Livsskæbne.  Begrebet  »Selvopholdelse«  skifter  herved 
Karakter;  hverken  for  Individ  eller  for  Slægt  faar  det  i bog- 
stavelig Betydning  mere  end  momentan  Varighed:  Individet 
ældes  og  dør.  Slægten  ældes  ikke,  dør  ikke,  men  den  ændres. 
Det  er  Livet,  Selektionen  virker  for,  og  netop  ikke  Individets 
Liv,  heller  ikke  Slægtens  Liv  i Dag  og  i Morgen,  men  Artens 
Liv  for  lang  Fremtid.  Det  kan  se  ud,  som  om  det  var  »planlagt« 
i de  nuværende  Organismer;  og  disse  Organismers  Betydning  — 
hvad  enten  det  er  Dyr  eller  Mennesker  — er  da  den  at  være  frugt- 
bare Muligheder  for  denne  Fremtidsproces;  de  kommer  selv  i 
andet  Plan  og  er  fuldstændig  underordnet  under  Hensynet  til 
Arten  og  Fremtiden.1) 

2.  Benjamin  Kidd  har  i sit  Værk:  »Principles  of  Western 
Civilisation«  gjort  opmærksom  paa,  at  naar  Darwin  talte  om 
naturlig  Selektion,  saa  lagde  han  Vægten  paa  dens  Virkning  i 
nærværende  Tid  og  paa,  at  den  virkede  for  hver  enkelts  Vel- 
færd. Men  Livsprocessens  Overvægt  kan  aldrig  være  i det  nær- 
værende; de  vindende  Kvaliteter  i Evolutionsprocessen  er  nød- 
vendigvis dem,  hvorved  de  eksisterende  Individers  Interesser  er 
mest  effektivt  underordnet  de  ufødte  Generationers.  Naturlig 
Selektion  har  aldrig  virket  for  Velfærd  for  det  uendelige  Antal  af 
Individer,  som  eksisterer  paa  en  eller  anden  Tid;  Livsprocessen 
foregaar,  som  om  den  var  behersket  af  en  Aarsag,  der  tilside- 
sætter Nutid  for  Fremtid,  Individ  for  Race,  og  denne  Aarsag 
kalder  Kidd:  »Projected  Efficiency«.  Det  er  for  ham  Evolu - 
tionens  egentlige  Princip,  og  han  kræver  det  optaget  som  det 
fundamentale  Princip  for  Samfundsvidenskab.2)  Har  han  Ret 
heri,  da  maa  dette  Standpunkt  ogsaa  konsekvent  blive  Evolu  - 
tions -Etikens. 

Følger  vi  en  Stund  Benjamin  Kidd’s  Tankegang,  finder  vi,  at 
han  kritiserer  Spencer,  fordi  denne  ligesom  Utilitarianerne 
mente,  at  det  sociale  Fremskridt  bestod  i en  Kamp  mellem  Nu- 

*)  Sml.  Hobhouse:  Mind  in  Evol.  387. 

2)  Benjamin  Kidd:  Principles  of  Western  Civilisation.  (London,  1902). 

63.  354. 

tid  og  Fortid.  Skønt  han  som  Evolutionist  burde  have  set,  at 
det  er  Fremtiden,  det  gælder,  og  at  det  er  dens  Kræfter,  der  ar- 
bejder, saa  finder  han  et  Ideal  i et  »industrial  democracy«,  der 
skal  være  en  Harmoni  mellem  sociale  og  individuelle  Krav.  Det 
var  Manchester  skolens,  som  det  var  Marx’s  og  Hegel’s  store  Fejl- 
syn, at  alting  skulde  dreje  sig  om  Staten;  baade  konservative 
og  Socialdemokrater  er  enige  om,  at  Staten  er  den  almægtige  og 
urørlige,  den  er  ble  ven  som  et  mystisk  Væsen,  den  eneste  Gud, 
som  baade  i Oldtid  og  Nutid  betragtes  med  Respekt  og  Tillid. 
Men  Staten  er  ikke  Samfundet,  og  Samfundet  er  ikke  en  Gruppe 
Mennesker,  hvis  Interesser  er  knyttet  til  Dagen  og  Vejen.  Sam- 
fundet er  et  Fællesskab  ikke  alene  mellem  dem,  som  er  levende, 
men  mellem  dem,  som  er  levende,  og  dem,  der  er  døde,  og  dem, 
som  vil  blive  født.1)  Og  det  er  dette  Samfunds  Fremtid,  Evo- 
lutionen til  enhver  Tid  virker  for,  og  det  er  dette  Samfunds 
Fremtid,  vi  bevidst  maa  sætte  som  vort  Formaal,  hvis  vi  skal 
være  i Overensstemmelse  med  Evolutionsprocessen. 

Sidgwick  har,  if.  Kidd,2)  klarere  end  de  fleste  set  den  funda- 
mentale Modsigelse,  som  ligger  i alle  Forsøg  paa  at  rationali- 
sere Begreberne  »individuel  Pligt«  og  »Selvinteresse«  inden  for 
politisk  Bevidstheds  Grænser,  set  Vanskeligheden  ved  inden  for 
disse  Grænser  at  bygge  en  videnskabelig  Etik;  men  ogsaa  hans 
Samfundsvidenskab  er  bleven  en  Statsteori. 

Det  er  en  dyb  Misforstaaelse,  at  noget  Hensyn  til  Instituti- 
oner, Partier,  Stater,  Individers  Velfærd,  ligger  dybere  end  Prin- 
cipet  om  vor  sociale  Evolution,  og  en  sand  Videnskab  om  menne- 
skeligt Liv  og  Fremskridt  kan  ikke  eksistere  uden  i Betydning 
af  et  Afsnit  af  højere  Biologi.  Historien  maa  ses  som  en  Evolu- 
tionsproces, hvori  Fremtidens  Interesser  bestandig  er  de  over- 
vejende; eksisterende  Individers  Interesser  har  ingen  Mening, 
uden  for  saa  vidt  de  er  indesluttede  i og  underordnede  under  en 
fremtidig  social  Ordens.  Det  Hovedprincip,  som  Evolutions - 
hypotesen  klarlægger,  er  da  dette:  de  Kræfter,  der  skaber  de 

D Benjamin  Kidd:  Principles  of  Western  Civilisation.  (London  1902), 

7.  94.  118. 

2)  D.  s.  89—90. 

fremadskridende  Folks  Udvikling,  er  ikke  knyttet  til  disses  In- 
teresser. De  Folk,  der  skal  blive  Fremtidens,  er  dem,  som  alle- 
rede paa  deres  Skuldre  bærer  Byrden  af  de  Principer,  hvormed 
Fremtidens  Interesser  er  identificerede.1) 

3.  Opstillingen  af  dette  Princip  foregaar  væsentlig  paa  samme 
Maade,  som  naar  man  har  indført  »Kamp  for  Livet«,  »Selek- 
tion« o.  s.  v.  i Etiken,  nemlig  ved  at  optage  formentlige  Natur- 
love som  etiske  Principer.  I denne  Henseende  er  der  ingen  For- 
skel, skønt  det  ikke  dermed  skal  være  sagt,  at  de  er  af  samme 
Værdi.  Men  der  er  det  nye  deri,  at  Kravet  fra  Evolutionismens 
Side  her  saa  at  sige  føres  til  det  yderste.  Hidtil  har  det  drejet 
sig  om  Forudsætningerne,  om  Nutidens  »Kamp«,  om  Selektion 
mellem  nulevende  Individer,  Samfund  og  Idealer,  medens  For- 
maalet:  Lykke,  Kultur,  Velfærd,  stilledes,  uden  at  det  kunde 
vises,  at  disse  var  i fuld  Samklang  med  Evolutionsprocessens 
Fremskriden.  Men  her  rejses  nu  Kravet  om,  at  ogsaa  For- 
maalet  maa  udledes  af  Evolutionsprocessen:  En  Etik,  der  ud- 
trykkeligt angives  at  være  grundlagt  paa  Evolutionslæren  og  skal 
være  i fuld  Overensstemmelse  med  den,  kan  ikke  tænkes,  uden 
at  alle  individuelle  og  samtidige  Interesser  underordnes  under 
Fremtidens  og  Samfundets.  Det  etiske  Formaal  for  en  rationel 
Evolutions -Etik  skal  være:  det  fremtidige  Samfunds  Liv  og  Ud- 
vikling. — Vort  Spørgsmaal  er  da  nu:  hvorledes  forholder  de 
etiske  Teorier,  som  i den  angivne  Betydning  er  Evolutions -Etik, 
sig  til  det  her  opstillede  Formaal? 

En  Undersøgelse  i alle  Enkeltheder  vilde  kræve  en  omfat- 
tende Fremstilling;  vi  maa  her  gaa  noget  mere  summarisk  til 
Værks,  og  idet  vi  opfatter  alle  individualistiske  Formaal  og  alle 
Formaal,  der  tilsigter  Glæde,  Lykke  og  Velfærd  for  Nutidens 
Samfund  — for  at  være  uforenelige  med  det  opstillede  Princip, 
hvis  de  ikke  udtrykkeligt  er  underordnet  dette,  saa  vil  deraf 
straks  følge,  at  en  Række  af  de  Opfattelser,  der  er  undersøgt  i det 


D Benjamin  Kidd:  Princ.  of  Western  Civil.  4 — 5.  31.  354. 

foregaaende,  maa  opgives  som  evolutionistiske  i denne  Betyd- 
ning.1) 

Darwin  betoner  stadig  det  moralske  Grundlag  og  taler  sjæl- 
dent om  Formaal,  saa  det  kan  være  vanskeligt  at  fastslaa  noget 
bestemt  derom,  om  end  Kidd  mener  at  kunne  det.2)  I sit  Eks- 
empel om  Bierne  betoner  han  netop  det  Synspunkt,  som  her  er 
Tale  om;  men  hvor  han  taler  om  »andres  Vel«  og  »Stammens 
Velfærd«,  kan  det  næppe  opfattes  som  andet  end  nutidige  For- 
hold, og  naar  han  saa  let  finder  sig  til  Rette  med  Utilitarianis- 
men,  saa  beror  det  paa,  at  han  ikke  i Anskuelsen  om  Formaalet 
saa  nogen  Grund  til  at  tage  Afstand. 

Spencer  opstiller  som  Formaal  »Livet  i dets  største  Fylde«  og 
betoner  ogsaa  lejlighedsvis  Nødvendigheden  af  at  fastholde  »Ar- 
tens Opretholdelse«  som  etisk  Kriterium.  Men  under  sin  Argu- 
mentation finder  han  det  nødvendigt  ogsaa  at  optage  »Lykke« 
som  Formaal,  hvorefter  han  lader  »Liv«  og  »Lykke«  blive  Vek- 
selbegreber. Han  krævede  selv  at  blive  opfattet  som  Utilitari- 
aner,  og  han  mente,  at  en  »Ligevægt«  mellem  de  forskellige  In- 
teresser maatte  være  yderste  Maal,  og  at  ren  Altruisme  var 
umulig. 

Stephen  opstiller  Rækken:  den  moralske  = den  lykkelige  = 
den  stærke;  men  han  hævder,  at  det  ikke  er  Lykke,  der  skal  efter- 
stræbes, men  »Samfundets  Sundhed«.  Den  moralske  Lov  er 
Summen  af  de  Kvaliteter,  der  gør  Samfund  muligt,  og  Pligten 
er  Lydighed  mod  denne  Lov.  De  nævnte  Kvaliteter  er  Regler, 
som  er  respekteret  i det  givne  Samfund,  og  det  ses  af  den  hele 
Udvikling,  at  Stephen  hele  Tiden  har  tidligere  og  nuværende 
Samfund  for  Øje,  at  han  ikke  opstiller  Formaal  for  Fremtiden 
som  overordnet  i Forhold  til  Nutid,  men  finder  den  etiske  Lov 
realiseret  inden  for  det  nuværende  Samfunds  Rammer.3) 


3)  Det  gælder  saaledes:  Rolph,  Nietzsche,  S.  Alexander,  Høffding, 
Baldwin.  Men  af  disse  er  kun  Rolph’s  og  Alexander's  Opfat- 
telser Evolutions-Etik  i den  snævrere  Betydning. 

2)  Kidd  refererer  en  Udtalelse  fra  »Origin.  af  Species«:  »Natural 
Selection  works  solely  by  and  for  the  good  of  each  being«. 

3)  L.  Stephen:  The  Sc.  af  Eth.  141.  326—327.  339.  420-421. 

I sin  »Mind  in  Evolution«  fremsætter  Hobhou.se  Ideen  om 
et  etisk  System,  grundet  paa  Begrebet  om  den  menneskelige  Race 
som  et  Hele,  virkende  under  bestemte  Betingelser  af  en  Frem- 
tid, som  al  tidligere  Evolution  forbereder.1)  Men  et  saadant  rent 
socialt  Princip  vilde  forlange  Undertrykkelse  af  ethvert  per- 
sonligt Krav,  af  ethvert  Modsætningsforhold,  og  ingen  erkendt 
Moralitet  har  krævet  dette.  Og  hertil  kommer,  at  Organisation 
som  Metode  til  at  opretholde  Arten  kommer  i Konflikt  med  na- 
turlig Selektion;  Organisationen  vil  ophæve  Kampen,  Selektion 
vil  fortsætte  den.2)  — Det  opstillede  Princip  bliver  forladt,  og  i 
»Morals  in  Evolution«  er  det  væsentlig  Nutidssamfundet,  For- 
maalet  gælder,  skønt  Begreber  som  »Selvopgivelse  og  »Universel 
Kærlighed«  nævnes  som  »the  two  pillars  of  the  higher  ethics«. 
Han  finder  her  Grundlaget  for  videnskabelig  Etik  i Begrebet 
om  »a  self-directing  humanity«;  men  han  har  bestemt  »Menne- 
skehed« som  et  Nationernes  Broderskab,  hvori  Engelskmanden 
ingenlunde  har  samme  Pligter  over  for  Frankrig  og  Tyskland 
som  over  for  England.  De  er  nok  alle  »members  of  the  family 
of  nations«;  men  den  sande  Patriotisme  maa  være  Hjørnestenen 
for  den  sande  Internationalisme.3)  — Disse  Anskuelser  fører 
fuldstændig  bort  fra  det  førstnævnte  Princip. 

Wundt  hævdede,  at  det  ikke  gjaldt  Enkeltvæsenernes  Skæbne, 
ikke  egen  eller  Tidsfællers  Lykke,  men  om  at  virke  for  Menne- 
skehedens  Udvikling  i al  Fremtid.  Den  mentale  Enhed,  »Hel- 
hedsviljen«, omfatter  alle  Tiders  Slægter,  og  det  etiske  Formaal 
maa  ligge  i et  Arbejde  for  denne  Enhed.  Men,  som  vi  har  set, 
har  Wundt  opstillet  en  Række  »Helhedsviljer«,  blandt  hvilke 
der  kan  opstaa  Konflikt,  og  Konflikten  løses  ikke  ved  en  konse- 
kvent Henvisning  til  den  højeste,  mentale  Enhed;  og  naar  denne 
saa  endelig  skal  opfattes  som  en  Resultant  af  Individernes  Vil- 
jesretninger, repræsenteret  i en  enkelt  Person,  saa  er  ikke  alene 
Opgaven  meget  vanskelig,  men  det  ledende  Princip  fortoner  sig 


x)  Hobhouse:  Mind  in  Evol.  352. 

2)  D.  s.  342.  387. 

3)  Hobhouse:  Morals  in  Evol.  1.  279.  II.  118.  234. 

i saa  betydelig  Afstand,  at  dets  Indflydelse  som  virkelig  etisk 
Faktor  næppe  mærkes. 

For  Ed.  v.  Hartmann  gjaldt  det  samme  som  for  Wundt:  at 
Individerne  ingen  Betydning  har  i sig  selv,  men  kun  i,  hvad 
de  kan  yde  for  Helheden  og  netop  for  den  kommende  Slægts 
Kultur.  I selve  dette  Arbejde  for  en  Opkultivering  af  Frem- 
tidens Slægt  og  for  Tilvejebringelsen  af  objektive  Kulturværdier 
i Videnskab,  Kunst  og  Teknik,  laa  for  ham  det  etiske  Formaal. 
Ingen  Kompromiser  med  Utilitarianerne;  Lykke  og  Velfærd  har 
ingen  Betydning  i denne  Proces  anden  end  den,  at  de  ligesom 
Nød  og  Elendighed,  men  i meget  ringere  Grad  kan  tjene  som 
Svinghjul  i Udviklingsprocessen.  Fornødenhederne  maa  øges, 
Følsomheden  skærpes,  for  at  Vanskelighederne  kan  stige  til  det 
yderste;  derved  medvirker  vi  bedst  i den  Kulturudvikling,  som 
vi  med  eller  mod  vor  Vilje  maa  yde  vort  Bidrag  til. 

4.  Af  denne  Redegørelse  ses  det,  at  Stephen  har  nærmet  sig 
hint  evolutionistiske  Princip,  at  Hobhouse  har  opstillet  det,  men 
atter  forladt  det  som  uanvendeligt,  at  Wundt  har  været  sig  det 
bevidst  som  Princip  uden  at  tage  det  fulde  Hensyn  dertil,  og  at 
Hartmann  konsekvent  har  gennemført  det,  medens  ingen  af  de 
andre  her  gennemgaaede  Opfattelser  stiller  det  fremtidige  Sam- 
funds Liv  og  Udvikling  som  øverste,  bevidst  Formaal.  Naar  der 
ses  hen  til  den  meget  omfattende  Bearbejdelse  af  evolutionistiske 
Ideer  i Forbindelse  med  Etiken,  saa  maa  denne  stærke  Begræns- 
ning forekomme  paafaldende. 

Forklaringen  findes  ved  at  undersøge  de  Konsekvenser,  som 
kan  drages  af  Principets  Opstilling,  og  vi  holder  os  her  til  Hob- 
house, Wundt  og  Hartmann. 

Et  saadant  Princip,  siger  Hobhouse , maatte  tjene  som  Basis 
for  den  omfattende  Harmoni  af  Handling,  som  vi  skulde  vente 
at  finde  paa  Udviklingens  højeste  Stade.  Dette  Begreb  maa 
være  socialt  eller  religiøst,  Formaalet  maa  være  Samfundets  Vel- 
færd eller  Guds  Vilje  ....  At  finde  den  sande  Gud  er  at  forstaa 
den  Aand,  som  bevæger  sig  og  arbejder  i alt  og  kæmper  hen  imod 
Realisation,  og  det  er  kun  denne  Gud,  hvis  Tjeneste  er  den  fuld- 

komne  Frihed:  at  følge  den  Plan,  som  paa  engang  er  naturlig 
og  guddommelig.1) 

Det  er  altsaa  for  Hobhouse  et  religiøst  Princip,  eller  i hvert 
Fald  et  Begreb  hentet  fra  Grænselandet  mellem  Religion  og 
Etik;  han  kalder  det  ogsaa  meget  betegnende  »ethical  religion« 
og  finder,  at  meget  i praktisk  Moral  og  Religion  er  en  Fjende 
af  dette  Begreb.  Indføres  det  i Etiken,  tvinger  det  til  en  religiøs 
eller  metafysisk  Sanktion. 

For  Wundt  er  Menneskehedens  Helhedsaand  legemliggjort  i 
de  ideale  Karakterer,  og  disse  sjældne  er  Guds  Tilsynekomst  paa 
Jorden ; i dem  fortætter  sig  den  hele  Udviklingsproces  for  at 
anvise  Menneskeaanden  nye  Baner.  Religion  er  den  konkrete 
Legemliggørelse  af  menneskelige  Idealer,  og  fjerner  man  den 
fantasifulde  Form,  saa  danner  de  religiøse  Forestillinger  det 
vigtigste  og  blivende  Indhold  i Samvittighedens  Imperativ,  i 
Særdeleshed  indeholder  de  Ideen  om  en  ufuldendelig  og  derfor 
i sig  transcendental,  etisk  Opgave.2) 

Men  kræver  Samvittigheden  dette  af  et  Menneske,  saa  kræver 
den  ogsaa  en  Tro:  at  det,  der  udrettes,  ogsaa  faar  nogen  Betyd- 
ning ind  i denne  fjerne  Fremtid.  Kræver  den  Lydighed  over 
for  et  Princip,  og  kræver  den  evig  Higen,  saa  maa  den  ogsaa 
vise  Mulighed  for,  at  dette  fører  til  et  Maal.  Men  hverken  en 
saadan  Tro  eller  et  saadant  Maal  eller  en  saadan  uendelig  Higen 
kan  videnskabeligt  begrundes. 

Ed.  v.  Hartmann  ser  i den  fremtidige  Kulturudvikling  en 
»Ideens  Realisation«;  menneskelige  Idealer  er  kun  Reflekser  fra 
det  ubevidstes  Dyb,  og  Mennesker  er  kun  Midler  til  at  realisere 
Formaal,  som  de  ikke  selv  kan  erkende,  men  som  det  er  deres 
etiske  Pligt  at  indordne  sig  under  og  arbejde  for.  Man  kan 
ikke  af  den  hidtilværende  Kulturudviklings  nøgne  Kendsgerning 
skabe  den  for  Sædelighed  uundværlige  Tro  paa  Varigheden  af 
den  opstigende  Udviklingsretning,  men  kun  af  Troen  paa  Uni- 
versalaandens  absolute,  teleologiske  Beskaffenhed,  og  paa,  at 
dens  Verdensregering  til  rette  Tid  sørger  for,  at  førende  Aan- 


*)  Hobhouse:  Mind  in  Evol.  352 — 353. 

2)  W.  Wundt:  Ethik.  II.  102—103.  104—105. 

der  giver  de  rette  Impulser  paa  genial,  for  dem  selv  mere  eller 
mindre  forstaaelig  Vis. 

Men  dette  er  en  ren  Forsynstro.  At  arbejde  med  noget,  som 
aldrig  bærer  sin  Værdi  i sig  selv  og  først  faar  Værdi  engang  i en 
maaske  uendelig  fjern  Fremtid,  at  underordne  sig  under  dette 
og  ofre  sig  selv  derfor,  det  er  ikke  et  Krav,  der  kan  etisk  begrun- 
des; dertil  kræves  religiøs  Sanktion.  Det  nuværende  Samfund 
rejser  ikke  et  saadant  Krav;  det  har  Opgaver  nok  til  hver  enkelt, 
men  ikke  en  saadan  Opgave.  Den  enkeltes  etiske  Bevidsthed 
kræver  det  heller  ikke;  er  noget  Menneske  i Stand  til  at  sige  til 
sig  selv  — med  rent  menneskelige  Hensyn:  kun  ved  at  udføre 
dette,  kan  jeg  respektere  mig  selv!  — Saa  bliver  da  alene  tilbage 
Hensynet  til  en  overmægtig  Aand,  en  universel  Intelligens,  hvis 
Planer  den  enkelte  ikke  blot  maa  underordne  sig,  men  bevidst 
lægge  al  sin  Energi  ind  i for  at  hjælpe  til  Realisation.  Det  har 
altid  været  den  højeste,  religiøse  Opgave  at  gøre  sig  selv  til  et 
Redskab  i den  almægtiges  Haand.  — 

Det  er  ikke  muligt  paa  Grundlag  af  det  opstillede  Princip  at 
fundere  en  ren  human  Etik , uden  religiøse  Hjælpehypoteser,  og 
af  det  anførte  maa  det  fremgaa,  at  for  saa  vidt  det  er  optaget 
i den  etiske  Drøftelse,  fører  det  til  religiøse  eller  transcendentale 
Synspunkter;  det  kræver  som  nødvendig  Forudsætning  Over- 
bevisningen om,  at  de  Værdier,  Mennesker  skaber  — hvori  de 
nu  ellers  maatte  bestaa  — at  de  bevares  under  Menneskehedens 
Gang  gennem  Tiderne,  ja,  selv  efter  at  det  sidste  Menneskeliv  er 
sluttet.  Men  en  saadan  Overbevisning  kan  ikke  begrundes  ad 
Erfaringens  Vej  eller  ved  logisk  Slutning,  og  den  er  heller  ikke 
af  afgørende  Betydning  for  den  humane  Etik. 

Det  kan  ikke  med  Rette  indvendes,  at  Ideen  om  det  frem- 
tidige, ideale  Samfund  som  etisk  Formaal  ikke  er  »evolutioni- 
stisk«. Den  er  evolutionistisk  i den  Betydning,  at  den  mener 
at  fortsætte  de  Udviklingslinier,  hvis  Spor  den  finder  i det  nær- 
værende. Men  det  maa  blive  vedkommende  Evolutionists  Sag 
at  besvare  det  Spørgsmaal:  hvorfor  skal  den  nuværende  Enkelt- 
person fuldstændigt  underordne  hele  sin  Handlen,  hele  sit  Liv, 
under  et  fremtidigt  Samfunds  Interesser?  Kan  der  gives  almen- 

gyldige  Grunde  for  et  saadant  Krav,  saa  er  det  muligt  at  op- 
bygge en  Etik  paa  dette  evolutionistiske  Grundlag;  hvis  ikke, 
saa  maa  Etiken  enten  opgives,  eller  den  maa  hente  sit  ledende 
Princip  fra  en  anden  Betragtning. 

Benjamin  Kidd  har  da  ogsaa  erkendt,  at  der  ikke  gives  nogen 
ren  intellektuel  Sanktion  af  det  Princip,  som  han  har  opstillet 
i Sociologien.  Verdensprocessen  er  for  ham  en  Evolution,  hvori 
Kosmos  udvikler  sig  selv  hen  imod  Bevidsthed;  og  i denne  Pro- 
ces har  Individet  for  stedse  ophørt  at  være  en  Faktor  af  første 
Rangs  Betydning.1) 

Men  heri  gives  intet  Svar  paa  Spørgsmaalet  om,  hvorfor 
Individet  skal  underkaste  sig  under  en  Verdensproces,  som  det 
ingen  Interesse  kan  have  i.  Principet  er  ikke  almengyldigt;  der 
er  ingen  tvingende,  videnskabelig  Grund  for,  at  det  enkelte,  selv- 
bevidste Individ  skal  optage  som  sit  Formaal,  hvad  den  ube- 
vidste Natur  synes  at  arbejde  for.  Hvorfor  skal  jeg  fremme  et 
ukendt  Væsens  ukendte  Formaal,  som  vel  kommer  til  Realisa- 
tion uden  min  Hjælp,  ja,  hvor  min  Hjælp  er  ganske  betydnings- 
løs? Det  fører  til  Krav  om  Sjælens  Udødelighed,  om  Belønning 
og  Straf  i en  oversanselig  Verden,  kort  sagt:  hele  den  teologiske 
Diskussion  tager  her  sin  Begyndelse.  — Og  den  Overbevisning, 
at  Verdensprocessen  stræber  mod  Bevidsthed,  hvorledes  kan  den 
begrundes?  I hvert  Fald  ikke  paa  Grundlag  af  det  minimale 
Erkendelsesomraade,  som  det  hidtil  er  lykkedes  Mennesket  at 
skabe  i det  gaadefyldte  Univers. 

Paa  dette  Punkt,  med  Hensyn  til  Spørgsmaalet  om  universelt 
Formaal,  mødes  flere  af  Evolutionslærens  Forkæmpere  med  Re- 
ligionens. Wallace  støtter  sig  til  Udtalelser  af  Huxley  (Livet  er 
Aarsag  til,  ikke  en  Følge  af  Organisation)  og  Spencer  (om  den 
»unknown  Reality«),  og  han  finder,  at  det  er  et  mærkeligt 
Fænomen  i menneskelig  Tanke,  at  Troen  paa  et  Univers  uden 
Skaber  og  paa  et  Liv,  der  — fyldt  med  Rædsler  — gentages 
Gang  efter  Gang  fra  Evighed  af  til  evig  Tid,  at  en  saadan  Tro 
kan  tiltrække  intelligente  Mænd  mere  end  Troen  paa  en  Verden, 


x)  Benjamin  Kidd:  Princ.  of  Western  Civilisation.  137.  139. 

begrænset  i Tid  og  med  det  Formaal  at  udvikle  aandelige  Væ- 
sener, som  derefter  lever  uden  fysisk  Smerte,  ogsaa  for  al  Evig- 
hed.1) 

Men  en  saadan  Mulighed  for  Valg  foreligger  aldeles  ikke  for 
Videnskabsmanden,  og  har  han  valgt,  da  er  det  sket  af  Grunde, 
der  var  Videnskaben  som  saadan  uvedkommende.  Kan  et  Men- 
neske ikke  undvære  Troen  paa  universelle  Formaal,  saa  kan 
ingen  Videnskab  berøve  ham  den;  men  han  maa  tillige  kunne 
indrømme,  at  denne  Tro,  der  for  ham  er  det  afgørende  i etisk 
Henseende,  ikke  behøver  at  have  den  samme  afgørende  Betyd- 
ning for  andre.  Menneskelig  Bevidsthed  er  en  Kendsgerning,  og 
menneskeligt  Samvittighedsliv  ligesaa,  enten  vi  kender  dets  Op- 
hav eller  tror  paa  et  universelt  Formaal  eller  ej.  Og  den  Til- 
skyndelse eller  Afsky,  som  Mennesker  føler  over  for  en  vis 
Handl emaade,  virker  ikke  mindre  kraftig,  selv  om  man  ikke 
mener  at  spille  en  saa  vigtig  Rolle  i Verdensløbet. 

Hvad  Haeckel  og  Wallace,  hvad  Hartmann  og  Kidd  tror  om 
Evolutionens  sidste  Grund  og  yderste  Formaal,  det  har  for  os 
her  kun  den  Betydning,  at  det  viser  os,  at  Evolutionshypotesen 
lige  saa  godt  kan  lede  sine  Tilhængere  til  Monisme  som  til 
Dualisme,  lige  saa  godt  til  Materialisme  som  til  Spiritualisme 
og  lige  saa  godt  synes  at  »begrunde«  en  Tro  paa  det  ubevidstes 
Lidelsesvej  og  endelige  Forløsning  som  en  Tro  paa  Bevidst- 
hedens endelige  Sejr  i Universet;  at  Evolutionslæren  er  en  Hy- 
potese, der  er  i Stand  til  at  samle  en  Række  Fænomener  under 
et  fælles  Synspunkt,  men  ogsaa  kan  føre  sine  Tilhængere  ud  paa 
Omraader,  hvor  ingen  Videnskab  kan  sige  noget  afgørende  Ord. 


0 Alfr.  Russel  Wallace:  The  World  of  Life.  8.  284.  371.  399. 


Andreas  Hanssen:  Etiken  og  Evolutionslæren. 

VI.  Slutning. 


1.  Selv  om  det  maatte  være  udelukket,  at  man  kan  begrunde 
en  etisk  Teori  paa  en  fuldtud  gennemført,  konsekvent  Evolutions- 
lære, saa  har  derfor  Mødet  mellem  Evolution  og  Etik  ikke  været 
uden  Frugt  for  den  sidste.  Det  har  givet  Anledning  til  en  over- 
ordentlig omfattende  Diskussion,  hvorved  alle  de  gamle  Stand- 
punkter er  taget  op  til  ny  Belysning,  og  Resultatet  er,  som  man 
kunde  vente,  blevet  det,  at  nogle  faldt  og  nye  kom  i Stedet, 
uden  at  det  dog  kan  indrømmes,  at  Ændringen  er  saa  stor,  som 
man  fra  evolutionistisk  Side  gerne  vil  gøre  den  til. 

Evolutionslæren  har  givet  noget  positivt  gennem  det  Arbejde, 
som  er  gjort  for  at  udrede  det  moralske  Livs  Fakta  og  Historie. 
Den  Overbevisning,  at  der  findes  en  indre  Sammenhæng  mellem 
de  forskellige  Folkeslags  Moral  i de  skiftende  Tider,  har  bevirket, 
at  det  blev  anset  som  det  egentlige,  centrale  Problem  i Etiken 
at  indsamle  Kendsgerninger  om  denne  Sammenhæng,  og  enten 
man  erkender  dette  Standpunkts  Berettigelse  eller  ej,  saa  er  det 
resulteret  i indtrængende  Undersøgelser  over  primitive  Folke- 
slags Sæder  og  Skikke,  hvorved  der  i hvert  Fald  skabes  et  vigtigt 
Materiale  til  Sammenligning  med  Kulturmenneskets  Sjæleliv. 

Fremdeles  er  den  gamle  Forestilling  om  det  enkelte  Menneske 
som  en  selvstændig,  uafhængig  Ener,  der  sluttede  sig  sammen 
med  andre  Enere  til  et  Samfund,  blevet  fortrængt  for  stedse  og 
erstattet  med  Forestillingen  om  den  sociale  Sammenhæng,  som 
intet  Menneske  kan  unddrage  sig.  Denne  Tanke  har  i den  Grad 

erobret  Terræn,  at  det  endog  maa  synes  umuligt  at  behandle 
rent  moralske  Problemer  adskilte  fra  sociale.  Det  berettigede, 
organiske  Synspunkt  for  Samfundet  bliver  uberettiget,  naar  det 
glemmes,  at  Samfundet  ingen  egen  Bevidsthed  har,  at  det  er  i de 
enkelte  Individers  Bevidsthed,  at  det  etiske  Formaal  udspringer, 
og  de  etiske  Handlinger  formes. 

Evolutionslæren  har  virket  korrigerende  over  for  den  Op- 
fattelse, at  det  etiske  nødvendigvis  har  sin  Oprindelse  i det  over- 
sanselige. Man  kan  se  et  Tab  i praktisk  Moral  i Frigørelsen  for 
en  oversanselig  Sanktion,  og  man  kan  se  et  Fremskridt  deri  — 
det  vedkommer  os  ikke  her;  men  det  er  en  Kendsgerning,  at  Evo- 
lutionslæren mere  end  nogen  anden  Ide  i nyere  Tid  har  virket 
opløsende  over  for  visse  dogmatiske  Trossætninger  og  henvist  det 
etiske  baade  i sin  Oprindelse  og  sin  Udfoldelse  til  en  sanselig 
Verden.  Og  ud  fra  Evolutionslæren  arbejder  den  Erkendelse 
sig  mere  og  mere  frem,  at  man  ikke  ud  fra  religiøse  Motiver  kan 
vurdere  Menneskers  etiske  Værd,  og  det  er  ud  fra  denne  Op- 
fattelse, at  Spencer  protesterer  mod  den  kunstige  Maade  at  skabe 
gode  Mennesker  paa  ved  at  udsende  »Fredens  Sendebud«  til  vilde 
Stammer.  Hedningen  er  ikke  for  Evolutionisten  saa  lidt  som 
for  den  nuværende,  humane  Etiker  et  lavere  Væsen,  fordi  han 
har  en  anden  religiøs  Opfattelse. 

Hvorledes  Evolutionslæren  har  forbundet  sig  med  en  Række 
etiske  Ideer,  hvilke  Ændringer  dette  har  foraarsaget,  og  hvor 
holdbare  de  enkelte  Forbindelser  har  været,  derom  har  hele  den 
foregaaende  Undersøgelse  drejet  sig.  Utilitarianismen  blev  æn- 
dret fra  »empirisk«  til  »rationel«,  denne  igen  til  en  Teori  om 
Samfundets  Sundhed  og  Velfærd.  Det  etiske  Formaal  skifter: 
Organisation,  Liv,  Samfund,  Velfærd,  Lykke,  personlig  Fuld- 
kommenhed, Kultur,  og  Resultatet  er  blevet,  at  ingen  moderne 
Etik  kan  undgaa  at  tage  Stilling  til  disse  Formaal.  Det  maa 
indrømmes,  at  Arbejdsfeltet  i Etiken  er  blevet  rigere.  Opgaverne 
mangfoldigere  og  tildels  andre  end  tidligere,  selv  om  man  ikke 
kan  indrømme  Berettigelsen  af  Taylor’s  Ord,  at  hvert  eneste  mo- 
ralsk Spørgsmaal  af  nogen  Betydning  maa  besvares  anderledes  i 
Dag,  end  det  blev  før  Fremkomsten  af  »Origin  of  Species«. 

2.  Evolutionslæren  kan  ikke  begrunde  en  etisk  Teori,  og  Evo- 
lutionister har  selv  erkendt  dette.  Darwin  uddrog  de  Konse- 
kvenser af  sin  Teori,  som  han  fandt,  uden  Henblik  paa  tidligere 
bestaaende,  etiske  Systemer,  og  hans  Resultat  er  for  saa  vidt  det 
mest  uhildede  af  alle  inden  for  evolutionistisk  Tankegang;  ikke 
mindst  derfor  har  det  betydelig  Værdi  indenfor  etisk  Forsken, 
selv  om  det  — betragtet  som  Etik  — har  store  og  let  paaviselige 
Mangler.  — Spencer  søger  i Evolutionslæren  et  videnskabeligt 
Grundlag  for  Utilitarianismen;  men  baade  St.  Mili  og  senere 
Sidgwick  gør  Indsigelse  imod,  at  den  kan  have  denne  Betydning, 
og  Spencer  indrømmer  selv,  at  Evolutionslæren  ikke  har  ført 
til  det,  jian  havde  haabet;  de  fleste  Slutninger  var  allerede  forud 
draget  rent  empirisk.1) 

En  Teori  maa  grundes  paa  Kendsgerninger!  — Ja,  men  at 
opnotere  biologiske  Resultater,  primitive  Folks  Sæder  og  Skikke, 
historiske  Begivenheder,  det  giver  Biologi  og  Historie,  ikke  Etik. 
En  etisk  Teori  fremkommer  for  at  vise  Muligheden  af  at  skabe 
en  Harmoni  mellem  menneskelige  Handlinger.  Derfor  er  det 
nødvendigt  at  opstille  et  øverste  Princip;  men  et  saadant  Hand- 
lings-Princip kan  Evolutions-Etikeren  ikke  som  Evolutionist 
fremsætte.  Spencer  har  ganske  vist  i sin  »Dyr-Etik«  opstillet 
den  Lov,  at  ethvert  Individ  skal  modtage  Goder  og  Onder  i 
Forhold  til  dets  egen  Natur  og  dets  konsekvente  Handling.  Men^ 
siger  han,  denne  Lov  lider  af  megen  Ufuldstændighed:  Vejr- 
forandringer dræber  dygtige  dg  daarlige  Individer  i uhyre 
Mængder;  Mangel  paa  Føde,  Angreb  af  Snyltere  ligesaa.  Men 
efterhaanden  som  vi  kommer  op  i højere  Arter,  tiltager  Lovens 
Sikkerhed;  individuelle  Forskelle  kommer  til  at  spille  større 
Rolle  i at  bestemme  individuel  Skæbne.2) 

Men  naar  man  maa  indrømme,  at  et  Retfærdighedsbegreb 
lider  saa  stort  et  Skaar,  saa  er  det  ikke  Retfærdighed;  en  Lov,  der 
tillader  en  »uhyre  Mængde«  Undtagelser,  er  ingen  Lov.  En  Na- 
turlov tillader  end  ikke  en  eneste  Undtagelse,  og  finder  man 

x)  Spencer:  The  Princ.  of  Eth.  II.  Preface. 

2)  D.  s.  II.  9—11. 

saadanne,  kan  man  være  vis  paa,  at  den  opstillede  Lov  er 
ugyldig.  Det  gælder  ogsaa  Spencers  Lov;  hvad  enten  vi  synes 
om  det  eller  ej:  Retfærdighed  efter  menneskeligt  Begreb  kan 
ikke  paavises  som  Lov  i Naturen.  Vi  kan  ønske  det,  haabe  det; 
men  vi  bliver  skuffet  hver  Gang,  vi  lægger  vore  egne  Ønsker 
og  Forhaabninger  ind  i Naturens  Gang.  Der  findes  ikke  i Na- 
turforhold noget,  der  er  analogt  med  etiske  Forhold,  og  naar 
der  tales  om  »det  formaalsmæssige«  i Naturen,  da  er  dette  kun 
et  forkortet  Udtryk  for  en  Samvirken  af  mangfoldige  Faktorer. 

Desuagtet  findes  saadanne  Formaal  og  Principer  opstillet 
hos  ålle  de  her  omtalte,  fremragende,  etiske  Forskere  — alle  uden 
Undtagelse;  selv  i Fremstillinger,  der  begynder  med  at  tage 
stærk  Afstand  fra  etiske  Teorier,  kan  det  forekomme,  at  der 
sluttes  af  med  en  skarp  Adskillelse  mellem  naturlig  Moral  og 
social  Moral.1)  Og  en  Fremstilling  (Stephen’s),  som  vistnok 
kyndige  Forskere  vil  erkende  hører  til  de  mest  konsekvente  inden 
for  evolutionistisk  Etik,  retter  Spørgsmaalet:  hvorledes  kan 
moralsk  Lov  deduceres  fra  det  alm.  Princip  om  social  Vitalitet? 
Dermed  er  Principet  opstillet,  uafhængigt  af  al  Evolutionslære; 
thi  hvorfor  skulde  Evolutionen  have  det  Maal  at  fremme  Men- 
neskesamfunds Levedygtighed  mere  end  Abers  eller  Elefanters 
Overmagt?  Thi,  som  Stephen  selv  siger,  Naturloven  har  kun 
eet  Bud:  Vær  stærk!  — kun  een  Straf:  Ødelæggelse!  — kun  eet 
Onde:  Svaghed!  Saa  enkel  er  Naturloven;  men  Moralloven  kan 
ikke  nøjagtig  kodificeres .2)  — Nej,  den  kan  overhovedet  kun  de- 
duceres ud  fra  et  Ideal,  som  dukker  op  i Menneskets  Tanke. 

Et  saadant  Ideal  finder  Hobhouse  i Konfucius’s  »gyldne 
Regel«:  »Hvad  du  ikke  ønsker  gjort  ved  dig  selv,  gør  ikke  det 
ved  andre!«  Thi,  siger  han,  denne  Ide  findes  som  en  Tendens 
i Tankens  Vækst,  en  Tendens,  der  giver  den  Sammenhæng, 
som  vi  ønsker  for  al  Handlen.3)  Men  under  Tankens  Evolu- 
tion er  der  fremkommet  mange  andre  omfattende  Ideer,  f.  Eks. 
den:  med  ethvert  til  Raadighed  staaende  Middel  at  søge  alle 

1)  Rolph:  Biologische  Probleme.  214. 

2)  Stephen:  The  Sc.  of  Eth.  164  flg. 

. 3)  Hobhouse:  Morals  in  Evol.  167.  218—219. 

Mennesker  gjort  til  Kristne.  Det  katolske  Verdensherredømme 
var  Dantes  Drøm,  og  at  der  engang  var  mange,  der  fandt  denne 
Ide  skøn  og  stor,  kan  ikke  betvivles.  Under  en  noget  ændret 
Form  danner  den  endnu  det  kristne  Haab  hos  mangfoldige 
Mennesker,  og  gik  dette  Haab  i Opfyldelse,  vilde  efter  de  samme 
Menneskers  Mening  alle  etiske  Tvivlsspørgsmaal  formentlig  være 
løste.  Hvorfor  da  hente  Idealet  hos  den  berømte  Mongol? 

Denne  Ide,  siger  Hobhouse,  giver  den  Sammenhæng,  som  vi 
ønsker  for  al  Handlen!  — Ikke  Evolutionen  eller  Evolutionens 
Tendens  er  det  afgørende  ved  Principets  Opstilling,  men  vort 
Ønske. 

d 

3.  Det  er  da  Etikens  Stilling  over  for  Evolutionen,  at  det  ikke 
er  denne,  der  forklarer  Idealet,  men  at  det  tværtimod  er  Idealet, 
der  forklarer  Evolutionen.  Og  selv  om  man  finder,  at  et  socialt 
koordineret  System  opretholdes  ved  dets  Elementers  spontane 
Sammenspil  — ligesom  et  Solsystem  — at  det  onde  i sig  selv 
er  en  Straf  derved,  at  det  er  en  Uorden,  og  at  det  gode  i sig 
selv  er  en  Belønning;  at  Forholdet  mellem  Moral  og  Psykologi 
er  som  mellem  geometriske  Figurer  og  Genstandenes  reelle 
Former;  selv  om  dette  hævdes,  saa  indrømmes  det  dog,  at  nogle 
organiske  Systemer  langt  fra  er  fuldkomne,  og  at  den  »kunstige« 
Sanktion  derfor  er  af  relativ  Nytte.1)  Hvorfra  denne  Indrøm- 
melse til  Etiken?  Hvorfra  Erkendelsen  om  ufuldkomne  Sy- 
stemer? 

Ingen  Henvisning  til,  at  det  er  »den  dygtigste«,  »den  bedste«, 
der  overlever  i Livskampen,  kan  hjælpe  os;  thi  det  er  netop 
Etikens  Spørgsmaal:  hvem  er  den  bedste?  Og  at  det  ikke  altid 
er  den,  der  sejrer,  det  finder  man  talrige  Vidnesbyrd  om,  ikke 
blot  i dagligt  Liv,  men  der,  hvor  man  allermindst  skulde  vente 
det:  i den  evolutionistiske  Etik.  Dette  Spørgsmaal  er  dens 
stadige  Vanskelighed.  At  Idealer  selv  er  i bestandig  Strømning, 
at  de  ændres  fra  Slægt  til  Slægt,  det  bestrides  ikke;  men  Etik 
fremkommer  ikke  ved  at  skildre  disse  Idealer.  Den  fremkommer 

x)  F.  Paulhan:  La  sanction  morale.  (Revne  philosophique.  1894. 

Vol.  37.  418—419). 

først  ved  at  hæve  et  enkelt  Princip  op  over  alle  andre  og  derefter 
se  Menneskets  Handlinger  i Relation  til  dette  Princip;  og  for  saa 
vidt  der  inden  for  den  her  undersøgte,  etiske  Tænkning  findes 
holdbare  Teorier,  saa  er  de  dette  i Kraft  af  en  saadan  Princip  - 
opstilling  mere  end  ved  deres  Forbindelse  med  Evolutions- 
læren. Hvorledes  Principet  fremkommer,  det  er  Etikens  For- 
historie, og  i denne  Henseende  kan  Evolutionslæren,  som  det 
ogsaa  før  er  sagt,  yde  væsentlige  Bidrag. 

Evolutionslæren  skildrer  Tilværelsen  væsentlig,  som  den 
har  været;  den  fordyber  sig  i Fortiden  og  søger  at  opbygge 
et  videnskabeligt  Grundlag  for  det,  der  er.  Etiken  retter  Men- 
neskets Blik  mod  Nutid  og  Fremtid  og  stiller  ud  fra  sit  ledende 
Princip  Mennesket  over  for  et  bør. 

Evolutionslæren  skildrer  en  Række  Fænomener  og  Kræfter, 
opleder  Aarsagsrækker  og  søger  at  følge  dem  saa  langt,  som  det 
er  muligt  uden  Hensyn  til,  om  Mennesket  spiller  en  Rolle  deri 
eller  ej,  og  uden  Hensyn  til  menneskelige  Formaal.  Etiken 
eksisterer  kun,  idet  Mennesket  stiller  sig  bevidste  Formaal  og 
indretter  sin  Handlen  i Forhold  dertil. 

Ethvert  Ideal  maa  for  Evolutionslæren  være  lige  godt;  det 
har  jo  i et  givet  Moment  haft  sin  Betydning  og  er  fremkommet 
som  et  Resultat  af  disse  eller  hine  Aarsager;  det  er  som  alt 
andet  et  Tilpasningsfænomen.  Etiken  derimod  vejer  disse  for- 
tidige Idealer  imod  det,  den  har  opstillet  som  sit  Hovedprincip, 
og  viser,  hvorfor  hine  nu  maa  være  ugyldige. 

For  saa  vidt  Evolutionslæren  selv  indgiver  et  Ideal,  da  er  det 
»det  komplekse«  og  »det  tilpassede«;  for  etisk  Vurdering  spiller 
disse  Begreber  kun  en  underordnet  Betydning:  den  bedst  til- 
passede til  Omgivelserne  kan  etisk  set  være  den  sletteste,  og  den 
etiske  Fører  er  ofte  gaaet  til  Grunde,  fordi  han  netop  ikke  kunde 
tilpasse  sig  efter  Forholdene. 

Det  er  indvendt  fra  Evolutionismens  Side,  at  den  Moralitet, 
»som  figurerer  i filosofiske  Diskussioner  over  Moral«,  i Virke- 
ligheden kun  eksisterer  hos  et  vist  Antal  priviligerede  Naturer 
og  hos  disse  kun  i et  vist  Antal  Handlinger,  at  den  praktisk 

talt  er  en  Undtagelse,  medens  den  ubevidste,  ureflekterede,  auto- 
matiske, ren  refleksive,  er  Reglen  i vort  gængse  Liv.  Og,  siges 
der,  dette  er  i Virkeligheden  en  Lykke,  fordi  den  automatiske 
Moralitet  leder  Handlingen  uden  Smerte,  medens  den  sande 
Moralitet  (!)  kræver  en  Viljesanspændelse.1) 

Hvor  lykkelige  er  da  ikke  disse  jævne  Mennesker,  der  træffer 
det  rette  ganske  uden  Overvejelse  og  uden  at  anstrenge  sig,  og 
hvor  inderligt  overflødige  er  ikke  alle  disse  teoretiske  Moralister 
— Evolutionsmoralister  iberegnede  — der  spilder  deres  Tid  med 
at  overveje  Ting,  som  gaar  ganske  af  sig  selv.  Hvad  skulde  det 
gode  være  andet  end  den  Handlemaade,  som  jævne  Folk  ud- 
øver uden  Refleksioner:  lad  os  da  se  paa  dem,  hvorledes  deres 
Instinkter  driver  dem  fremad  gennem  Livet  og  former  deres 
Skæbne!  — 

Men  Evolutionisten  taler  om  en  anden  Moralitet,  der  kræver 
Viljesanspændelse.  Og  selv  om  denne  Moralitet  skulde  være 
bleven  »meget  sjælden  i Menneskeheden«,  saa  at  den  kun  fandtes 
hos  priviligerede  Naturer,  den  er  dog  den  sande  Moralitet.  Hvor- 
ledes er  det  muligt  at  skyde  den  til  Side,  blot  fordi  den  er 
sjælden,  og  fordi  den  kræver  Anspændelse?  Er  det,  fordi  de 
moralske  Principer  kun  derved  kan  tilbageføres  til  »nos  fréres 
les  sauvages«?  Og  dog  maa  det  forekomme  mærkværdigt,  at 
disse  primitive  Menneskers  Tankegang  — nej,  Mangel  paa 
Tanke  — er  langt  mere  afgørende  end  alle  etiske  Forskeres 
Tanker  tilsammen.  En  stærk  og  voksende  Betoning  af  den 
primitive  Handlemaades  etiske  Berettigelse  er  en  Vej,  der  fører 
direkte  over  i Barbari. 

Den  sande  Etik  stiller  et  Ideal,  og  den  kræver  Viljesanspæn- 
delse. Lad  Idealet  være  Kultur.  Tidens  Kultur  opfattes  da  her 
som  det  Standpunkt,  menneskeligt  Bevidsthedsliv  til  den  Tid 
har  naaet.  Tænker  man  sig  menneskelig  Evne  spændt  til  det 
yderste  for  at  udfolde  Bevidsthedslivet  saa  rigt,  saa  højt,  saa 

x)  J.  Pioger:  Origines  et  conditiones  sociales  de  la  moralité.  »Revue 
philosophique  1894.  (Vol.  37.  641—642)  . . . »tandis  que  la  moralité 

vraie  demande  un  effort  de  la  volonté« »la  moralité  vraie 

. . est  déjå  fort  rare  dans  l’humanité«. 

lykkeligt  som  muligt  for  andre  og  sig  selv,  fremstiller  der  sig 
et  Kulturideal.  Etisk  Handling  vilde  da  være  den  Handling, 
hvis  bevidste  Formaal  laa  paa  denne  Linie;  etisk  vilde  den 
Karakter  være,  der  lagde  en  saadan  Hensigt  i sin  Handlen; 
Etik  vilde  være  Læren  om  menneskelig  Handling,  set  i Forhold 
til  Kulturidealet. 

Skulde  det  nu  være  saa  overmaade  sjældent,  at  Mennesker 
er  sig  saadanne  Idealer  bevidst  og  yder  et  Arbejde  for  deres 
Realisation?  Sikke rligt  ikke.  Og  hvad  der  udspringer  i den  en- 
keltes Tanker,  gribes  af  de  mange  og  bliver  et  Maal  for  dem; 
de  Tusinder  af  Organisationer  Jorden  over  arbejder  alle  med 
mere  eller  mindre  Anspændelse  paa  at  naa  saadanne  Maal. 

Den  etiske  Forsker  har  da  først  og  fremmest  den  Opgave  at 
kende  sin  Tid  og  Kultur  saa  vidt,  som  det  er  muligt  for  et 
enkelt  Menneske;  at  undersøge  menneskelige  Formaal,  at  ud- 
skille de  mest  universelle,  mest  almengyldige  i disse  bevidste 
Formaal,  og  at  veje  dem  over  for  hinanden.  Han  vil  gøre  Brug 
af  de  Kendsgerninger,  som  Evolutionslæren  har  fremdraget;  men 
han  vil  bestride,  at  det  er  dem,  der  baserer  hans  Etik  og  gør 
den  til  Videnskab. 

Og  han  vil  i Evolutionsetik  se  en  Fase  af  Etikens  Evolution, 
en  Periode  i etisk  Forsken,  der  mere  arbejdede  med  Moralitet 
end  med  Moral,  mere  med  Sæder  og  Skikke  end  med  egentlig 
Etik.  — 


Paa  Bindet  om  Spencer’s  »The  Principles  of  Ethics«  findes 
en  Tegning:  Op  af  nogle  Krystaller  vokser  en  Plante;  dens 
Stængel,  Blade  og  Blomster  ranker  sig  i Lyset.  Paa  Stænglen 
kryber  en  Larve;  under  et  Blad  hænger  en  Puppe,  og  i Blom- 
sten henter  en  Sommerfugl  sin  Føde. 

Det  er  Evolutionens  Symbol  — men  Etikens  mangler. 

